
Žanas Žoresas 


KODĖL? 


Noriu papasakoti daugelį metų man knietinčią mįslingą istoriją apie 
išnykusias senąsias Peru karalystes. Šioje didžiulėje nuostabioje šaly je, 
prieš įsiviešpataujant galingiesiems inkams, gyveno žvaigždžių garbin- 
tojai. - | 

Galbūt kils klausinjas, kodėl mane sudomino kaip tik ši senųjų in- 
dėnų valstybių epocha, tai yra žvaigždžių garbintojai. Galimas daiktas, 
labiausiai dėl to, kad populiarios priešinkinių valstybių istorijos kol kas, 
tiesą sakant, nėra. Dar neseniai apie šią epochą mokslas nežinojo be- 
veik nieko. Iš padrikų fragmentiškų faktų sukurti vientisą vaizdą prieš 
keletą metų buvo irgi neįmanoma. Be to, senųjų Peru karalysčių likimai 
yra svarbūs Pietų Amerikos indėnų istorijai suprasti. Knygos autorius 
tiki, kad ir skaitytojui tai bus įdomu. Remdamiesi naujais tyrinėjimais, 
dabar jau žinome kiek daugiau, todėl gal vertėtų pamėginti iš turimų 
mozaikos gabalėlių sudėlioti vientisą paveikslą. ir leistis per senąsias in- 
dėnų kultūras, iš kurių išaugo galinga inkų valstybė (apie ją kalbésime 
kitoje knygoje — „Saulės sūnūs“*). 

Buvo ir dar vienas akstinas — beveik visų senovės Peru kultūrų gy- 
ventojai garbino dangaus šviesulius: mėnulį, saulę, žvaigždes ir žvaigž- 
dynus. Tasai kosminių kūnų garbinimas, net, galima sakyti, manija, o 
antra vertus, daugybė iš pirmo žvilgsnio nepaaiškinamų ryšių su kosmo- 
su „pėdsakų“ šią temą daro dar reikšmingesnę. Naskos kultūros areale 
aptiktas vadinamasis kosmodromas, kuriame yra didžiulių, net kilometro 
ilgio, figūrų ir piešinių, padarytų pačios dykumos paviršiuje ir matomų 
tik iš paukščio perspektyvos. Kad čia būta „nežemiškų būtybių“, tartum 
rodo ir kai kurie Andų indėnų miesto Tiahuanako radiniai. Visa tai pa- 
skatino kai kuriuos literatus ir romantikus drąsiai teigti, kad šias „mįs- 
les" mums užminė ateiviai iš kitų kosmoso pasaulių. Kartais ši hipotezė 
pateikiama kaip moksliškai pagrįstas faktas arba net teigiama, kad vi- 


* Šią M. Stinglo knygą irgi numatoma išleisti lietuvių kalba. Vert, past. 


sam žmonijos mokslui ir pažangai pradžią davė kitų planetų gyvento- 
jai, kitos civilizacijos. 

Tačiau aš tikiu žmogaus gebėjimu kurti, ugdyti savo jėgas ir darbu 
pertvarkyti pasaulį. Nereikėjo nei dievų, nei iš kitų žvaigždynų atvy- 
kusių svečių, kurie esą vedžioję žmogų už rankos ir „civilizavę“. Užte- 
ko to, kad jis turėjo proto, valios ir troško sužinoti tiesą. Ir nors „ne- 
žemiškų civilizacijų nešėjų“ bei dangaus kūnų garbinimo pėdsakų daž- 
niausiai aptinkame priešinkiniu laikotarpiu Peru indėnų gyventose 
srityse, netikslios, o kartais visiškai klaidingos informacijos antplūdis 
nepadės sužinoti tiesos. 

Manau, kad, užuot sakius, taip nebuvo, būtų geriau ir galbūt įdo- 
miau išdėstyti, kaip, galimas daiktas, buvo iš tikrųjų. Todėl ir parašiau 
šią knygą. 

Autorius 


ŠALIES VARDAS — PERU 


Peru! Šį vardą žmonės turėtų tarti su tokia pat nuostaba ir pagarba 
kaip taria Graikijos, Romos, Šumero, Babilono ar Egipto vardus. Tų 
garsiųjų kultūrų istorija girdėta visiems. Tiesą sakant, tai kartu ir mūsų 
istorija. Juk tose senosiose imperijose buvo rašomi ir mūsų civiližaci- 
jos istorijos pirmieji skyriai. Sakydami mūsų, paprastai turime galvoje 
civilizaciją tos planetos dalies, kurią galbūt ne visai pagrįstai vadiname 
Senuoju Pasauliu, būtent Rytų pusrutulio civilizaciją. 

Tačiau mūsų planetoje yra dar Vakarų pusrutulis — Naujasis Pasau- 
lis, kur buvo susikūrusios tokios pat senos ir didingos kultūros, tokios 
pat iškilnios sree less ir galingos imperijos. Pavyzdžiui, Peru kultūros. 
Tačiau plačioji visuomené daug geriau žino kitą prieškolumbinio laiko- 
tarpio Amerikos indėnų kultūros židinį — Meksiką ir gretimas dabarti- 
nių Centrinės Amerikos respublikų — Gvatemalos ir Hondūro — teritori- 
jas, kartu vadinamas Vidurio Amerika; jos aukštomis kultūromis — ac- 
tekų ir majų — daugiausia ir domisi populiarioji literatūra. Net tokioje 
garsioje pažintinėje K. V. Ceramo knygoje „Dievai, kapai ir mokslinin- 
kai" irgi kalbama apie senąją Meksiką, actekų, majų, toltekų ir kitas 
kultūras, o apie Peru net neužsimenama. 

Tačiau ir tie, kurie rašo apie senovės Peru, dažnai šią šalį vaizduo- 
jasi tik kaip Inkų žemę. Kartu nemato arba nenori matyti, kad inkų 
valstybės klestėjimo laikotarpis yra senovės Peru kultūrų istorijos kul- 
minacija, kad inkų valstybė tik „ledkalnio viršūnė“, paskutinė, žymiau- 
sia iš indėnų imperijų. Daug anksčiau Peru teritorijoje gyvavo daugelis 
kitų indėnų karalysčių ir kultūrų. Tačiau jų šlovę ir net tikruosius var- 
dus jau užgožę Padavimai apie inkus, apie jų didžiulius aukso lobius ir 
akmeninius didmiesčius. 

Norėdami sužinoti tiesą apie prieškolumbinio laikotarpio Peru indė- 
nus, pirmiausia turime susipažinti su tais, kurie gyveno šioje šalyje ir 

ją valdė iki inkų. Tik XX amžiaus, ypač jo paskutiniųjų dviejų trijų 
dešimtmečių, archeologų atradimai padeda bent šiek tiek įsivaizduoti, 
kas gi buvo įžymieji inkų pirmtakai. 

Tiesą sakant, visą priešinkinio laikotarpio istoriją ir to krašto kultū- 
ra beveik iki šiol dengė užmiršimo skraistė. Tai nulėmė keletas prie- 
žasčių. Viena iš jų ta, kad tarp Peru užkariautojų neatsirado žmogaus, 
kuris, kaip Meksikoje vienuolis Bernardinas de Sagunas, būtų sugebė- 
jęs kruopščiai ir išsamiai aprašyti viską, ką galėjo papasakoti Peru in- 
dėnai apie save, savo kraštą, savo kultūrą, o labiausiai apie savo senų 
senovę. 

Peru indėnai, ne taip kaip Vidurio Amerikos, neturėjo savo rašto 
(bent jo nežinome), o Vidurio Amerikoje galbūt jau prieš tris tūkstan- 
čius metų buvo sukurtas vietinis indėnų raštas, taip pat originalus datų 
rašymo būdas. Majai, actekai, mistekai paliko kodeksų, kurie (pavyz- 
džiui, mistekų kronikos) yra vertinga informacija apie prieškolumbinio 
laikotarpio Meksikos valstybes. Tačiau Peru indėnai jokių knygų netu- 
rėjo. Peru „gyventojai, | tikriau sakant, inkai, į „savo. brolius indėnus, gy- 


džiui, yra žinoma, kad actekai savo valstybės klestėjimo Taikotarpiu kaip 
išmanydami stengėsi suactekinti visą Meksiką, nepalikti nė menkiausio 
prisiminimo apie .tuos, kurie čia gyveno anksčiau, kol prie Meksikos 
ežerų nebuvo atklydę jie. Inkai tai darė net atkakliau ir sėkmingiau, yz 
actekus — siekė suinkinti visą | Peru, primesti jai savo kalba ir kultūrą, 
savo gyvenseną, o svarbiausia — ištrinti iš“ žmonių atminties visa, kas 
šitoje šalyje buvo iki tol, kol į aukso sostą Kusko rūmuose atsisėdo pir- 
masis inkų valdovas. Prieš įkuriant Kuską, čia gyvavo kitos senovės 
Peru metropolijos, prieš inkų imperiją — kitos Peru imperijos. Taigi prieš 
inkų sostą čia stovėjo daugelis kitų sostų. Tačiau, šiaip ar taip, Kusko 
valdovų pastangos nenuėjo vėjais: ne tik milijonai indėnų, bet ir pir- 
moji Peru kultūros istorijos tyrinėtojų karta ėmė laikyti šventa tiesa, 
kad Peru istorija prasideda nuo inkų. Profesorius Filipas Einsvortas Min- 
zas kažkada sakė, kad „visą šį kraštą inkai uždengė savo skraiste“. To- 
dėl, kas nori pažinti Peru kultūrų ir imperijų istoriją, turi pamėginti šią 
skraistę praskleisti. Po tuo matomuoju senovės Peru „ledkalnio“ sluoks- 
niu slypi daugybė įdomiausių paslapčių, ženklinančių kelią, kuriuo ei- 
dami, šios šalies indėnai daugelį tūkstančių metų kūrė savo nuostabią 
istoriją. Žinoma, keliaženkliai čia akmeniniai. Kaip tik nuo akmens Peru 
kultūros istorija ir prasideda. Tačiau, prieš pažvelgdami į seniausią žmo- 
gaus palytėtą akmenį, atkreipkime akis į pačią Peru, į tą didžiąją sceną, 
kur prasidėjo Peru kultūrų ir indėnų imperijų drama. 


“ SNIEGAS, VANDUO IR SMĖLIS 


Kol prabils istorija, tegul. kalba geografija. Pirmiausia reikėtų kaip 
nors apibrėžti teritoriją, apie kurią šitoje knygoje kalbėsime, nes da- 
bartinės Peru politinės sienos ne visiškai sutampa su sienomis tos sri- 
ties, kuri Amerikos indėnų istorijoje vadinama tuo pačiu vardu. 

„Prieškolumbinė Peru užėmė didelę dalį ‘dabartinės jos teritorijos ir 
nemažus Andų plokščiakalnių plotus — vakarinę Boliviją., Paprastai se- 
novės Peru nepriskiriami rytiniai Kordiljerų šlaitai, apaugę tankiais tro- 
piniais žmogaus nelytėtais miškais, teritorija, per kurią teka Maranjo- 
nas ir kitos didžiosios Amazonės baseino upės. Montanija, kaip vadina- 
ma ši šiandieninės Peru dalis, kur auga drėgni žmogaus nevaikščioti 
miškai, iki Kolumbo, o ir vėliau, buvo jau kitas pasaulis. Teritorija, ku- 
ri tapo prieškolumbinės Amerikos istorijos galbūt dramatiskiausiy įvy- 
kių scena, užima kelis šimtus tūkstančių kvadratinių kilometrų. 

Amerikos tyrinėtojai ją vadina Andų sritimi. Tačiau Andai tik viena 
iš dviejų visiškai skirtingo klimato juostų. Kita yra Kosta — siauras pa- 
krantės ruožas. Ir nors tai didžiausio mūsų planetos vandenyno pakrantė, 
bene labiausiai čia trūksta vandens! Daugelyje vietų Kosta panašesnė į 
vidurinę Afrika negu į vandenyno krantą, Cia yra plati dykuma, pri- 
pustyta didžiulių smėlio kopų. Tai nykus kraštas, ir gyvybės jame su- 
tinkama tik prie vandenų, tai yra prie upių, tekančių į vandenyną nuo 
Andų šlaitų. Niekur daugiau Amerikoje tokio vaizdo nepamatysime. 
Upės čia tiesiog vienintelis gyvybės pagrindas. Senovės Egipto kultūros 
„tėvas“ buvo Nilas, o Peru pakrantės kultūrų — šitos iš pirmo žvilgsnio 
mažos upelės ir nedideli jų sléniai.t Ne viena pakrantės indėnų kara- 
lystė ir kultūra suklestėjo vieno arba dviejų tūkstančių kvadratinių ki- 
lometrų plote; taigi dažnai jos būdavo mažesnės už kai kuriuos dabar- 
tinius Europos didmiesčius. Lambajekės, Viru, Ikos arba Naskos upės 
teikė gyvybę smėlynų apsuptoms oazėms; jų vardais vadinamos ir se- 
nosios Peru kultūros, gyvavusios keletą paskutiniųjų tūkstantmečių. 

Peru pakrantės teritorija prasideda ties Tumbeso miestu Ekvadoro 
pasienyje, o baigiasi maždaug ties dabartine Peru ir Čilės siena. Tačiau 
šiaurinė Peru dalis labai skiriasi nuo pietinės. Pietuose, galima sakyti, 

niekuomet nelyja. Iš smėlio suneštos aukštos kopos žemės paviršių da- 
ro panašų į mėnulio; jos visą laiką slenka ir neatsargų keleivį gali net 
užpustyti. Tačiau baisi sausra — ta skaudžiausia Peru rykštė — moksli- 
ninkams labai pasitarnavo! Visiškai sausame ore per tūkstantmečius iš- 
silaikė viskas, kas kitur būtų greitai sunykę. 

Šiaurės Peru slėniai dažniausiai platesni ir drėgnesni negu pietinės 
Kostos. Tačiau net senųjų Peru imperijų klestėjimo laikais žmonės čia 
nė nesvajojo gyventi be dirbtinio drėkinimo bei sudėtingų irigacijos 
įrenginių. Taigi šitoks yra šis nuostabus pasaulis: dykumos, jūrų srovės 
(daugiausia Humbolto) ir savotiškas rūkas (garruas), kuris visuomet ap- 
traukia pakrantę žiemos pradžioje, tai yra gegužės mėnesį. 

Peru Kosta ne platesnė kaip šimto penkiasdešimties kilometrų, bet 
driekiasi keletą tūkstančių kilometrų. Jos vakariniame krašte stūkso du 
didingi Andų masyvo kalnagūbriai, kuriuos dabartiniai Peru gyventojai 
vadina Juodąja ir Baltąja Kordiljera, o boliviečiai kiek kitaip — Vakarų 
ir Rytų Kordiljera. Bolivijoje abiejų Andų kalnagūbrių tarpukalnę uz- 
ima garsusis Altiplanas — plynaukštė, esanti beveik 4000 metrų aukšty- 
je virš jūros lygio. Jos viduryje tyvuliuoja aukščiausiai pasaulyje esan- 
tis laivuojamas ežeras — Titikaka. Visai jo pakrantėje stovi paslaptingas 
šventasis priešinkinių laikų miestas — Tiahuanakas. 

Andų plynaukštė toliau skyla į keletą mažesnių gūbrių, plokščiakal- 
nių, lygumų ir upių slėnių. Peru Respublikoje tarp Juodosios ir Balto- 
sios Kordiljeros plyti penkios tokios sritys, vadinamieji baseinai. Viena- 
me iš jų — Kuske — vėliau išaugo to paties pavadinimo miestas — inkų 
imperijos sostinė. Kitas — Kachamarka — matė, kaip buvo įkalintas pas- 
kutinysis inkų valdovas, kaip žlugo didžiausia indėnų imperija. Beje, 
Kaljechon de Huajalo baseinas yra didžiausias ir archeologų geriausiai 
ištirtas. Didingos Kordiljerų viršūnės siekia net 6000 metrų. Jas dengia 
amžinas sniegas, kai kur ledynai; nuo jų į vietinių indėnų kaimus ir 
miestus atslenka ilga ir atšiauri žiema. Tiesą sakant, čia šalta kiaurus 
metus. Iš tikrųjų šilta nebūna beveik niekuomet. 

Kostos gamtines sąlygas galima lyginti su senovės Egipto Nilo slė- 
nio sąlygomis, o į Peru aukštumas panašaus krašto, kur būtų atsiradu- 
sios tokios aukštos kultūros, Senajame Pasaulyje nėra. Peru kalnų sri- 
ties — ispaniškai Sieros — sąlygos dar nepalankesnės negu Vidurio Ame- 
rikos, tai yra Meksikos, Jukatano, Gvatemalos, Hondūro. Pavyzdžiui, 
kukurūzus, tą karališkąją kultūrą, indėnai čia ėmė auginti tik išmokę 
drėkinti laukus — tik šitaip augindami, suspėdavo nuimti derlių dar 
prieš šalčius. Antra vertus, Siera labiau tinka bulvėms; kaip tik iš čia 
jos pasklido po visą pasaulį. 

Senovės Amerikai puiki gamtos dovana buvo ne tik aukštikalnių lau- 
kai, bet ir Sieros pievos, kurios labai patogios veisti lamoms. Šie tipiš- 
ki vietiniai gyvuliai netiko nei jojimui, nei žemės darbams, bet užtat 
panešdavo daugiau kaip šimto svarų neSulj; be to, Peru piemenys gau- 
davo iš jų vilnų ir mėsos. 

Taigi lamos ir bulvės, amžinas šaltis ir kalnų vėjai, didžiuliai snie- 
gynai ir ledynai... Tokiame pasaulyje gyveno inkai, kurių viešpatavimu 
baigėsi indėniškasis Peru istorijos laikotarpis. Peru inkai, kaip ir Mek- 

sikos actekai, atėję iš kalnų, nukariavo paskutinę pakrantės žemumos 
valstybę — Čimu. Tačiau prieš tai šitoje sniego ir smėlio viešpatijoje 
tarp vandenyno ir kalnų gyvavo kitos imperijos ir kultūros, apie kurias 
visiškai nieko nežinome. Likimo ironija — nė viena iš jų nebuvo vadi- 
nama Peru, 

Meksika, Gvatemala — tai tikri indėniški vardai, kuriais tos šalys 
tebevadinamos kaip ir prieškolumbiniais laikais, o Peru vardą sugal- 
vojo pirmieji Amerikos įsibrovėliai ispanai. Tiesą sakant, tasai jų duo- 
tas vardas greičiau buvo. kokia rašto klaida. Galimas daiktas, šitaip va- 
dinta kita Naujojo Pasaulio šalis ar tauta, o gal net koks indėnas, gy- 
venęs ne Peru, o kur nors arčiau šią šalį nukariavusios Fransisko Pisaro* 
ekspedicijos pirmosios stovyklos. Skverbtis į pietus ispanai pradėjo nuo 
Panamos sąsmaukos. Tikriausiai kaip tik tuomet Darjeno vietovėje gy- 
veno valdytojas Piru, ir jo vardas kažkaip savaime teko šiai tolimai 
Pietų Amerikos šaliai, visai neturinčiai su juo nieko bendra 

Pasak prancūzų mokslininko Pauliaus Rivė, Peru vardas — tai klai- 
dingai parašytas žodis pelu, kuris dabartine čibčų genties indėnų kalba 
reiškia „vanduo“. Čibčai apskritai neturėjo valstybės Peru žemėje — jų 
valstybė gyvavo prieškolumbiniais laikais Kolumbijoje, daugiau kaip už 
tūkstančio kilometrų į šiaurę. Šiaip ar taip, Peru vadinama Peru jau 
penki šimtai metų, nes kito geresnio, tikslesnio indėniško vardo šitai 
šaliai tarp Andų ir vandenyno nežinome. Jį vartosime ir mes. Taigi Pe- 
ru! Taip vadinama sniego ir smėlynų šalis. O dabar atsiverskime se- 
niausius jos nuostabios istorijos puslapius. 


akmeniniai įrankiai, akmenų skeveldros skaldyklose. Šiuos seniausius 


Cie iasi 


* F. Pisaro vadovaujami ispanų konkistadorai 1532—1536 metais nukariavo inkų vals- 
tybę Tauantinsujų. Vert. past. 

joje centrinėje pakrantėje, beveik už šimto kilometrų nuo dabartinės 
Peru Respublikos sostinės Limos. 

Nuo tos radimvietės seniausias Peru laikotarpis vadinamas Raudo- 
nąja zona. Primityviose dirbtuvėse, smulkiagrūdžio kalcito skaldyklose 
žmogus čia dirbo jau prieš 
13—14 tūkstančių metų. 
(Pridursime, kad seniausias 
mokslui žinomas Pietų 
Amerikos gyventojas yra 
žmogus iš El Chobo, gy- 
venęs Venesueloje jau 
prieš 15 tūkstančių metų.) 

Pirmieji persikėlėliai iš 
Azijos Naujajame Pasau- 
lyje apsigyveno prieš 40 
tūkstančių metų tikriau- 
siai prie dabartinio Berin- 
go sąsiaurio. Manoma, kad 
tuo metu abi pasaulio da- 
lys buvo dar vienas zemy- 
nas. Praėjo ne mažiau kaip 
20 tūkstančių metų, kol 
migracijos banga iš šiau- 
res pasiekė Meksiką ir 
Centrinę Ameriką, o maž- 
daug prieš 15 tūkstančių 
metų pirmieji indėnai ga- 
liausiai. atsikraustė ir į Pe- 
ru. Tačiau Čiljono slėnyje 
juos teprimena akmeninių 
daiktų liekanos. Taigi ak- 
menys lyg kokie netiesio- 
giniai liudytojai byloja, 
kad čia gyventa žmonių. 
Netiesioginių liudytojų pa- 
rodymais teismas remiasi 
ne visada, tačiau Peru se- 
novės istorijos tyrinėtojai 
bent iš pradžių turi jais 
tenkintis. Šios šalies se- 
niausios praeities tyrinėji- 
mai toli gražu nebaigti. Kol kas realūs tėra Raudonosios zonos akmenys. 
Pirmųjų Peru gyventojų griaučių, dėja, nėra išlikusių arba — taip tik- 
riausiai ir bus — nepaisant visų pastangų, iki šiol dar neaptikta. 

Virš Raudonosios zonos seniausio laikotarpio sluoksnio Čiljono slė- 
nyje slūgso kitas, kuris taip pat nuo radimvietės vadinamas Okendo 
sluoksniu. Okendo kultūros žmonės jau pradėjo darytis ilgus plonus pei- 
lius, kuriuos dėl panašūmo kai kurie tyrinėtojai vadina skustuvais. Skus- 

tuvų dirbėjai prie Čiljono gyveno maždaug prieš 12 tūkstančių metų: 
Dar du Čiljono slėnio sluoksniai — vėlesnis ir vėlyviausias — yra Čive- 
teros I ir Čiveteros II. Šių kultūrų indėnai darėsi sunkias akmenines 
buožes — tikriausiai masyvius ašmenis kirviams — ir neplačius ietigalius. 

Ietis — medžioklės įnagis. Taigi Čiveteros kultūros žmonės buvo me- 
džiotojai, be abejo, daug pažangesni už savo pirmtakus, kurie vertėsi 
vien laukinių vaisių rankiojimu ir gal dar tuo, ko duodavo jūra. Apie 
Čiveteros kultūros žmones žinome jau kiek daugiau negu apie jų pirm- 
takus. Maloninga Peru gamta, labai sausas oras išsaugojo jų kūnų, net 
apdaro likučių ir šiokių tokių apyvokos reikmenų. 

Vertingiausių radinių, bylojančių apie Čiveteros kultūros žmonių gy- 
venimą, aptikta keliuose Peru. urvuose, kur senieji Pietų Amerikos in- 
dėnai dažniausiai gyvendavo. Vieno iš jų — Laurikočos — vardu vėliau 
buvo pavadintas visas šis prieškolumbinis Peru istorijos laikotarpis. Ta- 
čiau unikaliausių radinių aptikta ne Laurikočoje, o centrinės Peru ur- 
vuose, Čilkos kaime — labai sausoje Andų srityje, kuri, : iškilusi daugiau 
kaip 3500 metrų virš jūros lygio. Viename "urve archeologai rado net 
keturis lavonus (dviejų | vyrų, moters. ir vaiko),.sausame ore išdžiūvusius 
ir puikiausiai išsilaikiusius. Šitie seniausi Peru gyventojai, matyt, buvo 
gana augaloti (vieno vyro būta net 175 cm ūgio). 

Iš Čilkos urvo radinių archeologai sužinojo, ne tik kaip šitie žmonės 
atrodė, bet ir ką gebėjo padaryti. Pirmiausia, kuo jie rengėsi. Labai sau- 
same urve išlikę prieš. 10 tūkstančių metų mirusių indėnų rūbai. buvo 
kad ir primityviai, bet jau austi iš augalinės žaliavos (kaktusų pluošto). 
Be to, mirusieji buvo uždengti vikunijos kailių apsiaustais. Šalia vaiko 
gulėjo puikiai išsilaikęs margas paukščiukas, padarytas iš šiaudų rysu- 
lėlio. 

Čilkos urve buvo rasta ne tik drabužių, bet ir senovės Peru gyventojų 
ginklų likučių. Jame gyvenę indėnai, matyt, vartojo iečių mėtykles. To- 
kiu originaliu prietaisu laidomos ietys turėjo bazalto arba obsidiano 
smaigalius. Čilkos radiniai rodo, kad senieji Peru gyventojai medžiojo 
daugiausia elnius. Be to, gyvendami netoli jūros, valgė dar jūros mo- 
liuskus, kartais žuvis. Tačiau jų „valgiaraštyje“ vis dėlto vyravo auga- 
linis maistas. Iš kur tai žinoma? Atsiprašau — iš ekskrementų, kurių ur- 
vų gyventojai paliko labai daug. Archeologams ištyrus ir šitą — ne to- 
kia vertingą — medžiagą, paaiškėjo, kad senieji Cilkos gyventojai kartu 
su kitais Peru augalų vaisiais rinko ir vieno vietinio kaktuso vaisius, 
laukinius pomidorus, taip pat bulves ir panašius į jas šakniagumbius — 
chikimus. 

Pietuose, Mokegavos departamente, Tokepalo urve buvo rasta Lau- 
rikocos. kultiros žmonių piešinių, pieštų maždaug prieš 10 tūkstančių 
metų. Šios seniausios Peru paveikslų galerijos, kaip ir garsiųjų Europos 
urvų (pavyzdžiui, Altamyros Ispanijoje), piešiniuose matome chaotiškai, 
be jokios perspektyvos“ pavaizduotas medžioklės, daugiausia guanakų, 
scenas. 

Tokepalo medžiotojai urvų galerijoje pavaizdavo ir save, dažniau- 
siai laikančius kažkokį įnagį — kuoką ar lazdą. Kai kurie turi net dvi 

didžiules kuokas. Medžiotojai visiškai nuogi, nors Čilkos radiniai rodo, 
kad šitie žmonės jau vaikščiodavo apsirengę. 

Tokepalo galerija kartu yra.seniausias senovės Peru medžiotojų Te- 
ligijos “ir magijos apeigų liudininkas. Piešiniai pačių piešėjų labai su- 
gadinti, nes vyrai, eidami į medžioklę, savo būsimą auką „užmušdavo“ 
urvo sienoje: piešinį daužydavo kuokomis, smaigstydavo ietimis. Be abe- 
jo, ši apeiga turėjo garantuoti sėkmingą medžioklę. Panašiai būdavo 
„Užsitikrinama“ sėkminga žūklė — Tokepalo sienose nupieštas. ir lan- 
gustas. 

Tokepalo urvo piešinius 1960 metais atsitiktinai aptiko Peru gyven- 
tojas Miomiras Bochovičius. Vėliau, urvo radinius ištyrus radioaktyvią- 
ja anglimi C'*, paaiškėjo, kad organinių medžiagų mėginys yra 9500 
(+160) metų. Tokiu pat metodu nustatyta, kad Laurikočos urve žmonės 
gyveno prieš 9524 (+254) metus. Jau-anksčiau čia buvo rasta trijų in- 
dėnų griaučių liekanų, o vėliau garsus Peru archeologas Augustas Kar- 
dičius aptiko dar trejus puikiai išsilaikiusius griaučius. Viena kaukolė 
buvo dirbtinai deformuota! Tai pirmas įrodymas, kad prieš 10 tūkstan- 
čių metų Laurikočos žmonės turėjo paprotį deformuoti kaukoles; vėliau 
tas paprotys labai paplito daugelyje Amerikos sričių. Beje, įdomių būta 
ir vaikų laidojimo papročių. Tai rodo, kad indėnai turėjo gana sudėtin- 
gas ir savitas laidojimo tradicijas. Kiekvienam vaikui į ,,pomirtinę ke- 
lionę“ jie dėdavo truputį maisto ir porą akmenų. Vienas palaidotasis 
ant kaklo turėjo turkio kubelių vėrinį. Labai įdomus yra Kardičiaus at- 
radimas: vienas indėniukas po mirties ne iš karto buvo paguldytas am- 
žinai miegoti, kūnas dar ilgokai gulėjo prieš saulę ir buvo galutinai pa- 
laidotas tik tada, kai liko vien sausi kauleliai. .Iš pradžių dėl to kilo 
daugybė spėliojimų. Daugelis mokslininkų samprotavo taip: gal vaikas 
buvo suvalgytas per kažkokias žmogėdriškas apeigas arba, kaip mano 
kiti, gal badas privertė Laurikočos gyventojus valgyti savo vaikus. Ta- 
čiau, matyt, kad taip nebuvo, tai tik tam tikras laidojimo paprotys — 
miręs žmogus būdavo laidojamas po kelių savaičių. 


Laurikočos žmogaus, gyvenusio maždaug prieš 10 000 metų, skeletas. 1958 metais 


A. Kardičius jį rado 

Šalia urvo, kur tikriausiai gyveno Laurikočos kultūros žmonės, moks- 
lininkai uolose aptiko keletą kitų senovės Peru būstų, kuriuos archeolo- 
gai dar turės nuodugniai ištirti. Vertingiausią iš tų iki šiol neištirtų urvų 
atrado profesorius Frederikas Andrė Engelis ir. liepė vėl užmūryti, kad 
stichinės gamtos jėgos kartais nesunaikintų dešimties tūkstančių metų 
lobių. Deja, juos sunaikino dabartiniai indėnai piemenys. Kalnuose už- 
klupti audros, jie atsitiktinai rado urvą, pramušė angą ir suvarė galvijus. 

Taip archeologijos garsenybę tiesiog trypte sutrypė karvės. 

Nepaisant to didžiulio nuostolio, ištikusio Peru archeologiją, moks- 
lininkų radiniai, pastaraisiais metais aptikti kituose urvuose Čilkoje, 
Laurikočoje ir Tokepale, mums labai daug pasakė apie Peru istorijos se- 
niausiąjį laikotarpį, apie kurį iš pat pradžių bylojo tik akmenys. 


NUO MOLIUGO IKI PIRAMIDĖS 


Norėdami pamatyti visą sudėtingą Peru indėnų kultūros grandinę, 
pirmiausia turime rasti seniausią jos grandį. Kol kas tokia pirmoji gran- 
dis yra Čiljono slėnio žmogus, antroji — Laurikočos žmogus. Tačiau prieš 
leisdamiesi ieškoti kitos paslapčių grandies, šiek tiek papasakosime apie 
tuos, kurie šias paslaptis aiškina. Juo labiau kad kitų Peru istorijos eta- 
pu atskleidimas glaudžiai susijęs su garsaus Peru tyrinėtojo profesoriaus 
Frederiko Andrė Engelio vardu. 

Peruanistika — mokslas, tiriantis senovės Peru istoriją ir kultūrą, — 
turi savo klasikų. Tai — vokietis Maksas Ūlė, anglas Efraimas Džordžas 
Skvairas, amerikietis Vendelis Klarkas Benetas. Yra ir savų, Peru gi- 
musių garsenybių, pirmiausia profesorius Chulijas Sesaras Teljas. | 

Minėtasis profesorius Engelis sėkmingai (padėjo ir laimingas atsitik- 
tinumas) atsako į klausimus, kaip plėtojosi visuomenė ir kultūra kitu 
Peru istorijos laikotarpiu, kas toje šalyje gyveno po Laurikočos žmonių 
ir kaip Peru indėnai ėmė verstis žemdirbyste. Frederikas Andrė Engelis 
kilęs iš Elzaso. Mokėsi Austrijoje ir Šveicarijoje, daktaro disertaciją ap- 
gynė Paryžiuje, o universiteto katedrą gavo Peru Respublikos sostinėje 
Limoje. Čia jam buvo įsteigtas prieškolumbinio laikotarpio žemdirbystės 
institutas. Už nuopelnus Peru Engelis, nors kilęs iš kitur, ne Peru pilie- 

tis, buvo išrinktas vieno sostinės rajono seniūnu. Jo gausūs atradimai 
bent šiek tiek leidžia pažvelgti į tą sudėtingą ir ilgą etapą, kada Peru 
gyventojai, vaisių rankiotojai ir medžiotojai, pamažu virto žemdirbiais. 

Prieškolumbinio laikotarpio Peru žemdirbiai augino daugiau kaip ke- 
turiasdešimt kultūrų. Be kukurūzų, iš javų labiausiai paplitusi buvo Bo- 
livijos balanda (Chenopodium quinoa). Svarbią vietą turėjo medvilné. 
Toliau — bulvės ir saldieji batatai (Pomomea batatas), pupos, net dviejų 
rūšių tabakas (Nicotiana tabacum ir Nicotiana rustica), ananasai, avoka- 
dos, čirimojos, Čilės pipirai (vadinamieji achi), liūdnai pagarsėję koka- 
medžiai (Erythroxylon coca), ypač vietiniai moliūgai (Curcubita maxi- 
ma, Curcubita ficifolia ir Curcubita moschata). 

Moliūgai šiame sąraše turėtų stovėti garbingiausioje vietoje. Tai, 
matyt, seniausia Amerikoje auginama kultūra. Patį seniausią moliūgą 
profesorius Engelis aptiko smėlingoje Kostos srityje, kuri yra pietinėje 
Peru, Parakaso pusiasalio viduryje, ir vadinama Santo Domingo pampa. 
Šis seniausias Peru moliūgas lydėjo į paskutinę kelionę indėną, aprengtą 
kaktuso pluošto marškiniais. Greta gerai išsilaikiusių griaučių gulėjo ne- 
didelė fleita, seniausias iki šiol rastas Amerikos indėnų muzikos instru- 
mentas, ir žvejo tinklas, taip pat seniausias. 

Tačiau mus labiau domina ne švelnioji fleita, ne unikalus tinklas ar- 
ba pats Parakaso mirusysis, o paprasčiausias moliūgas. Jis brangus lyg 
būtų auksinis, lyg būtų iš platinos. Kodėl? Todėl, kad radioaktyvusis de- 
guonis leido nustatyti, jog Santo Domingo pampos žmogus numirė prieš 
8830 metų (tai yra VIII tūkstantmečio prieš mūsų erą pradžioje). Moliū- 
gas — svarbiausias liudininkas, kad jau tais senovės laikais žmogus, daz- 
niausiai tik rankiojęs gamtos . 
gėrybes ir žvejojęs, mėgino 
auginti pirmąsias kultūras. 
Nors Santo Domingo pampos 
žmogus laikytinas vienu iš 
pirmųjų žemdirbių, nors per- 
ėjimas nuo laukinių vaisių 
rankiojimo ir medžioklės prie 
sėslaus gyvenimo truko dar 
labai ilgai (be to, kaip rodo 
archeologijos radiniai, tam 
tikrose Peru srityse tas per- 
ėjimas vyko labai skirtingais 
tempais), pirmasis žingsnis 
tikriausiai buvo žengtas jau 
prieš devynis tūkstančius me- 
tų! Jeigu kiti radiniai patvir- 
tins šiuos spėliojimus, bus 
galima daryti išvadą, kad Pe- 
ru žemdirbystė atsirado tuo = S. 

Čilkos būsto rekonstrukcija (pagal F. A. Engelio 


pačiu metu kaip Vidurio Meana Kooi ae i 
AA . anaes piesinj). Kugio pavidalo sienos sutvirtintos dram 
Amerikoje, kaip Senajame kaulais blio 

Pasaulyje — Artimuosiuose Rytuose. Taigi gal ir Peru bus neginčijamai 
pavadinta vienu iš pasaulio žemdirbystės lopšių. 

Greta seniausio žemdirbio Engelis aptiko ir kitų dalykų, kurie „trečio- 
sios pakopos“ istoriją papildė naujomis datomis ir naujais duomenimis. 
Radinių sąrašas ilgas, tačiau ypač įdomus Engelio aptiktas seniausias Pe- 
ru. architektūros kūrinys — keturkampio akmeninio statinio likučiai Sero 
Palomoje, į pietus nuo Limos. (Yra duomenų, kad statiniui 6300 metų.) 

Tačiau svarbu ne vien tai, kad akmeninė Peru architektūra ėmė ras- 
tis tuo pačiu metu, kaip ir senosios Artimųjų Rytų kultūros. Mus domina 
ir jos paskirtis. Čia buvo aptikta pirmoji tikra šventykla, skirta vien 
religinėms apeigoms! Beje, ir Sero Palomoje Elzaso mokslininkas atkasė 
164 cm ūgio vyro griaučius, rado jo maisto likučių. Ir vėl greta jūros 
moliuskų — moliūgas, nors Peru gyventojų „valgiaraštyje“ šio augalo 
vaisiai dar buvo retas patiekalas. 

Greta Sero Palomos gyvenvietės liekanų atkaklusis (ir laimės vaikas) 
Engelis vėliau rado keletą kitų buvusių kaimų, kur gyveno perujiečiai 
tuo ilgu laikotarpiu, kai žemdirbystė dar tik radosi. Kaip matyti, juose 
visuose gyventa jau prieš 5500 metų. Visuose kaimuose, be moliūgų, au- 
ginta jau medvilnė ir net trijų rūšių pupelės. Kai kurie kaimeliai stovėjo 
prie upelių (pavyzdžiui, Rio Grande de Naska arba Asja), nes žmonėms 
reikėjo vandens laistyti nedideliems laukams ir daržams, kiti (pavyzdžiui, 
kaimas 514, kurį Engelis atkasė Parakaso pusiasalyje) buvo dykumoje, 
prie gėlo vandens versmių. Kiekviename kaime (antai Čilkoje, kurią dėl 
gausių radinių gana gerai pažįstame) paprastai gyvendavo 10—15 šeimų. 
Jų būstai — kūgio pavidalo lūšnos su nuožulniomis sienomis, paramsty- 
tomis tvirtais banginių kaulais. Šiuose kaimuose žmonės gyveno šimtus, 
net tūkstančius metų. Antai Čilkoje gyventa ne mažiau kaip 1200 metų. 

Čilkos ir kitų tuometinių kaimų gyventojai visi, be išimties, puikavo- 
si „gražiai“ deformuotomis, dirbtinai suplotomis kaukolėmis. Tie plokš- 
čiagalviai žmonės savo estetinius idealus įkūnijo ir įvairiuose dirbiniuo- 
se. Antai neišvaizdžią tekstilę jie puošė primityviais geometriniais mo- 
tyvais, tačiau keramikos dar ilgai neturėjo. Aiškių puodininkystės 
įrodymų yra tik nuo II tūkstantmečio prieš mūsų erą antrosios pusės: 
Ekvadoro Valdivijoje, tame šiauriniame Peru „priemiestyje“, rasta ke- 
ramikos dirbinių, padarytų daugiau kaip prieš keturis tūkstančius metų. 
Tai rodo, kad keramika į Peru atėjo iš Ekvadoro arba iš šiaurės, per 
Ekvadorą. Kol kas.seniausios mums žinomos Pietų Amerikos keramikos 
rasta Kolumbijoje. 

Jau II tūkstantmečio prieš mūsų erą pirmojoje pusėje Peru prasideda 
svarbios permainos. Žmonės ima gyventi sėsliai, ypač pakrantėje. Kaimai 
didėja. Profesorius Leningas, tyrinėjęs keliolika Peru gyvenviečių, nu- 
statė, kad, pavyzdžiui, dabartinėje Kulebro (Gyvatės) vietovėje tuo me- 
tu gyveno daugiau kaip tūkstantis žmonių. Peru indėnai pirmieji tais 

laikais pradeda austi primityviomis audimo staklėmis, jau moka pasi- 


daryti | ne tik keramikos, _tekstilės, bet ir ee os Tikriausiai pa- 


T kai kurie mokslininkai teigia, jog "kukurūzus atnešę ča- 

viniečiai, pirmosios šiame krašte aukštos kultūros kūrėjai. Tačiau apie 
Čavino kultūrą, jos žmones ir karalystes papasakosime vėliau.) 


Pirmoji piramidė (kol kas atkasta ne visa) stūkso kaip tik dabartinės 
Peru sostinės Limos teritorijoje .ir vadinama vieno jos rajono vardu — 
La Florida. Tai keletas šalia vienas kito stovinčių akmeninių. statinių. 
Peru nacionalinio antropologijos ir archeologijos muziejaus darbuotojai 
padarė išvadą, kad La Florida buvo didelis kulto centras, tačiau šalia 
šitos monumentalios senovinės piramidės žmonės niekad sėsliai negyveno. 

Kai kurie prieš keturis tūkstančius metų statyti religijos centrai ir 
šventyklos itin dideli. Antai Las Haldo šventykla, ištirta Peru archeo- 
logės Rosos Fung Pinedos, yra 750 metrų ilgio ir 250 metrų pločio. 

Į šventyklą ėjo daugiau kaip kilometro ilgio kelias, kuriuo, matyt, 
traukdavo maldininkų procesijos. Minėto profesoriaus Engelio aptiktą di- 
džiulį Čukitanto kulto apeigų kompleksą irgi sudaro keliolika pastatų, 
vartų bei laiptų. Mažesnių to paties meto piramidžių yra išlikusių vie- 
name Peru kaime, kuris dabar vadinamas Rio Seku. 

Ši mūsų kelionės po Peru kultūrų istoriją dalis prasidėjo nuo pirmo- 
jo žmogaus išauginto moliūgo ir baigiasi prie pirmosios piramidės. Kaip 
tik. prie piramidės, nes jos aukštyn kylančios pakopos tartum simboli- 
zuoja, kur nuėjo, ką pasiekė neseniai dar buvę primityvūs Peru indė- 
nai — laukinių vaisių rankiotojai ir medžiotojai. 


JAPONAI SUKRYŽIUOTŲ 
RANKŲ SVENTYKLOJE ARBA 
PRADŽIOS PABAIGA 


Didelių šventyklų kompleksų, pastatytų II tūkstantmečio prieš mūsų 
erą pirmojoje pusėje, Peru teritorijoje yra keliose vietose. Žinoma, jos 
buvo pastatytos organizuotai ir kažkam vadovaujant. Tokių didingų sta- 

tinių negalėjo pastatyti vienas kaimas. Taigi šioje visuomenėje jau kaž- 
kas turėjo teisę įsakyti, kad tokiame bendrame darbe dalyvautų ne tik 
vieno kaimo, bet ir platesnės teritorijos gyventojai. Vadinasi, tuo metu 
formavosi valdantysis sluoksnis, aristokratija, kurią tikriausiai sudarė 
ZyNiai. 

Daugelis mokslininkų stengėsi apibūdinti svarbiausius Senojo ir Nau- 
jojo Pasaulio aukštųjų kultūrų bruožus. Dėl dviejų dalykų jų nuomonės 
sutampa: visuomenė skirstėsi sluoksniais, buvo miestų arba kulto apeigų 
centrų. Kadangi Peru yra aptiktas pirmasis didelis apeigų centras. iš II 
tūkstantmečio prieš mūsų erą pirmosios pusės, taip pat rasta įrodymų, 
kad būta socialinių sluoksnių, mes, taip sakant, jau stovime prie pra- 
džios pabaigos, prie pirmosios aukštos kultūros ir prie pirmosios vals- 
tybės Peru teritorijoje ištakų. 

Kai kurie ‘to meto radiniai liudija, kad senosiose Peru valstybėse val- 
džios žmonės buvo labai gerbiami. Pavyzdžiui, žinoma keletas kapų, kur 
šalia kilmingųjų palaidoti ir nužudytieji per ritualines apeigas — jie tu- 
rėjo lydėti velionį į pomirtinį pasaulį. 

Rasta palaidota net viena kaukolė be kūno. Žmogus, matyt, buvo 
nukirsdintas kokio nors aukštesnio visuomenės nario garbei. Archeolo- 
gai rado ir puikių auskarų bei smeigtukų plaukams. Šitais daiktais tik- 
riausiai puošėsi didžiūnai. Peru pietuose tuo laikotarpiu ėmė plėtotis mai- 
nų prekyba obsidianu, kurio buvo atsigabenama irgi valdančiųjų sluoks- 
nių reikalams, nes vietoje šios vulkaninės uolienos neturėta. 

Prekyba obsidianu, žmonių aukojimas — tai tik klausimai, spėliojimai. 
Kur kas įtikinamiau byloja to meto Peru architektūra. Jos paminklų ap- 
tiko neseniai čia dirbusios archeologų ekspedicijos. Tačiau nė viena iš 
jų nepadarė tokio nepaprasto atradimo, kaip Tokijo universiteto archeo- 
logai septintojo dešimtmečio pradžioje. 

Japonai, anksčiau beveik nesidomėję peruanistika, sudarė labai kva- 
lifikuotų spėcialistų grupę, kuriai vadovauti ėmėsi Tokijo archeologas 
profesorius Seichis Icumis, Jo asistentas buvo archeologas Toširikas So- 
nas, o antropologijos problemas turėjo spręsti daktaras Kacuo Terada. 
Kartu su jais į Peru atvyko ir daugiau Tokijo universiteto darbuotojų. 
Japonai ėmė ieškoti keramikos dirbinių archeologų seniai žinomoje vie- 
tovėje — Kotoše, kalnų kaime netoli Huanako, kur Peru archeologijos kla- 
sikas Chulijas Sesaras Teljas kažkada iškasė daug puikios senovinės 
keramikos. 

Profesorius Teljas Kotoše rado keramikos šukių, o japonai — fantas- 
tiska Sukryžiuotų rankų šventyklą, kurios vardas tikriausiai pateks į 
visus Amerikos istorijos vadovėlius. Po tūkstantmečių sąnašomis dakta- 
ras Icumis su kolegomis rado seniausią Peru, seniausią žinomą Amerikos 
šventyklą, pastatytą 500—600 metų anksčiau už pirmąsias Rio Seko, Las 
Haldo, La Floridos piramides. Atkasti Kotošo šventyklą buvo tikrai ne- 
lengva, nes reikėjo nuimti septynių metrų molio sluoksnį, po kuriuo 
senųjų Peru gyventojų paslėptas statinys tūnojo keturis tūkstančius me- 
tų. Beje, prieš tai jis buvo ne kartą perstatytas. 

Tyrinėdami Kotošo šventyklą, japonai susidūrė su nemažais sunku- 
mais. Pirmiausia jie atkasė vieną šio keturkampio statinio sieną. Kaip 

vėliau paaiškėjo, šios ir vi- Tere 
sų kitų sienų vidinę pusę > 
puošė daugybė nišų. Vienoje 
iš jų pagalbiniai darbininkai 
aptiko kažkokią skulptūrą. 
Bareljefas tokioje senoje 
šventykloje? Profesorius Icu- 
mis pagalbininkams perujie- 
čiams leido pailsėti, o pats su 
kolegomis čiupo šepetėlius ir 
ėmė valyti nuostabų senovės 
Peru meno kūrinį. Netrukus 
pamatė, kas tai per daiktas: 
sukryžiuotos moters rankos 
iki alkūnių, gana liaunos, už- 
dėtos viena ant kitos. Bet 
tik rankos, daugiau nieko. i a 
Tokios pat rankos véliau bu- Kotošo šventyklos šventos sukryžiuotos rankos 
vo aptiktos kitoje nišoje. Icumis neabejojo, kad Kotošo šventykla buvo 
skirta sukryžiuotų moters rankų kultui. | 

Sukryžiuotas moters rankas Kotošo gyventojai, matyt, laikė tokiu 
pat tikėjimo simboliu, kaip krikščionys kryžių. Tad savaime suprantama, 
kad peruanistai šią seniausią Amerikos šventyklą pavadino Sukryžiuotų 
rankų šventykla. | 

Archeologus, kurie Peru dažniausiai rasdavo- tik statulų ir reljefų, 
vaizduojančių masyvias, kresnas figūras, šis savitas radinys tiesiog ins- 
piravo pradėti poetiškus apmąstymus. Daktaras Hermanas Busė knygoje 
„Peru 10000 metų“ rašo: „Šitose rankose įkūnytas nuoširdumas, pamal- 
dumas, tyrumas“. Vėliau paaiškėjo, kad abi nišos su šventomis moters 
rankomis buvo prie didesnės nišos šiaurinėje šventyklos pusėje — viena 


Sukryžiuotų rankų šventyklos bendras vaizdas. 1963 metais šventyklą aptiko japonų ar- 
cheologai 

iš dešinės, kita iš kairės. Tasai „didysis altorius“, matyt, turėjo dar vie- 
ną didesnę skulptūrą, tikriausiai taip pat šventas sukryžiuotas rankas. 

Po tokio netikėto atradimo Icumis netrukus surengė į Kotošą dar 
vieną ekspediciją — gerokai didesnę. Ji dirbo ten pat, prie Mito upės. 
1963 metais buvo pamažu atkasta visa šventykla, kaip paaiškėjo, pasta- 
tyta apie 1800 metus prieš mūsų erą, tai yra dar prieš atsirandant ke- 
ramikai. Icumis nustatė, kad Sukryžiuotų rankų šventykla „užkelta“ ant 
8 metrų aukščio laiptuotos platformos. Tikintieji į savo šventyklą lip- 
davo laiptais, o į patalpas su sukryžiuotomis rankomis eidavo iš pietų 
pusės pro 2,25 metro aukščio vartus. 

Antroji japonų ekspedicija nuodugniai ištyrė ne tik šventyklos sie- 
nas, bet ir grindis. Buvo įdomu, kas slepiasi po jomis. Ir iš tikrųjų, moks- 
lininkus nustebino dar vienas dalykas — suplūktame molyje aptiktos kaž- 
kokio židinio liekanos. Židinys šventykloje? Tai pasirodė keista, todėl 
Icumis panūdo žvilgtelėti dar giliau ir gana giliai po šventyklos grindi- 
mis rado išradingai padarytą oratiekį, einantį iš šventyklos į lauką. Per 
šį įrenginį, matyt, turėjo patekti oras, kad židinys niekuomet neužgestų. 
Aptikus šią savotišką ventiliaciją, pasidarė aišku, kad archeologai Ko- 
tošo šventykloje rado ne“ paprastą židinį, o vietą, kur turėjo kūrentis ir 
tikriausiai dešimtmečiais kūrenosi amžinoji ugnis. Jos šventa liepsna 
prieš keturis tūkstančius metų perujiečiams, matyt, simbolizavo antgam- 
tines jėgas, kurias jie tikriausiai garbino. 

Sukryžiuotos rankos Kotoše tebėra, o šventojo židinio ugnis seniai 
užgesusi. Tačiau šviesa, kuria spindi aukštosios Peru kultūros, niekuo- 
met neužges. Tai ir yra pradžios pabaiga. Kotošo ugnis apšvietė tolesnį 
Peru kelią, kelią į pirmąją indėnų valstybę... 


CAVINO KULTŪRA 


Po Kotošo, po pirmųjų piramidžių Peru iškilo pirmoji tikrai aukšta 
kultūra, pirmoji civilizacija, o gal ir pirmoji valstybė. Ši kultūra ir ši 
seniausia karalystė vadinama tuo pačiu Čavino vardu. 

Čavino kultūros kūrėjai įžengė į areną iš tiesų efektingai. Net ne- 
galima taip sakyti, kad įžengė ar atėjo. Čavino kultūros iškilimas Peru 
istorijoje — tai greičiau sprogimas, netikėtas pliūpsnis, kurio padarinius 
pajuto visa Peru. Pirmą kartą šios šalies istorijoje radosi kultūra, kurios 
tiesioginis ar netiesioginis poveikis matyti Kostos ir Sieros radiniuose, 
nors šias vietoves skiria tūkstančiai kilometrų. 

Pirmieji Čavino kultūros pėdsakai buvo aptikti Čavino gyvenvietėje. 
Ir nors dabar mokslininkai žino jau dešimtis kitų vietovių, Čavinas te- 
bėra žymiausias šios kultūros židinys. Čavino kultūrą atrado ir išgarsino 
profesorius Chulijas Sesaras Teljas. Jis domėjosi ir kultūrai pavadinimą 
davusios gyvenvietės vardo etimologija. Daugelio senųjų Peru kultūrų, 
kaip Rio Seko, Las Kulebro, Punta Grandės, net San Nikolo, pavadinimai 
aiškiai yra naujesni, kilę iš ispanų kalbos, o Čavino vardas neabejotinai 
indėniškas, karibiškas, būdingas vienam iš tų įvairiausių dialektų, ku- 
riais kalbėta ir tebekalbama šiau- | 
rinėje Pietų Amerikos dalyje (Ve- 
nesueloje, Kolumbijoje, Mažosiose 
Antilų salose, taip pat Panamos 
sąsmaukoje, kur susieidavo visi 
ryšiai, jungiantys Meksiką, Vidu- 
rio Ameriką ir prieškolumbinę 
Peru). Me 

Ištyręs seniausios Peru sostinės Aš“ 
vardo kilmę, Teljas nustatė, kad MB 
žodis „čavi“ (chavi) karibų kalba BEBE 
reiškia jaguarą, o vardas „čavina- Fj ME; 
vi" (chavinavi) — jaguaro sūnūs | 
su ietimis. 

Jaguaro sūnų su ietimis mies- 
tas — Andų Čavinas — dabar trau- 
kia dėmesį kiekvieno, kas nors 
kiek domisi prieškolumbinio lai- 
kotarpio kultūromis ir Peru indė- 
nų imperijomis, o iki XX amžiaus Čavino griuvėsiuose profesoriaus Teljo rasta 
vidurio, kada profesorius Teljas Kesa akmeninė galva, Pasak ragejo, tokios 
nustatė, kokį svarbų vaidmenį 
savo šalies istorijoje vaidino Čavinas, apie jį kaip ir nežinota. Tačiau 
taip tik atrodo. Čaviną žinojo jau pirmieji į Peru atvykę europiečiai, 
kai Kotošą ir senąsias piramides dar dengė storas molio ir užmiršties 
sluoksnis. Vienas iš pirmųjų ispanų kronikininkų, aprašęs Peru, karme- 
litas Antonijas Vaskesas de Espinosa jau 1620 metais „Vakarų Indijos 
aprašyme“ apie Čaviną ir jo šventyklas taip rašė: „Šitame kaime yra... 
didžiulis tašytų akmenų pastatas. Tai buvo garsiausia šventykla, garbi- 
nama kaip pas mus Roma ar Jeruzalė. Čia indėnai eidavo aukoti, nes 
tos vietos velnias jiems išaiškindavo daugelį dalykų, ir susirinkdavo 
jie iš visos karalystės..." 

Čavinas atsirado apie 850. metus. „prieš mūsų erą. Inkų imperija, su 
kurios galybe ir kultūra susidūrė atplaukę į Peru ispanai, susikūrė | po 
dviejų tūkstančių metų. Tačiau Čavino šlovė ir reikšmė neblėso iki ko- 
lonijinių laikų. Juk europietis krikščionis, išauklėtas Biblijos ir Antikos 
tradicijų dvasia, ne šiaip sau lygino Čaviną su Jeruzale, Kristaus, Salia- 
mono ir Dovydo miestu, arba su Roma — garbingiausių imperatorių, o 
vėliau popiežių miestu! 

Iš Čavino gyventojai, matyt, išsikraustė ir miestas mirė, bet Peru 
indėnai jį minėjo ilgiau negu jaguarų sūnų su ietimis šventyklas. 

Dabar Peru Respublikoje yra du indėnų miestai, labiausiai stebinan- 
tys lankytojus. Vienas iš jų šėniausias, kitas "naujausias (nors irgi jau 
500 metų). Naujausias yra inkų „erelių lizdas“ — Maču Pikčus, kurį da- 
bar lanko dešimtys tūkstančių turistų. Seniausias, savaime aišku, *Čavi- 
nas, iššniukštinėtas archeologų ir istorikų. 

Abu senovės Peru miestai ‘traukia žvilgsnį jau vien puikia savo pa- 
dėtimi. Maču Pikčus dairosi nuo aukšto kalno viršūnės už kelių šimtų 
metrų nuo srauniosios Urubambos. Čavinas dar aukščiau: iškilęs beveik 
tris tūkstančius metrų virš jūros lygio iš tikrųjų pasakiškoje vietovėje, 
apsuptoje ledynų ir niekuomet nenutirpstančių Andų sniegynų. 

Matyt, kiekviena šalis turi savo Šveicariją. Šioje Pietų „Amerikos res- 
publikoje, kur tiek puikių vietų kalnuose, teritorija prie Baltosios ir Juo- 
dosios Kordiljeros — Huaraso apylinkės — irgi vadinama Peru Šveicarija. 
Beje, kaip tik dėl kalnuotumo, žmonės Čaviną iki Teljo atradimų lankė 
labai. retai. Kelias per Konokončo perėją eina labai aukštai, daugiau 
kaip 4100 metrų virš jūros lygio, o patekti į Čaviną galima kalne iš- 
raustu penkių kilometrų tuneliu. Taigi kraštas neapsakomai gražus, bet 
ir nepaprastai sunkiai pasiekiamas, ypač žmogui, atvykusiam iš šalies, 
esančios „normaliame“ aukštyje virš jūros lygio. Čia visur viešpatauja 

žiema, ir kasmet ilgai laikosi speigai. 

Tačiau reikėjo nueiti šį kelią ir iškelti į dienos šviesą šventyklas, 
stelas, obeliskus, nušluostyti dulkes nuo rūsčiųjų dievų jaguarų veidų, 
kad pasidarytų aišku, jog Cavine rasta visiškai nauja kultūra. Po to, kai 
šią kultūrą atrado ir apibūdino Teljas, jos pėdsakų ir dabar mokslininkai 
nuolatos aptinka visoje plačioje Peru teritorijoje: nuo Ekvadoro sienos 
šiaurėje iki Rio Grandės pietuose; rytinė Čavino kultūros įtakos riba 
eina maždaug Mantaro aukštupiu ir vidurupiu. Sakydami „Čavino kul- 
tūros įtaka“, turime galvoje ir Čavino meno stilių, kuris toks savitas, 
kad kiekvienas, nors kartą jį pamatęs, iš karto atskirs nuo visų kitų. 
Ornamentai, kuriais Čavino menininkai puošė keramiką, tekstilę, net 
kaulo dirbinius, yra tokie pat unikalūs kaip ir Čavinas — jaguaro sūnų 
su ietimis miestas; jame kažkada liepsnojo pirmésios aukštõs Peru kul- 
turos ugnis. 


PRIEŠ TVANĄ 


Imdamiesi narplioti Čavino paslapčių kamuolį, pirmiau pakalbėkime 
apie tvaną, nes ši biblinė neganda neaplenkė nė jaguaro sūnų su ieti- 
mis miesto. Tačiau Senajame testamente aprašytas: tvanas ištiko prieš 
daugelį amžių, o tas, kuris užliejo Cavina,— visai neseniai, jau po to, kai 
Teljas buvo atrades miesta ir aprases jo kultūrą. Gausybė vandens, už- 
plūdusi Čaviną 1945 metų sausio 17 dieną, užliejo apylinkes, ir trijų 
tūkstančių metų Peru miestą užklojo keleto metrų purvo sluoksnis. 

Kaip tai atsitiko? Aukštikalnių ežeras, į kurį subėga vanduo iš Kor- 
diljerų viršūnėse tirpštančio sniego, 1945 metais prisipildė taip sklidinai, 
kad neišlaikė krantai — išvirto lyg užtvanka. Ši didžiulė gamtos katast- 
rofa padarė baisią žalą seniausiam Peru miestui, žmonių paliktam dau- 
giau kaip prieš du tūkstančius metų. Tai buvo tragedija, kurios padari- 
nius mokslas jaučia iki šiol. Vanduo nunešė visus tuos gražius ir savitus 
dirbinius, kuriuos Teljas surado griuvėsiuose ir kurių neišvežė į Peru 
sostinę: ketino juos eksponuoti pačiame Čavine. Pirmiausia dingo daug 
kūrinių, kuriuos archeologas buvo sudėjęs mažutėje šventyklėlėje tarp 
miesto griuvėsių — viską nuplukdė tvanas. (Laimė, Teljas dar prieš tva- 
ną buvo padaręs daugelio radinių kopijas.) 

Išvalytas jaguaro sūnų su «ietimis miestas vėl dingo po storu purvo 
sluoksniu. Nuo to meto mokslininkai šitą Peru miestą vėl atkasinėja. 

Archeologai jau nustatė kelių svarbiausių miesto obj ektų vietą. Pir- 
miausia — Didžioji aikštė. Čia tikriausiai rinkdavosi iš visur atvykę mal- 
dininkai, čia po atviru dangumi gal vykdavo ir kai kurios religinės ap- 
eigos. Didžioji aikštė keturkampė ir iš visų pusių — iš šiaurės, pietų, 
vakarų ir rytų — apsupta lyg ir kokių aikštelių — platformų. Pati aikštė 
yra tartum žemiau. Jos viduryje vienas Teljo padėjėjas — Čavino gy- 
ventojas Trinidadas Alieras — rado vieną iš įstabiausių Čavino meno 
kūrinių — aukštą obeliską, dabar vadinamą Teljo vardu. Aikštėje išlikęs 
ir kitas jaguaro sūnų su ietimis miesto klestėjimo laikotarpio akmentašių 
kūrinys — altorius, kurį vietiniai indėnai dabar vadina „Septynių ožke- 

Taip atrodė svarbiausia Čavino šventykla (rekonstrukcija). Įdomios jos centre esančios 
kolonos. Jas atradus, buvo paneigtas požiūris, kad prieškolumbinėje Peru kolonų apskritai 
nebuvę 


lių“, o archeologai Oriono žvaigždyno altoriumi. Tai akmens blokas su 
septyniomis skylėmis, kurios išdėstytos panašiai kaip žvaigždės Orione. 
Tačiau svarbu ne tai: Čavino gyventojai labiausiai garbino jaguarą. Ma- 
tyt, ir „Septynių ožkelių“ altoriaus skylės yra vien bandymas pavaiz- 
duoti jaguaro kailio dėmes. 

„Po Didžiąja aikšte buvo aptikta požeminė galerija. Tačiau neaišku, 
kam jos reikėjo. Iš aikštės plačiais Jaguarų laiptais galima nulipti į va- 
karinę aikštelę, kuri per vėlesnius perstatymus (Čavinas bent keturis 
kartus perstatytas ir planingai plėstas) tapo Didžiosios piramidės pagrin- 
du. Tačiau, prieš apžiūrėdami Didžiąją piramidę, dar stabtelėkime ant 
Jaguarų laiptų. Jau iš pirmo žvilgsnio lankytojo dėmesį patraukia dvi 
besikaitaliojančios spalvos. Atgręžtoji į šiaurę laiptų dalis yra iš juodo 
marmuro, pietinė — iš balto akmens. Čia pat rasta kolonų liekanų ir 
akmenų, papuoštų frizais su jaguaro atvaizdais. Tokių frizų prieš tris 
tūkstančius metų ant laiptų, matyt, buvo ne vienas. 

Panašūs laiptai (visuomet ketveri) kyla į šiaurinę, pietinę bei rytinę 
aikštelę. Šitos trys aikštelės, matyt, išlikusios pirminės. Ketvirtojoje — 
vakarinėje — išaugo. Didžioji piramidė, kuri itin traukia turistų akį. Vie- 
tiniai gyventojai ją laiko svarbiausiu senovės Čavino pastatu, todėl ir 
vadina pilimi (ispaniškai castillo). 

Penkiolikos metrų piramidė, aptaisyta didžiulėmis akmens plokštėmis, 
iš tiesų yra didingiausias Čavino statinys. Tačiau dabartinė jos išvaiz- 
da — daugelio perstatymų ir pristatymų rezultatas. Kas nori sužinoti tik- 
rq tiesą apie jaguaro sūnų su ietimis miestą, turi pažvelgti į šio didingo 
statinio vidų. 

Didžiosios piramidės vidus, tiesą sakant, dar neištirtas. Antai visai 
neseniai buvo aptikta Aukojimo galerija ir likučiai aukų, maldininkų 
atneštų; matyt, iš labai toli. (Pavyzdžiui, čia rasta jūrų moliuskų kriauk- 

lių, o juk nuo kalnuose esančio Čavino iki jūros gana toli.) Beje, tarp 
aukų aptikta ir moters kaukolė (vien kaukolė), tikriausiai irgi paaukota 
dievui. 

Metus akį, atrodo, kad iš rytų pusės į Čavino piramidę vaikščiota 
pro gražius vartus. Tačiau, eidamas pro juos, pamatysi, kad nėra durų. 
Į viršutinę piramidės pakopą nuo apgaulingųjų vartų kyla dveji, dabar 
jau taip pat sunykę, laiptai. 

Vakarų pusėje — tarp Jaguarų laiptų ir piramidės komplekso — plyti 
vadinamasis akmenų atriumas, lyg ir Čavino šventyklos prieangis, pa- 
puoštas frizais su šikšnosparnių ir pusiau žmonių, pusiau jaguary atvaiz- 
dais. Čia irgi buvo rastas kario reljefas. Tiek Jaguarų laiptams, tiek 
šventyklai statytojai paslaptingumo suteikė kaitaliodami juodą ir baltą 
spalvą. 

Iš Didžiosios piramidės prieangio galima įeiti į atstatytus Plėšriųjų 
paukščių vartus. Jie taip vadinami todėl, kad du cilindriniai juodo ak- 
mens stulpai išpuošti reljefais, vaizduojančiais plėšrius paukščius, tik- 
riausiai kondorus. Plėšriųjų paukščių vartus puošia ir akmeninis frizas, 
kuriame pavaizduota dar keturiolika paukščių. Čia vėl matome magiš- 
kąjį skaičių septynis, čaviniečių, matyt, laikytą šventu. Septyni plėšrūs 
paukščiai žiūri į pietus, septyni — į šiaurę. 

„ Už Plėšriųjų paukščių vartų lankytojo jau laukia Didžiosios pirami- 
dės vidug“ Atrodo ji labai sudėtinga, turi daugybę galerijų, statytų, ma- 
tyt, ne vienu metu. Pavyzdžiui, be jau minėtos Aukojimo galerijos, yra 
Pamišėlio galerija (taip nearcheologiškai vietos gyventojai ją pavadino 
todėl; kad čia ilgai slėpėsi vienas kaimo gyventojas, laikomas psichiškai 
nesveiku). Kita gerai išlikusi galerija yra Labirintai — trys G raidės for- 
mos koridoriai. Pati seniausia tikriausiai yra Šikšnosparnių galerija. 

Greta galerijų per Didžiąją piramidę eina kažkokie ventiliacijos ka- 
nalai, per kuriuos greičiausiai buvo vėdinamos ankštos pačioje piramidės 
apačioje esančios šventyklos. Seniausia iš jų, be abejo, yra U raidės 
formos šventykla. Su ja siekiasi dvi susikryžiuojančios galerijos. Kaip 
tik toje vietoje, kur jos susikerta, jau trys tūkstančiai metų stovi nuos- 
tabi šventyklos skulptūra: beveik penkių metrų aukščio ieties pavidalo 
kolona — Lansonas (ispaniškai Janzon — ietis). 

Čavino Lansoną puošia kažkokios keistos fantastinės būtybės atvaiz- 
das. Ant tos ieties, stovinčios seniausios Čavino šventyklos svarbiausioje 
vietoje, smaigalio vaizduojama būtybė, matyt, vaidino labai svarbų vaid- 
menį Čavino religijoje. Toji žmogaus pavidalo dievybė, turinti daugelį 
jaguaro bruožų, ir dabar atrodo gana baisi. Tad kokį įspūdį ji darydavo 
tikintiesiems prieš tris tūkstančius metų! Virš apatinės lūpos kyšo bai- 
sios jaguaro iltys, akys pakeltos į viršų, tartum žiūrėtų į dangų. Čavino 
dievo juostą puošia jaguarų galvos. Užpakalyje iš už diržo nukabusios 
dvi gyvačių galvos. Dešinė dievo ranka pakelta, kairė nuleista. 

„Dievas ant ieties smaigalio“ yra viena iš reikšmingiausių Čavine iš- 
likusių akmeninių skulptūrų. Kita — Teljo obeliskas, puošiantis Limos 
nacionalinį antropologijos ir archeologijos muziejų. Tai — savotiškas 
portretas. Be dievo jaguaro, jame vaizduojami ir augalai, gyvuliai, jū- 
ros moliuskai, kurie tartum įkomponuoti į visą paveikslą. Pagrindiniais 

Akmeninis Čavino reljefas, vaizduojantis karį, 
laikantį nukirstą žmogaus galvą 


Lansonas, arba Ietis, — didinga Čavino skulp- 
tūra 

bruožais Teljo obelisko dievas panašus į paslaptingąjį dievą ant ieties 
smaigalio: irgi keturios jaguaro iltys, tačiau čia jaguaras ir gyvačių 
(tikriausiai) galvos puošia dievo kaklą. Dievybės kūnas išmargintas gy- 
vačių, šikšnosparnių ir, žinoma, jaguarų atvaizdais. Yra dar gėlių, vai- 
sių. Iš šito keisto pusžmogio pilvo apačios išaugęs kažkoks neregėtas 
augalas su žmogaus akimis ant šakų. 

Greičiau panašus į sunkiai issifruojama skulptoriaus abstrakcionisto 
kūrinį yra ir kitas neabejotinai kulto paminklas — stela, rasta Čavine 
praėjusį šimtmetį garsaus italų mokslininko. Raimondžio. Raimondžio ste- 
la, kaip dabar vadinama ši skulptūra, irgi vaizduoja žmogų jaguarą. Iš 
dievybės galvos išaugusios dar kelios labai stilizuotos pusiau žmonių, 
pusiau jaguarų galvos su didžiulėmis baisiomis iltimis. 

Raimondžio stela tikriausiai yra ne tokia sena kaip Teljo obeliskas 
arba Čavino šventyklos Lansonas. Stelos kompozicija rodo, kad Čavino 
menas darėsi vis „barokiškesnis“. Priešingai, didžiausia Čavino kultūros 
skulptūrų --galerija;-rasta.. Kasmos „slėnyje, vietovėje, dabar vadinamoje 
Sero Sečinu, yra tikriausiai iš seniausio žmonių-jaguarų laikotarpio. Ši- 
tą antrąjį Čavino kultūros židinį irgi aptiko laimingasis Chulijas Sesaras 
Teljas. Žvalgydamas Kasmos slėnį, Peru archeologas rado grubiai apdo- 
rotą akmenį su vyro, matyt, kario atvaizdu. Pradėjęs kasinėti, vieną po 
kitos rado apie 90 tokių stelų. (Dabar jų žinoma jau daugiau kaip 300.) 
Be to, Sero Sečine Teljas aptiko likučių statinio, kuris gal buvo čia gy- 

Sero Sečino šventyklos bendras vaizdas 


venusių čaviniečių piramidės pagrindinė pakopa. Atrodo, kad šitie ga- 
na baisūs, bet realistiški karių atvaizdai ir skulptūros juosė Sečino pi- 
ramidės pagrindinės pakopos fasadą. | 

Sero Secino karių akmeninės skulptūros šiek tiek skiriasi nuo , ba- 
rokisku" Čavino dievų figūrų. Čavino stelų ir obeliskų kalba mums iš 
esmės nesuprantama, o kad Sero Sečino galerijos vyrai yra kariai, at- 
pažįstame lengvai. Mus stebina aukšti karių šalmai, jų kirviai ir kuokos, 
gausiai išpuošti plačiomis juostomis. Viena stela yra neabejotinai karo 
vadas arba „karalius“. Jo rūbai prabangūs. Kad nekiltų jokių abėjonių, 
jog tai nugalėtojų vadas, prie juostos kabaliuoja keturios nugalėtų prie- 
šų galvos. 

Kartu su išdidžių, stiprių ir savimi pasitikinčių nugalėtojų atvaizdais 
Sero Sečine rasta akmenų ir stelų vien su žmonių galvomis. Tai, be 
jokios abejonės, karo trofėjai, nugalėtų priešų arba galbūt paaukotų be- 
laisvių galvos. 

Trys šimtai nugalėtojų ir nugalėtųjų portretų iš Sero Sečino tartum 
pasakoja apie ankstyviausią Čavino istorijos laikotarpį. Rašome „tar- 
tum“, nes daug ką arba, tikriau sakant, beveik viską, kas susiję su Ča- 
vinu, iki šiol gaubia paslaptis: kol kas dar klausimų, o ne atsakymų 
metas. Taigi Sero Sečinas tartum pasakoja apie kažkokį pradinį laikotar- 
pi, kai šitie kariai ir Čavino kultūros žmonės pirmiausia turėjo įveikti 
savo priešiniikus ir užvaldyti kraštą. O Čavino miestas — tai jau lyg 
kitas hipotetinis etapas — karinės jėgos laikotarpis, kai Peru valdė ja- 
guaro sūnūs su ietimis ir kai perujiečiai tikėjo dievus-jaguarus (o gal 
vieną dievą). To dievo vardu Čaviną tikriausiai valdė žyniai, kurie at- 
likinėjo kulto apeigas. | | 

Tačiau tai vis spėliojimai, vienas iš galimų variantų (ir tai jau ne- 
ginčijama), kaip Peru atsirado pirmoji aukšta kultūra, kaip plačioje teri- 
torijoje paplito tos kultūros įtaka, meno stilius ir ypač „jaguaro religija“. 
Vėl pakartosime, kad tai tik spėliojimai, nes „perskaityti“ akmenis la- 
bai sunku ir kol kas ne viską sugebame. Todėl kartais belieka viena 

Sero Sečino akmuo, vaizduojantis karo belaisvį 
(dešinėje). Veide atsispindintis siaubas rodo, kas 
jo laukia. Kairėje — nukirsta belaisvio galva 


išeitis — prigalvoti, kaip buvo padaryta ankstesnėje pastraipoje. Šiaip 
ar taip, be baisiojo jaguaro nežengsime nė žingsnio. Kai kurių karių iš 
Sero Sečino veidai, ypač burnos, labai panašūs į šitų plėšrūnų snukius. 
Čavine jaguaro atvaizdų pilna kiekviename žingsnyje. Vadinasi, kėliau- 
dami išnykusių Peru indėnų kultūrų bei imperijų pėdomis ir ieškodami 
pačios seniausios, turime eiti jaguaro pėdomis. 


JAGUARO PĖDOMIS 


Taigi keliaukime jaguaro ir jo garbintojų čaviniečių pėdomis. Tačiau 
prieš mėgindami surasti jų tikrąją tėvynę, aplankykime dar keletą kitų 
vietų. Čavino kultūros žmonių pėdsakų aptinkame ne tik jų puikiojoje 

Čaviniečiai garbino jaguarą, tačiau retai šį plėšrūną vaizdavo tokį, koks jis yra iš tikrųjų. 
Ši akmeninė skulptūra su skyle aukoms (?) — retai pasitaikantis realistinis jaguaro atvaiz- 
das. Tikriausiai skulptūra buvo naudojama per religines apeigas. Rasta Čavine 
sostinėje ir senovinėje Sero Sečino galerijoje, bet ir kitur. Antai Kas- 
mos slėnyje, kur yra ir Sero Sečinas, Moksekvoje, buvo aptikta kita 
šios kultūros piramidė. Sunkus 30 metrų aukščio statinys papuoštas ni- 
šomis, kuriose ‘rasta keleto metrų aukščio molinių statulų (gaila, labai 
apgadintų). Šitos skulptūros buvo nudažytos mėlyna, raudona, juoda ir 
žalia spalva. Tame pačiame slėnyje, Paljkoje, buvo aptikta dar viena 
piramidė. Kitoje Peru pakrantės dalyje, dabartiniame Sero Blanke, Ne- 
penjos slėnyje, rasta monumentalių pastatų, kurių sienos papuoštos jagua- 
ro ilčių ir akių atvaizdais. (Čaviniečiai paprastai vaizduodavo ne visą 
žvėrį, o tik kai kurias būdingas jo kūno dalis.) Statinio sienas Punkuryje 
(irgi Nepenjos slėnis) puošia molinė jaguaro galva. 

Peru kalnuose yra žymiausias senųjų jaguaro garbintojų židinys — 
miestas, dabar vadinamas vardu kondoro, kurį Andų indėnai irgi gar- 
bino. Kuntur Huasio (pažodžiui — Kondorų namų) šventyklų komplek- 
sas yra Cheketepekės aukštupyje, netoli provincijos centro Kachamar- 
kos. Trijų pakopų šventyklos viršutinį aukštą puošia šešios Čavino 
kultūrai būdingo stiliaus skulptūros. Pats statinys taip pavadintas dėl 
vieno geriausiai išlikusio akmeninio frizo su panašiu į kondorą demo- 
nu (?). Šio išdidaus paukščio (viso ir jo kūno dalių) atvaizdų yra iškirsta 
vienoje netoli šventyklos esančioje uoloje. 

Kondorų namuose buvo rastas ir vienas iš pirmųjų Čavino kultūros 
kapų (pačiame Cavine neaptikta jokio kapo); greta griaučių likučių ja- 
me rasta auksinių daiktų, papuošalų ir daug brangiųjų akmenų. Kaip 
ir visur kitur, aptikta puikiosios Čavino keramikos. Beveik be išimties 
ji juoda ir visa papuošta giliomis įrantomis, paprastai kartojančiomis 
įprastus akmeninių Čavino skulptūrų motyvus. | 

Tokia įstabi kultūra turėjo ne tik savitą braižą ir savitus religinius 
vaizdinius; būtinas buvo ir ekonominis pagrindas, iš kurio ji išaugo, ku- 
ris garantavo jos egzistenciją. Neabejotina, kad tas pagrindas — tai aukš- 
ta žemdirbystės kultūra. Paplitus Čavino kultūrai, visose Peru srityse, kur. 
tinkamas klimatas, imta auginti kukurūzus. Kai kurie mokslininkai ma- 

no, jog. žmonės, atėjusieji į Čaviną su jaguaro ženklu ir atnešę naują 
religiją, naują meno stilių, atnešė taip pat kukurūzus arba bent naujas 
jų rūšis, geresnes už tas, kurias augino šių ateivių amžininkai — Kotošo 
gyventojai. 

Kas ir kada pirmiausia pradėjo Peru sėti kukurūzus, irgi sužinosime 
po tolesnių tyrinėjimų. Tačiau jau yra aišku, kad Čavino kultūros zmo- 
nės, statydami puikias šventyklas ir stelas savo dievams jaguarams, kar- 
tu laukuose darė tokius pat puikius technikos statinius, didingas iriga- 
cijos sistemas. Kol kas žinomi du tokie statiniai. Vienas yra netoli Kon- 
dorų namų, taigi netoli dabartinės Kachamarkos, kur prasideda Rio Finos 
upė. Statinys labai didžiulis — užima daugiau kaip 2,5 hektaro. Pagrin- 
dinė dalis — didingas uoloje iškirstas akvedukas, nutiestas per kelis tu- 
nelius, kurių sienos išpuoštos puikiais Čavino. stiliaus petroglifais. 

Čavino kultūros žmonių gyvenimą reglamentavo religija, todėl ir 
šio grynai technini6' įrenginio komplekse yra šventykla. Teisybę sakant, 
šventykla labai savotiška: panaši į žmogaus galvos pavidalo didžiulę 
uolą. Šventosios galvos burna yra 3,5 metro diametro — tai dirbtinis ur- 
vas, kur tikriausiai vykdavo iškilmingos religinės apeigos. Uoloje iškal- 
toje „burnoje“, matyt, palaidotas kažkoks įžymus asmuo, gal vyriau- 
siasis Čavino žynys. 

Kitą žinomą vandens įrenginį jaguaro sūnūs su ietimis pastatė Ne- 
penjos slėnyje. Čia tarp dviejų kalvų jie padarė labai plačią (pagrindas 
24 metrai) ir aukštą užtvanką. Į tvenkinį vanduo tekėdavo dviem kana- 
lais (vienas buvo 20 kilometrų ilgio) ir čia būdavo laikomas sausros 
metui. Nelygioje vietoje akvedukams kliudė įvairios gamtinės kliūtys, 
todėl daug kur jie eina aukštomis dambomis. Be pagrindinio Nepenjos 
slėnio statinio, buvo ir daugiau dambų bei vandens nuleidimo įrenginių, 
kurie, Anduose ėmus tirpti sniegui, saugodavo pasėlius nuo pavasario 
potvynių. Sudėtingą irigacijos sištemą, padarytą seniausios Peru kultū- 
ros žmonių, Vėliau gerokai išplėtė Močikos karalystės hidrotechnikai. 
Prieš tris tūkstančius metų statytais irigacijos įrenginiais Peru gyvento- 
jai naudojasi ir dabar. 

Visi Čavino kultūros laimėjimai yra tikrai nuostabūs ir unikalūs, to- 
dėl ir mokslininkai, ir mėgėjai nuo pat jos atskleidimo dienos tebekelia 
vieną klausimą: kaip ir iš kur atsirado Čavino kultūra. Juk ji iš Peru 
istorijos gelmių iškilo tarytum vienu akimirksniu. Jos ankstyvųjų for- 
mų nežinome. Neįsivaizduojame, kaip ji atrodė prieš Sero Sečino staty- 
bą. O kadangi neįsivaizduojame, nežinome, tai ir atsakymai į klausimą, 
is kur kilo Cavino kultūra ir jos žmonės, labai skirtingi. 

Netikėtas Čavino kultūros pasirodymas Peru scenoje „kai kuriems 
mokslininkams pakišo mintį ieškoti čaviniečių protėvynės ne tik ne Pe- 
ru, bet ir ne Amerikoje. Netgi už vandenyno! Antai garsus austrų moks- 
lininkas Robertas Hainė-Geldernas mano, jog Čavino meno motyvai ne- 
abejotinai kilę iš tų, kuriuos vartojo meistrai, gyvenę apie 300 metus 
prieš mūsų erą. Kiti mokslininkai pastebėjo, kad japonų Dziomono kul- 
tūros keramika savo išvaizda panaši į šiaurinių Peru sričių Čavino kul- 
tūros klestėjimo laikotarpio keramiką. Apie Čavino kultūros kontaktus 
su rytų kultūromis rašė garsus Amerikos mokslininkas Džulianas Stiuar- 

das ir kiti, o šios kultūros atradėjas Chulijas Sesaras Teljas jos pirmtakų 
ieškojo vakarinėje Amazonijoje, dešiniajame Maranjono krante, pas 
drėgnųjų tropikų indėnus, tai yra džiunglėse, kur taip pat gyvena ja- 
guaras, toteminis Čavino kultūros žvėris. 

Taigi jaguaras! Nuo jaguaro turi prasidėti visos Čavino kultūros pro- 
tėvynės ieškojimas. Apie šios kultūros žmones dar daug ko nežinome, 
tačiau dėl dviejų dalykų abejonių nekyla: pirma, ši kultūra Peru isto- 
rijos scenoje atsirado. subrendusi, galutinai susiklosčiusi, antra, Čavino 
kultūros. svarbiausias .požymis.— jaguaro, kačių šeimos plėšrūno, kultas. 

Tačiau nei pats šaltasis Čavinas, prigludęs prie penkių kilometrų aukš- 
čio kalnų, nei Peru pakrantės prie Sero Sečino bei Kostos slėnio sausas 
smėlis toli gražu nėra ideali vieta jaguarui. Netgi atvirkščiai. Ir nėra 
ko stebėtis, kad kaip tik šios kultūros atradėjas Teljas, ieškodamas jos 
protėvynės, atkreipė dėmesį į Maranjono slėnį, kur gyveno ir tebegy- 
vena jaguarai. Bet reikia pasakyti, kad nei Maranjono slėnyje, nei nie- 
kur kitur Amazonės aukštupyje neaptikta nė menkiausių pėdsakų ne tik 
Čavino, bet ir jokios kitos aukštos senovės Peru kultūros. Net XX am- 
žiuje Maranjono slėnio indėnai yra patys primityviausi Amerikoje. Tai- 
gi būtų labai keista, jeigu kaip tik šitoje srityje prieš tris tūkstančius 
metų būtų atsiradusi kultūra, kurią Teljas pavadino Andų kultūros .pra- 
motė. 

Eidami Čavino jaguaro pėdomis, galime pasukti ir kita kryptimi. Kny- 
gos autorius prisimena savo keliones į rytinę Meksiką, kur neseniai 
drėgnuose tropikų miškuose buvo aptikta šios Amerikos dalies seniau- 
sios aukštos kultūros — olmekų — pėdsakų. Maždaug prieš 3500 metų 
Vidurio Amerikoje olmekai pradėjo statyti savo pirmuosius miestus ir 
piramides, akmenines stelas ir altorius, kuriuos visus puošė jaguaro, grei- 
čiau jaguaro bruožų turinčio žmogaus atvaizdais. Olmekai jaguarą ne 
tik garbino, bet, matyt, ir save laikė jo palikuonimis. Tai akivaizdžiai 
rodo viename olmekų mieste, dabartiniame Portero Nueve, rastas akme- 
ninis paminklas, vaizduojantis jaguaro suartėjimą su moterimi. Matyt, 
tikėta, kad būtent iš tokio žmogaus ir dieviškojo gyvūno ryšio ir gimė 
pusiau dievai, pusiau žmonės — senovės Amerikos narsuoliai olmekai. 

Olmekų kultūros istorija pradėta tyrinėti visai neseniai (seniausias 
olmekų miestas San Lorensas Tenočtitlanas nuodugniai tyrinėjamas tik 
nuo aštuntojo dešimtmečio). Tačiau nors ir trumpa olmekų kultūros ty- 
rimų — reikėtų gal sakyti atradimų — istorija, jau turi kelis etapus. Pir- 
mąjį etapą olmekais beveik niekas netikėjo. Per antrąjį etapą rasti ol- 
mekų paminklai buvo priskirti kitoms indėnų kultūroms, daugiausia vė- 
liau atėjusiems majams. Per trečiąjį etapą pirmą kartą nustatyta, kad 
olmekų gentys gyveno nedidelėje teritorijoje drėgnoje tropikų srityje 
Karibų jūros pakrantėje, dabartinės Meksikos Verakruso ir Tabasko vals- 
tijose. Čia Vidurio Amerikos jaguaro garbintojai pastatė savo pirmuo- 
sius didelius miestus — San Lorensą Tenočtitlaną, kuris, matyt, buvo ol- 
mekų sostinė 1400—1000 metais prieš mūsų erą, ir La Ventą, kuri tapo 
olmekų sostine vėliau, kai San Lorensas Tenočtitlanas ištuštėjo. Paskui 
šioje srityje išaugo nauji olmekų miestai: Sero de la Mesas, Tres Sapo- 
tesas ir kai kurie kiti. 

Itin svarbų vaidmenį Čavino religijoje turėjo 
Pietų Amerikos jaguaras. Jo kultą lydėjo pagar- 
ba ir laimė | 

Peru indėnų garbintas Andų viršūnių valdovas — 
kondoras 


Po šių trijų eina ketvirta- 
sis — dabartinis jaguaro garbin- 
tojų atradimo etapas. Neseniai 
jaguaro garbintojų pėdsakų ap- 
tikta toli nuo jų centro Verak- 
ruso, kaip tik tose vietose, kur 
vėliau suklestėjo kiti svarbūs 
senųjų Amerikos kultūrų židi- 
niai, pavyzdžiui, Oachakoje. 
Akivaizdžių olmekų pėdsakų 
aptikta ir didžiojo Monte Al- 
bano, kur paskui gyveno sapo- 
tekai, o vėliau mistekai, seniau- 
sio laikotarpio radiniuose — di- 
džiulėse akmens plokštėse, ku- 
riose aiškiai vaizduojami olme- 
kai būdinga šokio poza (kaip 
tik todėl ispanai juos pavadino 
šokėjais — danzantes). Beje, ol- 
mekų šokėjai iš Monte Albano 
labai. panašūs į vyrų figūras iš 
Čavino kultūros galerijos Sero 
Sečine. Oachaka ir Monte Alba- 
nas yra Meksikos pietuose, o 
olmekų pėdsakų rasta Meksi- 
kos plokščiakalnyje, kur vėliau 
išaugo Teotihuakanas, gyveno 
toltekai ir klestėjo actekų im- 
perija. 

Čalkatsinge, iki kurio nuo 
Meksikos sostinės pora valan- 
dų kelio, yra išlikę olmekų pet- 
roglifų, vienas iš jų tikra La 
Ventos stelos kopija. Daugely- 
je Cia esančių raižinių uolose 
vaizduojama, kaip olmekai nar- 
siai nugali savo vietinius prie- 
šus. 

Naujausi radiniai parodė, 
kad indėnai jaguaro garbinto- 
jai įsigalėjo ne tik šitoje pla- 


čioje teritorijoje, bet peržengė dabartines jos sienas ir netrukus pasiekė 
Gvatemalą. Kiti radiniai vėliau patvirtino, kad Gvatemala buvo ne pas- 
kutinė olmekų ekspansijos riba, kad šie Vidurio Amerikos gyventojai — 
jaguaro garbintojai — nusigavo iki dabartinio Salvadoro (Las Viktorijos 
radiniai), o paskui net iki Kosta Rikos (Nikojos pusiasalio radiniai). 

Tačiau ar jaguaro garbintojai toliau pergalingai žygiavo į pietus? 
Kosta Rika yra dar Centrinėje Amerikoje, į šiaurę nuo Panamos sąsmau- 
kos. Už jos jau plyti Pietų Amerika — Kolumbija, kitos Naujojo Pasaulio 
žemės, kur iškilo senosios aukštos Amerikos kultūros. Seniausios iš jų 
pėdsakų aptinkame Kolumbijoje, San Agustine. Nežinomi kūrėjai čia 
mums paliko dešimtis akmeninių figūrų, daugiausia žmonių skulptūrų, 
kurių burnos su didžiulėmis jaguaro iltimis panašios į šio plėšrūno nasrus. 
Į pietus nuo Kolumbijos — jau Ekvadoras ir Peru. Peru kultūros ėmė 
kilti atėjus čaviniečiams, tačiau (pakartosime dar kartą) Čavino kultūra 
į Peru istorijos sceną įžengė jau susiformavusi. Kartu su daugybe kitų 
naujovių ši seniausia Peru kultūra atnešė ir dievą-jaguarą. 

Manydami, kad jaguaras yra tiek Čavino, tiek olmekų kultūros ašis, 
supriešindami abi kultūras laiko atžvilgiu (olmekai įkūrė San Lorensą 
Tenočtitlaną maždaug apie 850—900 metus prieš mūsų erą) ir lygindami 


( 
KOLORADAS 
co 


| is 


Pietų Peru. Svarbiausi senųjų kultūrų centrai ir upės, kurių slėniuose šios kultūros kies- 
tėjo 


2. Žvaigždžių garbintojai 33 


olmekų autoportretus, esančius Meksikos Monte Albane, su čaviniečių 
portretais, iškaltais Sero Sečino galerijoje, noromis nenoromis turime 
pagalvoti, kad šie paminklai gal sukurti tos pačios kultūros žmonių. 

Žinoma, tai tik hipotezė. Tačiau daugelis kompetentingų mokslinin- 
kų (pavyzdžiui, Peru archeologas Federikas Kaufmanas) tiki, kad Čavino 
kultūra yra olmekų kilmės. Verta paminėti ir vieną iš garsiausių senųjų 
Amerikos kultūrų žinovų Jeilio universiteto profesorių daktarą Ko, ku- 
ris savo teoriją pagrindė naujais įrodymais, pirmiausia keletu visai pa- 
našių ornamentų, puošiančių Meksikos olmekų ir Peru Čavino keramiką. 

Jeigu olmekai per savo didžiąją ekspansiją senojoje Amerikoje iš 
tikrųjų nusigavo iki Peru, tai šitai padaryti jie galėjo tiek jūra, tiek 
sausuma (tuo klausimu mokslininkų nuomonės iki šiol skiriasi). Tačiau, 
šiaip ar taip, jie atnešė ne vien keramikos puošybą. Pirmiausia visos te- 
ritorijos gyventojams jie primetė savo religiją, kurios pagrindas buvo 
galingojo jaguaro garbinimas. 

Kaip sako Peru archeologas Nacionalinio archeologijos ir antropolo- 
gijos muziejaus direktorius L. G. Lumbreras, jaguaro kultas negalėjo 
įsigalėti vien dėl to, kad jį uoliai platino naujosios religijos misionieriai. 
„Dvasinį“ Peru užkariavimą, matyt, rėmė prievarta ir politinė jėga vals- 
tybės, kuriai vadovavo valdovas arba vyriausiasis kulto žynys. Taigi 
pirmoji mums žinoma Peru imperija susiformavo religiniu pagrindu — 
baimės skatinamu jaguaro garbinimu: žmones gąsdino jo baisus snukis, 
stiprūs nasrai ir aštrūs dantys. 


MUMIJŲ PUSIASALIS 


Čavino kultūra iš Peru istorijos dingsta apie 300 metus prieš mūsų 
erą taip pat netikėtai, kaip kažkada šioje šalyje atsirado. Paskui ilgą 
laiką čia gyvavo vien vietinės kultūros, paplitusics nedidelėse, kartais 
ir visai mažose teritorijose. 

Pirmoji kultūra, kuri tikriausiai iškilo tiesiogiai po Čavino kultūros, 
susiformavo pietinėje Peru pakrantėje. Ji vadinama vieno Peru pusia- 
salio — Parakaso — vardu; trečiojo dešimtmečio viduryje Cia buvo rasta 
jos pėdsakų. Žodis paracas viena vietinių indėnų kalba reiškia, tikriau 
sakant, reiškė „Smėlio lietus“. Tai labai tinkamas pavadinimas negyve- 
namam rausvu smėliu apklotam pusiasaliui, kur toli į Ramųjį vandenyną 
įsiterpia Siera Kolorado kalnų grandinė. Ši Pietų Peru dykuma visiškai 
negyvenama. Tai negyvas kraštas. 

Tačiau XX amžiuje paaiškėjo, kad Parakasas ne tik miręs kraštas, 
bet ir mirusiųjų kraštas. Atsitiktinai čia išmetę inkarą žvejai pietiniame 
smėlingojo pusiasalio pakraštyje aptiko keistų kapų su tokiais nuosta- 
biais audiniais, kokių dabar Peru jau niekas nebeaudzia. Apie atsitiktinį 
radinį sužinojo ne kas kitas, o Chulijas Sesaras Teljas, kuris tuo metu 
keliavo po Peru, norėdamas aplankyti ir, jeigu galima, ištirti visas šito 
krašto vietas, kur žmonės gyveno prieškolumbiniais laikais. Žinoma, vie- 
nam žmogui tai neaprėpiamas darbas, nes tokių žinomų archeologinių 
rajonų jau tada Peru buvo keli tūkstančiai. Nepaisant to, Teljas, nu- 
sprendęs pamatyti, kaip atrodo tos senoviškų audinių skiautės ir keis- 
tieji kapai, išvyko į Parakaso pusiasalį, kur, visų manymu, niekas niekad 
negyveno. 

„Smėlio lietaus“ pusiasalis savo svečio neapvylė. Kaip tik atvirkš- 
čiai, padovanojo archeologinį radinį, ko gero, patį įstabiausią iš visų jo 
rastųjų. Po šimtmečiais supustytu rausvų smėliu Teljas aptiko ne vien 
audinių skiaučių ir kapų, bet visą didingą mirusiųjų miestą, savotišką 
didžiulį kapinyną. Ir net ne vieną. Paskui Parakaso mirusiųjų miestuose 
jis kartu su kolega amerikiečiu profesoriumi Samueliu Kirklandu Lotro- 
pu ir ištikimiausiu palydovu perujiečiu Toribju Mechiu Ksespiu rado 
šimtus kapų. Ir kokių! Archeologijos mokslui tai buvo tikras lobis. Ne- 
apsakomai sausas klimatas beveik visus palaidotuosius puikiausiai už- 
konservavo. Kapinyne buvo išlikę ir mumijų Peru indėnų, kurie kažkada 
negyvame pusiasalyje pasistatė šį keistą mirusiųjų miestą. Šią savitą 
kultūrą Teljas vėliau pavadino Parakaso kultūra — taip pagerbė pusia- 
salį, kuriame jį laimė lydėjo labiau negu kur nors kitur. 

Vėliau mumijų pusiasalyje kasinėjo ir kiti mokslininkai. Tarp jų ir 
viena iš nedaugelio Peru archeologių Rebeka Karjon Kačot. Jie ne tik 
atrado dar daugiau kapų, bet ir nustatė, kad Parakaso kultūra šioje Peru 


vino o kūltūros žmonių garbinto šventojo jaguaro atvaizdai bei simboliai; 
jo vardu Čavinas valdė dvasinį perujiečių pasaulį. 

Mumijų pusiasalyje buvo aptiktos dvi visiškai skirtingos laidojimų 
vietos. Seniausių daiktų rasta pirmojoje. Teljas ją (kaip ir seniausią Pa- 
rakaso kultūros laikotarpį) pavadino Parakaso kavernomis. 

„Parakaso.kavernų forma panaši į garsaus itališko vyno kjanti- -bute- 
dius — ilgas siauras kaklas ir platus dugnas. „Butelyje“, tai yra požeminė- 
je patalpoje, maždaug 6—9 metrų gylyje suguldytos mumijos, suvyniotos 
į ilgus vilnonius arba medvilninius audeklus. Mirusiųjų kūnų, užkonser- 

vuotų mumifikatorių ir sauso Pa- 
rakaso dykumos klimato, poza pri- 
mena negimusio vaiko padėtį mo- 
tinos įsčiose. 

Parakaso mumijų patalpose 
tamsu. Todėl archeologai mumijas 
apriša virve ir ištraukia, kaip zve- 


~ jys žiemą ištraukia iš po ledo su- 


gautą žuvį. 
Ištraukta iš kavernos mumija, 


S šviečiant Parakaso saulei, ,,nu- 


rengiama“, Kai ilgų ilgiausias au- 
deklas nuvyniojamas, archeologai 
pamato mirusiojo kūną. Moks- 


"zy. lininkai pirmiausia pastebi, kad 


Mumijų „ryšuliai", palaidoti Parakaso pusia- 
zalio „Kavernose" 


kaukolė dirbtinai deformuota: to- 


“z kias „gražias“ kaukoles turėjo 


dauguma palaidotųjų. Tačiau ne 
tik deformuotos kaukolės traukė 
archeologų dėmesį: dauguma kau- 
kolių, dar žmogui gyvam esant, 
buvo trepanuotos, tai yra operuo- 
tos. Trepanacijos ir kitos galvos 
operacijos, kurias darydavo prieš- 
kolumbinės Peru indėnai, taip pat 
visa senovės Peru chirurgija yra 
vienas didžiausių Amerikos civi- 
lizacijos laimėjimų, todėl vėliau 
apie tai papasakosime plačiau. 


Parakaso kultūros žmonės puikiai deformuodavo kaukoles (dešinėje); Parakaso gydytojai 
taip pat puikiai trepanuodavo pacientams galvas (kairėje) 


36 


Tačiau dar kartą žvilgterėkime į Parakaso kavernų lobius. Parakaso 
kapinyne šalia mumijų daugybė artimųjų įdėtų dovanų, kurios turėjo 
lydėti mirusiuosius į paskutinę kelionę. Tai maži auksiniai papuošalai, 
totoros nendrių gabalėliai, tinklai žvejybai, žuvies ir kitokio maisto li- 
kučiai, be to, ginklai ir visokie įrankiai bei daiktai: obsidiano ir kaulo 
peiliai, akmens kirviai, savotiškos pypkės tabakui įkvėpti, taip pat audi- 
niai ir keramika, dešimtys, šimtai indų, išrašytų įvairiausiais piešiniais. 
Kai kurių raštai dar primena Čaviną ir jo jaguarą, kitus indus puošia jau 
vėliau labai paplitę geometriniai ornamentai. Ypač įdomūs medicinos inst- 
rumentai, kuriais Parakaso chirurgai darė tas fantastiškas kaukolių ope- 
racijas. 

Nuostabą keliančios Parakaso daktarų operacijos pratęsė ne vienam 
indėnui gyvenimą. Tačiau ir tie, kuriuos Parakaso chirurgai išgelbėjo 
nuo ankstyvos mirties, kada nors vis tiek turėjo mirti. Senųjų Peru 
mumifikatorių užkonservuoti jų kūnai buvo susukti į ryšulius ir nuleisti 
į „butelius“ šitame keistame mumijų pusiasalyje, rausvu smėliu užneš- 
tame Parakase. 


MIRUSIŲJŲ MIESTAS 
PERU DYKUMOJE 


1927 metais Parakaso pusiasalyje Chulijas Sesaras Teljas greta pa- 
našių į butelius kapų po storu smėlio sluoksniu aptiko kitą kapinyną, 
kur laidojimo patalpos buvo dar didesnės, be to, buvo salių, ilgų kori- 
dorių ir vidinių kiemelių. Statinio sienos buvo 30—40 centimetrų storio, 
stogai mediniai. Mūryta iš nedegtų plytų, dėta ir banginių bei kitų gy- 
vūnų kaulų. Šis didžiulis laidojimo kompleksas iš tikrųjų panašus į mies- 
tą, todėl atradėjas jį pavadino graikiškai Nekropoliu (mirusiųjų miestu). 
Parakaso Nekropolis pastatytas vėlesniuoju šitos senovės Peru kultūros 
laikotarpiu (pati kultūra irgi pavadinta Parakaso vardu). 

Tačiau Parakaso mirusiųjų miestas, kuriame „gyvena“ daugybė mu- 
mijų, yra kitoks negu Parakaso kavernos. Čia buvo laidojamas ne bet 
kas, o tik kilmingi Parakaso gyventojai, privilegijuotų sluoksnių atsto- 
vai. Tai tartum išrinktųjų „pomirtinis klubas“. Kad Nekropolio mirusieji 
buvo kilmingi, dar ir dabar rodo jų puikūs apdarai. Tai ne paprasčiau- 
sios drobulės ar marškiniai. Kiekviena mumija suvyniota į gražiausią 
apsiaustą. Kaip tik šitie laidojimo apsiaustai rodo, kad mirusysis priklau- 
sė privilegijuotam visuomenės sluoksniui. Kuo didesnis apsiaustas, tuo 
garbingesnis žmogus. Rasta mumijų, aprengtų penkiais ir daugiau ap- 
siaustų. Medvilninius audinius, iš kurių pasiūti apsiaustai, puošia puikūs 
austiniai raštai. Gražieji apsiaustai iki šiol tebedengia kilmingus miru- 
siuosius. Gerai išsilaikę mirusiųjų kūnai, kartais suvynioti net į dvidešim- 
ties metrų ilgio medvilninius audeklus, ir po dviejų tūkstančių metų ro- 
do, kokie puikūs savo amato meistrai buvo Parakaso laidotojai. 

Mirusiųjų miesto mumifikatoriai dirbo pagal tikslią nusistovėjusią me- 
todiką. Pirmiausia jie atskirdavo nuo kūno galvą, paskui pro nosį iš- 
imdavo iš galvos smegenis, taip pat mirusiojo akis. Kūną skrosdavo du 
kartus: pirmiausia iš priekio, kad išimtų plaučius, skrandį, širdį ir kitus 
vidaus organus, paskui išpjaudavo tiesiąją žarną ir išimdavo žarnyną. 
Pašalinus vidaus organus, kūnas būdavo kruopščiai balzamuojamas. Po 
to būdavo džiovinamas virš ugnies arba prieš kaitrią dykumos saulę. 
Pamažu jis visiškai išdžiūdavo, tarytum sumažėdavo, rankų ir kojų oda 
ant kaulų susiraukšlėdavo. Tada galva vėl būdavo grąžinama į savo vie- 
tą. Galiausiai balzamuoti palaikai būdavo suvyniojami į ilgiausią audek- 
la. Dabar čia atėję moksli- 
ninkai ryšulius vėl išvynioja 
ir po dviejų tūkstančių metų 
žvelgia i šio keisto Parakaso 
zr- „dykumos mirusiųjų miesto 
Z, “28 gyventojų veidus. 

SE BECIE. "Kai kurios Parakaso mu- 
e ea pen LA AE A A 4 mijos radėjams yra tikras 
LŽ Det A ke? -.< siurprizas. Antai viename ry- 
„ii Si ke = šulyje, kurį išvyniojo Teljo 

Je asistentas ir artimiausias ben- 
y ež "dradarbis Toribjas Mechis 
ks | WP, Aj L, Ksespis, buvo rastas vyras su 
E Es Kra AZ. ilgais vešliais ūsais ir barz- 
da (indėnams ūsai ir barzda 
beveik neauga). Kiti radiniai 
padėjo mirusiųjų miestą da- 
tuoti. Radioaktyviąja angli- 
mi C!* pavyko nustatyti, kad 
vienas „vyras su apsiaustu“ 
mumifikuotas 304 metais 


apc t ep a prieš mūsų erą (žinoma, su 
Mirusiųjų miesto laidojimo įrenginiai iš Parakaso tam tikra paklaida). Vienoje 
Nekropolio laikotarpio Parakaso Nekropolio kultū- 


38 


ros laikotarpio radimvietėje aptiktas kitas įstabus radinys: kukurūzų 
grūdų, padėtų į amžinojo poilsio vietą šalia mirusiojo. Sakoma, jog gar- 
sus Peru paleopatologas Oskaras Urteaga Baljonas tuos grūdus, išbuvu- 
sius kape daugiau kaip du tūkstančius metų (atitinkamai apdorotus), 
pasėjęs, ir jie (vėl pakartosime, kad taip sakoma) sudygę. 

Tai tikrai gražus simbolis: iš kapų, iš seniai išnykusios kultūros vėl 
gimė gyvybė. 

Tačiau kad ir kaip ten buvo su tomis kukurūzų sėklomis iš Nekropo- 
lio kapo, vienas dalykas aiškus: iš šios Parakaso kultūros fazės čionai, 
kur kažkada viešpatavo išdidūs mirusiųjų miesto gyventojai, iškilo nau- 
ja didi kultūra — Naskos kultūra. 


MADŲ PARADAS PARAKASO 
PUSIASALYJE 


Kai kurių senovės Peru genčių materialinės kultūros reliktų išlikę 
itin daug. Antai naskai (apie juos netrukus kalbėsime) būsimoms kar- 
toms paliko savo keramiką, inkai — architektūrą, o Parakaso kultūros 
žmonės — puikių audinių. Visi tie, kuriuos dabar per tariamą madų pa- 
radą pamatysime, gyveno vėlesniuoju Parakaso kultūros, tai yra Nek- 
ropolio, laikotarpiu. 

Mirusiųjų mieste rasta ne tik mumifikuotų kūnų, bet ir tų senovės 
didžiūnų apdarų, tokių puikių, taip prašmatniai ir dailiai išsiuvinėtų, 
kad ir dabar jų grožiu ir kokybe stebisi kiekvienas specialistas. Be to, 
pasak žinovų, Parakaso audiniai ir apsiaustai yra geriausi viso pasaulio 
senųjų kultūrų tekstilės dirbiniai. Parakaso Nekropolio mirusieji išdidžiai 
demonstruoja savo pomirtinį garderobą, tarytum ir jie, senovės Peru 
mirusiųjų miesto piliečiai, būtų žinoję priežodį, kad pagal drabužius su- 
tiktuvės. Net ir mirusiam žmogui. Iš tikrųjų Parakaso mumijos yra nuo- 
gos; mirusieji būdavo suvyniojami į audeklą nuogut nuogutėliai. Visas 

garderobas, kurį jie nešdavosi į pomirtinį gyvenimą, — tai vyturo sluoks- 
niai. 

Prieš apžiūrėdami senovės Peru Parakaso madas, atidžiau pazvelkime 
į Nekropolyje palaidotus ryšulius. Jie atrodo truputį juokingi. Apačioje 
diametras 150 ir daugiau centimetrų, viršuje tik šiek tiek daugiau kaip 
metras. Senovės Peru taip laidojo numirėlius ir kitų kultūrų indėnai. Vir- 
šutinis apvalkalas kartais būdavo odinis maišas arba iš augalų pluošto 
nunertas tinklas. Čia, Parakase, mirusieji 
visuomet būdavo suvyniojami į ilgą med- 
vilninį audeklą. 

Nuvynioję viršutinį ryšulio sluoksnį, 
randame keletą pirmųjų apsiaustų; tai pa- 
tys prabangiausi mirusiųjų garderobo ap- 
darai. Antrasis sluoksnis paprastai būna 
viršuje tvirtai užrištas drobinis maišas. Jį 
atrišę, rasime dar vieną sluoksnį, į kurį 
dažniausiai būdavo dedamas unkus — 
tam tikri senovės perujiečių marškiniai. 
Paskui turime nuvynioti dar vieną arba 
du standžiai apvyniotus audeklus. Na, o 
po jais, aišku, jau 2500 metų laukia savo 
išlaisvintojo nuoga mumija, pasodinta vy- 
telių pintinėje. Mirusiojo kūnas suriestas, 
keliai pritraukti prie pat smakro. Rankos 
ir kojos prie kūno pririštos virvėmis, daž- 
nai būna surišti ir mirusiojo rankų pirštai. 

Parakaso audiniai vilnoniai arba med- 
vilniniai. Vilnoniai audiniai, išausti prieš 
daugiau kaip du tūkstančius metų, išsilai- 
kę kur kas geriau už medvilninius. Laimė, 

k apsiaustai ir kiti svarbiausi Parakaso gy- 
Kilmingas Parakaso gyventojas su  ventoju apdarai dažniausiai esti vilnoniai. 
puikiu Parakaso dirbtuvėse padary- Visi daiktai nauji, nedėvėti. Tai rodo, kad 
tu apsiaustu jie buvo tiktai įkapės. Nė viename ryšu- 
lyje nerasta kokios nors atskiros drapanų dalies, visuomet „Komplektas“, 
dažniausiai puoštas vienodais ornamentais. 

Nuėję pasižiūrėti Parakaso madas demonstruojančių manekenų (kil- 
mingieji buvo vien vyrai, todėl ir kalbame tik apie vyrų madą), pama- 
tytume, kad jų apdaras susideda iš keturių drabužių: sijono, jau minėtų 
marškinių — unkaus ir galvos apdangalo — kelių metrų ilgio, gal trečda- 
lio metro pločio juostos, keliolika kartų standžiai, panašiai kaip turbanas, 
apvyniotos aplink galvą. Demonstravimo pabaigoje mums parodytų ap- 
siaustus, kurie lydėdavo senovės indėnus į paskutinę kelionę. Kaip tik 
jie labiausiai patrauktų mūsų dėmesį. Iš tikrųjų, visoje senovės Ameri- 
koje nebuvo rūbo, prabangesnio už apsiaustą. Parakaso apsiaustai pasiu- 
ti iš vieno vilnonio audeklo, paprastai 2,5X 1,25 metro dydžio. Puošyba 
nuostabi. Apsiaustai išsiuvinėti ištisai ir taip subtiliai, kad iš pirmo žvilgs- 


A 
LU 
N ` 

tį 
mw R 
[NB 
į 
ae 
V 


172 
* 


4() 


nio gali pasirodyti panašūs į piešinius arba aplikacijas. Jie beveik visada 
išrašyti margaspalvių ornamentų eilėmis arba plačiomis juostomis. Moks- 
lininkai nustatė, kad Parakaso Nekropolio mirusiųjų apsiaustai išsiuvinėti 
22 spalvomis ir (nors tai atrodo beveik neįtikėtina) 190 atspalvių! Spal- 
vas Parakaso gyventojai sutaisydavo iš įvairiausios natūralios medžia- 
gos. 

Siuvinėjimo profesionalumas rodo, kad Parakase būta tikrų dirbtuvių. 
Be to, kaip manoma, tokį apsiaustą reikėdavo siuvinėti net trejus me- 
tus! Taigi, matyt, didžiūnai savo pomirtinį apdarą užsisakydavo dar bū- 
dami gyvi, kaip kad Egipto faraonai statydindavosi pomirtinius būstus. 

Kurybingieji siuvinėtojai siužetų kartais imdavo iš gamtos, ypač mė- 
go vaizduoti paukščius, dažniausiai kondorus, taip pat kolibrius, kurie 
daugiausia gyvena drėgnose vietose — toli Peru rytuose. Kartais siuvi- 
nėdavo geometrinius ornamentus, sukomponuotus iš žvėries kūno dalių, 
pavyzdžiui, iš pasikartojančių kačių šeimos plėšrūno uodegų. 

Parakaso audinius puošia gausybė fantastinių būtybių — pusiau žmonių, pusiau žvėrių 


Tačiau labiausiai Parakaso gyventojai mėgo puošti savo apsiaustus 
įvairiomis figūromis. Kartais vaizduoja, matyt, patys save. Pasitaiko ir 
žmonių tokiais pat prabangiais drabužiais kaip ir laidojimo apsiaustai. 
Rankoje jie laiko lazdą, kuoką, peilį arba ietį. Greta žmonių apsiaustuose, 
žinoma, vaizduojami ir dievai. Tai rodo, kad Parakaso panteonas buvo 
gausus. Iš esmės visi dievai iš gyvūnų pasaulio. Matyt, ypač buvo ger- 
biamos žuvys, iš kurių labiausiai dievinta stambi žuvis, panaši į ryklį. 

Be žvėrių pavidalo dievų, apsiaustuose vaizduojamos ir kitokios pa- 
sakiškos figūros, kažkokie senovės Peru sfinksai — mitiniai žvėrys su 
žmonių galvomis arba, atvirkščiai, žmonės su įvairių paukščių, žuvų 
ar plėšrūnų kūno dalimis. Vienai iš tų baidyklių visuomet skirtas svar- 
biausias vaidmuo, todėl ant apsiausto ji išsiuvinėta daug kartų ir vis ki- 

tokia spalva. Kartais ši figūra vaizduojama keturiomis skirtingomis po- 
zicijomis. Tai daktarui Teljui pakišo mintį, kad figūros yra kažkoks mė- 
nulio kalendorius, o keturios jų pozicijos reiškia keturias mėnulio fazes. 

Iki šiol tebespėliojama, kokią turi prasmę šios pusiau žmonių, pusiau 
žvėrių figūros, išsiuvinėtos ant Parakaso apsiaustų. Jau iš pirmo žvilgs- 
nio kyla įspūdis, kad jos yra ne tik savotiški antgamtinių būtybių at- 
vaizdai, bet ir atlieka kažkokią kitą slaptą funkciją, kuri kaip tik ir 
pažymėta šventiškai prašmatniuose apsiaustuose. Teljas ją sieja su Pa- 
rakaso mėnulio kalendoriumi. Dabar šias figūras tyrinėja Peru moksli- 
ninkė Viktorija de la Chara. Pasak jos, figūros — tai seniausio Peru rašto 
ženklai. Ar senovės Peru turėjo raštą, kol kas neaišku. Dar nepavyko 
įrodyti, kad perujiečiai prieš Kolumbą (kitaip negu Vidurio Amerikos 
gyventojai actekai, majai, sapotekai, mistekai) raštą turėjo. 

Raštas, kaip ir gyvybė kitose planetose, gali atrodyti visiškai kitaip, 
negu įsivaizduojame pagal įprastą mūsų pasaulio sistemą. Dabar jau ne- 
atrodo pernelyg fantastiškas Viktorijos de la Charos požiūris, kad at- 
vaizdai ant Nekropolio mirusiųjų apsiaustų iš tikrųjų yra senovinė Peru 
biblioteka. Ši teorija privertė susimąstyti garsius mokslininkus, ieškan- 
čius Peru indėnų rašto: vokietį Tomą Bartelį ir prancūzą Marselį Koeną. 

Kaukės iš Parakaso laidojimo apsiaustų 


Kad senovės Peru galėjo turėti raštą, keletą kartų kalbėsime ir šioje 
knygoje. Tačiau jeigu kada nors ir būtų nustatyta, jog tie keisti ant 
apsiaustų iš mirusiųjų miesto vaizduojami pusiau žmonės, pusiau žvė- 
rys yra vien Parakaso dievų atvaizdai, vien nuostabūs puošybos elemen- 
tai ir jokios kitos slaptos prasmės neturi, šis atradimas nė kiek nesumen- 
kintų senovinių Parakaso apdarų grožio. 

O DABAR — NASKA 


Nekropolis — Parakaso mirusiųjų miestas ir senovės Peru madų mu- 
ziejus — aiškiai rodo, kad visuomenė buvo griežtai susiskirsčiusi, beveik 
klasėmis. Kaip senovės Egipte ne kiekvienam buvo statoma piramidė ir 
ne kiekvienas buvo mumifikuojamas, taip prabangūs laidojimo apsiaus- 
tai Peru mumijų pusiasalyje vėlesniuoju Parakaso kultūros laikotarpiu 
buvo vien diduomenės — valdovų, žynių, karo vadų — privilegija. Ta- 
čiau kur atsiranda klasės, ten atsiranda ir valstybė. Taigi tikriausiai Pa- 
rakaso mumijų miestas netiesiogiai rodo, kad gyvavo ir kita išnykusi 
Peru karalystė, viena iš tų, kurios šioje šalyje susikūrė žlugus Čavino 
imperijai. 

Po Parakaso, tikriausiai II tūkstantmečio prieš mūsų erą viduryje, į 
Peru istorijos sceną įžengia Naskos kultūros indėnai. Tačiau jų pirmta- 
kai gyveno pajūryje, o naskai — keliuose pietiniuose Peru upių siėniuo- 
se. Svarbiausias šios civilizacijos židinys buvo Ikos, Pisko ir Naskos slė- 
niai, esantys už 60—80 kilometrų nuo Ramiojo vanderyno. Taigi dar 
labiau į pietus negu mumijų pusiasalis. Gerokai vėliau šitoje teritorijo- 
je apsigyvens karingųjų činčų gentys, su jais kruvinai kausis ir galin- 
goji inkų imperija. Činčai jau sulauks kolonizatorių ispanų. O vienas 
iš činčų vadų net padės Kachamarkoje paimti į nelaisvę paskutinįjį in- 
kų valdovą Atahualpą. 

Tačiau visa tai dar tik bus. Dabar kalbésime apie Naskos kultūrą. 
Tiesa, anksčiau Naskos ir Cincos kultūras mėginta tapatinti, teigti, kad 
jos turėjusios tą pačią kalbą ir kultūrą, tuos pačius miestus ir tvirtoves. 
Tačiau naujausių tyrimų duomenimis, Naskos ir Činčos epochas skiria 
bent 500 metų. Toks laiko tarpas. O kuo skyrėsi kultūra arba valstybės 
organizacija? Tiesioginių įrodymų, kad gyvavo Naskos karalystė, tiesą 
sakant, neturime. Galimas daiktas, kad iš pradžių buvo kelios „kunigaikš- 
tystės“, kurias (kaip, pavyzdžiui, Meksikoje mistekus) jungė bendra kal- 
ba ir religija. 

Naskai buvo geri žemdirbiai. Tačiau žemės ūkio produktų gamyba 
jų krašte dar labiau negu šiaurinėje Peru pakrantėje priklausė nuo van- 

dens. Čia jo buvo taip mažai! Kai kuriose naskų teritorijos srityse beveik 
niekuomet nelydavo, o upės, kurių slėniuose gyveno naskai, dažnai iš- 
džiūdavo dešimčiai mėnesių per metus. Todėl, kaip saulėgrąža gręžiasi į 
saulę, taip naskai keliaudavo iš vienos vietos į kitą ieškodami vandens. 
Dažnai net po žeme. Kad laukams netrūktų drėgmės, naskai statė didžiu- 
lius rezervuarus, kuriais, nors pastatytais prieš du tūkstančius metų, ir 
dabar naudojasi Achės, Koparos, Bisambros ir kitų pietinių Peru oazių 
gyventojai. Naskai statė ir antžeminius vandentiekius, kuriais brangusis 
vanduo tekėjo tiesiai į laukus. Išrausdavo gilius požeminius akvedukus, 
sienas sutvirtindavo akmeniniais blokais, o luboms naudodavo algarobos 
rąstus, 

Daugelį naskų tunelių atrado italų geografas Antonijus Raimondis. 
Jis nustatė, kad požeminiai naskų kanalai nepaprastai ilgi, o daugelis 
gana didelio diametro. Kai kurie tokie erdvūs, kad galėtų įeiti vidutinio 
ūgio žmogus. Sėkmės lydimas mokslininkas aptiko ir savotiškų angų že- 
mėje (vietiniai indėnai jas vadina akimis); per jas būdavo galima daug 
kur įlįsti į kanalus, kai reikėdavo juos išvalyti arba remontuoti. Per jas 
naskų tuneliai ir ,kvėpuodavo“. 

Senovės naskų irigaciniai įrenginiai rodo, kokią svarbą jų gyvenime 
turėjo vanduo. Kova dėl vandens, dėl teisės jį semti, dėl priėjimo prie 
kitoms gentims priklausančių upių ir dėl kitų slėnių buvo gal svarbiau- 
sia naskų imperijos karų ir užkariavimų priežastis. Vienas iš geriausių 
Naskos kultūros žinovų, Peru nacionalinio archeologijos ir antropologi- 
jos muziejaus direktorius daktaras L. P. Lumbreras, turėdamas galvoje 
šias nuolatines grumtynes dėl vandens, aiškina, kaip Naskos visuomenė 
pamažu prarado savo religinį pobūdį ir vis labiau „militarizavosi“. Tik 
iš pradžių ši visuomenė gyveno vien Naskos ir Ikos slėniuose, todėl vė- 
lesniojo šios kultūros laikotarpio pėdsakų aptinkame kur kas didesnėje 
teritorijoje. Archeologijos radiniai liudija, kad Naskos kariai vėliau už- 
grobė didesniąją Peru pietuose esančio Akario slėnio dalį. Šiame slėny- 
je, pačiame dabartinio to paties pavadinimo miesto pakraštyje, archeo- 
logas profesorius Džonas Houlendas Rou rado miesto griuvėsius, kurių 
ilgis vienas kilometras, plotis — 500 metrų. Rastasis kompleksas buvo 
apjuostas akmenine siena. Akario aukštupyje aptikti kitų tokių pat tvir- 
tovių griuvėsiai (Čavavento didesni, Amato ir Huarato mažesni). Dau- 
gumą šių tvirtovių ir sienomis apmūrytų miestų Akario slėnyje rado 
profesorius Rou. Jo manymu, jie statyti užkariautojų naskų, kurie savo 
valstybę plėtė užkariaudami naujas teritorijas. Ea 7 

Neseniai aptikti nasky tvirtoviu griuvésiai yra labai svarbus atradi- 
mas, nes ilgą laiką apskritai nežinota nė vienos naskų gyvenvietės. Pir- 
mąjį naskų miestą rado Roberto Šipio ir Džordžo Džonsono aeroarcheo- 
loginė ekspedicija, dirbusi Peru 1931 metais. Ji prisimintina vien dėl to, 
kad daugybė Peru praeitį atskleidžiančių atradimų, kaip tik susijusių su 
Naskos valstybės paslaptimis, yra padaryta iš lėktuvo. Remdamasis vie- 
na aeronuotrauka, kurią padarė Šipis ir Džonsonas, kitas amerikietis 
Dvaitas Volesas Pisko slėnyje vėliau aptiko didoka naskų gyvenvietę — 
daugelį gatvių, kažkada apstatytų namais, ir penkias dideles aikštes. Ar- 
cheologas Džonas Houlendas Rou, kuriam taip sekėsi Akario slėnyje, 

paskui Ikos slėnyje (Kordero Alto ir Sero Salado rajone) rado dar dvie- 
jų naskų tvirtovių griuvėsius. Naskų namai statyti iš adobų (saulėje 
džiovintų plytų*). 

Ikos slėnio miestai išaugo netrukus po to, kai iškilo Naskos kultūra, 
o Akario slėnyje — kai šią teritoriją nukariavo naskai. Tačiau nei Ikos, 
nei Akario slėnis negalėjo būti Naskos metropolija. Kadangi kiekvienas 
organizmas turi širdį, reikėjo rasti ir Naskos valstybės širdį. Dabar jau 
neabejotina, kad tai buvo didelis miestas Naskos slėnyje, ant Rio Gran- 
de de Naskos kranto, kur dabar yra Kahuačio asjenda. Todėl ir naskų 
sostinę vadiname Kahuačio vardu. 

Tyrinėdamas Kahuačį, daugiausia pasidarbavo archeologas Viljamas 
Dunkanas Strongas. Greta gyvenamųjų namų Kahuačyje būta ir aiškiai 
administracinio pobūdžio pastatų, taip pat kultui skirtų statinių. Tarp 
jų svarbiausia yra didžioji šventykla — keleto pakopų 22 metrų aukščio 
piramidė. Jos viršuje — kaip ir senojoje Vidurio Amerikoje — stovėjo 
maža „koplytėlė“. Išlikę Didžiųjų rūmų griuvėsiai rodo, kad juose, ma- 
tyt, buvo šios Peru valstybės valdovo rezidencija. Miestas dalijosi į še- 
šis didelius kvartalus. Naskos kultūros sostinė iki šiol laukia nuodugnių 
archeologinių tyrimų. Tačiau jau ir dabar išvalyti gyvenamieji kvartalai 
ir gatvės liudija, kad tai būta gražaus miesto ir jame tikriausiai gyveno 
keli tūkstančiai žmonių. Kai kurie mokslininkai net mano, kad kaip tik 
Kahuačis, o ne, sakysim, Cavinas ar kita gyvenvietė, yra pirmasis tik- 
ras Peru miestas. 

Prie pat Kahuačio, galima sakyti, miesto pakraštyje, iki šiol tebestovi 
iš tikrųjų nuostabus Naskos architektūros kūrinys. Jis, be abejo, buvo 
susijęs su Naskos religija. Dabar perujiečiai šią paslaptingą naskų šven- 
tyklą vadina Estakerija. Ji pastatyta iš daugybės išdžiovintų algarobų 
kamienų. Komplekso vidurys, kurį formuoja medinės kolonos (dvylika 
eilių po dvylika stulpų), yra kvadratas. Tą algarobų kamienų grosą**, 
panašų į iškeltus pirštus, archeologai laiko senovės Peru mediniu Ston- 
hendzu***, Deja, iki šiol nežinome, kokia buvo tikroji Peru Stonhendžo 
paskirtis, kokį vaidmenį vaidino šis puikus sudėtingas statinys. 

Tačiau daugelis archeologų yra įsitikinę, kad tiek akmeninis Ston- 
hendžas Anglijoje, tiek analogiškas statinys Peru buvo savotiškas kalen- 
dorius. 

Senąjį naskų miestą užpustė dykumos smėlis, o mįslingąją šventyk- 
lą-kalendorių diena po dienos naikina dabartiniai naskų palikuonys. Dy- 
kumų krašte, kur labai trūksta ne tik vandens, bet ir medienos, praver- 
Cia kiekvienas pagalys. O šventyklos medinės kolonos — puikiausias ku- 
ras. Taip Naskos slėnio gyventojų krosnyse viena po kitos dingsta Es- 
takerijos kolonos. 1957 metais, per paskutinį „surašymą“, naskų kolonų 


* Tokios plytos buvo daromos iš molio arba dumblo, sumaišyto su šiaudais arba žole. 
Vert. past. 

** Grosas — dvylika tuzinų — 144 vienetai. Vert. past. 

*** Stonhendžas —megalitinis statinys. Didžiojoje Britanijoje netoli Solsberio. Jį 
sudaro trys įvairiu metu statyti statiniai. Manoma, kad tai senovės šventykla, tikriausiai 
susijusi su Saulės kultu. Kai kas mano, kad Stonhendžas yra ir senovės astronomijos ob- 
servatorija. Vert. past. 

buvo jau tik 47. Nuo to laiko jų dar sumažėjo. Laimė, kad visos naskų 
šventyklos kolonos nepavirto pelenais dar anksčiau, negu Estakeriją at- 
rado pirmieji mokslininkai, kad sužinojome, jog toks naskų paminklas 
yra. Kol kas jis tebestovi. Ši keista žmonių palikta medinė sala vidury 
smėlynų. Stovi kupina paslapčių. Kaip beveik viskas, ką žinome arba 
ko, tiesą sakant, nežinome apie čia gyvenusius naskus, apie Pietų Peru. 


KAUKOLIŲ MEDZIOTOJAI 
TOLIMUOSIUOSE PIETUOSE 


Bergždžias būtų darbas naskų šventyklų sienose ieškoti dievų atvaiz- 
dų. Užkariautojų gentis, užvaldžiusi Pietų Peru ir iš čia išstūmusi Čavino 
kultūrą, savo dievus pirmiausia vaizdavo ant keramikos: tai kažkokie 
sfinksai, įvairūs demonai — pusiau žvėrys, pusiau žmonės, dažnai ir ka- 
čių šeimos plėšrūnas, tikriausiai vyriausia senovės perujiečių dievybė. 
Tačiau jis kitoks negu garsusis Čavino jaguaras: be tokių baisių ilčių. 
Dažnai ant indų vaizduojamos kruvinos žmonių galvos. Net daugelio 
Naskos kultūros indų forma primena nukirstą žmogaus galvą. Ši kerami- 
ka, kaip ir Akario slėnio tvirtovės, rodo, kad jos kūrėjai buvo karingi. 
Šiaip ar taip, naskai savo kūriniuose byloja „kariškiau“ už savo pirmta- 
kus. Apie čaviniečių karingumą žinome labai mažai — turime vien jų 
karių portretus iš Sero Sečino. Apie Parakaso karo meną šį tą sako gink- 
lai iš mirusiųjų miesto. Šios kultūros kapai irgi rodo, kaip buvo gerbia- 
mi talentingi karo vadai, tačiau naskai savo požiūrį į kautynes ir ginklus 
išsakė kur kas raiškiau: jų mėgstamiausias siužetas — nugalėto Žmogaus 
galva. 

Apstuibinti tokios daugybės nukirstų galvų, iš pradžių mokslininkai 
ilgai negalėjo suprasti, kam ir kodėl jos būdavo kapojamos. Prieškolum- 
biniais laikais indėnai, ypač Meksikoje ir Centrinėje Amerikoje, auko- 
davo žmones. Tad gal ir naskai kirsdavo žmonėms galvas per kokias 
nors žiaurias religines apeigas? Tikriausiai ne. Ant Naskos keramikos 
vdizduojamos nukirstos žmonių galvos — tikriausiai per karo žygius nu- 
galėtų priešų (panašiai darydavo ir Šiaurės Amerikos indėnai, kurie sa- 

vo belaisvius beveik visuomet skalpuodavo). Dalingi Naskos kaukolių 
medžictojai karo trofėjus visuomet nešiodavosi: kaukolės, lyg keistos 
švytuoklės, kebaliuodavo ant diržo, pririštos prie rankų arba prie šlaunų. 
Jos, matyt, buvo naskų karių šaunumo ženklas. Šiems trofėjams irgi teik- 
ta tam tikra antgamtinė galia. Manyta, kad mikliajam medžiotojui kartu 
su kaukole atitenka ir nugalėtojo siela, kažkokia mana, kaip šią ant- 
gamtinę galią vadina polineziečiai. 

Tiesa, galvų kapojimo paprotį senovės Peru įvedė ne naskai. Tokia 
sumedzicta galva buvo aptikta vienoje iš seniausių prieškeraminės kul- 
tūros teritorijų, dabartiniame Asjos mieste. Jaguaro mieste Čavine irgi 
yra išlikęs frizas su kario (?), L 
laikančio nukirstą žmogaus gal- "V S es hae 
va, atvaizdu. Tiesioginiai naskų 85354 in AI Uf 2 
pirmtakai — Parakaso kultūros 
žmonės — savo  puikiuosiuose 
audiniuose vaizdavo demonus, 
kaip tik laikančius nukirstas 
žmonių galvas. Tačiau niekuo- 
met ir niekur prieškolumbinėje 
Peru šis žiaurus paprotys nebu- 
vo taip paplitęs kaip Naskos 
kultūroje. Galbūt indėnai, ku- 
rie savo sausringoje tėvynėje 
taip priklausė nuo klimato, kirs- 
dindami beiaisvius, atlikinėjo 
kažkokias kraupias religines ap- 
eigas, kad laukai būtų derlingi. 


Gal jie manė, kad, kaip liejasi = te À 


E es 3 s mene eit: 

kraujas iš nukirsdinto žmogaus R A min. : oP 
kaklo, taip tekés ir gyvybingo- Pietų Peru laidojimo apsiaustuose dažnai 
ji drėgmė į Naskos žemdirbių vaizduojamos ir nukirstos žmonių galvos. Ap- 
laukus? siaustas rastas Sero Kolorade 


Devyniasdešimt devyni procentai Naskos keramikos kaukolių yra vy- 
rų, vadinasi, paimtų į nelaisvę priešų. Naskos slėniuose aptikta ir pačių 
paaukotų žmonių galvų, bet jos, išskyrus vieną, irgi yra vyrų. Vienin- 
telę moters galvą atrado ir aprašė visur suspėjantis Chulijas Sesaras 
Teljas. 

Paaukotų žmonių galvos iš Naskos slėnio rodomos archeologijos ir 
etnografijos muziejuose toli už Peru ribų. Vieną tokį karo trofėjų, esantį 
Geteborgo etnografijos muziejuje, nuodugniai ištyrė švedų mokslininkas 
Paulis Rydenas. Remdamasis savo paties tyrimais, jis tiksliai nustatė 
„Teceptą“, kaip naskai konservuodavo sumedžiotų žmonių galvas. Nuga- 
lėtojas savo aukos kaktoje pirmiausia pradurdavo nedidelę skylę, išim- 
davo pro ją minkštas smegenis ir raumenų audinius, o vietoj jų prigrūs- 

davo audeklo skiaučių. Paskui išlupdavo akis, o į akiduobes įkišdavo 
tamponus. Antakius prisiūdavo prie skruostų, o nosiaskyles užkimšdavo 
susuktomis audinio skiautėmis. Galiausiai amžinai užverdavo nebylią au- 
kos burną: lūpas susiūdavo virvute arba susegdavo kaktuso spygliais. 
Paskui mirusiojo veidą nudažydavo žaliai arba raudonai. 

Pasak Rydeno, šitaip žmonių galvas mumifikuodavo naskai. Kitas se- 
novės Amerikos žinovas — vokiečių mokslininkas Edvardas Zeleris — iš- 
kėlė mintį, kad, galimas daiktas, šie indėnai nugalėtų priešų galvas su- 
mažindavo, kaip darė dar mūsų amžiuje kiti kaukolių medžiotojai — Ek- 
vadoro chibarai. Tačiau rastosios nukirstos žmonių galvos jo minties ne- 
patvirtina, 

Naskos medžiotojai savo nelaimingų aukų galvas baigdavo preparuoti, 
matyt, ne mažindami savo karo trofėjaus apimtį, o uzverdami jį ant vir- 
vutės, kurios gale pririšdavo nedidelę lentelę. Galvos savininkas įkiš- 
davo šią lentelę į skylę kaktoje ir pasukęs įsprausdavo, kad trofėjus ne- 
nukristų. Virvutę pririšdavo prie lazdos, kuri Naskos kariams buvo tar- 
si „ordino kaspinas“ arba karinės narsos ženklas. Taip pakabintas savo 
aukų galvas kaukolių medžiotojai dažniausiai ir nešiodavosi. Karo tro- 
fėjumi papuoštą lazdą būdavo galima įsmeigti į žemę priešais savo būs- 
tą arba pastatyti viduje. Kartais lazda būdavo paliekama laukuose, kad 
užaugtų geras derlius, arba net šventykloje... 

Naskų (kaip ir Peru šiaurėje gyvenusių močikų) keramikoje kartais 
pasitaiko ir dar šiurpesnių vaizdų, pavyzdžiui, „belaisvių apkapojimo”. 
Tada ant virvutės pakabinama ne vien nukirsta galva, bet ir nelaimin- 
gojo kojos bei rankos. 

Naskų kapų, kaip ir miestų, mokslininkai ilgą laiką beveik nežinojo. 
Tik XX amžiuje archeologai vieną po kito ėmė atradinėti pavienius nas- 
kų kapus ir pirmuosius kapinynus. Antai vieno Rio Grande de Naskos 
intako slėnyje aptikta naskų paskutinio poilsio vieta buvo gana didelės 
teritorijos religinio kulto centras. Pirmiausia jam priklauso apskrita cent- 
rinė šventykla, kurios viduje rasta žvėrių kaulų (tikriausiai paaukotų) 
ir daugybė monolitų. Patalpos, greta šventyklos, matyt, priklausė zy- 
niams. Vėliau Viljamas Dunkanas Strongas naskų kapų rado ir kaukolių 
medžiotojų „sostinėje“ Kahuačyje. Ir čia kapai buvo susiję su kulto cent- 
ru — jo didžiąja piramide. Visų palaidotųjų rankos surištos, o veidai at- 
gręžti į pietus — į piramidę. 

Vieni naskų kapai yra pačiame žemės paviršiuje, o kiti — 4—5 met- 
rų gylyje. Jų forma — kaip butelio, dugnas — ovalus arba apskritas. 

Naskos visuomenės kilmingųjų kapai įrengti labai kruopščiai: lubas 
laiko algarobų rąstai, sienos mūrytos iš saulėje džiovintų plytų. Į pas- 
kutinę kelionę mirusiajam artimieji pirmiausia įdėdavo mumifikuotas 
nugalėtų priešų galvas, taip pat maisto, sėklų (pavyzdžiui, rasta kruopi- 
nių balandų) ir ginklų, dažniausiai iečių mėtyklių ir garsiųjų naskų pei- 
lių su pusapvaliais ašmenimis belaisvio galvai nuo kūno atkirsti. 

Kapų plėšikai, liūdnai pagarsėjusieji Peru huakeros (huagueros), Nas- 
kos kapuose ieškojo daugiausia aukso ir kitų brangiųjų metalų. Tiesą 

sakant, mūsų laikų vagys senovės indėnų kapuose aukso kaip tik ir ap- 
tikdavo, nors ir nelabai gerai apdoroto. Naskai buvo nekokie juvelyrai, 
todėl žinome tik keletą diademų ir kitokių brangenybių. Kitų metalų 
jie tikriausiai neapdirbinėjo (tik Akario kapuose buvo rasta ir varinių 
daiktų nuolaužų). 

Dažniausias naskų kapų papuošalas yra puikioji keramika. Naskų 
didžiūnai, kaip ir mumijų pusiasalio gyventojai, palaidoti su gražaus au- 
dinio apsiaustais, visų rankos surištos kartu su kojomis, o veidai beveik 
visada atgręžti į pietus. Daugelio kaukolės dirbtinai deformuotos. 

Daugumą naskų kapų, savaime aišku, jau seniai atrado plėšikai pro- 
fesionalai huakeros. Vagys dedasi į gaujas, kurioms vadovauja keletas 
„bosų“ dvarininkų, nesitenkinančių didžiulių dvarų pajamomis, trokštan- 
čių dar ir to, kas yra žemėje. Huakeros naskų kapus ne tik plėšia, bet 
tiesiog naikina. Vokiečių mokslininkas Hansas Dytrichas Diselhofas ap- 
rašė tokią istoriją. 

Vienas huakeros giliai žemėje aptiko kapą, kuriame buvo palaidota 
per dvidešimt didžiūnų, esą nepaprastai puošniai aptaisytų. Kai plėšikas 
galiausiai pasiekė patį kriptos dugną, sienos pradėjo byrėti ir jau rodėsi, 
kad prie dvidešimties palaidotųjų senovėje prisidės dar vienas naujas 
lavonas. Vagį pagavo panika. Norėdamas greičiau išlipti, jis ėmė krauti 
viero mirusiojo kūną ant kito, iš puikiausiai aprengtų lavonų padarė 
savotiškus laiptus ir pagaliau išsiropštė. Sutrypti indėnų didžiūnų kūnai 
vagies nebedomino... 

Tačiau kartais archeologams vis dėlto pavyksta patekti į kapus pir- 
miau už plėšikus. Paradoksalu, kad vertingiausią radinį Naskos slėniuo- 
se aptiko ne kuris nors iš daugybės archeologų, o vieno iš jų — Samuelio 
Kirklendo Lotropo — žmona. Su savo bičiule Čavino slėnyje ji rado la- 
bai neįprastą kapą, tikriausiai kokio garsaus naskų didžiūno. Kapas tu- 
rėjo ne vieną, kaip paprastai, kamerą, o septynias tarpusavy sujungtas 
patalpas. 

Puikiai įrengto požeminio labirinto viduryje, erdvesnėje patalpoje, 
ponia Lotrop rado sėdinčio vyro kūną, labai gražiai aprengtą ir nepapras- 
tai gausiai išpuoštą. Kairėje esančioje gretimoje patalpoje gulėjo vyro ir 
moters lavonai (tikriausiai turtuolio tarnų). Ir žiurkės galva (tik galva!). 
Kitoje mažytėje patalpėlėje dešinėje gulėjo vien paaukotos žiurkės ske- 
letas, be galvos, ir kariu taip pat begalvis vyro skeletas. Po teisybei, ne 
visai begalvis, nes prie žmogaus kūno laidotojai kaip pakaitalą buvo 
pridėję moliūgą su tradiciniu Pietų Peru galvos apdangalu — turbanu, ži- 
nomu jau iš Parakaso. Specialioje urnoje buvo palaidoti nužudyto vaiko 
palaikai. 

Kad palaidotasis buvo didis Čavino karys, liudija ne tik septyniose 
patalpose palaidoti paaukoti žmonės, bet ir daugybė iečių mėtyklių, o 
labiausiai — niekur kitur Amerikoje iki tol neaptikti žiurkės (be galvos) 
griaučiai. 

AKIŲ GYDYTOJO GRAFONO 
MENKI HONORARAI 


Unikaliame septynių patalpų Čavino kape, kur buvo palaidotas tik- 
riausiai vienas kaukolių medžiotojų vadas, archeologo Lotropo žmona 
rado ir naskų keramikos, kuri dabar, po tiek šimimečių, vėl išvydusi die- 
nos šviesą, traukia kultūringosios visuomenės dėmesį ir visus žavi. 

Šios knygos autorius, tyrinėdamas Peru senovę, buvo nuvykęs ir į 
daugelį kitų valstybių, matė tenai archeologijos radinių kolekcijas, prieš- 
kolumbinio laikotarpio indėnų meno kūrinių rinkinius. Pasižiūrėti vienos 
tokios parodos jis buvo nukeliavęs į miestą, kuris žmonijos istorijoje la- 
biausiai susijęs su Europos menu, su italų renesanso stebuklais, — į Tos- 
kanos Florenciją. Tačiau tada, 1977 metais, Medičių rūmuose buvo de- 
monstruojamas prieškolumbinio laikotarpio Peru menas. Parodos rengė- 
jai išleido katalogą, kuriame pabrėžė senovės Peru kultūros ir meno 
nuoseklumą, o apie Naskos indėnų keramiką visi vienu balsu teigė, kad 
tai „puikiausia, dailiausia, žaviausia Peru keramika“. Prieš kokį šimtą 
metų ji buvo apskritai nežinoma. 

XIX amžiaus devintąjį dešimtmetį kai kuriuose kaizerinės Vokietijos 
muziejuose ėmė rastis nepaprastai gražiai išrašytų neaiškios kilmės in- 
dų. Tikriau sakant, buvo žinomas tik tų dovanų siuntėjas. Tai daktaras 
Grafonas. Šis garsus vokiečių okulistas XIX amžiaus antrojoje pusėje ap- 
sigyveno Peru sostinėje Limoje ir ten vertėsi gydymo praktika. 

Pas kasmet vis labiau garsėjantį gydytoją pacientai traukė iš visos 
šalies. Tačiau dauguma jų neturėjo kuo užsimokėti. Nežinodami, kaip 
atsidėkoti daktarui Grafonui už sugrąžintą regéjima, daugelis pacientų, 
tarp jų ir atvykusieji iš pietinių rajonų, atnešdavo keramikos indų, ku- 
Tiais tuo metu mažai kas domėjosi. Tiesą sakant, jų buvo galima rasti bet 
kur, ir Peru gyventojai jų visai nevertino. Kiti Limos daktarai iš savo 
pacientų reikalaudavo vien pinigų, o Grafonas dažnai tenkindavosi se- 
noviniais moliniais ,,puodukais“, kurie jam labai patikdavo. 

Daktaras Grafonas, žinoma, nebuvo išsilavinęs meno istorikas ir apie 
puodininkystę menkai nutuokė. Tačiau pacientų dovanos sudomino jį 

senovės Peru menu. Ilgainiui daktaras surinko didžiulę kolekciją Naskos 
kultūros keramikos, apie kurią tada niekas nieko nežinojo ir net neiš- 
manė, kaip ją reikėtų pavadinti. 

Grafono keramikos, kurios kūrėjai — kaip dabar žinome — buvo nas- 
kai, kolekcija iki šiol tebėra vienas vertingiausių senovės Peru meno 
rinkinių. Viską, kas iš jos buvo likę, daktaro įpėdiniai už daugybę tūks- 
tančių dolerių pardavė vienam Čikagos muziejui. Taip daktaro Grafono 
„Keraminiai honorarai“, nuo kurių jo kolegos suko nosį, po kelių de- 
šimtmečių buvo reabilituoti. Jų vertę dabar sunku išreikšti doleriais, 
markėmis ar soliais. Meniniu ir istoriniu požiūriu kolekcija irgi neapsa- 
komai vertinga. 

Akių gydytojas Grafonas, imdamas keistus honorarus, atrado pasau- 
liui kultūrą, kurios egzistavimo nė nenujautė. Tačiau su Grafono rinki- 
niais susipažino daktaro tėvynainis archeologas profesorius Maksas Ūlė 
ir pagarsino mokslo pasauliui Naskos kultūrą. Tiesą sakant, būtent šis 
vokiečių archeologas yra Peru pakrantės archeologijos tėvas. Kečujų 
genties indėnas Chulijas Sesaras Teljas nepaprastai atkakliai Peru kal- 
nuose ieškojo savo protėvių paminklų ir atradęs juos kasinėjo, o pro- 
fesorius Ūlė tyrinėjo arčiau kranto. Pamatęs pas Grafoną Limoje paci- 
entų atneštą keramiką, Ulė išvyko pasižvalgyti į jos tėvynę — Pietų Pe- 
ru ir pagaliau savo archeologiniais tyrimais XX amžiaus pradžioje Nas- 
kos keramiką išgarsino visame pasaulyje. 

Naskos keramikos atradimas yra iš tiesų grožio atradimas. Nors ji 
ir neduoda tokios vertingos etnografinės informacijos apie savo kūrėjų 
gyvenimą, kaip toliau į šiaurę gyvenusių močikų keramika, tačiau dziu- 
gina akį labiau, už bet kokį kitą senosios Amerikos puodžių dirbinį, pir- 
miausia savo maloniomis pastelinėmis spalvomis. Naskos puodžiai indus 
puošė bent vienuolika atspalvių, Jie žinojo keletą raudonos spalvos at- 
spalvių (bordo, kraujo raudonumo, plytinę), taip pat dvi geltonas, rudą, 
pilką, rausvą, violetinę, ochros ir puikiąją kaulo spalvą. Visos šios spal- 
vos kompozicijoje visuomet tobulai suderintos. Piešiniai dažnai apvesti 
juodais kontūrais. Naskos puodžiai vieną indą gebėjo išpuošti net aš- 
tuonicmis skirtingomis spalvomis. Nepaisant to, jie neturėjo mėlynos ir 
žalios spalvos. Apie jokią kitą Amerikos keramiką negalima taip pa- 
grįstai pasakyti, kad ji daugiaspalvė, kaip apie Naskos. Šios. kultūros 
keramikai būdingi indai su dviem kakleliais, sujungtais tarsi kokiu til- 
teliu. Kartais vienas kaklelis būna paukščio arba žmogaus galvos pavi- 
dalo. Kiti naskų indai yra atviri. 

Visi naskų keramikos dirbiniai gausiai ištapyti — gali pamanyti, kad 
puodžiai tiesiog bijojo palikti tuščios vietos. Piešiniai realistiniai arba 
mitologiniai. Realistiškai dažniausiai vaizduojami įvairūs stilizuoti lau- 
kiniai ir kultūriniai augalai (ypač pupos, kukurūzai, raudonieji ir gel- 
tonieji pipirai), taip pat gyvūnai, daugiausia žuvys ir paukščiai. Ypač 
buvo mėgstami kolibriai ir kregždės — paukščiai, kurie atnešdavo iš kal- 
nų žinią, kad ateina pavasaris. Iš pavaizduotų žmonių dauguma yra ka- 
riai, bet pasitaiko ir žvejų, šokėjų, muzikantų. Naskos puodžiai gana daž- 
nai piešdavo sėdintį muzikantą, grojantį keliais instrumentais; archeolo- 
gai jį vadina žmogumi orkestru. Tasai sėdintis visų galų meistras švilpia 

Pano fleita, ausimi (!) pučia didžiulę triūbą, kurią laiko viena ranka, o 
kitoje rankoje — iš moliūgo padarytas barškutis, be to, dar muša ant 
kojos uždėtą būgną... 

Pietų Peru indėnų keramiką puošia ne tik šitokios realistinės, dažnai 
labai įmantrios scenos, bet ir sudėtingos kompozicijos: stinksai, pusiau 
žmonių, pusiau žvėrių pavidalo demonai ir kačių šeimos plėšrūno bruožų 
turintis dievas, kurio keistas žmogaus veidas dažnai primena kaukę. Ta- 
čiau dažniausiai Naskos puodžiai vaizduoja kruvinas priešų galvas, sa- 
vo tautos karių trofėjus. Bet apie tai jau kalbėjome. Taigi mus pirmiau- 
sia domina keistoji plėšrūno pavidalo dievybė ir įprastų gyvūnų realis- 
tiškesni atvaizdai, nes, tiesą sakant, jie primena kitus tūkstančius kartų 
didesnius fantastiškiausius piešinius, kokių niekad ir niekur daugiau ne- 
buvo sukurta visame pasaulyje, — šimtametrius atvaizdus, prieš daugelį 


amžių kažkieno nupieštus ant žemės paviršiaus Naskos kultūros žmonių 
teritorijoje. 


DIDŽIAUSIOJE PASAULIO 
„PAVEIKSLŲ GALERIJOJE“ 


Nespecialistai paprastai mano, kad archeologai kaip kurmiai vien ka- 
sa, rausia žemę. Tačiau kartais reikia į archeologiją ir jos tyrimo objek- 
tą pažvelgti iš aukščiau, iš ten, kur skraido paukščiai. Kaip tik taip buvo 
padarytas gal nuostabiausias XX amžiaus archeologijos atradimas. 

Tačiau dar anksčiau, ketvirtojo dešimtmečio pradžioje, būrelis jau- 
nimo ėmėsi negirdėto dalyko: pamėginti prieškolumbinės Peru praeitį 
ir paminklus tirti iš lėktuvo! Ėjo 1931 metai. Aviacija Peru tiktai kūrėsi. 
Lėktuvai buvo naudojami vien transporto ir karo tikslams. Nejaugi lėk- 
tuvas galėtų pakeisti archeologo kastuvą? Ne, tai būtų per daug fan- 
tastiška. Be to, iš pradžių rimti mokslininkai jaunimu ne per labiausiai 
pasitikėjo. Jiems atrodė, kad JAV turtuolių sūneliai nori tik pramogau- 
ti, o turtingi tėveliai jiems nupirks net lėktuvų. 

Lakūnų mėgėjų būrelio vadovas buvo biržos maklerio sūnus Rober- 
tas Sipis. Taigi pinigų ir laiko jis turėjo per akis. Beje, buvo kiek pra- 
prusęs kaip istorikas, o svarbiausia — puikus pilotas. Kadangi „šiaip sau“ 
skraidyti buvo nebeidomu, savo bičiuliams jis pasiūlė tokį planą: skren- 
dame į Pietų Amerika, kur neįžengiamose džiunglėse, kalnuose ir negy- 
vuose Peru dykumos smėlynuose pamažu irsta įstabiausi senųjų prieško- 
lumbinių kultūrų paminklai. Juos iš lėktuvo nufotografuosime — tegul 
nors fotoaparto objektyvas išsaugos būsimoms kartoms statinius, kuriuos 
netrukus sunaikins viską griaunantis laikas. 

Laimė, Niū Džersio vaikinų pranašystės, kad senovės Peru šventyklos 
ir piramidės greitai sunyks, neišsipildė. Be to, ir Šipio ekspedicijos re- 
zultatai buvo visiškai netikėti. Gal pirmoji aeroekspedicija į Pietų Ame- 
rikos istoriją neįvykdė savo sumanymų? Kaip tik atvirkščiai, smarkiai 
juos pranoko! Šipis susidėjo su kitu vaikinu Džordžu Džonsonu, patyru- 
siu aerofotografu. Jie abu sudarė didelės Peru srities žemėlapį, be to, 
nufotografavo dešimtis tūkstančių prieškolumbinių kultūrų paminklų: 


vienus mokslininkai jau ži- 
nojo, apie kitus nebuvo nė 
girdėję. 

Vieną iš fantastiškiausių 
Šipio ir Džonsono atradimų 
netrukus pamatysime Čimu 
valstybėje. Čia, Peru pakran- 
tėje, kur europiečiai pirmą 
kartą įžengė prieš 400 metų, 
jauni lakūnai aptiko 80 kilo- 
metrų reduta, tikrą Peru ,,Ki- 
nų sieną" (taip ji dabar ir va- 
dinama). Šito, be abejo, il- 
giausio ir sunkiai žvilgsniu 
aprėpiamo senovės Peru sta- 
tinio niekas dar nežinojo. 
Išgirdę apie Niū Džersio vai- 
kinų ,,aeroavantitra", dau- 
guma mokslininkų geriausiu 
atveju tik kraipė galvas. Fan- 
tastišką atradimą padariusius 
vaikinus pirmasis pasveikino 
patsai Chulijas Sesaras Tel- 
jas, kuris atvirai prisipažino, 
kad, net skersai išilgai iš- 
vaikščiojęs Peru ir kasinėjęs 
pačiose tolimiausiose savo 
krašto vietose, apie šitą Či- 
mu statinį visiškai nieko ne- 
žinojo. 

Dvi naskų tiesės pietinėje pusėje už Palpos. Jos 
eina lygiagrečiai 2500 metrų atstumu, be to, deši- 
nioji dviguba 

Teljo pasveikinimas ir visuotinis Roberto Šipio ir Džordžo Džonsono 
atradimo pripažinimas reabilitavo ne tik abu aviczvalgybos pionierius, 
bet ir apskritai aeroarcheologiją. Be to, sėkminga ekspedicija parodė, 
kad kaip tik iš lėktuvo archeologai gali Peru žemėje atrasti naujų ne- 
tikėtų dalykų. Todėl nėra ko stebėtis, kad, nepraėjus nė dešimčiai metų, 
dar vienas mokslininkas panūdo į senovės perujiečių statinius pasižiūrėti 
iš lėktuvo. Tai buvo Polis Kosokas. Nuo jaunojo Roberto Šipio jis sky- 
rėsi tuo, kad buvo istorikas, vadovavo Long Ailendo universiteto istori- 
jos katedrai ir buvo puikiai pasirengęs spręsti tuos uždavinius, kurių 
ėmėsi. (Be to, Kosokas buvo muzikantas ir keleto puikių matematikos 
studijų autorius.) Muzikinių ir matematinių šio talentingo žmogaus po- 
mėgių neliesime, pakalbėsime apie jo domėjimąsi istorija. Iš pradžių 
Kosokui nerūpėjo nei Peru, nei senovės Amerika. Prieš atvykdamas į 
Peru, daktaras Kosokas tyrė seniausias Senojo Pasaulio kultūras, dau- 
giausia irigaciją: kokį vaidmenį ji vaidino civilizacijų (pavyzdžiui, Me- 
sopotamijos) istorijoje. Gerai ištyręs, kaip buvo tvarkomas drėkinimas 
Senajame Pasaulyje, panūdo patyrinėti tuos dalykus ir Pietų Amerikoje, 
konkrečiai — sausringose Peru pakrantės srityse. Juk didžiuliai senovi- 
niai irigacijos įrenginiai negalėjo visai dingti po žeme, turėtų būti ma- 
tomi iš žemai skrendančio lėktuvo. Taigi tuo metu, kai Europoje plies- 
kėsi Antrojo pasaulinio karo gaisras, muzikantas, matematikas ir istori- 
kas profesorius Kosokas atvyko į Peru, sėdo į lėktuvą ir pradėjo ieškoti 
senovės perujiečių kanalų ten, kur kažkada gyvavo didi Močikos kultū- 
ra, o vėliau — galinga Čimu imperija. Beje, skrido jis ir į pietus, į Nas- 
kos pampą. Buvo kalbama, kad plačiose to paties pavadinimo miestą su- 
pančiose apylinkėse kai kurie keliautojai jau anksčiau iš lėktuvų buvo 
pastebėję linijų ir juostų, atrodančių „lygiai kaip Marso kanalai“. 

Dangaus kūnų kanalai Kosoką nelabai domino; jam rūpėjo Naskos 
pampos ,,marsietiska hidrologinė sistema“. Nuskridęs jos pažiūrėti, moks- 
lininkas išvydo neregėtų dalykų. Tamsiai raudoname negyvos Naskos 
dykumos paviršiuje ryškėjo gelsvai baltos trapecijos, trikampiai ir ke- 
turkampiai, kai kurie net keleto šimtų metrų ilgio, daugelis iš pirmo 
žvilgsnio panašūs į aerodromus. Kartu su šiomis iigūromis per Naskos 
pampą driekėsi daugybė nepaprastai ilgų tam tikruose taškuose susiker- 
tančių ir vėl išsiskiriančių tiesių. O viduryje tos keisčiausios linijų kir- 
binės išsimėtę milžiniški gyvūnų piešiniai. Čia didžiulė iguana“, ten šim- 
to dvidešimties metrų ilgio paukštis arba dviejų šimtų metrų driežas, 
kitur — milžiniška beždžionė. 

Tai atrodė kur kas fantastiškiau negu išgalvotieji Marso kanalai. Iš 
pradžių Kosokas nežinojo nė kaip tą reginį pavadinti: trūko žodžių, 
apibrėžimų, nebuvo su kuo palyginti. Puikus Senojo Pasaulio — Europos, 
Azijos ir Afrikos — kultūrų žinovas dar niekuomet nebuvo mates tokios 
didžiulės „paveikslų galerijos“. 

Jeigu Kosokas savo atradimą būtų paskelbęs spaudoje kartu su de- 
šimtimis iš lėktuvo padarytų gerų nuotraukų, pasaulis greičiausiai juo 
nebūtų patikėjęs. Juk per Naskos pampą jau dešimtys metų driekiasi 


* Driežas, gyvenantis daugiausia Vakarų pusrutulyje, Vert. past. 

judrūs keliai, ją netgi kerta svarbiausia visų trijų Amerikų magistra- 
lė — Panamerikos plentas. Ir vis dėlto šitos didžiausios pasaulio ,,galeri- 
jos“ niekas niekada nepastebėjo, išskyrus keletą atsitiktinių keliautojų, 
kuriems iš lėktuvo pamatyta beprasmiška atvaizdų ir linijų kirbinė pri- 
minė Marso „kanalus“. Kosokas, savaime aišku, negalėjo tvirtai pasa- 
kyti, ką galėtų reikšti šitie keisti didžiuliai Naskos pampos piešiniai. 
Tiksliai paaiškinti jų paskirties negalime iki šiol. Susižavėjęs senųjų in- 
dėnų kultūrų šalimi ir dėkingas jai už tai, kad ji suteikė laimę atskleisti 
vieną iš įstabiausių paslapčių, Kosokas savo jausmus išreiškė labai origi- 
naliai: būdamas ne tik mokslininkas, bet ir muzikantas, puikus kompozi- 
torius, jis savo didingąjį atradimą pasveikino muzikos kūriniu, kurį pa- 
vadino „Andų simfonija“. 

Pirmą kartą „Andų simfoniją“ šeštojo dešimtmečio pabaigoje — sep- 
tintojo pradžioje atliko valstybinis simfoninis orkestras tos šalies, kuriai 
ji buvo skirta. Polis Kosokas tuo metu buvo jau miręs, tačiau jo simfo- 
nija ir dabar skamba Peru koncertų salėse. O Naskos dykumos „pa- 
veikslų galerija“, kurią jis atrado skraidydamas mažu lėktuvėliu ir pa- 
garsino visam pasauliui, yra viena didžiausių ne tik dabartinės Peru, 
bet ir visos mūsų planetos įžymybių. 


MATEMATIKOS PROFESORĖ 


LI ANT LYNO 


Atrodytų, kad fantastinis Kosoko atradimas turėjo tuoj pat atkreipti 
viso pasaulio mokslininkų dėmesį į archeologijos sensaciją. Tačiau taip 
neatsitiko. Tiesa, Kosokas nuostabiąją „galeriją“ atrado vykstant bai- 
siam karui, kai žmonija turėjo pakankamai kitų rūpesčių. Tačiau ir pa- 
sibaigus karui, į didžiulę Naskos pampos „galeriją“ neatvyko specialistų, 
kurie būtų tęsę pradėtą darbą. Nesirodė čia net turistai. Milžiniškus pie- 
šinius Naskos dykumoje dar kartą atrado (daugiausia plačiajai visuome- 

nei) rašytojas, kurio knygą, ne taip kaip Kosoko mokslinius straipsnius, 


skaitė visas pasaulis. Knyga vadinosi „Prisiminimai apie ateiti“, 


o jos 


autorius buvo šveicaras Erichas fon Dėnikenas. Jis svarstė, kad didžiu- 
lės į aerodromus panašios aikštės indėnų, nežinojusių nė rato, juo la- 
biau aerodromo, krašte iš tikrųjų gal buvo pakilimo takai kosmonau- 
tams, o didžiulė „paveikslų galerija“ Naskos dykumoje — susijusi su kitų 


planetų gyventojais ir jų civilizacijomis. 
„Kosmonautų nusileidimo aikštelėmis“ 


Pietų Peru imta dar labiau 


domėtis, kai vokiečių režisierius Haraldas Reinlas pagal Dėnikeno knygą 
sukūrė dokumentinį filmą ir Naskos pampos vaizdus parodė viso pasau- 


lio kino ir televizijos žiūrovams. 


Dėnikeno bestseleris išėjo 1968 metais, 


Reinlo filmą publika išvydo 


dar vėliau. O beveik visą ketvirtį amžiaus nuo to meto, kai Naskos „ga- 
leriją“ atrado Kosokas, be laimingojo atradėjo, šiais atvaizdais domėjosi 

Jau trisdešimt metų profesorė Marija Reichė kas- 
dien eina į Naskos dykumą, norėdama dar aiškiau 
pamatyti ir iššifruoti palaptinguosius didžiulius pie- 
šinius 


vienas vienintelis žmogus. 
Beje, šis žmogus priklauso 
vadinamajai silpnajai lyčiai, 
nors kaip tik šiuo atveju bu- 
vo atvirkščiai. 

Marija Reichė, apie kurią 
čia kalbame, atvyko į Peru 
iš Vokietijos. Ji studijavo 
matematiką, iš pradžių Ham- 
burgo universitete, vėliau — 
Aukštojoje technikos mokyk- 
loje Dresdene, 1932 metais 
gavo diplomą. Jau tada ėmė 
galvoti, kad matematika ga- 
lėtų padėti tirti senovės as- 
tronomijos paminklus, ir la- 
bai susidomėjo astronomo 
Rolfo Miulerio straipsniu 
apie indėnų statinius, kurie 
senovės Peru buvo vadinami 
intihuatanomis — „vieta, kur 
pririšta saulė“. Tai buvo sa- 
votiškos inkų observatorijos. 
Norėdama susipažinti su jo- 
mis, Marija Reichė ir išvyko 
iš Vokietijos į Peru kalnus. 
Vėliau apsigyveno Limoje, 
kur Kosokas jai vienai iš pir- 


mųjų papasakojo apie savo neregėtą atradimą Naskos pampoje. Neap- 
sakomai sudominta naujienos, Reichė nuo to meto visą dėmesį sutelkė 
į žemės lopinėlį, plytintį tarp Palpos ir Naskos miestų. 

Kosokas dar kelis kartus lankėsi Naskos pampoje, o Reichė, galima 
sakyti, apsigyveno dykumoje. Ir ne savaitei, ne mėnesiui. Kai šios kny- 

gos autorius buvo paskutinį kartą nuvykęs į Amerika, Reichė čia gyve- 
no jau daugiau kaip 25 metus. Dykumos pakraštyje, kur prasideda San 
Pablo asjendos didžiulės valdos, šeimininkai pastatė profesorei paprastą 
trobelę. Būtent trobelę, o ne namą. Ir šitas laikinas statinys jau visas ket- 
virtis amžiaus yra pagrindinė Reichės būstinė, kuri ilgą laiką apskritai 
buvo vienintelė keistųjų atvaizdų ir linijų tyrimo vieta. Savo namelyje 
popiečio valandomis, kai dykumoje taip karšta; jog žmogus nebegali iš- 
tverti, Reichė piešia, skaičiuoja, braukia ir vėl skaičiuoja. Kai ima va- 
karėti, narsioji robinzonė, pasiėmusi teodolitą, kompasą ir metrą, išeina 
į dykynę, kurią gyvina vien baisingų driežų ir vorų atvaizdai. Naktį pra- 
leidžia dykumoje miegamajame maiše. Keliasi dar prieš aušrą, kad pa- 
matytų savo piešinius tada, kai jie palyginti geriausiai matomi,— ap- 
šviestus pirmųjų saulės spindulių. Būtent palyginti, nes — ir tai vienas iš 
svarbiausių jų ypatumų — tie piešiniai tartum iš tikrųjų nupiešti dan- 
gaus žiūrovams. Žemės paviršiuje daugumos jų nė nepastebėtum. 

Tiesdami per Naskos pampą garsųjį Panamerikos plentą, inžinieriai 
šiose vietose praleido daug mėnesių. Ir niekas nepastebėjo nė vienos 
linijos. Taip gerai jos paslėptos nuo žemės gyventojų žvilgsnio. Kosokas, 
pamatęs Naskos pampą iš lėktuvo, labai nustebo, kad kelias nutiestas 
skersai didžiulio driežo atvaizdo ir tiesiog lyg trintuku „nutrynęs“ jo 
kojas. 

Marija Reichė (dabar jau turinti per septyniasdešimt metų), tirdama 
pampą, irgi neišsivertė vien antžeminiais matavimais. Norėdama pama- 
tyti piešinius, kokie jie buvo nupiešti nežinomų dailininkų, turėjo, kaip 
ir profesorius Kosokas, sėsti į lėktuvą. Tikriau sakant, ne į lėktuvą, nes 
technikos pažanga davė geresnę priemonę — malūnsparnį. Taigi savo 
kukliomis lėšomis, retkarčiais gaudama pašalpų, Marija Reichė ėmė nuo- 
motis malūnsparnius. Vėliau Peru aviacijos ministerija leido jai nuolat 
naudotis vienu kariuomenės malūnsparniu. 

Septyniasdešimtmetė matematikos profesorė gana dažnai sėdasi į lėk- 
tuvą ir fotografuodama įamžina „savo piešinius“. Dauguma nuotraukų pa- 
daryta automatine kamera, įtaisyta po malūnsparnio korpusu specialiai 
įrengtoje sėdynėje, todėl paprastai fotografuojama tam tikru kampu. 
Tačiau ypatingais atvejais profesorei tenka išlįsti iš kabinos ir, prisirišus 
gelbėjamuoju lynu, nuo malūnsparnio kopėtėlių 500 metrų aukštyje fo- 
tografuoti tokiu kampu, kokiu reikia. 

Iš didelio aukščio — iš lėktuvo ar malūnsparnio — galima apžvelgti 
visą „galeriją“. Kažkada prancūzų tapytojas Polis Gogenas po vienu iš 
garsiausių savo kūrinių vietoje pavadinimo parašė tris klausimus: ,,Kas 
esame? Iš kur atėjome? Kur einame?" Iš padangiy zvelgdami į šią di- 
džiausią pasaulyje „paveikslų galeriją“, ir mes galėtume užduoti ne tris, 
o kur kas daugiau panašių klausimų, paprastai išreiškiamų trumpais įvar- 
džiais ir prieveiksniais: kas, kur, kada, kodėl, kaip. Tad ir mes, kaip 
Polis Kosokas ir Marija Reichė, pasižiūrėkime iš aukštybių į šią didžiau- 
sią pasaulyje „paveikslų galeriją“ ir pamėginkime atsakyti į elementa- 
rius, bet anaiptol ne paprastus klausimus. 

SESI NASKOS DYKUMOS 
KLAUSIMAI 


Susidarėme savotišką anketą iš šešių pagrindinių klausimų. Į kiek- 
vieną iš jų išsamiai atsakę, įmintume Naskos dykumos mįslę. Žinoma, 
paprasčiausias klausimas yra „kurį“ Taigi — kur galima pamatyti šiuos 
senovės Peru piešinius? Maždaug tarp Pietų Peru miestų Palpos ir Nas- 
kos. Jie abu yra prie Panamerikos plento. Išpiešta teritorija užima kelis 
šimtus kvadratinių kilometrų. Figūros, linijos ir keistos trapecijos čia 
išdėstytos maždaug 55 kilometrų ruože. Marija Reichė, kuri Naskos dy- 
kumą pažįsta geriau už ką nors kitą, rašo, kad čia lyja maždaug pusva- 
landį kartą per dvejus metus. Tai iš tikrųjų ne per daugiausia. Be to, 
pampos paviršių dengia tamsūs akmenys, suimantys labai daug šilumos; 
dėl to susidaro tartum kokia karšto oro pagalvė, kuri, tiesą sakant, ir 
sudarė sąlygas seniesiems piešiniams išlikti, išsaugojo būsimoms kar- 
toms unikalią „paveikslų galeriją“. Nors ši teritorija yra pačioje saus- 
ringiausioje Peru dalyje, per ją teka dažnai išdžiūstanti Rio Inchenjo 
upė, rytinis Rio Grande de Naskos intakas. Pati Rio Grande de Naska 
netoli šių vietų, šalia mažutės Puerto Kabaljo prieplaukos, įteka į Ramųjį 
vandenyną. Plačiose beveik negyvose Rio Inchenjo apylinkėse yra svar- 
biausi pampos piešiniai. Dar pastebėsime, kad žodžiu „pampa“, kuris da- 
bar paplitęs visoje Pietų Amerikoje, abiejose Peru vartojamose indėnų 
kalbose — kečujų ir aimarų — vadinamas tuščias, lygus žemės paviršius. 
Taigi Peru pampa visiškai kitokia negu žolėtoji kitų regionų, pavyzdžiui, 
Argentinos, pampa. 

Po klausimo „kur?“ turėtų eiti klausimas „kada?“ Žinodami „kada?“, 
rasime atsakymą į klausimą „kas?“ Geriausias pagalbininkas datuoti ar- 
cheologiniams radiniams yra matavimas radioaktyviąja anglimi Cl“, De- 
ja, šiuo metodu galima nustatyti tik organinių medžiagų amžių. Bet iš 
kur gausi organinių medžiagų likučių dykumoje, kur tikriausiai niekuo- 
met niekas negyveno. Laimė, minėtasis Viljamas Dunkanas Strongas, ty- 
rinėjantis Peru praeitį, netoli vieno piešinio rado medinio stulpo liekanų. 
Galimas daiktas, kad „galerijos“ kūrėjai jį čia pastatė norėdami susiori- 
entuoti linijų painiavoje. Žinoma, šio neįkainojamo stulpo liekanos bu- 

vo nedelsiant ištirtos laboratorijoje radioaktyviosios anglies metodu. 
Analizė parodė, kad medis yra iš 525 mūsų eros metų (+80 metų), tai 
yra iš tų laikų, kada šioje teritorijoje kūrėsi Naskos kultūros indėnai, 
vadovaujami savo karingųjų vadų. 

Tyrimo rezultatai patvirtino ir pačių Naskos pampos piešinių suku- 
rimo laiką. Daugelis jų labai panašūs į Naskos kultūros indų piešinius: 
labai dažnai vaizduojamas banginis, tikriau sakant, didžioji orka, viena 
iš dviejų karingųjų naskų dievybių (kita buvo sakalas). Naskos kauko- 
lių medžiotojai net nešiojo banginio uodegos pavidalo kepures: tuo pa- 
brėždavo, kad garbina banginį. Kad Naskos kultūros indėnai garbino 
didžiąją orką, rodo keramikos dirbiniai. Vieną tokią išsiraičiusią didžiąją 
orka (tik tūkstantį kartų didesnę už pavaizduotąsias ant indų sienelių) 
galima įžiūrėti ir čia — Naskos pampos linijų raizgalynėje. Kad nekiltų 
nė mažiausių abejonių, jog šitą banginio pavidalo gyvūną čia nupiešė 
nenuilstantieji kaukolių medžiotojai, ant šimtametrės didžiosios orkos 
apatinio peleko kabo stilizuota žmogaus galva, garsusis Naskos kultūros 
karių trofėjus. 

Kiti Rio Inchenjo slėnio piešiniai irgi labai primena Naskos keramikos 
motyvus, todėl į klausimą, kas unikaliosios „galerijos“ autorius, galime 
atsakyti: „Naskos kultūros indėnai. * 

Kur, kada; ‘kas... UZduosime dar vieną klausimą — „kas vaizduojama?“ 
Ką gi Pietų Peru kaukolių medžiotojai nupiešė savo dykumos paviršiu- 
je? Fantastinį Kosoko atradimą aprašėme labai trumpai. Dabar atidžiau 
pasižiūrėkime į dykumos „galerijos“ kūrinius... 

Jau iš pirmo žvilgsnio pastebėsime, kad piešiniai trejopi. Pirmiausia 
tai stačiakampiai, kvadratai, trikampiai ir ypač trapecijos, trumpai ta- 
riant, visos tos didžiulės šviesios pampos vietos, kurias daugelis vadina 
„Kosmodromais“. Greta jų daugybė tiesių ir kitokių linijų, kaip atrodo, 
niekur nevedančių, arba, tikriau sakant, einančių nuo horizonto iki ho- 
rizonto — kiek akys užmato. Tarp linijų ir aikštelių išmėtyta dešimtys 
piešinių: driežų, žuvų, paukščių, vorų ir net žmonių. figūrų (visus gyvū- 
nų ir žmonių atvaizdus dabartiniai Pietų Peru gyventojai vadina tiesiog 
figūromis — figuras). Geometrinės aikštelės, linijos ir figūros drauge su- 
daro naskų piešinių paslaptingą „šventąją trejybę“. 

Iššifruoti visus trijų rūšių keistuosius piešinius — tokį gyvenimo tiks- 
lą užsibrėžė profesorė Reichė. Pirmiausia ji pabandė juos išsamiai apra- 
šyti. Tokį sąrašą parengti nesunku, tačiau sudaryti iš žemės nematomų 
piešinių nuodugnų katalogą — tai iš tiesų milžiniškas darbas, kuriam rei- 
kėtų dešimties gyvenimų. Ir vis dėlto daugelį aikštelių, linijų, spiralių 
ir žmonių bei gyvūnų figūrų jau gana puikiai žinome. 

Aiškiausiai matomos figūros yra daugiausia Rio Inchenjo slėnyje. Tai 
dažniausiai žinomų gyvūnų atvaizdai. „Galerijos“ kūrėjai labiausiai mė- 
go paukščius. Kai kurie iš jų tikrai milžiniški, kaip indėnų pasakose. 
„Antai 110 metrų ilgio paukščio atvaizdas: jo ilgų ilgiausia galva ir kak- 
las greičiau primena gyvatę. Kiti paukščiai irgi labai puikūs, pavyzdžiui, 
kolibris, kuris pietinėje Peru pakrantėje net negyvena. Arba 150 metrų 
dydžio jūrinis erelis pavaizduotas su būdingu išpūstu gūžiu: taip šitas 

plėšrūnas gąsdina kitus paukščius (tuomet jie paleidžia iš snapo grobį, 
o jūrinis erelis jį pasigauna krintantį). 

Iš viso Naskos pampoje nupiešta 18 paukščių. Iš kitų gyvūnų dau- 
giausia banginių (didžiųjų orkų), didelė iguana, toliau jau minėtas 190 
metrų ilgio driežas, kurio kojas, paties ,,padarélio” nė nepastebėję, 
„nutrynė“ Panamerikos plento tiesėjai. Naskos pampoje yra nupieštas ir 
paslaptingas gyvūnas, primenantis šunį plonomis kojomis ir ilgiausia 
uodega. Kas yra tasai plonakojis gigantas, sunku pasakyti. Kiti gyvū- 
nai, daugiausia tie, kurių kažkada naskų gyventoje teritorijoje nėra, pa- 
vaizduoti labai schemiškai, todėl sunku juos atpažinti. Antai didelės bež- 
džionės, galbūt kapucino, viena priekinė galūnė nupiešta su keturiais, 
kita su penkiais pirštais. Beždžionės uodega panaši į didžiulę spiralę, 
Tiek kolibriai, tiek beždžionės gyvena kitoje Andų pusėje, tropiniuose 
žemumos miškuose, dabartinės Peru Respublikos rytuose. Todėl jų pa- 
matydavo nebent Naskos pirkliai, nukeliavę į kitas šalis (tai rodo kera- 
mikos dirbiniai). Pagrindinis mainų centras greičiausiai buvo ten, kur 
dabar Peru miestas Ajakučas. Čia iš tropinių žemumų gyventojų pirkliai, 


Vienas iš Naskos pampos piešinių 


matyt, ir pirkdavo šituos egzotiškus gyvūnus, o paskui pardavinėdavo 
pakrantės indėnams. 

Žmonių atvaizdų tarp Naskos figūrų gana nedaug. Be to, stilizuoti 
gyvūnų atvaizdai kur kas išraiškingesni. Daugiau žmonių piešinių sta- 

čiuose Rio Inchenjo šlaituose visai neseniai aptiko Peru lakūnas Soleras. 
Kartais tarp jų pasitaiko ir pusiau žmonių, pusiau paukščių, pavyzdžiui, 
daugiau kaip 30 metrų aukščio žmogus su pelėdos galva. 

Dabar atkreipkime dėmesį į dideles šviesias aikštes. Jos įvairių for- 
mų, daugiausia trapecijos. Garsus peruanistas Džordžas Bušnelis pateikia 
vienos iš jų matmenis: 1700 metrų ilgio ir 50 metrų pločio! Nėra ko ste- 
bėtis, kad tokios aikštelės daug kam atrodė panašios į aerodromų takus! 
Tačiau kai kuo jos vis dėlto skiriasi. Nuvalę nuo dykumos paviršiaus 
ploną tamsių akmenų sluoksnį, aptiksime visai minkštą dangą. Bet koks 
lėktuvas ar skraidomasis aparatas čia būtinai įsmegtų. 

Bet grįžkime prie Naskos trapecijų. Kadangi jos labai didelės ir jų 
kur kas mažiau negu linijų, profesorė Reichė galėjo sudaryti jų sąrašą. 
Trapecijų dydžiai skirtingi. Tipiškos iš jų dvi viena kitą kertančios, abi 
800 metrų ilgio. Be trapecijų, Naskos pampoje matyti daugybė stačia- 
kampių bei trikampių. 

Greta didžiųjų aikštelių, kartais iš pačių figūrų išeina tūkstančiai tie- 
sių, spiralinių ir vingiuotų linijų. Yra tokių, kurios eina lygiagrečiai, 
tačiau dažniau tam tikrose vietose kertasi, paskui vėl išsiskiria ir nutįs- 
ta per dykumą už horizonto... 

Tiesės yra dažniausias Naskos pampos papuošalas. Jos šauna per 
dykumą daugybę kilometrų, kyla šlaitais ir vėl leidžiasi, peršoka per 
akmenis ir nedidelius slėnelius, ir jokios gamtos kliūtys negali jų išmuš- 
ti is kūrėjo nustatyto kelio. 

Greta linijų, įsipynusių tarp senovės indėnų „geometrijos pratimų“, 
ypač traukia akį spiralės. Kaip ir tiesės, būdamos labai ilgos, jos nubrėž- 
tos itin tiksliai. Buvo net aptiktos dvi spiralės, įeinančios viena į kitą 
(vienos ilgis — 45 metrai, kitos — 39). Dar viena labai tobula spiralė su- 
sipynusi su įvairių linijų tinklu. Labai tikslia spirale baigiasi nelabai tiks- 
liai pavaizduotos beždžionės uodega. 

Įdomiausia, kad visos spiralės ir laužtinės, beveik visi keturkampiai 
ir kitokios geometrinės figūros visoje pampoje yra labai panašios. Nors 
jos skirtingo dydžio, bet visos tarytum nupieštos pagal vieną pavyzdį 
ir nepaprastai tiksliai. Figūros iš esmės irgi sudarytos iš geometrinių 
elementų, pasikartojančių visoje dykumoje. Marija Reichė juos paly- 
gino su rašmenimis, su abėcėle. 

Pagrindinių geometrinių formų, iš kurių Naskos pampoje sukurtas 
milžiniškas meno paminklas, abėcėlę iš esmės jau galima sudaryti. Rem- 
damiesi profesorės Reichės beveik keturiasdešimties metų darbais ir Ko- 
soko tyrimais, galime sukataloguoti dykumoje aiškiai matomus svarbiau- 
sius kvadratus, trikampius, trapecijas ir ypač didžiąsias žmonių bei gy- 
vūnų figūras. Tačiau sudaryti tokį išsamų tiesių sąrašą kur kas sunkiau, 
ko gero, neįmanoma. Kaip tik tos keistos linijos padėjo mums atsakyti 
į pirmąją dalį labai svarbaus klausimo, kodėl, tiesą sakant, žmonės prieš 
pusantro tūkstančio metų sukūrė šį fantastinį kūrinį, kam linijos buvo 
reikalingos ir kokia jų prasmė. Tačiau atsakyti į klausimą „kodėl?“ gana 
nelengva, todėl jam paskirsime visą skyrių. 

ŽVAIGŽDŽIŲ GARBINTOJAI 
IR KALENDORIAUS KULTAS 


Klausimas „kodėl?“ svarbiausias iš visų, į Kuriuos mėginome atsa- 
kyti. Pirmą kartą jį iškėlė šios Pietų Peru „galerijos“ atradėjas — archeo- 
logas, istorikas, matematikas ir muzikas profesorius Kosokas. Kodėl kaž- 
kas kažkada tiek triūsė darydamas kūrinį, kurio prasmė tokia neaiški? 
Iš pradžių nė pats Kosokas nerado protingo ir logiško atsakymo. 

Jis tik gėrėjosi piešiniais, kaip muziejaus lankytojas gėrisi dailės kū- 
riniais, kurių prasmės nesupranta, bet jaučia jų nuostabų grožį. Profe- 
soriui patiko Naskos dykuma ir dėl savito, liūdnoko žavesio. Jis mėgo 
vaikštinėti po pampą leidžiantis saulei, kai jos spindulių nurausvinta 
dykuma atrodydavo itin puiki. Per vieną tokį vakarinį pasivaikščiojimą, 
Kosokas, lyg užburtas lydėdamas blėstančius pietų saulės atspindžius, 
pastebėjo, kad pats paskutinis spindulys susilietė su viena linija, kurią 
išmanantis žmogus gali pamatyti ir stovėdamas ant žemės. Ne tik susi- 
lietė, bet tiesiog tiksliai sutapo! 

Kosokas iškart sumojo: šiandien birželio 22, Pietų pusrutulio žiemos 
saulėgrąža. Būdamas istorikas, jis gerai žinojo, kad daugumoje senovės 
kultūrų saulėgrąža turėjo labai svarbų vaidmenį. Kodėl negalėjo taip 
būti ir priešinkinėje Peru! Taip tą atmintiną birželio 22-ąją paskutiny- 
sis saulėlydžio spindulys nušvietė naskų piešinių paslaptis. Pasak Ko- 

arba bent turėjo su juo ką nors bendra, ypač su žiemos ir vasaros sau- 
legraza. Kosoko genialią mintį daugiau kaip 25 metus nuolatiniais ste- 
bėjimais tikrino jo darbo tęsėja profesorė Reichė. 

Nenuilstamai darbuodamasi, ji per ketvirtį amžiaus surinko įrodymų, 
kad kiekviena, net ir mažiausia, linija iš tikrųjų sietina su abiem Peru 
saulėgrąžomis, daugiausia su vasaros (gruodžio 22 diena). 

Juk po šaulėgrąžos pasirodydavo tai, kas šios dykumos žmonėms bu- 
vo brangiausia,— vanduo. Vanduo, kuris indėnų gyvenvietėms, įsikūru- 
sioms paiei Rio Grande de Naską ir jos intakus, teikė gyvybę. Gal kaip 
tik nuo saulėgrąžos šių piešinių kūrėjams prasidėdavo nauji metai? 

Profesorė Reichė aptiko keletą linijų, neabejotinai susijusių su sau- 

Didžiulis Naskos pampos paukštis. Jo kaklas panašus į gyvatę. Galva ir kaklas nukreipti 
į tą tašką, kur pateka saulė per Peru žiemos saulėgrąžą (atvaizdo ilgis 120 metrų) 


légraza. Tokios yra dvi lygiagretės linijos, kurių viena 800 metrų, kita 
425 metrų ilgio. Išilgai pirmosios tiksliai krisdavo paskutinis saulės 
spindulys vasaros saulėgrąžos dieną tarp IV ir IX mūsų eros amžiaus, 
tai yra tada, kai didžioji galerija buvo „statoma“, o išilgai antrosios — 
tarp VIII ir XIV — amžiaus. Be to, linijos labai tikslios. Maksimal: „lei- 
dziama" saulės nuokrypa šioje milžiniškoje „galerijoje“ tėra 5 centimet- 
rai! Taigi tikslumas tikrai fantastiškas! 

Su saulėgrąža, matyt, susiję ir kai kurie gyvūnų piešiniai. Antai keis- 
tojo paukščio snapas ir beveik 100 metrų ilgio kaklas tiksliai nukreiptas 
į tašką, kur pasirodo tekanti saulė per žiemos (birželio mėn.) saulėgrą- 
žą. Iš kito paukščio snapo eina daugybė linijų, kurių paskutinioji irgi 
tiksliai nukreipta į tašką, kur saulė pasirodo per vasaros saulégraza 
(gruodžio 22 dieną). Tiksliai nustatyti saulės patekėjimo vietą per abi 
saulėgrąžas buvo labai svarbu čia gyvenantiems indėnams: jie galėda- 
vo susidaryti žemės darbų kalendorių, žinodavo, kada ir ką dirbti. 

Saulėgrąža ir vasaros bei žiemos lygiadieniai buvo svarbūs ir kitoms 
ne Europos kultūroms. Šios knygos autorius per savo keliones į Okeani- 
ją ilgai tyrinėjo vieną senovinį akmeninį paminklą, vadinamą Haamon- 
ga, Tongatapu saloje, Polinezijos Tongos karalystėje. Kaip parodė ty- 
rimai, senovės polineziečiai su šiuo paminklu tiksliau nustatydavo sau- 
lėgrąžos laiką, tai yra kada saloje reikia pradėti žemės darbus. Panašią 
paskirtį galėjo turėti ir šis „didžiausias pasaulyje astronomijos atlasas“, 
kaip Naskos „galeriją“ kartą pavadino profesorius Kosokas. Tačiau jis 
pateikė ir kitokių samprotavimų. Piešiniai galėjo taip pat rodyti, kur ir 
kada tekės arba leisis mėnulis. Panašioje senovinėje Stonhendžo obser- 
vatorijoje, kurią jau minėjome kalbėdami apie Naskos kultūrą, akme- 
nys buvo aiškiai orientuoti į mėnulio tekėjimą ir leidimąsi. Mėnulio kul- 
tas buvo paplitęs daugelyje senovės Peru kultūrų. Galbūt kaip tik ši 
Naskos Estakerija — Peru senovinis Stonhendžas — iš tikrųjų buvo su- 
sijusi su kalendoriaus kultu ir ypač su Mėnulio judėjimu. 

Pasak Kosoko, kai kurios linijos rodė ne tik Saulės ir Mėnulio, bet 
ir žvaigždžių bei žvaigždynų pozicijas ir judėjimą. Iš žvaigždynų 

senovės Peru buvo reikšmingiausias Sietynas, kuris (tai iš tikrųjų 
įdomu) šioje geografinėje platumoje per saulėgrąžą teka toje pačioje 
vietoje kaip ir Saulė. Mėnulis, Saulė, Sietynas, kitos žvaigždės ir 
žvaigždynai... Tačiau pažvelkime į dangaus skliautą naktį. Juodame 
nakties aksome švyti dešimtys tūkstančių žvaigždžių. Daugelis jų seno- 
vės indėnams buvo tikrai svarbios. Dabar jau vargu ar pajėgtume iš- 
vardyti visas žvaigždes, kurios vienaip ar kitaip buvo reikšmingos ast- 
ronomijai ir gal net lėmė šios didžiausios pasaulyje „paveikslų galeri- 
jos“ kūrėjų religinius vaizdinius. Linijos tikriausiai vaizduoja ne vien 
Saulės, Mėnulio ar Sietyno kelius, bet ir kitų žvaigždžių ar žvaigždynų 
padėtį ir judėjimą. Pateiksime tik vieną pavyzdį: labiausiai nepavykęs 
Naskos pampos piešinys yra beždžionė, kurios viena galūnė keturiais, 
kita penkiais pirštais, matyt, reiškia žvaigždyną, kurį „galerijos“ kūrė- 
jai tikriausiai tiesiogiai siejo su vasaros saulėgrąža (panašiai kaip kai 
kurios Mesopotamijos kultūros vasaros saulėgrąžą siejo su Vėžio Žvaigž- 
dynu). Iguanos, kolibriai arba jūriniai ereliai, matyt, vaizdavo kitas 
žvaigždes ir žvaigždynus. Tačiau Pietų Peru zodiaką dar turės iššifruoti 
būsimos Peru archeologų kartos drauge su astronomais ir matematikais. 
Tai užduotis ne vienam kitam entuziastui, o visam mokslininkų kolek- 
tyvui. įminti Naskos pampos paslaptis padės ir naujausia aparatūra, 
pirmiausia skaičiavimo mašinos, gebančios per keletą minučių apskai- 
Ciuoti tai, ką geriausias matematikas skaičiuotų metų metus. 

Laimė, pastaraisiais metais narsiajai robinzonei profesorei Reichei į 
talką atėjo kiti mokslininkai: Peru nacionalinio archeologijos ir antropo- 
logijos muziejaus direktorius daktaras Duksijas Bonavija, tyrinėtojai iš 
kitų šalių, pavyzdžiui, Harvardo universiteto astrofizikos observatorijos 
darbuotojas Džeraldas Houkinsas. Jie visi kada nors pamėgins atsakyti 
į paskutinį, sudėtingiausią klausimą: kaip figūros buvo piešiamos, kaip 
galėjo sukurti tokius neapsakomai tikslius piešinius žmonės, kurie tik- 
riausiai nemokėjo skraidyti ir, būdami žemėje, negalėjo savo darbo pa- 
matyti? Kaip jie perkėlė į dykumą tūkstanteriopai padidintus brėžinius? 
Kaip ir kuo savo figūras bei linijas darė žemės paviršiuje? Kokius ma- 
tavimo prietaisus ir matus vartojo? Kas šitam darbui vadovavo, ir kas 
perpiešinėjo milžiniškus vorus ir iguanas? 

Nors į šiuos klausimus atsakys būsimų kartų mokslininkai, šis tas 
žinoma ir dabar, pavyzdžiui, kaip paslaptingieji piešiniai atsirado. Tie- 
sa, piešiniais juos vadiname sąlygiškai, nes jie nebuvo dykumoje nupieš- 
ti, o akmenuotame pampos paviršiuje išrausti, iškasti. Dykumos paviršius 
panašus į tą Mėnulio paviršių, kokį matome pirmųjų kosmonautų foto- 
grafijose. Viršutinis jo sluoksnis labai plonas. Jį nuėmus, pasirodo kitas, 
daug šviesesnis. Tačiau tai galima pastebėti tik iš aukštai. Todėl prieš 
daugelį metų šios knygos autoriui ir kilo mintis, ar Naskos piešiniai ne- 
buvo skirti dangaus gyventojams — senovės Perų indėnų dievams. Su- 
manę ką nors išrausti dykumoje, senovės dailininkai pirmiausia turėjo 
labai tiksliai nusibraižyti mažo mastelio planus, Perkeliant numatytu mas- 
tu padidintą objektą į dykumą, dėl vieno milimetro paklaidos eskize 
galėjo atsirasti kelių, kartais net kelių dešimčių metrų nuokrypa. Tačiau 
mes jau žinome, kad į dvi kelių šimtų metrų ilgio saulėgrąžos linijas 

saulė nusileido daugiausia su 5 centimetrų nuokrypa. Naskos „paveikslų 
galerijos“ autoriai savo eskizus dykumoje pavaizdavo labai padidintus, 
kartais daugiau kaip tūkstantį kartų. Tam būtinai reikėjo matavimo prie- 
taisų, matu ir Matavimo vienetų. 

Apie priešinkinių kultūrų matus neseniai apskritai nieko nežinojome. 
Tačiau Marijos Reichės tyrimai parodė, kad pagrindinis matas, kurį šios 
didžiulės „paveikslų galerijos“ kūrėjai vartojo, buvo 1 metras 10 centi- 
metrų ir kad savo pagrindinį vienetą Naskos pampos gyventojai dalijo į 
dešimtį dalių. Taigi jie vartojo dešimtainę sistemą. Labiausiai paplitusi pa- 
grindinio vieneto dalis buvo trys ir šešios dešimtosios, tai yra mūsų ma- 
tais 33 ir 66 centimetrai. Tai labai svarbus atradimas. Tiesa, reikia dar 
nustatyti, kokiais prietaisais naudotasi. Čia kyla pirmiausia techninių 
klausimų. Tačiau iškelsime dar vieną klausimą, kuris, kalbant apie Nas- 
kos pampos „galeriją“, dažnai pamirštamas. Kas darbui vadovavo? Ir kas 
ji dirbo? Juk išrausti milžiniškus piešinius galėjo tik šimtai, o gal net 
tūkstančiai darbininkų. Kadangi tyrimais įrodyta, jog „galeriją“, bent 
pagrindinę jos dalį kūrė Naskos kultūros indėnai, galima teigti, kad dar- 
bui vadovavo aukštieji visuomenės nariai, tikriausiai žyniai, gal žynių 
astronomų grupė. Fizinį darbą, matyt, dirbo eiliniai žmonės, gal ir karo 
belaisviai, kuriems galvų kaukolių medžiotojai nenukapojo. 

Padaryti tokį didžiulį darbą galėjo tik organizuota visuomenė, galbūt 
net valstybė. Taigi ar ši „galerija“ nebuvo Naskos valstybės kūrinys, 
rodantis jos galybę ir jėgą? Tai dar vienas klausimas, tartum užbaigian- 
tis tuos nelengvus kiausimus, kuriuos mokslui iškėlė Naskos dykuma ir 
jos didžiulė unikali „paveikslų galerija“. 


INDĖNAI AUKŠTYBĖSE, 
INDENAI IS AUKŠTYBIŲ 


Kad prieškolumbinių laikų indėnai nežinojo oreivystės paslapčių, 
vienbalsiai pripažįsta visi senovės Amerikos istorijos specialistai. Bet 
Naskos pampos piešiniai tartum perša kitokią nuomonę. Todėl nėra ko 

stebėtis, kad po to, kai milžiniška Pietų Peru „galerija“ sudomino visą 
pasaulį, į Naskos pampą atvyko Džimas Vudmenas, kuris senovės indė- 
nų pėdsakų ėmė ieškoti ne tik žemėje, bet ir pakilęs į orą. Jis mėgino 
įrodyti, kad šiame rajone gyvenančių indėnų protėviai galėjo ne tik su- 
kurti milžiniškus piešinius, bet ir pakilti iki debesų ir į savo kūrinius 
pažvelgti iš paukščio perspektyvos. 

Vudmeno eksperimentas, pavadintas „Naska“, senovės Amerikos kul- 
tūrų žinovų neįtikino, jog indėnai skraidė, tačiau toks įdomus, kad, ne- 
paisant visų išlygų, yra vertas paminėti. 

Akstinas „Naskos“ eksperimentui, kaip sakėme, buvo klausimas, į 
kurį negalėjo aiškiai atsakyti net geriausi senovės Peru kultūrų specia- 
listai, tai yra, kaip senieji pampos gyventojai kūrė šituos piešinius, jei- 
gu negalėjo jų matyti iš tam tikro aukščio, iš kelių šimtų metrų. 

Apžiūrinėdamas Naskos dykumą, Vudmenas irgi kėlė sau šitą klau- 
simą. Tačiau jo atsakymas buvo visai netikėtas: „Jeigu mokslininkai iki 
šioi nieko nežino apie senovės perujiečių skraidomuosius aparatus, tai 
dar ne įrodymas, kad indėnai nemokėjo skraidyti“. 

Savo projekte Vudmenas, tiesą sakant, iškėlė du uždavinius: pirmiau- 
sia, atsakyti į klausimą, kokį skraidomąjį aparatą indėnai naudojo, jeigu 
toks aparaias buvo, ir surinkti apie jį duomenų, antra, pamėginti šitą 
senovės perujiečių skraidyklę atkurti, rekonstruoti. Sutikdami su Vud- 
menu, pasižiūrėkime, kokie buvo „Naskos“ eksperimento rezultatai. 

Į klausimą, kuo senovės Perų indėnai skraidė, Vudmenas duoda visai 
netikėtą atsakymą: šilto oro pripildytu balionu. Taigi prie hipotetinių 
„Skraidančiųjų lėkščių“ iš kitų planetų Naskoje prisideda dar viena 
aeronautikos priemonė — balionas. 

Vudmenas ieškojo tiesioginių įrodymų ir faktų, liudijančių, kad Ame- 
rikoje iki Kolumbo ir po Kolumbo mokėta skraidyti balionais. Duomenis 
rinko ne jis vienas, o su didele grupe pusiau mėgėjų, pusiau profesic- 
nalų iš Tarptautinės tyrinėtojų draugijos (International Explorers Socie- 
ty), kurios centras — Floridoje, Koral Geiblse. Toji draugija „askos“ 
projektą ir finansavo. Tačiau svarbiausia, kad ji Vudmenui į talkq at- 
siuntė visą būrį savanorių ir profesionalų bendradarbių. Didžiausias 
„Naskos“ projekto „dokumentacijos rengėjų“ atradimas buvo dabar nei 
Europoje, nei JAV, galima sakyti, nežinomas Pietų Amerikos gyventojo 
Bartolomėjo de Gusmano skridimas. Kur kas anksčiau už istorinį pran- 
cūzų brolių Etjeno ir Žozefo Mongolfjė skridimą 1783 metais Vidalon 
lez Anonéje Bartolomėjui buvo pasiūlyta suprojektucti balioną, kuriuo, 
pripildytu šilto oro, galėtų skraidyti žmonės. Knygos autorius Brazilijoje, 
vienoje Santo uosto aikštėje matė šio dabar jau visiškai pamiršto Pietų 
Amerikos gyventojo portretą ant paminklo, kurį savo tėvynainiui išra- 
dėjui kažkada pastatė dėkingi miesto gyventojai. 

Bartolomėjas de Gusmanas gimė 1685 metais Brazilijoje, Sante. Jo 
tėvas, vietos kalėjimo gydytojas, pagarsėjo tuo, kad su savo žmona tu- 
rėjo 18 vaikų. Tokiai gausiai šeimai gydytojo atlyginimo neužteko, todėl 

talentingąjį Bartolomėją tėvai atidavė auklėti vienuoliams jėzuitams. 
Vaikinas mokėsi vietiniame koledže, kuris, beje, buvo laikomas viena 
iš geriausių kolonijinės Amerikos mokymo įstaigų. Koledze dėstė jėzui- 
tai, kurie anksčiau kaip misionieriai buvo dažnai lankęsi tolimiausiuose 
neseniai indėnams priklausiusio kontinento užkampiuose. Galimas daik- 
tas, jog kas nors iš mokytų vyrų ir pakišo jaunam vienuoliui idėją 
sukurti kažką panašaus į balioną, kokiu, Tarptautinės tyrinėtojų drau- 
gijos nuomone, esą skraidyta senovės Peru. 

Ne tiek svarbu, kas iškėlė „baliono idėją“, bet iš rašytinių šaltinių 
tikrai žinoma, kad 1709 metų rugpjūčio 8 dieną Bartolomėjas de Gus- 
manas atvyko iš Brazilijos į Portugaliją pas karalių ir pateikė jam pro- 
jektą — padaryti šilto oro pripildytą balioną, kuriuo būtų galima pakilti 
nuo žemės ir skristi. Kartu išradėjas pademonstravo tokio skraidomojo 
aparato mažą modelį: apvalkalas buvo iš medvilninio audinio, pintinė — 
iš žagarų. Joje de Gusmanas užkūrė ugnį ir, stebintis karaliui bei jo svi- 
tai, baliono modelis iš tikrųjų pakilo. 

Demonstravimas pavyko puikiai. Karalius sutiko, kad Bartolomėjas 
de Gusmenas suprojektuotų reikiamo dydžio balioną, ir paskyrė jauna- 
jam jėzuitui finansinę paramą. Skraidomasis laivas savo gondoloje tu- 
rėjo nešti suaugusį žmogų. Kartu de Gusmanas gavo iš karaliaus tai, ką 
dabar vadiname patentu,— leidimą tik jam vienam (ir niekam daugiau) 
daryti tokius skraidomuosius laivus. 

Jaunasis brazilas iškart ėmėsi darbo. Jau spalio mėnesį, tai yra pra- 
ėjus dviem mėnesiams po modelio demonstravimo, balionas buvo gata- 
vas. Jis buvo pavadintas La Passarola (portugališkai ,,Zvirbliuku") ir, 
kaip kalbama, keletą kartų praskridęs virš Lisabonos 1000 metrų aukš- 
tyje. Valdes ji pats Bartolomejas de Gusmanas. Dėl to lisaboniečių buvo 
pramintas Voador — skraidančiu žmogumi. 

Tačiau vargas tam, kas pakyla iki žvaigždžių tuomet, kai visi kiti 
dar gali tik vaikščioti po žemę. Pavydas ir intrigos (net brolių jėzuitų) 
žmogaus skrajūno gyvenimą greitai padarė tragišką. Už savo ,,nuode- 
mingas“ idėjas Bartolomėjas de Gusmanas pateko į inkvizicijos teismą, 
paskui turėjo iš Portugalijos bėgti į Ispaniją ir 38 metų mirė Tolede kaip 
visų pamirštas tremtinys. Netrukus buvo pamirštas ir jo skraidomasis 
balionas. De Gusmaną prisiminė tik jo gimtasis miestas, o galiausiai ir 
tėvynė. 1944 metais buvo išleistas 120 kruzeirų vertės karmino spalvos 
oro pašto ženklas, kuriame pavaizduotas de Gusmanas ir jo balionas. 
Balionas savitos formos — primena apverstą piramidę. Kaip tik taip, 
„Naskos“ projekto iniciatorių nuomone, atrodę ir spėjamieji prieškolum- 
binės epochos Peru indėnų balionai. 

Žinodamas, kaip atrodė indėnų balionas, Vudmenas sų draugais ėmė 
ieškoti medžiagos, iš kurios senieji Peru gyventojai galėjo tokią skrai- 
dykle padaryti. Pateris de Gusmanas savo „Žvirbliuko“ apvalkalą pa- 
siuvo iš medvilninio audinio. Tokius audinius, Tarptautinės tyrinėtojų 

draugijos žiniomis, ausdavo ir Naskos kultūros indėnai. Tačiau ar jų 
audeklai tiko baliono apvalkalui, ar buvo pakankamai tankūs. 

Atsakyti į šį klausimą „Naskos“ projekto dalyviams padėjo vienas 
Tarptautinės tyrinėtojų draugijos narys — jos atstovas Peru — Michae- 
lis de Bakėjus. Be kita ko, jis vadovavo Limos turizmo biurui, rengė iš- 
kylas lėktuvu virš Naskos pampos „paveikslų galerijos“. 

De Bakėjus netikėjo, kad dykumoje buvo „kosmodromas“, nesidomėjo 
ir „pakilimo takų“ teorija, tačiau jį sudomino apvalios angos, kurių ap- 
tinkama keliose vietose, dažniausiai šalia šviesių trapecijų ir stačiakam- 
pių plotų. Kartais ten galima pamatyti krūveles akmenų, kurie atrodo 
lyg būtų ilgai kaitinti. Tokių pat pajuodavusių akmenų yra 10—15 met- 
ry atstumu aplink angas. 

Kodėl Naskos pampos šviesių aikštelių pakraščiai apdegę, galima 
aiškinti įvairiai: gal čia didžiųjų piešinių kūrėjai kūrendavo laužus ir 
prie jų šildydavosi, kai naktį dykuma smarkiai atšaldavo, gal ugnis lieps- 
nojo dievų garbei, gal... De Bakėjus pasiūlė kitą versiją: gal šitose duo- 
bėse indėnai dūmais rūkydavo savo puikiuosius medvilninius audinius, 
kad būtų tankesni ir geriau tiktų balionų apvalkalams. 

Tarptautinės tyrinėtojų draugijos nariai pamėgino čia pat šį procesą 
pakartoti. Norėdami rasti nors kiek geriau išsilaikiusio audinio, jie ėmė 
ieškoti neišplėštų naskų kapų. Paskui, pasiėmę keletą keraminių indų, 
ant kurių lyg ir buvo pavaizduotas baliono skridimas, o svarbiausia, še- 
šis Naskos kultūros tekstilės pavyzdėlius, mokslininkai moderniu lėktu- 
vu išskrido į Sū Folsą, esantį Pietų Dakotos valstijoje, kur yra didžiau- 
sia pasaulyje šiltu oru varomų aerostatų gamykla. 

Pavyzdėliai buvo ištirti Reiveno firmos laboratorijoje, ir paaiškėjo, 
kad medvilniniai naskų audiniai kur kas tankesni už dabar audžiamus. 
Aerostatams naudojamų audinių kvadratiniame centimetre yra 65X35 
plaušelių, o naskų — 75X40, ceremonijų audinio — net 8045 plaušelių! 
Taigi prieš pusantro tūkstančio metų indėnai rankomis išausdavo kur 
kas tankesnį audinį negu dabartinės moderniausios staklės. Kiti labora- 
toriniai tyrimai irgi pavyko. Audiniai buvo nesunkūs. Patikrintas ir jų 
pralaidumas. Matavimo prietaisas — testeris Freizer 513 — paliudijo dar 
vieną neįtikimą faktą: senovės Peru audiniai orą praleidžia silpniau negu 
tie, iš kurių dabar siuvami parašiutai. 

Taigi laboratorijoje ištyrus naskų audinius, paaiškėjo, kad iš jų ga- 
lima padaryti skraidomąjį balioną. Tuo ir baigėsi pirmasis eksperimento 
etapas. 

Vudmenui ir jo draugams nepavyko įrodyti, kad Peru indėnai darėsi 
šiltu oru varomus skraidomuosius balionus. Tačiau buvo nustatyta, jog 
šiuolaikinių indėnų protėviai iš savo turimų medžiagų galėjo pasidaryti 
skraidomąjį aparatą, kuriam nereikia variklio. Ši išvada atvėrė kelią ant- 
rajam eksperimento etapui, kurio galutinį tikslą galima nusakyti vienu 
žodžiu — skridimas. 

LAIDOJIMAS BALIONU 


Norėdami įrodyti savo teiginių pagrįstumą, Tarptautinės tyrinėtojų 
draugijos nariai, vadovaujami Džimo Vudmeno, nutarė padaryti balioną 
ir pakilti juo virš Naskos pampos. Užsakymą davė Reiveno firmai, taip 
kruopščiai ištyrusiai visą jų surinktą medžiagą. 

Visoje Peru gerbiamo plunksnuotojo debesų valdovo garbei balionas 
buvo pavadintas ,Kondoru 1". Savo išvaizda jis priminė Bartolomėjo de 
Gusmano skraidykle — apverstą piramidę. Pintinę iš totorų (nendrių, au- 
gančių Titikakos ežere, kuris yra Peru ir Bolivijos pasienyje) nupynė ai- 
marų genties indėnai iš Huatachatos kaimo, stovinčio Titikakos pakran- 
tėje. 

Gatavas ,,Kondoras 1" panėšėjo į milžinišką trikampį, padarytą iš med- 
vilnės audeklo; jis turėjo 25 metrus aukščio ir lygiai tiek pat pločio vir- 
šuje. Baliono talpa buvo 2250 kubinių metrų. Iš totorų nupinta 2,5 metro 
ilgio ir 1,5 metro aukščio pintinė buvo skirta dviem žmonėms. Ji atrodė 
panaši į tradicinį luotą, kokiais indėnai plaukioja Peru kalnų ežeruose, 
(Beje, aimarai padarė plaustą „Ra 2“ garsiajam jūrų keliautojui norvegui 
Tūrui Hejerdaliui.) Tačiau grįžkime prie hipotetinio indėnų baliono ir prie 
„Naskos“ projekto, kurio vykdytojai tyrė senovės Peru oreivystės gali- 
mybes. Huatachatos kaimo indėnai nupynė labai patikimą ir nebrangų 
luotą. „Kondoro 1" gondola apskritai brangaus projekto organizatoriams 
kainavo 43 Amerikos dolerius. Nė cento daugiau. Iš pradžių ji buvo pri- 
statyta į Bolivijos sostinę La Pasą. Kaip tik tada toji oreiviams skirta in- 
dėnų pintinė pirmą kartą pakilo į orą, bet dar tik kaip bagažas. Paskui 
boingas 727 per keliasdešimt minučių gondolą nuskraidino iš pradžių į 
Limą, o jau kitas lėktuvas — į Floridą bandymams. Iš čia sukomplektuo- 
tas „,Kondoras 1" buvo pristatytas į savo paskirties vietą — vėl į Peru, į 
Naską. 

Kadangi baliono pintinė buvo skirta tik dviem žmonėms, projekto au- 
torius ir pilotas turėjo susirasti tinkamą bendrakeleivj. Vudmenas rinkosi 
ilgai ir pagaliau rado geriausią iš geriausių — tuometinį skraidymo šiltu 

oru varomais aerostatais pasaulio čempioną anglą Džulianą Nota. Nese- 
niai jis Indijos mieste Bopalyje panašiu oro balionu buvo pakilęs į baisų 
aukštį — 13 980 metrų. 

Paskui Džulianas Notas ir Džimas Vudmenas, lydimi bendradarbių gar- 
bės sargybos, patraukė į tą vietą, kur kažkada buvo sumanytas šis ori- 
ginalus projektas. Bandomąjį skridimą jie norėjo atlikti kaip tik čia — 
Pietų Peru Naskoje, netoli nuo Kahuačio, buvusios Naskos kultūros in- 
dėnų sostinės. Čia Tarptautinės tyrinėtojų draugijos bendradarbiai iškasė 
duobę, savotišką tunelį laužui. 

Atlikus parengiamuosius darbus ir paleidus keletą mažų bandomųjų 
popierinių balionų, kokius daro savo vaikams daugelio dabartinės Lotynų 
Amerikos vietų gyventojai, pagaliau atėjo ilgai laukta diena: pagalbinin- 
kai užkūrė ugnį, ir ,Kondoras 1“ pamažu prisipildė šilto oro. Vudmenas 
su Notu iš tikrųjų pakilo. Savotišku orlaiviu jie pasiekė apie 130 metrų au- 
kštį ir iš viršaus pamatė naskų piešinius taip, kaip kadaise, Vudmeno ma- 
nymu, juos regėjo patys naskai, didžiosios „galerijos“ kūrėjai, projektuo- 
tojai ir inžinieriai. 

Notas ir Vudmenas dėl viso pikto turėjo pasiėmę parašiutus, bet ,,Kon- 
doras 1" gražiai nusileido ant žemės. O paskui, vos abu oreiviai iššoko, 
keistasis balionas, atsikratęs krovinio, stryktelėjo kaip nenustygstantis 
žirgas, vėl pakilo į orą ir pats vienas nuplaukė virš naskų piešinių kelių 
šimtų metrų aukštyje. Skrido kažkaip keistai, tartum šokčiodamas, ir už 
kelių kilometrų nusileido pampoje. 

Pavykus eksperimentui, Vudmeną, Dž. Notą ir kitus čia dirbusius Tarp- 
tautinės tyrinėtojų draugijos narius pirmoji pasveikino Marija Reichė — 
nekarūnuotoji Naskos dykumos karalienė. Pagerbimo susilaukė ir keis- 
tasis balionas, papuoštas vieno dykumoje pavaizduoto paukščio atvaizdu. 
Jis buvo paimtas į Peru sostinės Limos aviacijos muziejų ir pateko į nuo- 
latinę ekspoziciją. 

Atrodytų, kad valdomo ir kartu nevaldomo „Kondoro 1" skridimu 
eksperimentas sėkmingai baigėsi. Tačiau tai dar ne viskas. Reiveno kom- 
panijos inžinieriai, padariusieji Vudmenui ,,Kondora 1“, atkreipė moksli- 
ninkų dėmesį į vieną šiltu oru varomų balionų ypatybę, kurią galime va- 
dinti „saulės efektu“. Jeigu Naskos dykumos geografinėje platumoje 
„Kondoras 1“ pakiltų į tam tikrą aukštį (maždaug 1500 metrų), kur sau- 
lės spinduliai labai karšti ir šildydami nebeleistų aušti orui pačiame ba- 
lione, tada jis kiltų vis aukštyn, kol šviestų saulė, lėktų ir lėktų vis tolyn, 
kažkur net už horizonto, skristų nenusileisdamas, kol ateitų vėsi naktis. 

Balioną reikėtų nudažyti tamsia, geriausiai juoda, spalva, kad saulė kuo 
stipriau jį kaitintų. Jeigu toks juodas balionas čia, Naskos dykumoje, 
būtų pakilęs, lydimas senovės perujiečių žvilgsnių, jis būtų skrides tiesiai 
į saulę, ten, kur gražiausias dangaus šviesulys baigia savo dienos kelionę, 
ir dingęs iš akių toli vakaruose, virš Ramiojo vandenyno. Vudmenas iš 
karto prisiminė perujiečių padavimą apie inkus. Visi inkų valdovai laikė 
save Saulės sūnumis, legendinių protėvių palikuonimis; kituose padavi- 
muose pasakojama, kad kai kurie valdovai po mirties vėl grizdave į 
Saulę. 

„Naskos“ projekto autoriai neatkreipė dėmesio į tai, kad inkai buvo ne 
naskai ir kad tiksliai nežinome šių senovės Peru gyventojų legendų. Ne- 
žinome nė kas valdė indėnus, gyvenusius Naskos dykumoje iki inkų. Ne- 
paisant to, Vudmenas manė (ir tai logiška), kad jeigu balionus mokėjo da- 
ryti jau Naskos kultūros žmonės, tai kodėl negalėjo padaryti inkai, kurie 
Peru gyveno vėliau! Vudmeno iškelta idėja buvo tokia pat stulbinanti, 
kaip ir jo ankstesnė hipotezė, jog senovės Peru mokėta skraidyti: inkų 
valdovai buvo laidojami oro balionais. 

Valdovo kūnas būdavo įdedamas į šiltu oru varomo baliono gondolą, ir 
šis nunešdavo mirusiojo palaikus į Saulę. O kai vakaruose dienos šviesu- 
lys nugrimzdavo į Ramiojo vandenyno bangas, kartu su juo į vandenį pa- 
sinerdavo ir balionas su valdovo kūnu. 

Kalbant apie ,,Naskos" projektą, būtinai reikėjo prisiminti ir šiuos ori- 
ginalius samprotavimus apie inkų laidojimą senovės Peru. Eksperimentu 
Vudmenas norėjo įrodyti, kad Naskos kultūros indėnai ir tie, kurie šioje 
teritorijoje gyveno po jų, žinojo daugelį oreivystės paslapčių, kad jie ne 
tik stebėjo ir garbino dangaus kūnus, bet mokėjo ir pakilti, skristi į Saulę 
ir žvaigždes. 


Džimas Vudmenas, kurdamas „Naskos“ projektą, ne vienintelis ieškojo 
senovės Peru gyventojų pėdsakų pakilęs virš žemės. Knygos autorius pri- 
simena vieną savo etnografinę kelionę, kurios metu Peru Andų indėnų 
pėdomis buvo nukakęs į šio didžiulio kalnagūbrio pačią šiaurę, į Pietų 
Amerikoje esančią Kolumbiją. Jos sostinės Bogotos Nacionalinio banko 
rūsiuose laikomi didžiuliai turtai: dešimtys tūkstančių auksinių daiktų, 
kartais sveriančių net kelis kilogramus*. Tai yra viskas, ką pavyko iš- 
saugoti nuo plėšikų — ispanų konkistadorų. 

Šarvuotų skydų saugoma Bogotos banko parodų salė vadinama Aukso 
muziejumi (Museo del Oro). Dauguma jo gausių eksponatų žavi kūrybi- 
niu sumanymu ir indėnų menininkų meistriškumu. Vienas Bogotos muzie- 
jaus eksponatas autorių ypač sudomino. Tai tikriausiai žaisliukas, panašus 
į mūsų lėktuvą. Yra korpusas, sparnai, net kažkas panašaus į uodegos vai- 
rą. Taigi viskas, ko, mūsų supratimu, reikia lėktuvui. Tačiau, kad ir labai 
panašus į lėktuvą, šis eksponatas ilgai buvo laikomas žuvimi, net kaž- 
kokiu sparnuotu Kolumbijos vabzdžiu, nors ne visi mokslininkai su tokiu 
aiškinimu sutiko. Galiausiai garsusis senovės Amerikos kultūrų žinovas 
daktaras Andersenas iškėlė klausimą, kuris daug metų jaudino kai kuriuos 
archeologus. Provokuojantis klausimas skambėjo taip: „Ar daiktas, kuris 
toks panašus į lėktuvą, iš tikrųjų nėra lėktuvas?" 

Daktaras Andersenas pats negalėjo į tai atsakyti ir mįslingąjį žaisliuką 
davė ištirti mokslininkams aviakonstruktoriams. Technikai indėnų žais- 
liuką išbandė aerodinaminiame vamzdyje. Rezultatas buvo stulbinantis: 
auksinis lėktuvėlis, tikriau sakant, sklandytuvas, skraidė puikiai. Jo pa- 
vyzdžiu pastatytas tikras sklandytuvas būtų skridęs gal dar greičiau. Be 


* Šios knygos rusiškojo vertimo (Crunra M. Moknona—mmeca 3Be3AaM. M. 1983) mo- 
kslinio redaktoriaus J. Beriozkino teigimu, tokių didelių auksinių daiktų nesą. Vert. past. 

to, tokį skraidomąjį aparatą valdyti būtų nesudėtinga. Taip pirmą kartą 
Peru kultūros istorijoje atsirado žodis „sklandytuvas“. 

Į originalų derinį — senovės Amerika ir sklandytuvas — atkreipė akis 
ir įžymus tarybinis mokslininkas — netradicinio požiūrio į mūsų planetos 
senųjų kultūrų istoriją šalininkas profesorius Vladimiras Kazakovas. Jau 
prieš daugelį metų jis susidomėjo, kokia buvo tikroji Naskos didingosics 
„paveikslų galerijos“ funkcija. Pasak Kazakovo, netiesa, kad Naskos pie- 
šiniai yra kažkokių astronomijos duomenų didžiulis kalendorius. Jis mano, 
kad didžiulis Naskos kompleksas yra indėnų sklandytuvų aerodromas! 
Pirmiausia, žinoma, kelia klausimą, ar senovės perujiečiai galėjo padaryti 
tokį skraidomąjį aparatą. Ir pats atsako visiškai vienareikšmiškai. Kodėl 
gi ne?! Kodėl prieš beveik du tūkstančius metų gyvenę indėnai negalėjo 
perprasti sklandytuvo skridimo technikos? Paukščius, į kuriuos žiūrint 
mums kilo sklandymo idėja, skraidančius padangėje matė ir jie. Abejo- 
tinos jų techninės galimybės? Bet juk ir dabar sklandytuvus bei: skraidyk- 
les (deltaplanus) mėgėjai daro iš natūralių medžiagų: korpusas ir sparnai 
paprasčiausiai apkalami medžiu, bambuku, nendrėmis. Kodėl gi senovės 
Peru gyventojai, pasiekę nemažų laimėjimų įvairiose mokslo ir techni- 
kos srityse, negalėjo suprasti aerodinamikos dėsnių ir padaryti papras- 
čiausią (o gal ir sudėtingesnį) sklandytuvą? 

Lengvas bemotoris aparatas, apie kokį kalba Kazakovas, žinoma, ga- 
lėjo būti naudojamas tik ten, kur kiaurus metus veikia kylančios oro sro- 
vės, reikalingos sklandytuvui pakilti ir išsilaikyti ore. Tokios sąlygos yra 
Pietų Peru — tarp Ramiojo vandenyno ir Andų, ten, kur plyti paslaptin- 
goji Naskos „galerija“. 

Netradicinis tarybinio mokslininko požiūris daugybei Naskos piešinių 
suteikia visiškai kitokią funkciją, skirtingą nuo tos, kuri jiems buvo pri- 
skiriama iki šiol. Pasak Kazakovo, milžiniški paukščių atvaizdai — tai in- 
dėnų sklandytuvų stovėjimo aikštelės. Žinomą paukščio su labai ilgu vin- 
giuotu „kaklu“ atvaizdą tarybinis mokslininkas laiko lynu tempiamu sklan- 
dytuvu. Kituose piešiniuose, jo manymu, vaizduojami žvėrys, savo jėga 
padedantys skraidomajam aparatui pakilti nuo žemės. Tarybinis autorius 
aiškina ir kitus Naskos dykumos piešinius, pavyzdžiui, garsiąsias tieses, 
kurios šauna per kalnus ir lygumas niekuomet ir niekur nekeisdamos kryp- 
ties. Pasak Kazakovo, jos rodo, kad oro srovės juda tiesiai. Paslaptingasis 
daugiau kaip dviejų šimtų metrų „Neptūno trišakis“, nupieštas Peru Ra- 
miojo vandenyno pakrantėje, Pisko įlankoje, Kazakovo manymu, irgi ,,ro- 
do“ vietinių oro srovių svarbiausią kryptį. O keistos, tarsi šokinėjančios 
žmonių figūros esą įspėdavusios senovės Peru sklandytuvų kapitonus, kur 
oro srovės silpnos, kur indėnų sklandytuvui gresia pavojus nukristi ant 
žemės, o piloto tyko mirtis. Tačiau tas, kas laikydavęsis ženklų, kuriuos 
senieji Naskos „galerijos“ kūrėjai išrašė dykumos paviršiuje, esą sau- 
giai nuskrisdavęs į savo aerodromą. Kaip ir Erichas fon Dénikenas (jo po- 
žiūrį Kazakovas kategoriškai atmeta), tarybinis mokslininkas keistuosius 
didžiulius šviesius Naskos plotus laiko „sklandytuvų aerodromais“. 

Taigi amerikietis Vudmenas, manantis, kad iki inkų Peru gyventojai 
galėjo skraidyti balionais, nėra vienišas. Beje, Kazakovas buvo suformu- 
lavęs dar vieną teoriją, kad senovės Peru gyventojai galėję skraidyti. Ta- 

čiau kol nebus galutinai įspėta Naskos pampos mįslė, jos „paveikslų ga- 
lerija“ kels įvairiausias ir fantastiškiausias idėjas. Senovės Peru fantazija 
ir tikrovė dažnai taip susipynusios, kad sunku pasakyti, kur viena ir kur 
kita*. 


AKMENINE BIBLIOTEKA 


Nors ir labai originalus, Džimo Vudmeno eksperimentas senovės Peru 
kultūrų specialistų kol kas neįtikino, kad indėnai mokėję skraidyti. Tačiau 
buvo dar kartą atkreiptas plačiosios visuomenės dėmesys į Naskos pam- 
pa. Vudmeno pranešimo apie „Naskos“ projektą pirmoji frazė skambėjo 
taip: „Naska — painiausia Pietų Amerikos archeologijos misle ir kartu 
vienas iš gražiausių meno kūrinių visame pasaulyje“. 

Taigi Naskos paslaptys traukia. Ir nėra ko stebėtis, kad pateikiama 
vis naujų puikių „atradimų“ bei „projektų“, kuriuose keliamos vis drą- 
sesnės mintys, Naskos kultūros gyventojams priskiriama visokiausių išra- 
dimų, o pati kultūra laikoma tiesiog iš visų seniausia. 

Šioje knygoje kalbama apie priešinkinių Peru kultūrų istoriją, o ne 
apie fantastus ar net klastotojus. Tačiau, norėdamas atsakyti į kiekvieną 
klausimą, aprašyti kiekvieną indėnų senųjų kultūrų radinį, autorius turi 
prisiminti ir tuos „atradimus“, kuriais pats netiki. 

Apie vieną tokį „atradimą“ buvo plačiai rašyta viso pasaulio spaudoje. 
Šis radinys iš Ikos slėnio daugelyje tam įvykiui skirtų straipsnių dažniau- 
siai vadinamas „akmenine Ikos biblioteka“. 

Pietų Peru indėnų istorijoje Ikos slėnis visuomet vaidino svarbų vaid- 
menį. Greta Naskos tai buvo antra svarbiausia šios kultūros gyvenvietė. 
Čia rasta daug Pietų Peru kaukolių medžiotojų daiktų. Tai neginčijami 
faktai. Naskos kultūra susidomėjusių viso pasaulio mokslininkų dėmesį 


* Pasak J. Beriozkino, indėnų sklandytuvai ir oro balionai yra sensacijų mėgėjų iš- 
monė. Vert. past. 

patraukė ir kitų Naskos upių — Akario ir Kanjetos, taip pat Ikos — slė- 
niai. Senovės Peru paslapčių įminėjai Ikos slėniu susidomėjo tada, kai ėmė 


kiais akmenukais nužerto į Ramųjį vandenyną nusileidžiančio kalno šlai- 
to netoli Pisko. 

Pisko geoglifas — kaip ir Naskos piešiniai — iš tikrųjų ne nupieštas, o 
sudėliotas iš tamsių akmenų, ryškiai matomų šviesiame žemės paviršiuje. 
Geoglifa pastebėjo tikriausiai jau pirmieji europiečiai, atplaukę į Pietų 
Peru, nes iš jūros, net iš labai toli, jis puikiai matomas. Nėra ko stebėtis — 
ilgis daugiau kaip 200 metrų! Keblu yra tai, kad ir dabartiniai Pietų Pe- 
ru indėnų kultūrų žinovai nesutaria, ką šis piešinys vaizduoja. Norėdami 
su kuo nors palyginti, pasakytume, kad jis panašiausias į trišakį laikantį 
romėnų jūrų dievą Neptūną. Tačiau Neptūnas — kitos didžios kultūros 
dievas, jis valdė ne Ramųjį vandenyną, o kitas jūras, todėl galima teigti, 
kad antikos vandenų valdovas su Pisko geoglifu neturi nieko bendra. 

Kai kas Pisko trišakį tapatina su Pietų Amerikos kaktusu, kiti su le- 
gendiniu „gyvybės medžiu“, treti mano, kad tai kažkoks mistinis senovės 
Amerikos „švenčiausios trejybės“ simbolis. 

Kadangi šitą didžiulį Pisko piešinį indėnai sukūrė ten, kur žemė su- 
sieina su jura, nėra ko stebėtis, kad jau iš pat pradžių jis buvo laikomas 
savotišku senovės Peru „švyturiu“. Tačiau toks atsakymas savaime kėlė 
kitą klausimą: kam trišakis švyturys turėjo rodyti kryptį? Senovės indė- 
nų valtims ar...2 Kadangi Naskos dykumoje tartum viskas susiję su dan- 
gumi, su oreivyste, todėl, mėgindami nustatyti Pisko „švyturio“ paskirtį, 
iskelkime dar vieną klausimą: ar didžiulis pakrantės geoglifas nerodė 
kelio tiems, kurie sklandė ore? 

Tie, kurie šitokį klausimą kėlė ir patys į jį teigiamai atsakė, svarstė 
toliau ir klausė: taigi kur, kokią kryptį rodė šitas didžiulis „pakelės stul- 
pas“? Vieni manė, kad daug triukšmo sukėlusius Naskos dykumos „kos- 
modromus“, kiti teigė, kad ne Rio Grande de Naskos, o kitą Naskos kul- 
tūros indėnų gyventą slėnį — Iką. Prie šių pastarųjų priklauso ir Peru gy- 
dytojas (archeologas ir senovės istorikas mėgėjas), Ikos — administracinio 
Naskos srities centro — universiteto profesorius daktaras Chavjeras Kab- 
rera Darkera. 

Ikos chirurgas — Ikos miesto įkūrėjo ispano Cheronimo Luiso Kabreros 
palikuonis — pateikė pasauliui savo radinius. Jeigu tai būtų originalūs 
daiktai, Ikos miestas ir Ikos upės slėnis taptų Amerikos archeologijos me- 
tropolija, o šių radinių kūrėjai galbūt seniausiais pasaulio žmonėmis. Vis 
dėlto Kabreros radiniai gana svarūs, nes — kaip daug kas senovės Peru — 
yra akmeniniai. Ikos profesorius esą (ir toliau rašysime esą) radęs dau- 
gybe „tomų“ kažkokios priešistorinės bibliotekos, tūkstančius akmeninių 
knygų, kur — vėl esą — surašyta beveik visa žmonijos istorija. Tos juo- 
dos akmeninės „knygos“, kuriose plonomis, bet giliomis linijomis tipiš- 
ku Pietų Peru stiliumi nupieštos žmonių figūros (dažnai darančios keis- 
čiausius dalykus) yra nedideliame paties laimingojo „radėjo“ muziejuje 
Ikoje, vadinamajame Raižytų akmenų muziejuje (Museo de Gliptolitos). 


74 


Grabados, arba raižiniai, eksponuojami daktaro Kabreros muziejuje, pri- 
klauso dviem visiškai skirtingoms epochoms. Vienuose vaizduojami 
žmonės, esą gyvenę Naskos slėnyje prieš dešimtis tūkstančių metų ar 
net dar anksčiau. Nepaisant to, šitie senovės perujiečiai pro žiūroną stebi 
dangaus šviesulius, kažką tyrinėja pro lupą. Dešimtys, šimtai akmenų 
įšraižyti chirurginių operacijų, Kurias esą tie žmonės darydavo, scenomis: 
cezario pjūvis, kepenų ir net smegenų persodinimas. 

Kai kurios chirurginės scenos akmeninėse Ikos knygose yra įdomios 
dėl metodų, kuriuos vaizduojami žmonės vartoja. Pavyzdžiui, sergančiam 
vyrui perpilamas nėščios žmonos kravias. Tai esą padidina paciento or- 
ganizmo atsparumą. Tačiau dabartinė medicina tai žino nuo XX amžiaus 
penktojo dešimtmečio. 

Daug kartų vaizduojamas ir širdies persodinimas, pasaulio visuomenės 
dėmesį patraukęs tik tada, kai tokius eksperimentus ėmė daryti iš Pietų 
Afrikos kiles profesorius Kristianas Barnardas. 

Į akis krinta, kad Ikos akmeninės bibliotekos kūrėjai daug dėmesio 
skyré chirurgijai ir aoskritai medicinai. Bet kas pirmasis apie šiuos ,,ra- 
dinius“ parašė, kas juos rodo savo muziejuje ir kas atkakliausiai tvirtina, 
kad tai originalūs kūriniai? Žmogus, kuris pats yra gydytojas, chirurgas. 

Vienose akmeninėse knygose Ikos slėnio žmonės vaizduojami prieš 
dešimtį, o gal ir daugiau tūkstančių metų, kitose žmonių figūros apsup- 
tos gyvūnų, kurie gyveno žemėje prieš šimtą tūkstančių, o gal ir milijoną 
metų! 

Ikos akmenyse ypač kruopščiai vaizduojami dinozaurai, brachiozaurai, 
tiranozaurai, stegozaurai ir kitokios prieštvaninės baidyklės. Žmonės juos 
puola apsiginklavę kirviais, strėlėmis arba peiliais. 

Kai kurios akmeninės knygos panašios į savotišką senovinį geografi- 
jos atlasą, į priešistorinį pasaulio žemėlapį. Matyti Afrika, Europa, Austra- 
lija ir Lemurija. Kitame „puslapyje“, tai yra akmenyje, šalia abiejų Ame- 
rikų — Platono Atlantida ir dar pasakiškesnė MU šalis*! 

Ikos raižinius esą sukūrusi kažkokia senovės Peru kultūra prieš 10 
tūkstančių metų, norėdama didžiulėje akmeninėje bibliotekoje palikti iš- 
samų pasakojimą apie save; šią kultūrą sunaikinusi stichinė nelaimė (tik- 
riausiai tvanas), kurią žmonės iš anksto nujautę. Maždaug taip akmeninės 
bibliotekos atsiradimas aiškinamas knygoje ,,Andy paslaptis“. Knygą pa- 
rašė trys prancūzai, kurie, ne taip kaip mažai kam žinomas Peru gydytojas, 
jau buvo pagarsėję ne tik savo šalyje. Kaip tik todėl ir atkreipė visuome- 
nės dėmesį į Kabreros raižinius. Pirmasis iš autorių, Robertas Lafonas, yra 
vienos didžiausių Europos leidyklų savininkas ir direktorius; antrasis, 
Fransis Mazjeras, daugiausia domisi senąja Okeanijos kultūra, be to, Zi- 
nomas kaip knygos „Velykų salos paslaptys“ autorius. Paskutinysis iš tri- 
julės, rašytojas Roberas Šaru, jau daug metų domisi senųjų epochų žmo- 
nijos istorijos mislémis, yra parašęs keletą knygų, kai kurios iš jų iš- 
leistos užsienyje. 


* Apie Platono Atlantida ir MU šalį žr.: Ceramas K. V. Pirmasis amerikietis. V., 
1986. P. 161—167. Vert. past. 

Robertas Lafonas, Fransis Mazjeras ir Roberas Šaru 1973 ir 1974 me- 
tais buvo kelis kartus nuvykę į Peru ir vietoje, pačioje Ikoje, apžiūrėjo 
daktaro Kabreros akmenų raižinius. Paskui apie tai parašė minėtoje kny- 
goje „Andų paslaptis“ — kitaip pavadinti jos negalėjo. 


oe KA BYLOJA NEGYVAS JAUTIS? 


Kabreros akmenų paslaptis iš tikrųjų labai paslaptinga. Raižytų akme- 
nų muziejaus direktorius savo „akmeniniais foliantais“ nelabai garsinasi. 
Tačiau knygoje „Andų paslaptis“ rašoma, kad gydytojo rinkinį sudaro 
apie 11 tūkstančių egzempliorių. Tai tik maža dalis didžiulės akmeninės 
bibliotekos, esą — vėl esą — aptiktos kažkur Ikos slėnyje. Kabrera niekam 
tiksliai nepasakė, iš kur ėmė „savo“ akmenis. Kodėl? Esą bijodamas nuo- 
tykiu mėgėjų ir romantikų, kurie šitą senovinę biblioteką greitai sunai- 
kintų, kaip naikinami Naskos pampos piešiniai. Be to, tokių akmenų Peru 
turįs ne jis vienas. Visi Kabreros grabados ir kitų kolekcionierių ekspo- 
natai esą buvo aptikti netoli Okukachės kaimo, maždaug uz 30 kilometrų 
nuo Ikos miesto, to paties pavadinimo Pietų Peru upės baseine. (Beje, Oku- 
kachėje, už Parakaso pusiasalio ribų, rimti mokslininkai kažkada rado Pa- 
rakaso kultūros pėdsakų.) Visos akmeninės knygos yra iš andezito. Jų pa- 
viršius, bent taip atrodo iš nuotraukų, dengiamas laiko patinos. 

Pirmuosius akmenis šeštojo dešimtmečio viduryje esą rado Okukachės 
kaimo gyventojai broliai Karlas ir Pablas Soldžiai. Pirmieji kolekcionie- 
riai — Peru jūrų akademijos viršininkas pulkininkas Eljas ir Santjago 
architektas, Peru politechnikos instituto rektorius Agurtas Kalvas. Jų 
rinkiniai, galima sakyti, niekam nežinomi. Užtat didžiulė Kabreros kolek- 
cija po Lafono, Mazjero ir Šaru apsilankymo pagarsėjo visame pasau- 
lyje. 

Iš senovės Perų kultūrų žinovų pirmasis Ikos akmenines knygas 1968 
metais pamatė vienas iš garsiausių šiuolaikinių peruanistų Džonas Hou- 
iendas Rou, aptikęs daugelį naskų gyvenviečių. Jo išvada buvo kategoriš- 
ka — klastotės. 

Galbūt Peru gydytojas norėjo, kad keistoji biblioteka taptų jo miesto, 
jo slėnio paminklų ir pasaulio akyse išgarsintų Iką? Juk Europoje XVIII- 
XIX amžiuje buvo nemažai literatūrinių klastočių, kurias sukūrė karšti 
savo šalies patriotai. Gal tokia klastotė ir Ikos akmeninė biblioteka. Todėl 
galima iškelti ir kitą klausimą: jeigu Kabreros bibliotekoje yra tokia dau- 
gybė knygų, tai kas gi jose taip kruopščiai išraižė tuos sudėtingus pieši- 
nius? Ne vieną, ne dešimtį, o 11 tūkstančių! Toks darbas įmanomas tik 
dešimiims įgudusių meistrų. O gal Okukachėje ar kur nors kitur Ikos 
slėnyje yra vienintelė visame pasaulyje šitų klastočių dirbtuvė, kur vie- 
tiniai gyventojai pagal pavyzdžius raižo akmenyse šimtus prieštvaninių 
driežų ir sudėtingiausių chirurginių operacijų piešinių? Pavyzdžiai jiems 
būtinai reikalingi, nes mažaraščiai visų užmiršto Pietų Amerikos kaimelio 
gyventojai vargu ar žinotų, kuo stegozauras skiriasi nuo brachiozauro, 
vargu ar išmanytų visus sudėtingų chirurginių operacijų niuansus, vargu 
ar įsivaizduotų, kaip atrodė pasaulis prieš šimtą ar du šimtus mitijonų 
metų. Visa tai gali žinoti tik įvairiopų interesų žmogus, toks kaip dakta- 
ras Chavjeras Kabrera Darkera, kuris pirmasis eksponavo akmenines kny- 
gas, su kurio vardu šie raižiniai dažniausiai ir siejami. Taigi atrodo, kad 
jis pats ir parūpina Ikos knygų meistrams piešinių pavyzdžių. 

Manome, kad taip ir yra iš tikrųjų. Jeigu būtų kitaip, vieno Naskos slė- 
nio akmeninė biblioteka apverstų aukštyn kojom visą mūsų turimą pa- 
saulio praeities sampratą ir neduotų miegoti visiems, kas apie tai galvoja, 
kaip negalėjo miegoti Lafonas, Mazjeras ir Roberas Šaru, kuris pasako- 
jimo apie Ikos akmeninės bibliotekos aplankymą įvadą baigia tokiais žo- 
džiais: „Tris naktis negalėjau miegoti“. 

Tačiau kitiems mokslininkams Kabreros kolekcija miegoti netrukdė. 
Kaip ir senovės Naskos specialistas profesorius Rou, jie mano, kad tai 
klastotė. Atsiradusi per didelį darbą ir galbūt iš patriotinių paskatų, iš 
meilės Ikai, Naskai, iš meilės Peru, bet vis tiek klastotė. Antra verius, ne- 
galima sakyti, kad senovės Peru indėnai neraižė akmenyje piešinių, kurie 
sugebančiam juos suprasti teikia iš tikrųjų vertingos informacijos apie tų 
žmonių gyvenimą, pažiūras, kultūrą. 

Pietų Peru vieną tokią nemažą akmeninę galeriją aptiko jau minėtas 
daktaras Hansas Dytrichas Diselhofas, buvęs Berlyno etnografijos muzie- 
jaus direktorius. J o radinys dabar turi gana nearcheologišką vardą S 
chės upės slėnyje, kur rasti kai kurie šios galerijos akmenys. Pacius = 
muosius daktaras Diselhofas pamatė niekur toli neišvykęs. Akmenų iš Ne- 
gyvo jaučio profesoriui buvo pristatyta į Arekipos universitetą, kur jis 
dėstė. Diselhofo asistentas perujietis Elojus Linaresas kartą pamatė iš 
sunkvežimio kraunamus balto smiltainio blokus kažkokioms statyboms 
(visas miestas pastatytas iš šitos šviesios medžiagos). Statybai skirtuose 

akmenyse tamsiomis linijomis buvo pripiešta žmonių bei įvairių gyvūnų, 
pribraižyta geometrinių figūrų. 

į klausimą, iš kur tie akmenys, sunkvežimio vairuotojas atsakė, kad 
iš Negyvo jaučio asjendos, esančiose plynaukštėje už Machės slėnio. Ne- 
trukus daktaras Diselhofas asjendos teritorijoje iš tikrųjų rado daug tokių 
akmenų. Kai kurie iš jų, matyt, seniausi, rodė, kad šitame Pietų Peru kam- 
pelyje, esančiame taip toli nuo Čavino, gyventa Čavino kultūros žmonių. 
Viename akmenyje buvo išraižytas Čavino kultūrai būdingas pusiau žmo- 
gus, pusiau jaguaras perskrosta krūtine. Kituose — pavaizduota ja;zuarų, 
einių, lapių ir gyvačių. Viename buvo puikiai išraižyta kaukė — kažkoks 
dievas, svaidąs iš akių žaibus. 

Negyvo jaučio atradėjas Hansas Dytrichas Diselhofas apie čia rastų ir 
kitų senovės Pietų Peru akmens raižinių prasmę yra pasakęs: „Žiūrint is- 
toriškai, seniausias pasaulio raštas yra atvaizdas. Senovės perujiečiai, ne 
taip kaip majai ir meksikiečiai, nemokėjo daryti popieriaus, todėl ilgiau- 
siai savo istoriją rašė akmenyse ir uolose“. | 

Taigi Linareso ir Diselhofo Negyvas jautis yra iš tikrųjų egzistavusi 
indėnų akmeninė biblioteka, o Kabreros akmenys iš Ikos slėnio — puikiai 
padaryta klastotė. Prieškolumbinės Peru indėnams akmuo iš tikrųjų galėjo 
atstoti popierių, knygą. Tik nuo mūsų priklauso, ar sugebėsime teisingai 
perskaityti senovės Peru kultūrų paliktą akmeninę biblioteką. 


INTERMEDIJOS PABAIGA 


Kai kuriuos Čavino kultūros jpédinius Pietų Peru pakrantėje (Naskos 
ir Parakaso kultūras) archeologai jau gali vadinti vardais, o apie tuos, ku- 
rie po jaguaro garbintojų pirmieji į savo rankas paėmė valdžios vairą 
šiaurinėje šalies pakrantėje, žinoma kur kas mažiau. Kokia kultūra gy- 
vavo šiaurinėje pakrantėje tarp Čavino ir Močikos kultūrų, iki šiol slepia 

nežinomybės ūkanos. Užmiršties dulkėmis užklota ir daugelis mažų _,,vie- 
tinių kultūrų“, kažkada klestėjusių Šiaurės Peru slėniuose. 

Tačiau kai kur archeologai vis dėlto praskleidžia nežinios uždangą. 
Šiaurės Peru esančiame Viru slėnyje vieną tokią kultūrą, gyvavusią tarp 
Čavino ir Močikos kultūrų, kompleksinei ekspedicijai pavyko ištirti gana 
nuodugniai. Tai buvo mokslininkų darbas, kuriam iki šiol neprilygsta nė 
vienas kitas prieškolumbinės Peru tyrinėjimas. Nuo 1941 metų Andų tyrimo 
institutas (Institute for Andean Research) į įvairias Peru sritis ėmė siunti- 
nėti archeologų ekspedicijas. Daugiausia nusipelnė 1946 metų ekspedicija, 
kuriai vadovavo profesorius Gordonas Vilis. Ji dirbo Viru slėnyje, tačiau 
tyrė ne tik čia rastų auksinių bei kitokių metalinių indėnų dirbinių pa- 
vyzdžius, bet ir senųjų slėnio gyventojų gyvenimo sąlygas, jų gyvenvie- 
čių dydį bei pobūdį, žemės ūkio produktų gamybą, taip pat irigacijos sis- 
temas, kurios Peru pakrantėje vaidino itin svarbų vaidmenį. 

Taigi Viru slėnio projektas buvo bandymas surinkti kompleksinių duo- 
menų apie žmones, gyvenusius slėnyje prieškolumbiniu laikotarpiu. Eks- 
pedicijai talkininkavo įvairių užsienio universitetų ir muziejų — nuo Ar- 
gentinos iki Japonijos — bendradarbiai (iš jų paminėtini Klifordas Evansas 
ir Viljamas Dunkanas Strongas). Tyrimų rezultatai vėliau buvo paskelbti 
keliolikoje straipsnių ir trijose knygose. Svarbiausią parašė tyrimų prog- 
ramos vadovas Gordonas Vilis. Jis pažymėjo, kad Viru slėnyje po Čavino 
kultūros penkis pirmuosius mūsų eros šimtmečius gyvavo kita gana aukš- 
ta kultūra, kurios ekonomikos pagrindas buvo intensyvi drékinamcji žem- 
dirbystė. Šios kultūros žmonės kanalus ir tvenkinius darė tiesiog fantas- 
tiškai atkakliai ir nuosekliai. Išraižę kanalų tinklu visą savo mikrokos- 
mosą, jie žengė toliau, tačiau ne norėdami nukariauti kitas mažas slėnio 
valstybėles, o sujungti savo jėgas su jų gyventojų galiomis ir imtis dar 
didesnių irigacijos projektų. 

Naskos „paveikslų galerijos“ atradėjas daktaras Polis Kosokas šiau- 
rinėje Peru pakrantėje atrado kanalų liekanų — ištisą sistemą, jungiančią 
Lambajekės, Sanjės, Lečės, Motupės ir Cheketepekės slėnius. Kokia buvo 
toji drėkinimo sistema, rodo tai, kad prieš du tūkstančius metų drėkinamų 
žemių plotas šiaurinėje Peru pakrantėje buvo daug didesnis negu da- 
bar — XX amžiaus pabaigoje! 

Kad laukai duotų geresnį derlių, indėnai jucs tręšdavo Peru labai 
vertinamų guanu — jūrų paukščių, daugiausia kormoranų, jūrų kregž- 
džių, pelikanų ir kt., mėšlu (kečujų kalba guano — kormoranas). Tie pau- 
kščiai į Peru pakrantę atskrenda žuvų ir kitokių jūros dovanų, kurias čia 
atneša pakrantę skalaujantį Humbolto srovė. Judrūs jūrų paukščiai pa- 
krantėje ir gretimose salose gyvena jau milijonus metų. Per ilgą laiką jie 
čia „pastatė“ kai kur net 50 metrų aukščio geriausių pasaulyje trąšų bo- 
kštus. Manoma, kad guano trąšos savo sudėtimi 30 kartų vertesnės už gy- 
vulių mėšlą! Šiomis trąšomis tręšė laukus ir Viru slėnio gyventojai, kai, 
smarkiai daugėjant žmonių, turėjo įrengti naujus laukus laiptuotose tera- 
sose, kur anksčiau buvo nedirbamos kalvos. 


Vanduo ir paukščių mėšlas garantavo produktyvią žemdirbystę. Dos- 
nūs Viru slėnio laukai tartum skatino žmones daugintis. Drėkinimo siste- 
mos, produktyvi žemdirbystė ir demografinis sprogimas tiesiogiai susiję. 
Per mažiau kaip 500 metų I tūkstantmečio pirmojoje pusėje gyventojų 
čia padaugėjo 25 kartus, Pasikeitė ir Viru gyvenvietės. Indėnams nebetiko 
maži, toli vienas nuo kito išsimėtę kaimeliai. Ant kalvų ir slėniuose ėmė 
augti primityvios tvirtovės, kuriose gyveno ne tik slėnį saugantys nuo 
priešų kariai, bet ir vietiniai žemdirbiai. Patys perujiečiai šitas miniatiūri- 
nes tvirtoves kartais vadina įtvirtintomis kalvomis. Vėliau Viru slėnyje 
kūrėsi didesnės aptvertos gyvenvietės. Tačiau sienos negalėjo sulaikyti 
gyventojų daugėjimo. Pamažu gyvenvietės virto miesteliais, kurių cent- 
re visuomet būdavo piramidė (kartais net 25 metrų aukščio) iš saulėje 
džiovintų plytų. Viru piramidės, kaip ir visur senovės Amerikoje, pir- 
miausia buvo skirtos religiniam kultui. Galimas daiktas, kad ir šiame slė- 
nyje valdžia ėjo išvien su dvasininkais, o šventykla, kurios viduje pa- 
prastai būdavo šiokios tokios gyvenamosios patalpos, galėjo būti kartu ir 
„būstinė“, iš kurios slėnio vyriausiojo valdovo įgaliotas vietinis valdyto- 
jas tvarkydavo miesto ir aplinkinių kaimų gyvenimą. 

Kaip. minėta, daugėjant gyventojų, kūrėsi ir pirmieji miestai. Vienas 
iš jų; dabartinis Galjinasas, tikriausiai buvo viso slėnio metropolija. Iš įvai- 
riausių formų plytų pastatytuose namuose gyvenamosios patalpos iš pra- 
džių buvo labai mažos — maždaug dviejų kvadratinių metrų. Daug kasi- 
nėjęs Galjinase archeologas Vendelis Benetas nustatė, kad penkių kvad- 
ratinių kilometrų plote buvo 30 tūkstančių įvairaus dydžio patalpų ir pa- 
talpéliu*. Benetas dar apskaičiavo, kad Galjinanso centre gyveno apie 
penkis tūkstančius, o iš viso mieste apie 10 tūkstančių žmonių. Kai kurie 
tirštai apgyventos sostinės statiniai turėjo puošnius frizus, kuriuose labai 
dažnai buvo gyvatė su penkiabriaune galva. 

Galjinasas tikriausiai buvo vyriausiojo valdovo rezidencija. Kas jis 
buvo, nežinome, tačiau aišku, kad valdė vien Viru siėnį. Manoma, kad 
Viru buvo viena iš „ankstyvųjų imperijų“, kaip šias valstybes vadina se- 
novės Peru specialistai. Nedidelė indėnų valstybėlė Šiaurės Peru slėnyje 
per pirmuosius penkis mūsų eros šimtmečius smarkiai plėtojosi kultūriniu 
ir ekonominiu požiūriu. Visokeriopos pažangos šaltinis buvo vanduo, tie- 
kiamas fantastinės drėkinimo sistemos. I tūkstantmečio viduryje, kai dau- 
gelio slėnių vanduo buvo sujungtas į vientisą drėkinimo sistemą, atėjo 
metas sujungti ir mažas valstybėles, turėti vieną valdžią, kurti bendrą 
kultūrą. 

Ši didelė reikšminga kultūra vadinama Močikos vardu. Jos atėjimu į 
Šiaurės Peru pakrantę galutinai baigėsi ,,intermedija"— laikotarpis, kai 
po Čavino kultūros Šiaurės Peru gyvavo mažos kultūros ir valstybėlės, 
apie kurias labai nedaug težinome. 


* Autorius perdeda. Galjinaso plotas — 11,5 hektaro. Šios knygos rusiškojo vertimo 
red. past. 

SIMTASIS MOCIKOS 
KULTUROS ATRADIMAS 


Praėjus daugiau kaip pusantro tūkstančio metų nuo to laiko, kai Siau- 
rės Peru pesirodė garsieji močikai, į pakrantės slėnius atėjo archeologai 
ir vėl atrado šitą dingusią karalystę, jos pamirštą kultūrą. Atrado? Beje, 
kada ir kiek kartų Močikos kultūra buvo atrasta? 

Iš tikrųjų nebuvo ko atradinėti. Močikų palikuonys toje pačioje teri- 
torijoje gyveno ir tada, kai į Peru atėjo pirmieji ispanai. Čia gyvenantys 
indėnai kalbėjo močikų kalba, todėl tuo vardu istorikai pavadino ir tau- 
tą, ir kultūrą, kuri šiuose plotuose gyvavo jau I tūkstantmečio viduryje. 
Kaip skambėjo močikų kalba prieš du tūkstančius metų, kai kūrėsi mo- 
čikų valstybė, dabar sunku pasakyti. Dabartinė močikų kalba — kin- 
gam — į pirminę kalbą panaši gal tiek, kiek naujoji graikų kalba į senąją. 
Naująja močikų kalba kalbėjo Čimu kultūros gyventojai Čimu valstybėje, 
kurioje po nedidelės pertraukos tęsė močikų kultūrą ir tradicijas“. 

Mociky Kalba kalbantys indėnai (ispanai juos dažnai vadindavo ,,jun- 
ga"— yunga) gyveno šiaurinės Peru pakrantės slėniuose ir po to, kai šalį 
nukariavo europiečiai. Taigi šios tautos iš tikrųjų nereikėjo atrasti. Be to, 
močikų kalba susidomėjo dvasininkai (norėjo indėnus paversti krikščio- 
nimis), todėl išliko rašytinių šaltinių apie močikus pokolumbiniu laikotar- 
piu. 

Taigi pirmiausia močikus atrado dvasininkai, daugiausia čia nusipelnė 
išsilavinęs jėzuitas Migelis Kabelja de Balboa. Jis parašė knygą keistu pa- 
vadinimu „Miscelanea Antūrktica“ (išversti galima maždaug taip: „Įvai- 
rios pastabos apie Antarktiką“), kurioje, remdamasis savo patirtimi (šiau- 
rinės Peru pakrantės Lambajekės slėnyje išgyveno 10 metu), papasakojo 
daug įdomių dalykų apie šio krašto prieškolumbinio laikotarpio istoriją ir 
kultūrą. 4 

Kitą tokį veikalą parašė Antonijas de la Kalanča, vienuolis augustinas, 
vėliau prioras augustinų vienuolyno, pastatyto tuoj pat, kai tik ispanai 

* Močikos ir kingam kalbos Perų pakrantėje buvo paplitusios ispanų užkariavimo metu. 
Kokia kalba kalbėjo Močikcs kultūros kūrėjai, nežinoma. Čimu — archeologinė kultūra; val- 
stybė buvo vadinama Čimor. Šios knygos rusiškojo vertimo red. past. 

nukariavo Peru, pačiame Močikos ir Čimu valstybės centre — Truchiljyje. 
"Knygos pavadinimas labai sudėtingas —, Šv. Augustino ordino Peru ir jo 
sėkmingų žygių šioje valstybėje moralinė kronika“ (Crónica Moralizada 
del orden de San Agustin en el Peru con sucesos egemplares en esta Mo- 
narquia). Knygos turinys dar sudėtingesnis už pavadinimą. Informacija 
apie senovės Peru skęsta gausybėje palyginimų ir pastabų apie antikos 
pasaulį ir Senovės Rytų kultūrą. Todėl orientuotis knygoje labai ne- 
lengva. 

Dar vienas dvasininkas — Fernandas de la Karera, ilgai gyvenęs tarp 
močikų Rekės kaime, parašė naujosios močikų kalbos gramatiką, kuri 
1633 metais, pavadinta „Arte de la lengua Yunga“, išėjo valstybės sostinė- 
je Limoje. 

Kareros knygą kruopščiai išstudijavo puikus Peru indėnų kalbų spe- 
cialistas profesorius Midendorfas. Jo parašyta minėtos knygos studija 
yra dar vienas kur kas modernesnis močikų kultūros atradimas. Miden- 
dorfas močikų kalba ir praeitimi domėjosi XIX amžiuje. 

Tačiau dar grįžkime prie pačios močikų kalbos, kurios naujausia forma 
kalbėjo Čimu valstybės gyventojai (valstybės pavadinimas, kaip ir inkų, 
kilo iš valdovo vardo). Močikos ir Čimu kultūras jungia ir bendros tradi- 
cijos. Todėl nėra ko stebėtis, kad žmogus, atradęs peruanistikai Močikos 
kultūrą, kaip ir kai kurie jo mokiniai, Močikos valstybę laiko ankstyvąja 
Čimu, o Čimu imperiją — vėlyvąja Močika. 

Kas šis atradėjas? Žinoma, vėl peruanistikos tėvas Maksas Ūlė. Jis at- 
rado močikų kultūrą studijuodamas jos materialinius paminklus. Viena 
močikų palikimo dalis gausumu ir išraiškingumuų pranoksta visa kita. Tai 
keramika, apie kurią vienas mokslininkas kažkada pasakė, jog ji buvo 
tikroji močikų kalba. Pirmasis šią kalbą suprato archeologas Maksas Ūlė. 
Remdamasis daugiausia savo kasinėjimais Močės slėnyje, 1899 metais jis 
apibūdino Močikos kultūrą, o kadangi prieš šimtą metų apie Čaviną, juo 
labiau apie Kotošą, dar nebuvo nieko žinoma, ją laikė apskritai seniausia 
Peru kultūra. 

Daktaras Hagenas, apie prieškolumbinės Amerikos indėnus parašęs 
keletą populiarių mokslinių knygų, teigia, kad pirmiausia Močikos kul- 
tūra buvo atrasta 1771 metų birželio 17 dieną. Pirmasis atradėjas ir kartu 
kolekcionierius, šiaurinės Peru pakrantės indėnų valstybės materialinės 
kultūros radinius perdavęs muziejui, buvo Ispanijos karalius Karolis III. 
Zinoma, šioje knygoje kalbama ne apie Ispaniją, o apie kitas karalystes ir 
kitus karalius, tačiau negalima nepaminėti fakto, kad Karolis III iš tikrųjų 
padėjo pirmąjį akmenį būsimų senovės Amerikos tyrinėjimų pamatams. 

Būdamas įpėdinis tų, kurie pasiuntė į Naująjį Pasaulį F. Pisarą ir H. 
Kortesą, kurių imperija praturtėjo plėšdama ir naikindama indėnus, Ka- 
rolis III vienas iš pirmųjų suprato, kad senieji Amerikos gyventojai iki 
europiečių atėjimo sukūrė dėmesio vertą kultūrą. Negana to, karalius 
sumanė išleisti didžiulę enciklopediją apie indėnų Ameriką ir jos valsty- 
bes (ji turėjo vadintis Naujojo Pasaulio senovės istorija). 

Tai buvo ne vien geri ketinimai. Karolis III iš tikrųjų pasiuntė į Ame- 
riką mokslininkų, kurie turėjo ieškoti dingusių miestų ir kitų materialinių 

indėnų valstybių liekanų. Pavyzdžiui, architektui Bernaskoniui jis liepė 
ištirti Palenkės, didingo, tuomet tik atrasto majų miesto, griuvėsius. Ka- 
rolio III iniciatyva ir lėšomis buvo aptikti totonakų kultūros centro Ta- 
chino miesto su puikia šventykla griuvėsiai; Meksike buvo atrastas ir vie- 
nas garsiausių Amerikos indėnų paminklų — vadinamasis actekų kalendo- 
rius. Pagaliau Karolio III iniciatyva buvo surinkti ir pasiųsti į jo paties 
muziejų ir pirmieji Močikos bei Čimu kultūros radiniai. Trokšdamas ka- 
raliaus malonės, keletą dėžių radinių jam pasiuntė vienas Peru valdinin- 
kas — Truchiljo korechidoras Feichas Sosa. Be kita ko, siuntinyje buvo 
auksinių papuošalų, vėduoklė iš brangių paukščių plunksnų, gausiai iš- 
pjaustinėta medinė lazda, o svarbiausia — Močikos ar Čimu valdovo pa- 
laikai. Senovės Peru valdovo kūnas, nors po mirties buvo praėję daug 
šimtmečių, atrodė gana gerai išsilaikęs, nesutrūnijęs. Kaulai buvo ap- 
tempti oda, išlikę dantys, nagai, net plaukai. Kad būtų lengviau įsivaiz- 
duoti valdovą gyvą, siuntinyje velionį lydėjo įkapinė molio keramika su 
močikų didžiūnų atvaizdais. Visa tai į karaliaus dvarą pateko 1771 me- 
tais. Pasak Hageno, tada ir buvę Močikos kultūros indėnai pirmą kartą 
atrasti. 

Ispanijos karalius savo kolegos indėno palaikus padėjo į muziejų, kurį 
pats įsteigė, kuriam pats rinko eksponatus ir kuriam pats vadovavo. Įsteig- 
ti muziejų Karolį III paskatino dar viena jo paties iniciatyva — archeolo- 
giniai kasinėjimai. Kartu būdamas ir Neapolio karalystės karaliumi, Karo- 
lis III įsakė Italijos Kampanijoje, Neapolio priemiestyje, nukasti 15 metrų 
storio vulkaninių pelenų sluoksnį, po kuriuo, kaip buvo manoma, giūdėjo 
palaidoti Pompėjos griuvėsiai. Italų inžinieriai ir darbininkai įvykdė ka- 
raliaus paliepimą ir iš tikrųjų atkasė Vezuvijaus sunaikinto miesto lie- 
kanas — vilas, gatves, turgavietės ir šventyklas, freskas, net žuvusius žmo- 
nes. Tai buvo didžiulis įvykis. Viską, ką kasinėtojai rado, Karolis III pa- 
ėmė į savo senovės muziejų, o 1771 metų birželio 17 dieną prie rinkinių iš 
Pompėjos padėjo ir močikų senienas, apie kurias, ne taip kaip apie. anti- 
kine Romą, tuomet pasaulyje apskritai niekas nežinojo. Karolis III padarė 
dar daugiau. Savo patikėtiniui, dvidešimt penkerių metų Truchilio vys- 
kupui, kanonų teisės daktarui Baltasarui Chaimei Martinesui de Kom- 
panjonui, jis davė nurodymą vyskupijoje, t. y. buvusioje močikų terito- 
rijoje, rinkti visus išlikusius dirbinius, padarytus vyskupo ganomų avelių 
protėvių — senovės indėnų. Vyskupas stengėsi. Surinko per 500 egzem- 
piliorių puikios Močikos ir Čimu kultūrų keramikos. Be to, būdamas dva- 
sininkas, atkasinėjo šitų kultūrų gyventojų kapus ir liepė savo dailinin- 
kams nupiešti visa, kas tenai buvo. Taip pat įsakė nubraižyti Čimu impe- 
rijos sostinės Čan Čano miesto planą. Surinktą gausią indų kolekciją ir 
1400 (I) spalvotų piešinių pasiuntė savo valdovui į Madridą. 

Martineso de Kampanjono nurodymu padaryti Močikos įr Čimu meno 
piešiniai ir brėžiniai tapo karaliaus Naujojo Pasaulio senovės istorijos 
muziejaus puošmena, Deja, Karolis III savo planų nesuspėjo įvykdyti, ir 
dėl to mokslas daug neteko. Jo įpėdinis Karolis IV pasiuntė į Ameriką mo- 
kytą vyrą, kuris kartais vacinamas antruoju Amerikos atradéju,— Alek- 

sandra fon Humbolta. Didžiulis mokslinis Humbolto palikimas beveik vir- 
šija fizines vieno žmogaus galimybes, ir tuo atžvilgiu šio moksiininko 
tikriausiai niekuomet niekas nepranoks. Tačiau Šiaurės Peru jis beveik 
nesidomėjo. Kur kas labiau jį traukė inkai ir jų palikimas. 

Praėjus keliems dešimtmečiams po Humbolto, į Peru atvyko kitas, be- 
veik toks pat energingas mokslininkas, vienas iš daugelio Močikos ir Či- 
mu kultūrų atradėjų — amerikietis Efraimas Džordžas Skvairas. Tai buvo 
nepaprasto likimo žmogus ir, panašiai kaip Aleksandras fon Humboltas, 
tiesiog antžmogiškos ištvermės. Kaip ir daugelis kitų amerikiečių (pvz., 
Stefensas, Tompsonas), prisidėjusių prie Lotynų Amerikos indėnų praei- 
ties pažinimo, Skvairas buvo diplomatas. Kilęs iš neturtingos šeimos Niu- 
jorko valstijoje, iš pradžių tarnavo pasiuntiniu, dirbo darbininkų, paskui 
tapo matininkų ir galiausiai žurnalistu. Jau būdamas dvidešimt penkerių 
metų, šis nepaprastai darbštus žmogus tapo Ohajo valstijos laikraščio vy- 
riausiuoju redaktoriumi. Kaip tik toje valstijoje, kur buvo ,,maundu’— 
paslaptingų Šiaurės Amerikos senovės indėnų kapų. 

Kartu su savo bičiuliu Edvinu Deivisu Skvairas ėmėsi nuodugniai ty- 
rinėti paslaptinguosius maundus. Žinoma, atskleisti paslapties nepavyko 
(šių Šiaurės Amerikos kapų funkcijos nesugebėjo patenkinamai apibū- 
dinti ir dabartinis mokslas). Skvairas visuomet ir visko imdavosi su di- 
džiuliu susidomėjimu ir, pradėjęs mėgėjiškus archeologinius tyrimus, rado 
profesiją, kuriai visiškai atsidėjo. Drauge su Deivisu netrukus jis pa- 
skelbė savo tyrimų rezultatus. Ir ne kokioje nors nusususioje leidyklėlėje. 
Tai buvo pirmasis tomas archeologijos, etnografijos ir antropologijos se- 
rijos, kurią tuo metu pradėjo leisti garsiausias šios mokslo šakos Ameri- 
kos institutas, dabar visame pasaulyje žinomas Smitsono institutas Va- 
šingtone. 

Skvairo ir Deiviso knyga apie indėnų kapus susidomėjo žmogus, ku- 
ris apie senąją Ameriką žinojo daugiau negu kas nors kitas iš amžinin- 
kų,— pusaklis istorikas Viljamas Hiklingas Preskotas, garsiosios ,,Meksi- 
kos nukariavimo istorijos“ ir ne mažiau garsios „Peru nukariavimo is- 
teorijos“ autorius. Skvairas ir Preskotas susidraugavo. įžymusis istorikas 
buvusį kurjerį ir archeologą mėgėją rekomendavo Amerikos vyriausy- 
bei, kuri talentingą savamokslį išleido pasiuntiniu į Centrinę Ameriką. Ten 
buvo daugybė beveik nieko nedominusių prieškolumbinės Amerikos pa- 
minklų. Tačiau buvo ir siaura sąsmauka, kuri domino daugeli Amerikos 
valdžios vyrų. Jungtinės Valstijos norėjo per šią Centrinės Amerikos 
sąsmauką iškasti kanalą ir sujungti Ramųjį vandenyną su Atianto van- 
denynu. Tad reikėjo žmogaus, kuris įtikintų Centrinės Amerikos vyriau- 
sybę, kad toks kanalas naudingas, o pats būtų mielesnis už Amerikos 
generolus ar gobšius biznierius. Simpatiškas, darbštus ir palankus indė- 
nams (Centrinėje Amerikoje jų gyvena dar gana daug) Efraimas Skvai- 
ras buvo tinkamiausias. Taip 1849 metais dvidešimt aštuonerių 
metų vaikinas kaip diplomatas išvyksta ten, kur vėliau bus iškastas Pa- 


* Maundai — ne vien kapai. Juos pylė kelių kultūrų žmonės. G. Vilis maundus skirstė 
į pilkapių ir šventyklų maundus. Plačiau žr.: Ceramas K. V. Pirmasis amerikietis. Vert. past. 

namos kanalas. Du vandenynus jungiantis kanalas, Skvairui dirbant Cent- 
rinėje Amerikoje, nebuvo iškastas. Užtat jaunas pasiuntinys, be daugybės 
diplomatinių depešų, čia parašo ir platų veikalą apie prieškolumbines 
indėnų kultūras. Būdamas labai darbštus, baigęs savo misiją Centrinėje 
Amerikoje, gauna kitą archeologui diplomato fraku dar patrauklesnę vie- 
tą: JAV užsienio reikalų ministerija jį pasiunčia pasiuntiniu į Peru Res- 
publiką. 

Skvairas geriau negalėjo nė norėti. Kai diplomatinės tarnybos laikas 
baigėsi, iš Limos į Jungtines Valstijas nebegrįžo ir savo lėšomis surengė 
ekspediciją tirti Močikos kultūrai. Aštuoniolika mėnesių dirbo Šiaurės 
Peru Močės slėnyje ir gretimame Čikamos slėnyje. Turėdamas daug pro- 

Močikos kultūra. Valdovas (kairėje) rengia priėmimą svečiui svetimšaliui 


fesijų, taip pat ir matininko, darė senųjų indėnų statinių ir miestų planus. 
Beje, pirmasis archeologijoje pritaikė fotografiją. Iš dagerotipų, kuriuos 
jo nurodymu darė fotografas Harvėjus (pavyzdžiui, Močikų miesto Pan- 
jamarkos piramidė), vėliau buvo daromi raižiniai, kuriais iliustruotas 
Skvairo didžiulis veikalas, kukliai pavadintas „Kelionių po Peru nuo- 
tykiai“. Knyga įdomi ne tik senovės Peru paminklų fotografijomis, bet 
ir močikų kalbos aprašymu. XIX amžiaus antrojoje pusėje šia kalba dar 
kalbėjo šiaurinės Peru pakrantės bendruomenės — Eteno — indėnai. (Be- 
je, Etene mcčikų kalba laikėsi iki XX amžiaus vidurio.) 

Sumanytiems didžiuliams archeologiniams tyrimams Skvairas išleido 
visas savo lėšas, o fizines ir dvasines jo jėgas išsekino nuolatiniai šei- 
myniniai kivirčai. Grįžęs į tėvynę, šis mirtinai pavargęs peruanistikos kla- 
sikas savo gyvenimo klajones baigė psichiatrinėje ligoninėje. Pastabas 
apie Skvairo pačią brangiausią kelionę — ekspediciją į močikų šalį — 
spaudai parengė jo brolis, Atgarsių į savo knygą Skvairas pro ligoninės 
sienas nebeišgirdo. Tačiau kaip tik šis leidinys daugiau negu prieš jį 
(ir po jo) išieistieji prisidėjo prie senosios šiaurinėje Peru buvusios Moči- 
kos kultūros atradimo. Skvairo veikale yra ir frazė, kurią galima vadinti 
raktu Mocikos kultūros lobiams atrakinti: „„Močikų keramika yra ju 
kalba”. i 

„Močikų keramika yra jų kalba",— rašė Efraimas Skvairas. Tad jsi- 
klausykime į šią kalbą ir supraskime, ką ji pasakoja mums apie savo kū- 
rėjus, Amerikos puodininkystės naginguosius meistrus. Galutinai moks- 
liškai atrasti Močikos kultūrą buvo galima tik išstudijavus jos keramiką, 


kurią, palaidotą Močės slėnyje, į dienos šviesą iškėlė Maksas Ūlė 

Apskritai didziausia ir puikiausia ke- 
ramikos kolekcija yra iš Šiaurės Peru 
Čikamos slėnio, kur rasta daugybė mo- 
čikų kapų. Kolekciją surinko Larkų šei- 
ma, valdžiusi didelę dalį kadaise moči- 
kams priklausiusių žemių. 

Tą įspūdingą kolekciją 1926 metais 
pradėjo rinkti Rafaelis Larkas Herera, 
kuris Čikamos slėnyje turėjo asjendą. 
Tėvui mirus, močikų keramiką toliau rin- 
ko (jau daugiau remdamasis mokslu) nau- 
jas dvaro šeimininkas Rafaelis Larkas 
Hoilė. Per 60 metų Larkų šeima surinko 
daugiau kaip 60 tūkstančių keramikos 
dirbinių! Kiekvienas, norintis nuodugniai 
pažinti senovės Peru indėnus, turi per- 
skaityti tuos 60 tūkstančių molinių kny- 
eu, kurios sudaro Rafaelio Larko Here- 
ros muziejaus, pastaraisiais metais iš Čik- 
lino perkelto į Limą, aukso fonda. 

Molinius indus puošia indėnams ne- 
iprasty ilgabarzdžių vyrų portretai. Jų 
įdomūs vedai. tartum liudija, kad močikų 
valstybėje gyventa įvairių rasių žmonių. 
Dauguma pavaizduotųjų aiškiai indėniškų 

Močikų keramika ne tik rodo, kaip jos kūrėjai gyveno, bet puikiai atspindi ir indėnų ap- 
linka. Viršuje — tipiškas močikų indas su žuvį gaudančio paukščio atvaizdu. Apačioje — 
piešinio detalė 

bruožų, o kiti greičiau primena kinus, treti turi net negroidų požymių“. 
Pirmą ir paskutinį kartą per visą prieškolumbinės Amerikos istoriją se- 
nieji Naujojo Pasaulio gyventojai čia parodyti tokie, kokie buvo iš tik- 
IŲjų: nepagražinti ir nesukarikatūrinti, taip pat be jokio hercizavimo. O 
juk tie, kuriuos matome šioje „molinėje galerijoje“, iš tikrųjų buvo gar- 
bingiausi Močikos valstybės žmonės. Įdomu ir tai, kad archeologai tą 
pačią galvą dažnai randa pavaizduotą įvairių slėnių, kur gyvenc močikai, 
kapuose. Vadinasi, tas žmogus tikriausiai valdė kelis slėnius, gal buvo 
net vyriausiasis valdovas. 

Kodėl į mirusių valdinių kapus buvo dedami jų gyvų valdovų atvaiz- 
dai? Gal senovės Peru indėnai manė, kad savo antgamtine stebuklinga 
galia valdovas gins valdinius ir po mirties, jau pasitraukusius iš žemiš- 
kojo pasaulio. 

Palyginti su skulptūriniais senovės močikų portretais, keramikos dir- 
binių piešiniai ne tokie meniški, tačiau kur kas dokumentiškesni. Ant 
dubenų ir ąsočių pavaizduotas visas Močikos kultūros indėnų gyvenimas. 
Taigi pasakojimas apie molinį Močikos kultūros autoportretą galėtu už- 
imti kur kas daugiau negu vieną skyrių. Pamėginkime iš „molinės auto- 
biografijos“ išrinkti vien faktus ir papildykime juos archeologų komen- 
tarais. Pirmiausia, kaip ir ankstesniuose skyriuose, iškelsime du svar- 
biausius klausimus: „kur?“ ir „kada?“ 

Močikos kultūros keramikos dirbinių aptinkama daugelyje Šiaurės Pe- 
Tu slėnių — nuo Cheketepekės oazės šiaurėje iki Nepenjos oazės pietuo- 
se. Svarbiausi šios kultūros židiniai buvo Cikamos ir ypač Močės slėniai 
(pastarojo vardu ši kultūra ir pavadinta). Abiejų upių slėniai buvo labai 
tankiai gyvenami, čia daugiausia ir šventyklų. Manoma, kad šiaurinės 
Peru pakrantės slėniai tuomet (ir dabar) buvo kur kas tankiau gyvenami 
regu pietinės — Ikos, Naskos ir kiti. 

Močikų tekstilės dirbtuvė. Viršuje — tikriausiai dirbtuvės prižiūrėtojas ar net savininkas, 
sveikinantis svečią 


* J. Beriozkinas abejoja, ar tai Močikos kultūros gyventojų portretai. Žr. pastabą 
rusiškajame šios knygos vertime. 


88 


Močikų keramikoje dažnai puikiai atsispindi ir šiaurinės Peru pakran- 
tės kraštovaizdis: kalvota dykuma, kur pamatysi vien kaktusus, kopas, ir 
po jas atsargiai gtobio šdiukštinėjančią Peru lapę. Kai kurie puodžiai 
vaizdavo pamario peizažus, žvejų kaimelius ir jūrą, skalaujančią Moči- 
kos valstybės krantus. 

Daugybė močikų indų padaryti apie I—VII mūsų eros amžių. Taigi 
Močikos valstybė šiaurinėje Peru pakrantėje gyvavo 600—700 metų.” 
Ekonominis gyvenimas, kaip ir Viru slėnyje, rėmėsi intensyvia žemdir- 
bystė, kurios pagrindas buvo guano trąšos ir drėkinimo sistemos. Vienas 
toks kanalas, kuriuo tekėjo Čikamos vanduo, yra 113 kilometrų ilgio. 
Kitas — 3 metrų pločio ir 2 metrų gylio — tęsiasi net 145 kilometrus! 
Čikamos slėnyje močikai pastatė ir puikų 15 metrų aukščio akveduką, 
kuriam prireikė pustrečio milijono tonų žemių. 

Mocikai augino visus prieškolumhinėje Peru. žipomus kultūrinius au-, 
galus, pirmiausia kukurūzus, kurię piibfėsdavo du tris kartus per metus 
ir buvo pagrindinis senovés Peru indėnų maistas; paskui bulves. ir. batatus, 
saldžiąsias manijokas, moliūgus, Čilės pipirus, cinamonus, ananasus, dyg- 
iiuotasias anonas (annona muricata) ir Limos pupeles (ispaniškai — pal- 
lares), kurios netrukus užmins mums labai keistą, be to, visiškai su gam- 
tos mokslais nesusijusią mįslę. Močikai mėgo kramtyti kokamedžių lapus. 
Visas savo augintas kultūras ir tas, apie kurias tik žinojo (kakavos pupe- 
les, žemės riešutus, vietinius agurkus pepino ir kitas) močikai pavaizda- 
vo ir keramikoje. Iš piešinių sužinome, kad močikų žemdirbiai dirvą pu- 
rendavo medinėmis lazdomis, turėjo varinių žemdirbystės įrankių. Moči- 
kos kultūros indėnai augino kalakutus, antis, jų mėgstamass skanėstas 
buvo jūrų kiaulytės. Valgė ir saulėje džiovintą lemų mėsą. 

Dar indėnus maitino dosni jūra. Močikg! ž žvejai plaukiojo savotiškais 
vienviečiais nendrių luotais, vadinamaisiais nėndriniais žiogeliais. Kera- 
mikoje labai tiksliai pavaizduota ne tik žvejyba, bet ir pačios žuvys, kra- 
bai, net jūrų liūtai. 

Medžioklė, ne taip kaip žvejyba, buvo, matyt, aukštuomenės privile- 
gija. Keramikos dirbiniuose dažnai vaizduojama, kaip medžiojami elniai, 
kurių dabar šiaurinėje Peru pakrantėje nebėra. Kilmingieji medžiotojai 
piešiniuose pasipuošę turbanais. Matome ir medžioklinių šunų, ir varo- 
vų, ir tinklų, kuriais kažkada buvo gaudomi elniai. Ant vieno indo vaiz- 
duojama pumos medžioklė: didžiūnas ją nušauna užnuodyta strėle iš svai- 
domojo vamzdžio, nors paprastai buvo mėtomos ietys. Senovės indėnai 
mokėjo medžioti ir lasu. Galingus jūrų liūtus vyrai užmušdavo kuoko- 
mis — tvodavo per. nosį. Svaidomaisiais vamzdžiais močikai medžiojo ir 
paukščius. 

Tie močikai, kurie nedirbo žemės, nežvejojo ir nepadėjo aukštuome- 
nei medžioti elnius, jūrų liūtus bei paukščius, valstybės turtus gausino 
amatais. Šalia puodžių pirmiausia minėtini audėjai. Ant vieno indo de- 
taliai pavaizduota, kaip buvo dirbama senovės Peru audyklose. Prie eile 
išrikiuotų staklių, žiūrėdamos į pakabintą ant sienos pavyzdį, audžia vien 
moterys. Dirbtuvėje tikriausiai labai tvanku, todėl šalia kiekvienos au- 
dėjos stovi didžiulis ąsotis su gėrimu. Audėjų darbą stebi lyg ir kokia 

meistrė. Piešinyje pavaizduotas vienas vienintelis vyras, gal svarbiausias 
prižiūrėtojas arba dirbtuvės savininkas. 

Močikų audinių išliko kur kas mažiau negu Parakaso ar Naskos. Ne- 
paisant to, akivaizdu, kad keramikos piešiniuose kartojami audinių raš- 
tai. Močikų amatininkai ne tik audė, bet ir darė aptaisus iš paukščių 
plunksnų, daugiausia papuošalus bei galvos apdangalus. 

Močikų valstybėje buvo labai ištobulintas aukso, sidabro, vario ir 
jų lydinių apdirbimas. Močikai — bene geriausi visos priešinkinės Peru 
metalurgai. Šio krašto juvelyrai mokėjo taikyti įvairiausią techniką: kal- 
ti, kalstyti, suvirinti ir ypač inkrustuoti brangiaisiais ir pusbrangiais ak- 
menimis, daugiausia turkiais. 

Svarbiausias aukštuomenės vyro papuošalas buvo spalvingas galvos 
apdangalas, panašus į turbaną. Jo surišimas, matyt, rodydavo žmogaus 
padėtį visuomenėje. Kai kurie kilmingi indėnai savo galvų apdangalus 
dar puošdavo gyvūnų kailiais (tikriausiai tų, kuriuos laikė savo globé- 
jais) arba sidabriniais pusmėnuliais (gal Močikos ir Čimu valstybių gy- 
ventojų taip garbinto mėnulio simboliais). Tokie metaliniai, kartais T 
raidės pavidalo, papuošalai puošdavo ir močikų karių šalmus. 

Močikų vyrai, kaip rodo keramika, buvo neaukšti, kresni, pailgagal- 
viai. Vilkėjo tipiškais Peru poncais iš medvilnės audinio. Kilmingieji 
kojas iki kelių dažydavosi juodai, todėl iš pirmo žvilgsnio atrodo lyg 
su tamsiomis kojinėmis. Avėjo sandalais jūrų liūtų odos puspadžiais. 

Moterų močikų keramikoje pavaizduota kur kas mažiau, jos ir 
paprasčiau apsirengusios. Matyt, jos visuomenėje buvo visiškai priklau- 
somos. Kaip rodo rasti skeletai, buvo gana neaukštos. Vilkėdavo dviejų 
dalių apdaru, ne tokiu puošniu kaip vyrų. Nešiojo tik sijonus, krūtinės 
neprisidengdavo, vaikščiojo visuomet basos, nedrįso net prasidurti ausų 
spenelių, nė (ne taip kaip vyrai) ką nors dėtis ant galvos. 

Viena, ką močikų, kaip ir viso pasaulio, moterys, galėjo sau leisti, 
buvo kosmetika. Jų karstuose randama obsidiano arba turkio veidrodžių, 
pincetų, kuriais, matyt, būdavo pešiojami nepageidautini plaukeliai (be- 
je, sidabriniais pincetais vyrai pešiodavosi retas barzdas) ir sidabrinių 
šaukštelių ausims valytis. 

Močikų keramikoje pavaizduota ir luošių: tiek suaugusių, tiek vai- 
ku — vienakojų, kuprių, kiškialūpių. Pasitaiko ir Siamo dvynių: vieni 
suaugę nugaromis, kiti — kaktomis; atpažįstame ir ligas, kuriomis tie 
žmonės sirgo: iš venerinių ligų — sifilis, iš akių ligų — katarakta. Mato- 
me ir gvdytojus, įvairiausiai padedančius negaluojantiems (gimdymas, 
nosies, galūnių bei kitų organų amputacija). 

Įdomu, kad senovės perujiečių keramikoje atsispindi ir įvairi dvasinė 
žmonių būsena: džiaugsmas, liūdesys, gilus susimąstymas, draugiškumas 
vienas kitam, Yra išlikęs puikus indas, kurio vienoje pusėje besijuokiantis 
veidas, o kitoje — skausmingas. Iš tikrųjų tos „molinės išpažintys“, at- 
skleidžiančios vidinį žmogaus pasaulį, jausmus, rodo, kokių didžiulių iš- 
raiškos galimybių turėjo „tikroji močikų kalba". 

Močikų keramikos dirbinių tematika labai plati: apima visą zmo- 
gaus gyvenimą nuo gimimo iki mirties, nuo pradėjimo akto iki linksmo 
skeletų šokio. Močikų vyrai, moterys ir vaikai — audėjai, medžiotojai, 

žvejai, žemdirbiai ir kariai — 
„Mmoliniame autoportrete” tebegy- 
vena savo gyvenimą. Tačiau Mo- 
čikos valstybės visuomenė jau 
buvo susiskirsčiusi sluoksniais, 
todėl ir ,moliniame metraštyje“ 
daugiausia dėmesio skiriama 
tiems, kurie valdė prieškolumbinę 
Peru. Močikų aukštuomenę mato- 
me linksmai šokančią, keliaujan- 
čią per savo valdas neštuvuose, 
kuriuos neša keturi vergai, me- 
džiojančią, puotaujančią arba gar- 
bingai priimančią kitos šalies pa- 
siuntinį. Didziunai dažnai vaiz- 
duojami su karių simboliais: kuo- 
ka, ietimi ir iečių mėtykle. Tik- 
riausiai tuo rėmėsi močikų galy- 
bė, o pati valstybė buvo sukurta 
karių, galimas daiktas, sudariusių 
platų biurokratijos aparatą ir be- 
veik profesionalią armiją, kuri 
padėjo užgrobti vis daugiau slė- ee on 
nių su žemės naudmenomis, van- TERED GS 

dens „šaltiniais ir priversti £y- Močikų kariai, pavaizduoti ant vieno šios 
ventojus statyti visiems reikalin- kultūros indo 

gus irigacijos įrenginius bei mo- 

numentalias šventyklas. Kaip tik Močikos kultūros indėnai viename 
savo slėnyje pastatė didžiausią senovės Peru piramidę, kurią netrukus 
ir aplankysime. Kaip teigia jau minėtas pateris Kalanča, vienu metu ją 
statė 200 tūkstančių indėnų. 

Vyriausiasis Močikos valstybės karo vadas ir valdovas tikriausiai 
buvo ir vyriausiasis žynys. Kai kurie mokslininkai, pavyzdžiui Rafaelis 
Larkas Hoilė, mano, kad jis buvo vadinamas „sikič“ (cie quich). Jo valdi- 
niai neabejojo dieviška valdovo kilme, kurią rodo ant keramikos vaiz- 
duojamas valdovas su jaguaro iltimis. Atskirus Šiaurės Peru slėnius val- 
dė sikičo patikėtiniai, savotiški gubernatoriai, kurie, galimas daiktas, 
kaip ir Čimu valstybėje, buvo vadinami alaekais. Kaip tik šitie karių 
bei žynių aristokratijos atstovai ir vaizduojami gražiausiuose močikų ke- 
ramikos dirbiniuose. Kai kurių močikų valdovų rasta net po keletą port- 
retinių indų, vaizduojančių įvairius jų gyvenimo tarpsnius. Pasitaiko ir 
labai puošnių vietinių infantų (močikų kalba „si kič aen" (cie quich 
aen) — berniukų, tikriausiai pirmagimių, kurie, mirus tėvui, turėdavo 
perimti jo dieviškąsias funkcijas. 

Keramikos piešiniuose pabrėžiama ypatinga mociky valdovų padėtis. 
Valdiniai savo valdovui ir jo vietininkams gali pasirodyti tik iki pat 
kelių nulenkę galvas. Rankos turi būti nuolankiai sudėtos, kaip mel- 

Šiaurės Peru. Svarbiausi senųjų kultūrų centrai ir upės, kurių slėniuose šios kultūros kles- 
tėjo 
džiantis šventykloje. Per puotą arba valdiniui suteiktą audienciją val- 
dovas visuomet sėdi aukštame soste po baldakimu, kuris saugo jo kilnią 
galvą nuo saulės spindulių. Moterys tokiose puotose ir priėmimuose, aiš- 
ku, nedalyvauja. 

Valdovas ir jo alaekai gyveno prabangiuose rūmuose. Tačiau kartais 
iš rūmų jie išvykdavo ir, lydimi gausios palydos, nešiojami patogiuose 
neštuvuose, inspektuodavo tolimiausius valstybės kampelius. Močikos 

valstybėje valdovai buvo ir aukščiausieji teisėjai, teisdavo nusižengusius 
nerašytiems valstybės įstatymams. Bausmės būdavo iš tikrųjų žiaurios. 
Nusikaltėliui būdavo nukertamos tam tikros kūno dalys, destis kokia 
kaltė. „Lengviausia“ bausmė buvo nosies nukirtimas. Nuteistajam galėjo 
nupjauti viršutinę arba apatinę lūpą, nukirsti vieną arba abi kojas, išdur- 
ti akis arba nukirsti varpą. 

Keramikoje vaizduojamas ir aukščiausios bausmės vykdymas — nusi- 
kaltėlis užmušamas akmenimis. Visos bausmės buvo vykdomos viešai, 
kad bijotų kiti. Pasmerktasis akmenimis būdavo užmušamas stebint dau- 
gvbei žiūrovų, dažnai ir pačiam aukščiausiajam teisėjui, vyriausiajam 
žyniui ir valdovui viename asmenyje. Taigi pažvelkime dar kartą į moli- 
nius mociku valdovų veidus. Juose matyti jėga ir stiprybė, dieviškumas 
ir įstatymas, orumes ir aristokratiškumas, kitaip sakant, tarytum atsi- 
spindi ir šitos savitos senovės Peru kultūros didybė“. 


DIEVAS KARSTE 


Iki šiol Močikos kultūros indėnus matėme jų piešiniuose ir kapuose 
rastuose portretiniuose induose. Tačiau Šiaurės Peru indėnų kapuose pa- 
sitaiko ir mociky diduomenės vyrų palaikų. Juk vieną tokį egzempliorių 
gavo dovanų pats Ispanijos karalius Karolis III. 

Ne per seniausiai archeologai Viljamas Dunkanas Strongas ir Klifor- 
das Evansas Viru slėnyje, netoli de la Kruso huakos, rado močikų kapą, 
kurio dar nebuvo spėję aptikti ir sunaikinti liūdnai pagarsėję Peru vagi- 
šiai — huakeros. 

De la Kruso huakos kape (tikriau tariant, nedideliame iš nendrių vir- 
šūnių nupintame karste) buvo unikalus jau ne keraminis, o medinis vy- 
riausiojo močikų dievo atvaizdas. Kartu su juo nendriniame karste gu- 
lėjo ir žmogus, matyt, miręs labai senas. Kilmingą velionį, kaip paprastai, 


* Pasak J. Beriozkino, faktai nepatvirtino M. Stinglo samprotavimų apie Močikos vals- 
tybę. Vert. past. 

paskutinėje kelionėje lydėjo daugybė keramikos daiktų, medvilninių au- 
dinių ir dirbinių iš plunksnų, taip pat po senojo didžiūno mirties rituališ- 
kai paaukoti žmonės. 

Greta mirusiojo gulėjo kokių dešimties metų berniukas. Kas jį siejo 
su velioniu? Paaukotas buvo ir vergas, tikriausiai mirusiojo asmens sar- 
gybinis, beje, gana aukštas vyras. Kape dar gulėjo dvi kukliai aprengtos 
moterys, nors tikriausiai buvo mylimiausios palaidotojo žmonos. Užtat 
pats alaekas buvo aptaisytas itin puošniai. Veidą dengė varinė kaukė. 
Juosta — sų šventųjų gyvačių galvomis galuose. Ant galvos — turbanas, 
papuoštas lapės snukiu, nes lapę močikai laikė šventumo simboliu. Ant 
mirusio didžiūno ir greta gulinčio vaiko (pagalbininko) buvo padėta la- 
bai graži lazda, inkrustuota spalvotu perlamutru (dabar tai vienas vertin- 
giausių Peru nacionalinio archeologijos ir antropologijos muziejaus Li- 
moje eksponatų). Lazdą puošia seno Žmogaus su plėšriomis jaguaro ilti- 
mis atvaizdas — tikriausiai vyriausiasis ar vienas iš vyriausiųjų močikų 
dievų. Rafaelis Larkas Hoilė net linkęs manyti, kad tai rodo močikų re- 
ligiją buvus monoteistinę. Remiantis ne visiškai aiškiais kur kas vėliau 
gyvenusių Čimu indėnų liudijimais, šis dievas buvo vadinamas Ai Ape- 
ku, pažodžiui —,,tuo, kuris kuria“, taigi Kū- 
rėju. 

Rafaelio Larko Hoilės manymu, Ai Ape- 
kas pavaizduotas ir ant įvairių laikotarpių 
Močikos kultūros indų. Ant seniausiųjų jis 
dar atrodo kaip žmogus su kačių šeimos 
plėšrūno — Čavino jaguaro — galva. Vėliau 
iš jaguaro liko tik būdingiausioji Zymé — 
siaubingos iltys. Ai Apeko simbolis visuomet 
buvo juosta, papuošta dvigalve gyvate. 

Ai Apekas, arba Kūrėjas, — tai jau die- 
vas, panašus į žmogų. Geras dievas. Jis gy- 
do ligonius, saugo jūroje žvejus, globoja 
žemdirbius. Jis geba tai, ko nepajėgia zmo-. 
nės. Lydimas nuolankaus tarno driežo, tik- 
riausiai „asmens gydytojo“, jis ištikimo 
paukščio sparnais gali pakilti į dangų. Ai 
Apeko palydoje dar matome sakalą, kuris 
saugo dievo herbus, ir jūrų erelį —,,asmens 
pasiuntinį“. Kūrėją visuomet ištikimai lydi 
šuo, padeda paukščiai — kormoranas ir ko- 
libris. Dievas gali pasiversti kuo tiktai nori, 
net močikų mėgstamiausiais augalais: kuku- 
rūzais, agurkais ir kt. Kai kuriuose pieši- 
niuose Kūrėjas įnirtingai grumiasi su piktais 
demonais, panašiais į krabus, žuvis arba į 
kažkokį Peru vampyrą. 

Bišids UE Eaisios, Vine Side I Žinoma, šias fantastiškas kautynes Kūrė- 
nyje de la Kruso huakoje rastos jas, apsiginklavęs kažkokiu lyg peiliu, lyg 
medinės lazdos viršūnė kirviu (močikų tumi), visuomet garbingai 

laimi. Užtat jis garbinamas ir šlovinamas. Ai Apekas turi dar vieną la- 
bai sunkią užduotį. Kaip ir antikos Atlantas, aukštai iškėlęs rankas, jis 
esą laiko visą dangaus skliautą, kurį močikai vaizdavosi kaip didžiulę 
dvigalvę gyvatę. 

Tokio dievo, laikančio dangaus skliautą ir nugalinčio visokius de- 
monus, atvaizdą ne pieštą, o trijų Matavimų, padarytą iš medžio bei per- 
lamutro, ir rado Strongas su Evansu nendriniame karste de la Kruso hu- 
akoie. 

Karste rastasis dievas labai padeda suprasti, kaip keitėsi senovės pe- 
rujiečių religinės pažiūros. Garsus vokiečių peruanistas Gerdas Kučeris, 
parašęs apie Močikos ir Čimu kultūras vieną savo veikalą, sako, jog 
indų piešiniuose vaizduojama daugelis močikų dievų ir demonų. Daugu- 
ma jų — antropomorfinės dievybės su žvėrių arba paukščių galvomis, su 
sparnais, pėdomis ar uodegomis. Tačiau apskritai jie panašūs į žmones. 
Tos fantastinės figūros močikų keramikoje nupieštos taip realistiškai, lyg 
būtų kažkada iš tikrųjų egzistavusios. Jų antgamtinę galią rodo šventie- 
ji simboliai, dažniausiai gyvačių galvos, plėšrūnų dantys arba ritualiniai 
peiliai apvaliais ašmenimis. Kaip tik jaguaro iltys puošė dievą ant me- 
dinės lazdos iš de la Kruso huakos. 

Tačiau šitas dievas jau visiškai kitoks negu paukščių, žuvų ar krabų 
pavidalo demonai. Tai jau visais atžvilgiais dievas žmogus, kurį žmogus 
sukūrė pagal savo pavyzdį. Iš viso ankstesnio pavidalo likusios tik ja- 
guaro iltys. Galiausiai iš daugybės dievų ir demonų vieninteliu Močikos 
kultūros indėnų dievu tampa Ai Apekas — Kūrėjas. Šitam dievui — mo- 
čikų monoteizmo pradininkui — galbūt ir buvo skirtas visoje Peru pa- 
krantėje didžiausias kulto pastatas — garsioji Saulės piramidė Močės 
slėnyje. 


SAULĖS PIRAMIDĖ IR 
MENULIO PIRAMIDĖ 


Mocikai, he taip kaip jų pirmtakai iš Viru slėnio ir Močikos kultūros 
Sela = Čimu valstybės kūrėjai, niekuomet neturėjo tikros sostinės. 
Užtai jie pastatė didingą kulto metropoliją Močės slėnyje, maždaug už 

penkių kilometrų nuo Truchiljo miesto, vietinių gyventojų vadinamoje 
Močikos pampoje. Pastato pagrindas -— dyi., didžiulės piramidės su gre- 
timais pastatais ir kapinynas. Pirmoji “Saulės piramidė (Huaca de Sol), 
matyt, buvo svarbiausias kulto centras. Antroji — Mėnulio piramidė (Hu- 
aca de la Lund) ir visas statinių kompleksas tikriausiai buvo šios karių 
ir žynių valstybės valdovo bei aukščiausių pareigūnų rezidencija. 

Laiptuota Saulės piramidė kur kas aukštesnė už kitus kada nors Pe- 
ru pakrantėje buvusius statinius. Jai pastatyti reikėjo ne mažiau kaip 
50 milijonų (!) saulėje džiovintų plytų. Iš pradžių piramidės pag- 
rindas buvo 228X135 metrų, o aukštis — 48 metrai. Mėnulio piramidė, 
prigludusi prie Sero Blanko šlaito, buvo 21 metro aukščio, o jos pag- 
rindas — 80X60 metru. 
strumentu, "kuriais tikriausiai grojo cae žyniai ir kurie, Padikaigos 
apeigoms, buvo rituališkai „nužudyti“, tai yra sulaužyti. Mėnulio pira- 
midės patalpų vidines sienas puošė daugybė freskų“ , gražiausioje iš jų 
vaizduojamas daiktų maištas ir karas su žmonėmis. 

Močikų statinių liekanų yra ir Nepenjos slėnyje, Panjamarkoje. Di- 
džiuliame komplekse dominuoja šešių pakopų 28 metrų aukščio pirami- 
dė, primenanti šumerų zikuratus, ypač pastatytąjį Šumerų mieste Ure. 
Panjamarkos pasididžiavimas yra puikios freskos, kurias kruopščiai iš- 
tyrė, o daugelį ir nuvalė profesorius Richardas Šėdelis. Freskos liudija, 
kad močikų visuomenė buvo susiskirsčiusi sluoksniais. Vienoje matome 
močikų valdovą ir aukojimui paruoštus nuogai nurengtus, tikriausiai gy- 
vatėmis surištus karo belaisvius. Močikai, kaip actekai ir kitos senovės 
Meksikos tautos, aukojo žmones, paprastai“ karo -belaišvius. Galimas dai- 
ktas, jog dažniausiai būdavo kariaujama vien dėl to, kad būtų pakanka- 
mai belaisvių ritualui. Aukos kraujas būdavo skiriamas kokiam nors 
dievui, pavyzdžiui, Mėnuliui per pilnatį. 

Aukota šalia piramidės arba pačioje šventykloje ar ant jos stogo. 

Močikų įsivaizdavimu, žmonių kraujas buvo mėgstamiausias dievų 
maistas. Dievas pats valdąs žynio ranką, kai šis ritualiniu peiliu pjau- 
na aukos galvą. Paaukotų žmonių kraują dievams nunešą jų pasiunti- 
niai — jūrų ereliai. Indėnų supratimu, auka garantuojanti gerą derlių ir 
sėkmingą žūklę. Berlyno profesorius Gerdas Kučeris ant keramikos ra- 
do piešinių, kuriuose vaizduojami jūrų ereliai iš apeiginių dubenų ge- 
riantys šventąjį skystį — per apeigas paaukotų žmonių kraują. 

Piramidė — ne tik Žmonių aukojimo vieta. Per religines apeigas čia 
vykdavo ir savotiškos sporto varžybos, tikriau sakant, būdavo lenkty- 
niaujama, kas greitesnis. Tokios lenktynės pavaizduotos ant daugelio 
močikų indų. "Būdavo bėgama iki piramidės. Lenktyniaujantieji apsireng- 
davo gražiausiais drabužiais, galvas apsivyniodavo turbanais, rodan- 
čiais kilmingumą. Galbūt ir bėgimas prie piramidės turėjo garantuoti 
gerą derlių. 

Pagaliau piramidėje vykdavo įprastos kulto apeigos, per kurias rei- 
kėdavo ne tik melstis, bet ir kramtyti kokamedžio lapus. 


* Tiksliau būtų vadinti piešiniais, nes Pietų Amerikos indėnai freskos technikos nezi- 
nojo. Žr. šios knygos rusiškojo vertimo red. past. 

Visoje Peru yra išlikusių prieškolumbinių miestų. Įspūdingiausias iš jų Maču Pikčus — indėnų 
Erelių lizdas, pasislėpęs aukštai kalnuose Peru Sieroje. Atrastas XX amžiuje 

Šventasis Pačakamakas buvo senovės Peru 
orakulas 


Šių dienų Peru indėnai 


Maču Pikčus 


Iš akmens iškaltas gnomonas — intihuatana 
(vieta, kur pririšta saulė). Maču Pikčus 


Puošni senovės Peru keramika 


Maču Pikčaus griuvėsiai 


Išsiuvinėtas Parakaso audinio pakraštys su šokančiu kariu arba dievybe 


Parakaso audinio fragmentas 

Kai kuriuos senovės Peru audinius puošia geo- 
metrizuotos figūros 


Senovės Peru audinys su stilizuota paukščio 
figūra 


Kalnuotosios Peru peizažas kur kas įvairesnis negu Kostos 


Mumifikuota paaukoto 
zmogaus galva is Pietu 
Amerikos 


Laidojimo bokštas (Culpa), 
puošiantis garsųjį Siljusta- 
ną, vieną iš priešinkinės 
Koljos (aimarų) valstybės 
centrų 


Senosios Pietų Peru kultūros paliko daugybę mumijų 


Pirmasis senovės Peru susižinojimo būdas — 
mazgų raštas kipu 


Mumijos būdavo aptaisomos puikiausiais au- 
diniais 

Senovės Peru Čavino kultūros laikotarpiu 
klestėjo jaguaro (gal ir kitų kačių šeimos plėš- 
rūnų) kultas, kurį primena jaguaro iltimis 
papuoštos kaukės 


Didžiulę mįslę mokslui užminė prieš du tūkstančius metų gyvavusių Peru kultūrų gigantiški 
piešiniai Naskos pampoje. Vienas iš jų — paukščio atvaizdas 


Vienas iš spėjamų Naskos „aerodromų“ 


Beždžionės atvaizdas Naskos pampoje 


Jau trisdešimt metų profesorė Marija Reichė 
tyrinėja Naskos pampos paveikslus. Nuotrau- 
koje mokslininkė viduryje didžiulės spiralės, 
kuri baigiasi beždžione 


Dar viena Naskos pampos figūra 

Apurimako slėnis, kuriame iškilo inkų valstybė 

Inky tvirtove Saksahuamanas, kurio trigubas akmeninis pylimas ir dabar kelia nuostaba 


Saksahuamano fragmentas 


Saksahuamano vartai 


A Ai 
y 4 M 


say 


Giliai įsigraužusi tarp kalnų, vingiuoja šventoji upė Urubamba 

Tiahuanako monolitai 

Archeologas mėgėjas Artūras Poznanskis daugelį Tiahuanako statulų perkėlė į Bolivijos sos- 
tinę La Pasą. Tačiau ir čia jos nyksta dėl automobilių sukeltos vibracijos 

Polichrominė inkų amfora su stilizuotomis pumų figūrėlėmis (ąsomis) 


Peru rastos lazdos papuošalas su meniška indėno figūra 
Polichrominis indas iš Pietų Peru, vaizduojantis didžiūną 
Priešinkinio laikotarpio keramika 


Naskos didžiūno keraminis portretas 


Peru indėnai su lamomis 


Močikų didžiūno keraminis portretas 


Per sraunias upes Peru indėnai darydavo lynų tiltus; kai kuriais iš jų naudojamasi ir dabar 


Unikalus medinis senovės perujiečio portretas 


Auksinis Peru indas, papuoštas vietininko 
portretu 


Medinė figūra iš senovės Peru. Palyginti su 
metalo ir keramikos dirbiniais, medinių dirbi- 
nių yra labai mažai išlikę 

Auksinė figūrėlė, rasta Peru dykumoje 


Keramika iš Pietų Peru; vaizduojamas kauko- 
lių medžiotojas, vienoje rankoje laikantis 
ritualinį peilį (tumi), kitoje — kuoką 


Peru didžiūno keraminis portretas 

erdvėlaivio astronautai. Nuotraukoje — dalis sienos su šventuoju Titikakos ežeru 


Auksinės figūrėlės iš Peru 


Titikakos ežero ir jo pakrančių vaizdai 

Senieji Andų gyventojai — uru indėnai — būstus statosi Titikakos ežere 


Saulės ir Mėnulio piramidės Močės slėnyje, Panjamarkos piramidė 
Nepenjos slėnyje — nėyvienintelės. Piramidžių yra išlikę ir močikų te- 
ritorijos šiaurėje. Dideliame kulto centre Pakatname, Cheketepekės slė- 
nio pakraštyje, archeologas Henrikas Ubelodė-Dėringas, tris kartus ty- 
rinėjęs šitą teritoriją,“ šuskaičiavo 97 piramides. Ant jų laiptų kai kur 
kartu su žmonėmis, matyt, būdavo aukojamos ir lamos, tikinčiųjų at- 
varytos iš kalnų. 

Didžiausios — Pakatnamo — piramidės pagrindas yra 60X60 metrų; 
ji orientuota į šiaurę, kaip ir greta jos palaidoti mirusieji nendriniuose 
karstuose. Mokslininkai mano, kad šiaurės pusė Močikos kultūros indė- 
nams turėjo priminti jų protėvynę. Kitos močikų piramidės viena po 
kitos buvo aptiktos Kortadoje, Kartavijuje ir Blankoje. 

MOČIKŲ AUKSO IEŠKOJIMAS 


Visas močikų piramides kolonistai ispanai ir dabartiniai perujiečiai 
vadino ir tebevadina huakomis, "kečujų — valstybine inkų — kalba | tai 


reiškia „šventas“, „šventa vieta". 


Prieškolumbiniams indėnams huaka galėjo būti ežeras, kalnas, ak- 
muo arba medis. Kiekviena tokia natūrali ar žmogaus padaryta huaka, 
indėnų supratimu, turėjo antgamtinę galią. Todėl net paprasčiausias ak- 
muo prieškolumbinės Peru gyventojui galėjo atsakyti į kiekvieną klau- 
simą. Tačiau pokolumbinės epochos perujiečiai, iš Europos čia atėję 
ispanai, baltieji ir metisai — šios Pietų Amerikos respublikos dabarti- 
niai piliečiai huakomis laiko tik Zymesnes senovės indėnų šventąsias 
vietas — piramides. Todėl nėra ko stebėtis, kad jau pirmuosius Peru 
kultūros paveldėtojus iš teisybės labiausiai domino auksas. 

Pirmosios Peru huakos, kurių turtą troško pasigrobti konkistadorai, 
buvo Močikos, o vėliau Čimu šventyklos Močės slėnyje, ypač didžiau- 
sias Peru pakrantės statinys — garsioji Saulės piramidė. 

„Civilizuoti“ indėnų piramidžių plėšikai į Saulės piramidę įsibrovė 
originaliai, bet labai barbariškai. Svarbiausias plėšikavimo organizato- 
rius ispanas Montalva pasuko Močės srovę ir nukreipė ją tiesiai į šven- 
tyklą. Vanduo padarė tai, ko plėšikai tikėjosi. — pralaužė vieną Saulės 
piramidės sieną ir atvėrė Montalvai duris į jau tuomet daugiau kaip tūks- 
tančio metų šventyklą. 

Grobis iš tikrųjų buvo „to vertas“. Montalva su savo bendrais rado 
piramidėje daiktų už 800 tūkstančių dukatų. Vienuolis Kalanča, rašy- 
damas apie Saulės piramidės apiplėšimą, pažymėjo, kad tarp auksinių ir 
sidabrinių indų labiausiai dėmesį traukė žmogaus aukščio iš gryno au- 
ksc nulieta vyriausiojo indėnų žynio statulą. Taip buvo išplėšta pirmo- 
ji Močikos kultūros indėnų huaka. Beje, iš tų prieškolumbinės epochos 
indėnų šventovių pavadinimo gavo vardą ir jų plėšikai — huakeros. Tie- 
siog likimo ironija, kad patį didžiausią grobį pasiglemžti jiems padėjo 
vienas pakrikštytas vietinis indėnas, Mansičės kaimo vadas Antonijas 
Čaikė. Jis vylėsi gauti iš ispanų aukštesnes pareigas, o gal ir bajoro titu- 
lą, jeigu pasakys, kur paslėpti protėvių lobiai. Čaikė pranešė, kad dau- 
giausia aukso galima rasti Liomaiohuanos huakoje. Konkistadorai šven- 
tyklą išplėšė, ir iš tikrųjų grobį rado neregėtą. Čaikei buvo pripažinta 
teisė gauti dalį grobio. Indėnų Judo „trisdešimt sidabrinių“ susidarė ne- 
maža suma. Deja, premija taip ir liko tik popieriuje. 

1563 metais kažkoks Garsija Gutieresas de Toledas Liomaiohuanoje 
rado kitą didžiulį lobį. Šį kartą grobis buvo tiksliai padalytas koloniji- 
nės administracijos valdininkams, net karalius neliko nuskriaustas — ga- 
vo savo penktąją dalį (oficialiais duomenimis, 61622 pesus). Ši huaka 
buvo grūste prigrūsta indėnų daiktų, padarytų iš aukso ir brangiųjų ak- 
menų,— nelyginant pagerinta bandelė razinų. Truchiljo gyventojai eu- 
ropieciai tas aukso razinas, tai yra dubenis, apyrankes ir juostas, ran- 
kiojo dar daug metų po Garsijos de Toledo mirties. Vertingiausias radi- 
nys čia buvo didžiulė auksinė žuvis, galbūt vieno iš daugybės žuvinių 
demonų atvaizdas,— irgi iš gryniausio aukso. Vietiniai indėnai ispa- 
nams pranešė, kad huakoje esanti dar viena didžiulės auksinės žuvies 
skulptūra. Šią „žuvį“ Močės slėnyje iki šiol tebegaudo šimtai godžių 
aukso ieškotojų. Laimė — bergždžiai. 

Iš tikrųjų laimė. Auksinius indus, papuošalus ir dievų atvaizdus — 
visas šias kultūros ir meno vertybes indėnų piramidžių plėšikai lydy- 
davo, paversdavo monetomis, luitais ir gabalais. 

Dabar močikų ir kitų senovės Peru auksakalių kūriniams tai nebe- 
gresia. Net mažaraščiai huakeros žino, kad už senovės indėnų dirbinį 
galima gauti daugiau negu už didžiausią aukso luitą. Todėl senovės Pe- 
ru Meno kolekcijas iš tikrųjų retkarčiais papildo puikūs eksponatai. An- 
tai perujiečio Migelio Muchiko Galjo kolekciją neseniai papildė labai 
graži pumos figūra, padaryta iš plono aukso lakšto, su tuščiavidure tri- 
mate galva. Pumos kūnas iš visų pusių išgražintas kalstymu, pridėtos dar 
dvi dvigalvės gyvatės. Liežuviu puma laiko auksinę žmogaus kauke. 
Neseniai rasta ir močikų auksinių varpelių, aukojimo peilių, auksinių 
šalmų ir lazdų, auskarų, apyrankių, sandalų, puikiausių gryno aukso por- 
tretinių indų. 

Močikos ir Čimu kultūros auksas kartais turi savotišką sidabro at- 
spalvį. Matyt, todėl, kad primintų čia, pakrantėje, taip garbintą Mėnu- 
lį. Šventąjį Mėnulį primena ir daugybė pjautuvo pavidalo diademų, puo- 
šiančių 'auksines Čimu ir Močikos kultūros figūrėles. Auksinius daiktus 
močikai inkrustuodavo smaragdais, turkiais arba perlamutru. Tiesą sa- 
kant, nuo Močikos kultūros ir prasidėjo „auksinis Peru aukso amžius". Jau 
ankstesnių kultūrų (Čavino, Naskos) žmonės mokėjo apdirbti auksą, ta- 
čiau močikai indėnų metalurgiją pakėlė į naują pakopą, surado naujų 
apdorojimo būdų (pavyzdžiui, mėgstamą „prarasto vaško“ metodą). 

“ Kelis šimtmečius siautėję nepasotinami plėšikai ne visas Mocikos 
kultūros brangenybes sulydė į luitus. Dabar šitie išlikę stebukliukai 
mums pasakoja apie naginguosius senovės Peru meistrus lygiai kaip ir 
didžiausi jų kūriniai — Saulės piramidė ir Mėnulio piramidė. 


REQUIEM ŽUVUSIEMS 
DRUGELIAMS 


Saulės piramidės, Liomaiohuanos ir kitų Močikos, o vėliau Čimu. 
valstybės huakų išplėšimu priešinkinių Peru indėnų aukso ieškojimas, 
žinoma, nesibaigė. Ne tik avantiūristai, bet ir vadinamieji padorūs žmo- 
nės, dažnai aukšti pareigūnai, iš pirmo žvilgsnio inteligentai ieškojo prieš- 
kolumbinės Peru lobių ne kartą taip pat barbariškai net ir šviesiame XIX 
amžiuje. Jie šniukštinėja močikų bei jų palikuonių aukso iki šiol. Deja, 
dažnai sėkmingai. 

Vienas iš liūdniausių atsitikimų yra auksinių drugelių „nužudymas“. 
Beveik prieš šimtą metų kartu su kitais auksiniais daiktais juos rado 
aukštas Peru Respublikos pareigūnas pulkininkas La Rosa. Be kitokių 
auksinių daiktų, lobyje buvo aukso hamake gulinčio berniuko auksinė 
statulėlė, mažų auksinių indėnų medkirčių skulptūrėlių, vaizduo- 
jančių indėnus, kapojancius auksinius algarobų rąstus, ir „mi- 
nėtieji auksiniai drugeliai. Jų buvo ne vienas ar dešimt, o dau- 

giau kaip penki tūkstančiai, ir kiekvienas kitoks. Nors ir metaliniai, Ši- 

tie dailūs indėnų žaisliukai galėjo sklandyti ore, reikėjo tik stipriau pū- 

stelėti. Buvo tokie filigraniski, kad kiekvienas nesvėrė nė gramo, todėl 
galėjo lengvai išsilaikyti ore. Visą šitą penkių tūkstančių drugelių es- 
kadrilę pulkininkas La Rosa sunaikino, „nužudė“. Norėdamas įrodyti, 
kad iš tikrųjų yra kariškis, nepasigailėjo nė vieno gražiojo drugelio. 
Kaipgi jis galėjo prarasti nors gramą aukso iš savo prisiplėšto grobio. 
Taip žmonija neteko šito senovės Peru stebuklo; belieka „nužudytiems“ 
drugeliams ir daugeliui kitų indėnų kultūrų kūrinių sugiedoti liūdną 
requiem. 

Mūsų amžiuje panaši istorija atsitiko buvusios Močikos ir Čimu kul- 
tūros teritorijos šiaurėje, Lečės baseine, netoli Batan Grandės kaimo. Vie- 
no valstiečio žemėje tebestovi penkios didelės huakos, kurios, tiesą sa- 
kant, amžiaus pradžioje irgi priklausė ūkio savininkui, ne itin turtingam 
Batan Grandei. Be tų penkių huakų, valstietis turėjo šešis sūnus. Būda- 
mas gyvas, tėvas net savo vaikams neleido liesti piramidžių, stūksančių 
viduryje kukurūzų lauko. Tačiau vos tik tėvas numirė, sūnūs pamiršo 
kukurūzus ir, nusižiūrėję į tuos, kurie plėšė kitas indėnų šventoves, 
puolė prie ypatingiausios tėvo palikimo dalies, prie penkių (dabar jau 
savų) piramidžių. Ir, matyt, grįžo ne tuščiomis, nes netrukus privatūs 
kolekcionieriai neaiškiais keliais iš Batan Grandės ėmė gauti gražiausių 
auksinių daiktų. Daugelis radinių buvo sulydyta, kad niekas neatkreip- 
tų nepageidaujamo dėmesio ir neatvestų į Batan Grandę tų, kurie indė- 
nų auksą norėtų perduoti muziejui. 

Šešiems broliams plėšikams, kurie (retas atvejis kriminalistikoje) 
plėšė savo nuosavą turtą, vadovavo labai nekokios reputacijos, nešva- 
rios sąžinės žmogus. Jis dėjosi esąs gydytojas, „gydė“ Batan Grandės 
valstiečius ir už savo paslaugas reikalavo mokėti auksu, kurio gyven- 
tojai buvo parsinešę iš įvairių huakų. Tačiau kaime šundaktaris turėjo 
konkurentą, tikrą gydytoją kiną. Kad pacientai, o svarbiausia auksas, 
neatitektų tikrajam gydytojui, apsišaukėlis jį paprasčiausiai nužudė. 
Dėl to gavo pravardę matačino — kino žudikas, bet gydymo monopolis 
Batan Grandėje dabar jau liko jam vienam. Tarp mylimiausių matačino 
pacientų, žinoma, buvo ir šeši broliai, kuriems „gydytojas“ išgalvodavo 
įvairiausių ligų, kad tiktai išviliotų kuo daugiau aukso, brolių surasto 
penkiose piramidėse, o paskui slapta parduotų ji užsienyje. 

Indėnų aukso spekuliantai ilgai neįkliuvo. Tačiau kartą — kaip būna 
detektyviniuose romanuose — vienas nusikaltėlis padarė klaidą. Per kai- 
mo patrono švente vienas iš brolių smarkiai nusigėrė ir, nebežinodamas 
ką darąs, sumanė kaimynams pademonstruoti patį fantastiškiausią savo 
radinį, dar neparduota daktarui apsisaukéliui,— piramidėje rastą indėnų 
tuniką iš daugybės aukso plokštelių. Ant pasigėrusio laimingo radėjo 
kaklo kabaliavo įstabiojo apdaro gražiausia puošmena — didžiulė auksi- 
nė saulė. 

Į girtuoklį, apsirengusį Močikos ar Čimu valdovo rūbais, netikėdami 
savo akimis, žiūrėjo net karčemos lankytojai, nors daugelis ir patys 

jau seniai gyveno plėšdami senovės Peru kapus. Apie auksinį huakeros 
is Batan Grandės apdarą po keleto minučių žinojo visas kaimas. Ir stai- 
ga, kaip griausmas iš giedro dangaus, pasirodė vietinės policijos virši- 
ninkas, kapitonas, kuris, gaudamas savo dalį, jau gana seniai slėpė au- 
ksinį matacino biznį. Zmogu su aukso apdaru jis areštavo, o kadangi in- 
dėnų lobių paslaptis išėjo aikštėn, suėmė ir kitus piramidžių savininkus. 
Tuo metu, kai policininkai brolius tardė, kapitonas su matačinu apvogė 
jų ūkį. Taip per kelias minutes vieni vagys apvogė kitus vagis. Deja, 
labai maža kas iš to, ką apgavikas įstatymo saugotojas ir apsišaukėlis 
gydytojas pavogė iš huakos, pateko į muziejų. Tačiau turtinga priešin- 
kinio aukso radimvietė visiškai neprapuolė, nes apie Batan Grandės lo- 
bius išgirdo visur suspėjantis Chulijas Sesaras Teljas. Svarbiausias jo 
principas buvo — niekuomet nedelsti, todėl, gavęs iš Peru vyriausybės 
didelius įgaliojimus, tuoj pat išvyko į šitą Šiaurės Peru slėnį; kartu atsi- 
vežė ir naują policijos kapitoną. 

Teljo veikla Batan Grandėje, kaip ir visi ankstesni darbščiojo Peru 
archeologo tyrimai, davė vaisių; jis rado daugybę nepaprastai gražių 
auksinių daiktų: lapių galvų (lapę močikai laikė išminties simboliu), au- 


ksinių gyvačių, pelėdų, žynių skulptūrėlių ir net vyriausiojo žynio ap- 
Sidusta, padarytą iš 1600 aukso žiedelių, be to, auksinių ir sidabrinių 
aukojimo peilių, auksinių dievų figūrėlių, kaukių, kuriomis būdavo už- 
dengiami mirusių indėnų veidai, ir ilgas auksines pirštines, kurias laido- 
tojai užmaudavo velioniams ant rankų. Teljas rado ir vietinio indėnų 
valdovo (tikriausiai slėnio valdytojo) kapą. Nors ir keista, palaidotas 
kilmingasis nebuvo apdengtas auksu, tik apvyniotas vario vieliuke. 

Nuostabių daiktų iš brangiųjų metalų mokslininkai teberanda ir po 
Teljo. Antai vokiečių archeologas Briūningas čia aptiko didžiausią prieš- 
inkinių indėnų dirbtuvėse padarytų auksinių dirbinių lobį. Vien jiems 
išvardyti reikėtų dešimčių eilučių. Be kita ko, lobyje buvo auksinių 
diskų, papuoštų gyvūnų ir žmonių galvų atvaizdais, auksinių taurių, la- 
bai gražus auksinis voras, dedantis perlų kiaušinius; buvo čia ir močikų 
tipiškų auksinių juostų su jaguarų galvomis galuose. Iš daugybės Briū- 
ningo radinių gražiausias yra 50 centimetrų ilgio ritualinis peilis (juo 
močikų žyniai perpjaudavo aukojamiems žmonėms gerkles), papuoštas 
turkių inkrustacijomis. Ant peilio pavaizduotas pusiau žmogus, pusiau 
paukštis, tikriausiai dievas su paukščio sparnais, ir keli kolibriai. Auksi- 
nis Briūningo derlius iš Batan Grandės, Iljimo ir Sapanės pateko ten, kur 
ir turėjo būti —į muziejų, o ne į avantiūristų krosnis, kur pasakiškai 
gražūs Močikos ir Čimu kultūrų juvelyrų dirbiniai būdavo perlydomi 
į „paprastą auksą“*. 

Minėtą fantastišką lobį Briūningas rado 1937 metais. Tačiau Batan 
Grandės piramidžių turtai ir dabar papildo muziejų, ypač garsiojo Li- 


* J. Beriozkino manymu, tai ne Močikos, o vėlesnės — Lambajekės kultūros dirbiniai, 
Vert. past. 

mos aukso muziejaus, kolekcijas. Įdomu, kad nemažai auksinių daiktų 
visai neseniai mokslininkai, daugiausia archeologas Pijus Portugalas, 
rado kaip tik ten, kur, tiesą sakant, aukso lobių ir buvo pradėta ieško- 
ti — močikų Mėnulio piramidėje. Pijus Portugalas čia aptiko dar auksi- 
nių lapių kaukių, diademų, vėrinių ir daug kitų gražių daiktų, rodančių, 
kad močikai puikiai mokėjo apdirbti metalus: auksą, sidabrą ir varį. 
Auksas buvo kasamas keliose šachtose, pavyzdžiui, vietovėje, vadina- 
moje Patas, taip pat toli šalies šiaurėje. Kartais aukso luitai būdavo to- 
kie gryni, kad priemaišų nebereikėdavo šalinti. Šachtose galėjai rasti 
didesnių ar mažesnių grynuolių, o aukso kruopelių — visose Peru upė- 
se, tekančiose iš Andų. Dabar šį kerintį geltonąjį metalą plauna keli 
šimtai paskutinių laimės ieškotojų daugiausia Madre de Dijo upėje. 
Prieškolumbiniu laikotarpiu auksą plovė šimtai tūkstančių perujiečių. 
Net sunku įsivaizduoti, kiek aukso jie gaudavo. Pirmieji ispanų kroni- 
kininkų pranešimai liudija, kad vien Kusko — prieškolumbinės Peru so- 
stinės — indėnai kasmet pristatydavo po 200 tūkstančių kilogramų au- 
kso. Vienas vokiečių mokslininkas apskaičiavo, kad dabartine kaina 
(6000 Vakarų Vokietijos markių už kilogramą) kasmetinės Kusko duok- 
lės vertė būtų 1200 milijonų markių! 

Iš tokios daugybės aukso.buvo galima daryti ne tik lengvus kaip 
pūkelius drugelius, bet ir didžiulius, sunkius dirbinius, kurių daugumą 
pagrobė ispanai. Antai iš Kusko Saulės šventyklos jie ištempė dešim- 
ties metrų aukščio statulą — Mėnulio deivę, sveriančią 920 kilogramų“! 
Kai priešpaskutiniam inkų valdovui Huainui Kapakui gimė sūnus, lai- 
mingas tėvas įvykį atšventė kaip tikras perujietis: įsakė savo juvely- 
rams padaryti aukso grandinę, kuria būtų galima iš visų keturių pusių 
apjuosti sostinės miesto Kusko aikštę. Reikia turėti galvoje, kad kiek- 
viena aikštės kraštinė buvo lygiai šimto metrų. 

Auksakaliai valdovo įsakymą įvykdė. Per kelias savaites 400 metrų 
ilgio daug tonų sverianti žėrinti dovana naujagimiui buvo padaryta. 
Tačiau, praėjus keletui metų, Peru pasirodė pirmieji baltaveidžiai; inkų 
valdovas įsakė aukso grandinę įmesti į ežerą ties Urkos kaimu. 

Urkos ežeras iš tikrųjų yra užtvinęs vulkano krateris. Ežeras labai 
gilus, o jo dugne slūgso dešimtys metrų klampaus purvo. Taigi šitame 
purve bežadėje tamsoje ir guli 400 metrų grandinė iš gryno aukso. Gu- 
li ir laukia savo atradėjų mokslininkų. Jie nori patekti į ežero dugną 
ilgų požeminiu tuneliu ir paskui juo išleisti vandenį iš ežero. Mokslinin- 
kai tikisi, kad pavyks sunkiąją grandinę sužvejoti. 

Gal kada nors šis sumanymas ir bus įvykdytas. Gal bus rastos ir 
kitos inkų brangenybės, o močikų piramidėse aptikta naujų šedevrų, 
kurie Peru auksakaliams suteiks dar daugiau šlovės: senovės meistrų 
kūriniai tokie meniški, taip puikiai juvelyriškai padaryti, kad niekuomet 
ir niekas — net inkai — prieškolumbinėje Peru jų nepranoko. 


* Tai tikriausiai autoriaus išmonė, kaip ir toliau pasakojimas apie aukso grandinę, Zr, 
šios knygos rusiškojo vertimo red. past. 

MOČIKŲ MEILĖ 


Močikų auksas ir dabar ne per dažniausiai patenka į pasaulio mu- 
ziejus. Užtat labai plačiai paplitusi jų keramika: bent keletas močikų 
meistrų kūrinių puošia beveik kiekvieną archeologijos bei etnografijos mu- 
ziejų, net esantį toli nuo Peru. Tačiau neviskas eksponuojama. Kai kurie 
muziejų vadovai vieną kitą močikų dirbinį droviai slepia. Ir nėra ko 
stebėtis. Šios knygos autorius kartą pats matė, kaip pagyvenusi lanky- 
toja solidžiame muziejuje, apžiūrėdama vieną skulptūrą, pasipiktinusi 
ir pasibjaurėjusi sušuko: „Bet juk tai pornografija!“ Tai, ką ji pavadino 
pornografija, yra erotinė Močikos kultūros keramika. 

Tiems, kurie nusiteikę kritiškai ir kuriems nepatinka atviras močikų 
pasakojimas apie savo meilės ryšius, autorius galėtų priminti, kad pa- 
našių „išpažinčių“ mums paliko ir daugelio kitų kultūrų kūrėjai. Prisi- 
minkime garsiąsias indų šventyklas Kajurake, Konarake arba Pompė- 
jos freskas ir skulptūras, labai akivaizdžiai bylojančias apie savo kūrėju 
lytinį gyvenimą. 

Močikai keramikos dirbiniuose pavaizdavo tai, ką vadino žodžiu 
„čekan" (checan), tai yra meilė, Ši savita keramika, be abejo, yra senovės 
Amerikos erotinio meno viršūnė. Jokia kita senovės Peru ar Amerikos 
kultūra nieko panašaus nesukūrė. Močikai visiškai atviri, neturi prieta- 
rų, neteisingai suprastos gėdos. Erotinės keramikos archeologai randa 
kapuose, nes jos būdavo įdedama mirusiesiems, Tik nežinome kodėl. 
Gal tam, kad keramikoje pavaizduota meilė ir po mirties primintų žmo- 
gui malonias akimirkas, praleistas šiame pasaulyje? Gal Peru indėnams 
dingojosi, kad ir aname pasaulyje jie gyvens ir mylės kaip žemėje? Pa- 
galiau keraminiuose meilės vaizduose gal išreikštas vaisingumo triumfas, 
dėkingumas už visa, kas gyva žemėje? 

Kai kurie erotiniai dirbiniai būdavo dedami į paskutinę kelionę ir 
vaikams. Tai liudija meilės scenos skulptūrėlė, rasta močikų berniuko 
kape. 


buvo eee prieš pusantro tūkstančio ir daugiau metų. Tačiau dar tuo 

metu, kaiįPeruatėjo ispanai, pakrantės slėnių gyventojai (europiečių va- 
dinami jungais — yunga) praktikavo Europoje neįprastus arba net smer- 
kiamus meilės ryšius. Ispanų kronikininkai paliko keletą rašytinių šal- 
tinių, kur išvardijamos įvairios Šiaurės Peru indėnų „nuodėmės“. Antai 
nežinomas informatorius abiejų Indijų patarėjui Chuanui Sarmientui ra- 
šo: „kūno malonumams atsiduoda labiau negu visi kiti. Tėvai netau- 
soja dukterų, broliai aistrai patenkinti netausoja seserų. Šiuo požiūriu 
gėdos turi ne daugiau kaip laukiniai žvėrys“. 

Vienas iš žymiausių Peru kronikininkų Sjesa de Leonas yra užra- 
ses, kad tarp jungų yra homoseksualistų. „Kiekvienoje šventykloje gy- 
vena vienas, du ar daugiau vyrų, kurie rengiasi moteriškai, kalba vai- 
kišku balsu ir elgiasi visai kaip moterys. Su šitais vyrais per didžiąsias 
iškilmes ir šventomis dienomis bendrauja vadai ir aukšti asmenys". Ly- 
giai taip esą buvę Punos saloje, esančioje Ramiajame vandenyne neto- 
li nuo kranto. (Beje, vandenynas, užkariaujant Peru, labai daug lėmė.) 
Šventyklų prostitucijos ir ritualinio homoseksualizmo apskritai būta ir 
kitose kultūrose. Tačiau Sjesa de Leoną piktino dar viena „nuodėmė“ — 
„amoralus“ vietinių indėnų meilės ryšių būdas. Savo veikale apie šį 
meilės būdą jis rašo viename skyriuje, kurio pavadinimas toks: ,,Apie 
tai, kaip indėnai menkai vertina savo žmonų mergyste ir kokiu būdu 
nusikalstama bjauriomis sodomijos nuodėmėmis". 

Pakrantės indėnų sodomija erzino jau inkus, kurie užkariavę Čimu 
valstybę, šią Peru dalį galiausiai prisijungė prie savo imperijos. Inkai, 
labiausiai gerbdami darbštumą ir karinę galią, meilę, iš kurios negalėjo 
gimti vaikų, laikė „nedoru sėklos gaisinimu”. 

Sjesa de Leonas Peru indėnus kaltina ir zoofilija, santykiavimu su 
gyvuliais: „Man skaudu apie tai rašyti, bet vis dėlto yra buvę, kad dau- 
gelis protingų žmonių, žinančių, jog yra dangus, pragaras ir dievas, me- 
tė žmonas ir nuėjo pas mules, kumeles ir kitus gyvulius“. 

Atėjus ispanams, netrukus atsirado nuomonė, kai kur tebegyvuojanti 
ir dabar, kad sifilis atsiradęs ir paplitęs iš senovės Peru zoofilijos. Esą 
iš pradžių šia liga sirgo ir jos sukėlėją (spirocheta pallida) nešiojo tik 
lamos — svarbiausi indėnų gyvuliai. Piemenys su lamomis keliems mė- 
nesiams išeidavo į kalnus, į ganiavą. Čia jiems žmonas atstodavusios la- 
mos, nuo jų Peru indėnai ir gavę sifilį. Paskui jį perdavę savo tikroms 
zmonoms, o nuo indėnių užsikrėtė pirmieji Peru baltieji. Tačiau šią sifi- 
lio paplitimo versiją gana sunku įrodyti. Ant močikų indų, kur niekas 
nenuslepiama ir nenutylima, niekur (yra tik viena ginčytina išimtis) ne- 
vaizduojamas (priešingai negu manė ir užrašė pirmieji ispanai) žmonių 
santykiavimas su gyvuliais. Nė karto neužfiksuoti ir santykiaujantys 
vyrai. O lesbiška meilė pavaizduota tik viename iš tūkstančių išlikusių 
močikų keramikos dirbinių. 

Nors pirmas žvilgsnis į erotinius močikų indus kelia mintį, kad ero- 
tinio indėnų gyvenimo niekas nevaržė, iš tikrųjų taip nebuvo. Močikai 
turėjo tvirtai nustatytas moralines ir teisines lytinio gyvenimo normas. 
Kas peržengdavo visuomenės nustatyto normalaus gyvenimo ribas, bū- 
davo griežtai, o kartais ir labai žiauriai baudžiamas. Už ypač sunkų mei- 
lės ryšių normų pažeidimą nusikaltusiojo laukdavo mirtis — jis būdavo 

uzmusamas akmenimis. Paprastai nusikaltusiojo veidas būdavo žymi- 
mas gėdos zyme. Ant daugelio indų matome močikų gėdos stulpą — 
prie jo būdavo rišamos daugiausia pasileidusios moterys. Pavyzdžiui, 
ant vieno indo pavaizduota mergina, matyt, nusidėjusi su vedusiu vy- 
ru. Sanguliautoja, pririšta prie stulpo, kančiose gimdo is „,„nedoros“ mej- 
lės pradėtą kūdikį. Labai dažnai piešiniai ant indų moralizuoja, įspėja. 
Paprastai vaizduojamas labai liesas, visiškai išsekęs vyras, o šalia jo — 
sveika, žydinti žmona. Moralas: mylėdamas, vyre, daugiau negu leidžia 
sveikata, numirsi, žūsi. 

Močikai nebuvo kategoriški „meilės anarchistai". Kaip ir kiekviena 
visuomenė, turėjo savo įstatymus, savo tabu. Pagal tradicijas ir meilėje 
atskirdavo, kas gera ir kas bloga, kas priimtina ir už ką baustina. Kas, 
jų požiūrių, meilėje buvo nepadoru, tai tiesiog drausdavo, užgindavo. 
Neklaužados būdavo griežtai baudžiami. Todėl visa, kas vaizduojama 
močikų keramikoje, atitiko jų moralės normas. Puodžių dirbiniai aiš- 
kiai rodo, kad meilės žaisme, kaip ir visame kitame gyvenime, svar- 
biausią vaidmenį vaidino vyras. Moters vaidmuo ir meilės akte, tiesą 
sakant, šalutinis. Žmona tik tenkina vyro norus. Tai ne žaismas, abiem 
partneriams teikiantis malonumą, tai valdovo ir tarnaitės santykiai. Pa- 
sižiūrėjus į močikų induose vaizduojamas moteris, neatrodo, kad mei- 
lė teiktų joms malonumo. Močikų puodžiai, meistriškai atskleisdami žmo- 
gaus sielą, savo herojes vaizduoja greičiau abejingas, niekuo nesido- 
minčias. Pavyzdžiui, ant kelių indų pavaizduota moteris meilės akto 
metu maitina vaikus. Net ir žemiausios kilmės vyras yra visiškas savo 
partnerės viešpats. 

Senovės perujiečių erotinėje keramikoje pavaizduota tai, ką, po tūks- 
tančio metų atvykę pas jų palikuonis, aprašė pirmieji ispanų kroni- 
kininkai, ir ką dabar pripažįsta mokslininkas Rafaelis Larkas Hoilė. Jo 
muziejuje ant 95% molinių indų pavaizduoti neleistini vyro ir moters 
santykiai, anot ispanų vienuolių, coitus contra naturum,— gamtos dės- 
niams prieštaraujantis santykiavimas, kuris ne tik neprieštaravo močikų 
moralinėms normoms, o priešingai, gal kaip tik jas atitiko. 

Be sodomiškų santykių, močikų keramikoje vaizduojami ir kitokie 
meilės akto būdai, apie kuriuos galima pasiskaityti dabartiniuose sekso- 
logijos žinynuose. 

Meilės aktas, kuriam močikai atsiduodavo su tokiu džiaugsmu ir daž- 
nai tokiais įvairiais būdais, turėdavo ir nepageidaujamų padarinių. Mo- 
čikų puodžių dirbiniuose, toje teisingoje kronikoje apie viską, kas in- 
dėnus džiugino arba kamavo, vaizduojamos ir lytinės ligos: vyras, ser- 
gantis sėklidžių uždegimu, sifilio sukelti skauduliai ant vyro ir moters 
galūnių. Močikų puodžių dirbiniuose sifilį dažniausiai rodo didžiulė vaiz- 
duojamojo žmogaus nosis. Matome ir kaip šitos ligos senovės Peru 
buvo gydomos. Ligoniai ilsisi ant suolelių, o šalia jų induose gydomųjų 
žolių antpilai. Atrodo, kad senovės Peru indėnai lytinių ligų nelaikė 
„bausme už per didelį palaidumą“. Tačiau ant daugybės indų pavaiz- 
duotas mirštantis išsekęs vyras, kartais vien skeletas, primygtinai rodo 
kad tai likimo bausmė: negalima mylėtis per daug dažnai arba su dau- 
gybe partnerių. 

Keramikos išpažintis apie močikų meilę yra nuoširdi, atvira ir natu- 
rali, kaip nuoširdūs, išraiškingi ir vienareikšmiai visi kiti šios senovinės 
Šiaurės Peru kultūros „molinio autoportreto“ pasakojimai. Tai jokiu 
būdu ne indėnų pornografija, nors kai kurie piešiniai šokiruoja net iš- 
prususį žiūrovą. Tačiau močikai savo erotinę keramiką kūrė ne XX am- 
žiaus žmogui, ne būsimam mokslininkui, juo labiau muziejaus lankyto- 
jui. Ją kūrė sau, per ją pasakojo apie savo džiaugsmus, aistras ir siel- 
vartus, apie visą savo gyvenimą, 

Kiekvienas* toks „,„nepadorus“ indas dabar yra bent 1500 metų senu- 
mo, o mMočikai — meilės papročių molinių atvaizdų kūrėjai — jau seniai 
sudūlėję. Kaip mes išgyvename meilės džiaugsmą ir kančią, taip ir prieš- 
kolumbinės Peru indėnams buvo būdingi stiprūs jausmai. Neturime ma- 
nyti, kad juos domino vien lytinis gyvenimas. Laimė, apie Peru indėnų 
meilės ryšius byloja ne tik keramika, bet ir prieškolumbinių bei poko- 
lumbinių laikų dainos, eilėraščiai. Šie poetiški kūriniai iš tikrųjų ne apie 
lytinį gyvenimą, o apie jausmus, Zmogaus širdį — indėnų širdis plakė 
lygiai taip kaip ir kiekvieno šios žemės žmogaus. 

Šia širdies kalba pagrįstas ir eilėraštis , Vainu", kuriuo baigsime sky- 
rių apie senovės perujiečių meilę. 


Mudu viens kitą mylėjom, 
Visad gyvenom drauge. 
Kaip tau atėjo į galvą 
pamest 

savo mylimą vyrą? 


Betgi aš tau buvau, 
mana balandėle, 

taip nuoširdžiai atsidavęs. 
Tai kodėl, pasakyki, 
mylinčio tau nebereikia? 


Kad nors vieną dar kartą 
sugrjztum į mano trobelę, 
tau karštai pasakyčiau: 
Norėčiau eit su tavim, 
keliauti drauge su tavim. 


Ak, ar nebuvom laimingi, 
gyvendami čia ant kalvos? 
Dabar tu viena, tu eini, 
klajoji tartum sapne — 
bet kur? Ar žinai, 

kurlink tu nuklysi? 


* Nuo šios pastraipos iki skyriaus pabaigos (ir eilėraštis) versta iš vokiškojo šios kny- 
gos leidimo (Sting! M. Die Inkas, Ahnen der „Sonnensėhne“. Düsseldorf; Uren, 1978). 
Vert. past. 

Išgirski mane dar nors kartą: 
kad ir kaip aš raudočiau 

dėl to, kad palieki mane, 
tau nereik nerimauti, 

jog laukia kanéia, 

nes aš to linkėjęs. 


Aš myliu tave, gėlele gražioji, 

tokią švelnią ir šiltą kaip saulė, 
mes taip puikiai gyvenom drauge — 
o dabar tau vis tiek, 

kad aš esu vienas! 

Sakyk, kaip gali taip būti? 


Tebūnie kaip yra, toksai jau likimas. 
Tik niekada nenorėčiau, 
kad kas nors pasakytų: 

Tu klaidžioji lyg pamesta 
nuo medžio prie medžio 
kančioje ir vienatvėje. 

Jūs, mylintys žmonės, 
kurių širdys liepsnoja! 
Paklausykite, ką pasakysiu: 
Niekad neleiskit pakliūt jai 
į plėšriojo paukščio nagus! 


PUPELIŲ RAŠTO MISLE 


Greta „molio kalbos“ močikai, žinoma, turėjo ir tikrą savo kalbą, močikų 
kalbą. Čavino, Naskos, Kotošo ar Parakaso gyventojų kalbos išnyko, o moči- 
kų kalbos naujausia forma gyva ir dabar. Kartu su indėnais jiiškentė atė- 

jūnų iš kalnų priespaudą, paskui vėl suklestėjo Čimu valstybės laiko- 
tarpiu, pergyveno Peru kolonizacijos metą ir baigė savo amžių (gal ke- 
lių senų indėnų lūpose ir dabar tebegyvuoja) savo paskutinėje tvirto- 
vėje — Šiaurės Peru Etene. Šią seniausią mokslui žinomą priešinkinės 
Peru kalbą XVII amžiuje užrašė Fernandas de la Karera (močikų kalba 
tada kalbėjo dar daugiau kaip 40 tūkstančių indėnų), o po dviejų šimtų 
metų ja dar kartą tyrė vokiečių mokslininkas Midendorfas. Daug moči- 
kų kalbos žodžių užrašė archeologas diplomato fraku Efraimas Skvai- 
ras, kuris, kaip žinome, yra pareiškęs, kad tikroji močikų kalba yra jų 
keramika. 

„Močikų kalba — dabar jau tikrai galime rašyti buvo — neindėnams 
gana sunki labiausiai dėl to, kad turėjo tokių garsų, kokių nėra Europos 
kalbose. Iš balsių močikų kalboje vyravo A ir E, iš priebalsių — T, Z, 
S, N, CH, C. Nei giminių, nei artikelių nebuvo, o iš linksnių buvo du 
vardininkai, trys kilmininkai, vienas naudininkas ir vienas galininkas. 

Kartu su klasikine močikų kalba pokolonijiniu laikotarpiu gyvavo 
dar dialektas, kuriuo daugiausia kalbėjo pakrantės žvejų kaimų gyven- 
tojai. Todėl ispanai šią kalbą vadino peskadora (pescadora — žvejų kal- 
ba). Klasikinė močikų kalba užkariautojams ispanams buvo kebli, o žvejų 
dialektu jie tiesiog bjaurėjosi. Pateris Kalanča, kuriam esame dėkingi už 
gausią informaciją apie šiaurinės Peru pakrantės gyventojus, šį dialektą 
laikė bendravimui visiškai netinkamu. 

Močikų žvejų kalba jau seniai mirusi, o aukštuomenės kalba išny- 
ko XX amžiaus pirmojoje pusėje. Šiandien močikai mums byloja savo 
keramika. Bet ar vien keramika? Rafaelis Larkas Hoilė, kuris močikų 
indų yra mates daugiau už bet ką, net tarp jų gimes savo tėvo asjendo- 
je, paskui įsteigęs didelį Močikos kultūros muziejų, tvirtina, kad mo- 
čikai „rašė“ ne vien piešiniais, kad turėjo ir labai originalų raštą, ne- 
panašų nė į vieną iš tų, kurie žinomi mokslui. Taip teigdamas, Larkas 
Hoilė rėmėsi keramikos piešiniais, kurie, kitų mokslininkų nuomone, ir 
buvo šios labai išaugusios kultūros raštas. Rafaelis Larkas Hoilė dirbo 
kaip skruzdėlė: perskaitė šimtus, tūkstančius močikų piešinių, sifravo ir 
kruopelė po kruopelės dėliojo sudėtingus simbolius, ko! galiausiai šioje 
neiprastoje mozaikoje rado įrodymą savo įsitikinimui, kad senovės Pe- 
ru indėnai turėjo raštą. Paskui mokslininkas išdėstė, kaip, jo nuomone, 
šis seniausias Peru raštas atrodė. 

Knygos autorius neslepia, kad Larko Hoilės teorijos nėra galutinai 
įtikintas. Tačiau pripažįsta labai originalų mokslininko mąstymą ir lakią 
fantaziją, kuri, sprendžiant praeities mįsles, tokia reikalinga. Taigi, ei- 
dami kartu su didžiausiu močikų keramikos kolekcionieriumi, ir pa- 
mėginkime įminti močikų rašto mįslę... 

Rafaelis Larkas Hoilė pastebėjo, kad ant daugelio indų pavaizduo- 
tos pupelės (phaseolus lunatus). Šios pupelės — pqllares, kaip jas vadi- 
na "dabartiniai Peru gyventojai-mociky piešiniuose yra išmargintos, 
tikriau sakant, išrašyt os. įvairiausiais brūkšneliais ir taškeliais, visai ne- 
panašiais į pupelių vaisių dėmes. Močikų keramikoje matome įvairiau- 
siai išrašytų pupelių, pavaizduoti ir raštininkai, savotiškais rėžtuvais 
raižantys pupelėse ženklus. Ant daugybės savo kolekcijos indų Refaelis 

Išrašytos močikų pupelės 


Larkas Hoilė aptiko tradiciniais lapių apdarais apsitaisiusių žynių 
(kaip minėta, lapė močikams buvo ne tik šventumo, bet ir išminties sim- 
bolis), ant piramidės laiptų „skaitančių“ dešimtis tokių ženklintų pupe- 
lių, dėliojančių jas eilėmis, tarsi tik tinkamai sudėjus, būtų galima su- 
prasti visą pupelių raštą. 

Rafaelis Larkas Hoilė įsitikinęs, kad aptiko keramikoje pavaizduo- 
tus ir tuos, kurie pranešimus rašė, ir tuos, kurie juos skaitė, pagaliau 
net tuos, kurie įteikinėjo. Pasak jo, ant šimtų indų pavaizduoti žygūnai, 
rankose laiką kailinius maišelius. Į tokius minkšto lamos kailio maiše- 
lius esą ir būdavo supilamos žymėtosios pupelės. Larko Hoilės kolekci- 
joje ant vieno dubens iš tiesų pavaizduota, kaip žygūnai lamos kailio 
maišelius atiduoda žyniams, o šalia jų kiti žyniai lapių apdarais jau 
skaito pupelėse parašytą pranešimą. Beje, tokių lamos kailio maišelių 
rasta ir močikų kapuose. 

Taigi kailiniai maišeliai su išrašytomis pupelėmis keliavo po pla- 
čią močikų šalį. Juos nešdavo rankose greitakojai žygūnai, kurie, anot 
Larko Hoilės, buvo močikų „pašto sistemoš““ svarbiausioji grandis. 

Inkų imperija — paskutinioji prieškolumbinės Peru kultūra — turėjo 
labai "tobulą, patikimą ir greitą susižinojimo būdą. Gerai prižiūrimais 
keliais pranešimus nešdavo žygūnai, vadinamieji časkiai (chasgui), iš- 
statyti tam tikru atstumu vienas nuo kito. Svarbūs pranešimai, išdėstyti 
kipų mazgais, senovės Peru tiesiog skriste skrisdavo. Pavyzdžiui, žinia 
iš Kito į Kuską (atstumas tarp miestų 2000 kilometrų) nueidavo maždaug 
per penkias dienas. Dabartinis paštas korespondenciją tokiu atstumu kar- 
tais siunčia kur kas ilgiau. 

Pateris Morua, vienas iš pirmųjų ispanų kronikininkų, aprašiusių 
inkų imperiją, pažymėjo, kad žygūnų pašto tarnybą įsteigė valdovas 
Tupakas Jupankis — pirmasis šiaurinės Peru pakrantės, taigi buvusios 
močikų teritorijos, užkariautojas. Rafaelis Larkas Hoilė iš to daro iš- 

Močikų žygūnai, laikantys rankose maišelius su išrašytomis pupelėmis 


vadą, kad žygūnų profesionalų valstybinė tarnyba pirmiausia buvo su- 
manyta ir įsteigta Močikos valstybėje, kurioje panašūs žygūnai gerais 
keliais nešiojo pupelėse surašytus pranešimus. 

Zygunai bėgdavę dieną ir naktį ir būdavę nepaprastai greiti. To- 
dėl šalia jų atvaizdų visuomet yra simboliai arba figūros tų žvėrių, ku- 
rių greitumu močikai žavėjosi. Žygūnai, kurie bėgdavo dieną, pavaiz- 
duoti su elnio galva, o tie, kur atnešdavo pranešimus naktį — su pelė- 
dos galva. Ant kai kurių indų pavaizduoti šimtakojo pavidalo žygūnai, 
lyg iš tiesų būtų turėję ne dvi, o šimtą kojų. Kartais zygunui pripiešti 
sparnai — matyt, norėta parodyti, kad jis skridęs kaip paukštis. 

Larkas Hoilė nukopijavo dešimtis įvairaus tipo brūkšnelių, taškelių, 
dėmelių, kuriuos laikė pupelių „rašto“ ženklais. Vėliau, Santa Klaros 
asjendos šeimininko K. A. Hojės ir inžinieriaus Serchijo Galjardo iš 
Tambo Realo kolekcijose aptikęs ir keraminių pupelių, papuoštų savotiškais 
ženklais, Larkas Hoilė įsitikino, jog jau pakankamai pagrįstai įrodė, kad 
močikai turėjo originalų raštą. Ir ne tik močikai. Mokslininkas tvirtina, 
kad tokią ženklų sistemą turėję ir majai, kurių kultūra buvo aukščiau- 
sia visoje prieškolumbinėje Amerikoje. 

Savokai „raštija, raštas“ reikšti majai vartojo žodį tzib arba dzib — 
majų kalba „raižyti pupeles“ (tz — raižyti, ib — baltoji pupelė). Taigi są- 
voką „rašyti“ majai išreiškė žodžiais „raižyti pupeles“. Tai iš tikrųjų 
įdomu. Tačiau Larkas Hoilė aptiko dar keletą majų ir močikų kultūrų 
panašumų, pavyzdžiui, majų lapės piešinį, kuriame virš žvėries galvos 
įrašyta hieroglifų, taip pat rankraštyje nupieštą pusiau paukštį, pusiau 
žmogų, ženklinantį pupeles. 

Galimas daiktas, jog močikų ir majų paralelės tėra dažnas ir moks- 
lininkus klaidinantis atsitiktinumas. Majų hieroglifai, jų kodeksų te- 
kstai visiškai kitokie negu minėtos senovės Peru žymėtosios pupelės. 
Apie močikus galima tiek pasakyti: daugybė jų piešinių, kuriuose vaiz- 


110 


Pupelių raštas. Žyniai lapių apdarais skaito išrašytas pupeles 


duojamos ženklintosios pupelės, dienos ir nakties žygūnai arba „rašti- 
ninkai“, raižantys pallares, galiausiai žyniai lapių apdarais, skaitantys 
pupelėse parašytus pranešimus, yra tokie dažni, kad jau patys savaime 
kviečia ir kitus mokslininkus atkreipti akis į Larko Hoilés keistąją teo- 
riją apie dar keistesnį raštą. 

Rafaelis Larkas Hoilė prieškolumbinės Peru žinovams metė pirštinę, 
kurią iš tikrųjų turėtų kas nors pakelti. Juk pupelių reikšmė močikų 


Bėgančios išrašytos pupelės. Piešinys akivaizdžiai rodo, kad pupelės iš tikrųjų buvo nau- 
dojamos perduoti informacijai 


111 


piešiniuose gali būti paaiškinta ir visiškai kitaip. Pavyzdžiui, galėjo bū- 
ti koks nors močikų pamėgtas azartinis žaidimas, lapių kailiais apsitai- 
se žyniai gal tik spėja iš pupelių ateitį, o daugybė zyguny su maišeliais 
rankose — tik šventųjų lenktynių prie močikų piramidžių dalyviai. Bet 
jeigu kada nors vis dėlto bus įrodyta, kad priešinkinėje Peru pupelių 
raštas iš tikrųjų buvo, Rafaeliui Larkuj Hoilei teks atsakyti į vieną dar 
svarbesnį klausimą: kodėl močikai savo genialiojo išradimo paslapties 
neperdavė įpėdiniams?* 


TAIP ARTI ŽVAIGŽDĖS, TAIP 
TOLI ŽMONĖS 


Po močikų, spėjamo pupelių rašto kūrėjų, beveik visą priešinkinę 
Peru kurį laiką valdė Tiahuanako žmonės. Bent taip juos vadina dau- 
guma istorikų. Ojų tikrojo vardo, net kaipiš tikrųjų buvo vadinama jų 
fantastiška akmeninė me opolija, niekas nežino. Miestas buvo pavadintas 
Tiahuanaku jau gėrokai po to, kai iš jo amžinai išėjo kariai ir vyriausieji 
žyniai. Pavadinimą miestui davė tie, kurie indėniškoje Peru žemėje pas- 
kutiniai gėrė iš galybės taurės, — inkai. Jie buvo labai išdidūs ir į šią 
Pietų Amerikos valstybę žvelgė tik iš savo didybés aukštumų. 

Pasakojama, kad pas inkų valdovą Maitą Kapaką (pasak kitų, Sinčį), 
besiilsintį apleisto miesto griuvėsiuose, atbėgo mirtinai nusivares žy- 
gūnas ir perdavė svarbų pranešimą iš imperijos sostinės Kusko. Valdo- 
vas įvertino žygūno pastangas, palygino jį su guanaku (gyvuliu, pa- 
našiu į lamą, kartu su savo giminaite vikunija gyvenančiu Peru kalnų 
plynaukštėse) ir suteikė labai neįprastą malone: leido žygūnui, nekil- 
mingam valstybės žmogui, atsisėsti savo akivaizdoje. Valdovas kečujų 
kalba pasakęs: „Tia Huanaco"! („Sėskis, žygūne, greitas kaip guana- 


J 
* Rafaelis Larkas Hoilė mirė 1967 metais. Šios knygos rusiškojo vertimo vert. past. 

kas!"). Taip miestas ir gavęs kečujišką vardą, nors iš tikrųjų buvęs 
vadinamas kitaip. Daugelis mokslininkų mano, kad iš pradžių jis vadin- 
tas Inti Huahuan Haku (Inti Huahuan Haqus), Išverstas šis vardas skam- 
bėtų maždaug taip: Saulės sūnų bendruomenė. Pasak kitų, Tiahuanako 
vardo pirminė reikšmė — Amžinasis miestas. Galiausiai treti jo pavadi- 
nimą sieja su falo, vaisingumo ir pasaulio amžinumo simbolio, garbini- 
mu. Peru ir Andų šalių istorikai turėjo rinktis vieną iš minėtų versijų. 
Visiškai teisingai jie nutarė pasirinkti neteisingą pavadinimą. 1957 me- 
tais per konferenciją Bolivijos sostinėje La Pase žmonių apleistai akme- 
ninei metropolijai buvo paliktas tas vardas, kurį suteikė miesto kūrime 
visiškai nedalyvavęs inkų valdovas Maita Kapakas. Tiahuanako (pagal 
naujausią transkripciją — Tivanako) vardu į senovės Amerikos istoriją 
paskui įėjo ir kultūra, iš šio miesto pasklidusi po visą Peru. 

Teisybę sakant, miestas ,Seskis, žygūne“ (Tiahuanakas) yra nebe 
dabartinėje Peru, o netoli jos sienos, Bolivijos Respublikoje, toje Andų 
srityje, kuri kolonializmo laikais buvo vadinama Aukštutine Peru (Alto 
Peru). Miestas stovi Altiplano Sieroje, šaltoje plynaukštėje, kurią iš 
abiejų pusių supa aukšti snieguoti Kordiljerų gūbriai, netoli garsiojo 
aukščiausiai kalnuose esančio laivuojamo Titikakos ežero. Ši savotiška 
nyki aukštikalnių lyguma, kur taip arti žvaigždės ir taip toli žmonės, 
beveik kiekvienam svetimšaliui, atvykusiam į Tiahuanaką, kelia tiesiog 
mistiškus jausmus. Tai patyrė ir šios knygos autorius, atvykęs čia pirmą 
kartą, kai po varginančios kelionės iš La Paso vakarop galų gale at- 
kako į Tiahuanaką vienui vienas. Saulės spinduliai greitai geso tolu- 
moje dunksančiose snieguotose Kordiljerų viršūnėse ir auksino žvilgs- 
niu neaprėpiamą Titikakos ežero vandenį. Plynas peizažas buvo tylus ir 
beveik be gyvybės. Nerimo tik vėjas — jis vienas tedrumstė tylą. Mies- 
tas buvo miręs. Senojo Tiahuanako kalbą, šimtatonių blokų ir septynia- 
metriu monolitinių skulptūrų, garsiųjų Saulės vartų kalbą, svečias pats 
turi išmokti ir suprasti. Netrukus patekėjo jaunas mėnuo, o žvaigždės 
retame Altiplano ore švietė taip, kaip niekuomet ir niekur kitur neš- 
viečia. 

Ieškodami dingusių indėnų valstybių, nuėjome ilgą kelią ir pirmą 
kartą atsidūrėme toli kalnuose. Čia jau nejunti nei vandenyno alsavi- 
mo, nei pakrantės dykumos kaitros, nebėra upių slėnių, kur radosi Nas- 
kos ar Parakaso, Viru ar galiausiai Močikos kultūros. Šis miestas tik- 
riausiai yra čia, Pietų Peru kalnų lygumose, iškilusios kultūros kūrinys. 
Tačiau ši kultūra didžiausio klestėjimo metu prasiskverbė net iki Peru 
pakrantės ir savo menu, religija darė įtaką tolimiausioms šios Pietų 
Amerikos dalies sritims. 

Po Čavino kultūros Tiahuanako kultūra yra antroji visos Peru arba 
visų Andų kultūra. Ši kultūra, kaip ir Čavino (o gal dar labiau), davė, 
duoda ir duos peno fantastiškiausiems spėliojimams. Net tada, kai no- 
rima atsakyti į tokius įprastus pamatinius klausimus, kokie paprastai 
kyla atradus tokį seną indėnų miestą. Kas ir kada įkūrė Tiahuanaką — 
miestą, kur taip arti žvaigždės ir taip toli žmonės? 

PROTĖVIS ADOMAS ĮKURIA 
MIESTĄ 


Kas ir kada įkūrė Tiahuanaką? To savęs klausė čia atsidūrę jau pir- 
mieji europiečiai. Bolivijos kalnų plynaukštėje, didingų snieguotų vir- 
šūnių ir žalsvai mėlyno vandens fone stovinti indėnų metropolija juos 
tiesiog sužavėjo. Gal dėl to pirmieji ispanų kronikininkai apie seniai 
mirusį Tiahuanaką paliko daugiau žinių negu apie kurį nors kitą prieš- 
kolumbinį Peru miestą. Iš tikrųjų nė vienas senovės Peru centras — iš- 
imtis gal tik auksinis inkų Kuskas — taip nejaudino pirmųjų europiečių 
ir kartu nekėlė tokių keistų klausimų bei spėliojimų dėl savo kilmės 
kaip Tiahuanakas. 

Indėnai, kurie čia gyveno tuo metu, kai atėjo ispanai, tikėjo, kad 
tokį didžiulį miestą pastatė ne žmonės, o kažkokia jau išmirusi milžinų 
gentis. Į Tiahuanaka atvykę europiečiai milžinais netikėjo, tačiau mane 
(daugelis ir dabar tebemano), kad miestas nepaprastai senas. Antai Bo- 
livijos inžinierius (austras lenkiška pavarde) Artūras Poznanskis, ilgai 
tyrinėjęs Tiahuanaką (jo griuvėsiuose praleido pusę oyvenimo), įrodi- 
nėjo, kad miestas įkurtas prieš 12—17 tūkstančių metų. Taigi Tiahua- 
nakas turėtų būti laikomas seniausiu ne tik Amerikos, bet ir viso pa- 
saulio miestu! Ge 

Kiti autoriai, spėliodami Tiahuanako amžių, buvo dar dosnesni už 
inžinierių Poznanskį. Antai daktaras H. S. Belami Tiahuanakui „davė“ 
250 tūkstančių metų. Pamažu prasidėjo tikros lenktynės: kas, atskleis- 
damas šią Bolivijos archeologijos paslaptį, duos Tiahuanakui daugiau 
metų. Galiausiai nųgalėtoju tapo Bolivijos kalbininkas Emeterijus Vil- 
jamilis de Rada, kuris savo veikale „Adomo kalba" pamėgino įrodyti, 
kad protėvis Adomas kalbėjo aimarų (Bolivijos indėnų) kalba ir įkūrė 
šitą seniausią pasaulio miestą. Pasak Viljamilio, Adomo laikais miestas 


vadintas Armar Apu. 

Kaip rašoma Biblijoje, Adomas gyveno rojuje, taigi kalbėjo „ro- 
jaus kalba“. Yra rojaus obuolys, rojaus kvapai ir rojaus malonumai. 
Bet rojaus kalba? Ir dar kalba Bolivijos indėnų, kurių gyvenimas toli 

gražu nepanašus į rojišką?! Kronikininkas Baltasaras de Salas, ispanas, 
ilgai kunigavęs netoli Tiahuanako, o vėliau (1625 m.) Madride išleidęs 
knygą ,Aimarai aimarai“ (Aymaru-Aymaru), priėjo prie išvados, kad 
ne tik protėvis Adomas gyveno Peru, bet ir „rojus buvęs ne ten, kur 
buvęs". Savo nuožiūra autorius jį perkėlė į Bolivijos Altiplana. Po dvi- 
dešimt penkerių metų rojaus teoriją plėtojo kitas ispanas Antonijas de 
Leonas Pinela, kuris knygoje „Rojus Naujajame Pasaulyje“ Eufratą pa- 
vertė Orinoku, o Tigra Amazone. Kalba ne vien apie Adomą, bet ir 
apie Ievą, — žmonijos protėvį ji sugundziusi ne obuoliu, o granadiljos 
vaisiumi. 

Pirmasis tikras mokslininkas „Adomo mieste“ pasirodė tik XIX am- 
žiaus trečiojo dešimtmečio pabaigoje, Alsidas d'Orbinji atvyko iš Pran- 
cuzijos. Jo garsiajame veikale ,„„Amerikos žmogus" (L'Homme Ameri- 
cain) pirmą kartą pareikšta nuomonė, kad Tiahuanaką tikriausiai pas- 
tatė vienos kurios priešinkinės valstybės gyventojai: Valstybė buvusi 
labai stipri, jeigu galėjo pastatyti tokius statinius ir išspręsti problemą, 
kaip atgabenti daugybę sunkios statybinės medžiagos. Tai jau buvo nau- 
jas požiūris į Peru praeitį. Nuo konkistos laikų europiečiai Peru dau- 
giausia domėjosi tik inkais, jų imperija, jų kultūra. Kokios valstybės 
ir kultūros gyvavo Peru iki inkų, apskritai nesidomėta. 1892 metais iš- 
ėjo studija „Tiahuanako griuvėsiai senovės Peru kalnuose" (Die Ruinen- 
städte von Tiahuanaco in Hochlande des alten Peru) — pirmas tikrojo 
mokslo žingsnis į mįslingojo indėnų miesto tyrinėjimus. Knygos auto- 
riai — M. Ūlė ir jo tėvynainis A. Štiūbelis. Kaip tik šia knyga buvo 
pradėta nuo Tiahuanako istorijos šluostyti fantazijos ir legendų apnašas. 

Mokslininkams teko kovoti ne tik su tais, kurie iškraipė senąją Tia- 
huanako istoriją, bet ir su tais, kurie griovė jo akmeninius statinius — 
su šiuolaikiniais barbarais, kartais turinčiais net valdžios įstaigų leidi- 
mus. 

Tiahuanaką gyventojai buvo palikę jau prieškolumbiniais laikais, o 
kolonijiniu laikotarpiu vietiniai indėnai vėl sugrįžo į miestą. Tačiau ne 
apsigyventi, o patys užsimoję dar sparčiau griauti savo protėvių metro- 
poliją, jau ir taip sužalotą laiko dantų. Keturis šimtus metų Tiahuanakas 
buvo didžiausia Bolivijos akmenų skaldykla. Iš visur kur važiavo čio- 
nai žmonės ir vežė tūkstančius tonų dailiai aptašytų puikių akmenų. Kas 
netiko, daugiausia garsiosios Tiahuanako statulos, buvo skaldoma kir- 
tikliais, o dar vėliau sprogdinama dinamitu. Aplinkiniuose kaimuose in- 
dėnų trobų sienos pastatytos iš akmens blokų, kuriuos prieš daugelį šimt- 
meciy nugludino jų protėvių rankos. = 

Iki paskutinio akmenėlio buvo išardyti Tiahuanako spalvotieji laip- 
tai. Lygiai taip savavaliautojai mūrininkai smarkiai apgadino greta sto- 
vinčius Sarkofagų rūmus. O unikalus vandentiekis, tikriau sakant, kloa- 
ka, ėjusi po vienu Tiahuanako objektu, XX amžiuje tiesiog išnyko. Vi- 
sai neseniai buvo ketvirčiuota (iš tiesų ketvirčiuota) monolitiné statu- 
la — tikriausiai audros ir griaustinio dievo. Vienai skulptūrai buvo nu- 
mušta galva. Ir taip toliau, ir taip toliau... Unikalaus miesto sunaikintų 
akmeninių paminklų sąrašas būtų labai ilgas. Tačiau skaudžiausią smūgį 
Tiahuanakui smogė vadinamojo Pažangos, arba Ferrocarri] de Guagui 

(taip vadinama paskutinė stotis), geležinkelio tiesėjai. Tiltams statyti, 
bėgiams kloti ir kitiems darbams, savaime aišku, reikėjo daugybės ak- 
menų. Šitaip, net su valdžios palaiminimu, atėję į Tiahuanaką statybi- 
ninkai dinamitu sprogdino jo sienas ir statulas. Į vieno Bolivijos archi- 
tekto protestą dėl tokio barbariškumo, statybų vyriausiasis inžinierius 
atsakė: „Šituos akmenis mes išgarsinsime. Apie juos bus kalbama, kad 
jie pasitarnavo dviem kultūroms — senajai ir dabartinei!" 

Naikinti Tiahuanaką buvo pradėta, žinoma, ne XX amžiuje, o kur 
kas anksčiau, kolonijiniais laikais. Jau pirmasis miesto šeimininkas is- 
ksinių daiktų. Paskui XVIII amžiuje kitas verteiva — šachtų savininkas 
baskas Oialdeburas — įsakė perkasti visą Akapaną — vieną iš svarbiausių 
Tiahuanako rajonų, nes manė, kad aukso ir sidabro, kurių nepavyko 
prisigrobti Peru, ras čia — senovės indėnų valdovų rezidencijoje. 

Meksiką užvaldžius ispanams, actekų Tenočtitlanas per trumpą lai- 
ką buvo sugriautas iki pamatų, o Tiahuanakas — ardomas 450 metų. 
Keitėsi griovėjų kartos, bet visos darbavosi be atvangos, atkakliai kaip 
skruzdėlės. 

Šitam negailestingam beprasmiškam naikinimui ilgą laiką priešinosi 
tik pavieniai entuziastai. Vienas iš uoliausių indėnų miesto gynėjų nau- 
jaisiais laikais, minėtasis jūrų inžinierius Artūras Poznanskis, sumanė 
kai kuriuos Tiahuanako paminklus perkelti į Bolivijos sostinę La Pasą 
ir įrengti Tiahuanako aikštę, kuri lyg ir išreikštų visų liūdesį dėl sunai- 
kinto senovinio miesto. Dabar ši aikštė gausiausiai turistų lankoma vie- 
ta visoje šalyje. 

Daugelis mokslininkų Poznanskio sumanymui „išvežti Tiahuanaką iš 
Tiahuanako” nepritarė, bet galbūt kaip tik jis išsaugojo būsimoms kar- 
toms nors dalį to, ką uolūs akmenskaldžiai vis tiek būtų iš Tiahuanako 
išvežę. 

Tik po Antrojo pasaulinio karo pasikeitė boliviečių požiūris į Res- 
publikos teritorijoje išlikusį unikalų indėnų miestą. Dabartinė Bolivijos 
valdžia puikiai supranta, kokį nepaprastą turtą paliko jai nežinomi mei- 
strai. Tiahuanakas ir Čavinas pamažu rekonstruojami. 1957 metais buvo 
įsteigtas Bolivijos valstybinis Tiahuanako archeologinio tyrimo centras, 
kuriam nuo pat pradžių vadovauja garsus Bolivijos archeologas Karlas 
Ponsė Sanchinesas. 

Per dvidešimtį metų Sanchinesas ir jo bendradarbiai padarė didžiulį 
darbą siekdami atgaivinti pirmykštę Tiahuanako išvaizdą. Žinoma, ar- 
cheologai negalėjo grąžinti į miestą išardytų laiptų, pavogtos šventyk- 
los, dinamitu susprogdintų statulų. Tačiau tai, kas liko, jie valo, deda 
akmenį ant akmens, kur įmanoma, Tiahuanako šventykloms ir pirami- 
dėms grąžina senąjį pavidalą. Randama ir naujų dalykų. Antai pats 
Ponsé Sanchinesas iškasė monolitinę statulą ir aptiko iki šiol nežinomą po- 
žeminę šventyklą. 

Taigi pirmiausia pažiūrėkime, ką Ponsė Sanchinesas su pagalbinin- 
kais jau nuvalė ir grąžino į pirmykštę vietą. Pavaikščiokime po protėvio 
Adomo miestą, kurio šventyklos ir didžiulės statulos kelia vis daugiau 
klausimų. 

PASIVAIKŠČIOJIMAS PO 
TIAHUANAKĄ 


Jau pirmasis pasivaikščiojimas po Tiahuanaką jaudina kiekvieną lan- 
kytoja. Didžiuliai akmens blokai (didžiausias sveria 131 000 kg), garsio- 
sios Tiahuanako statulos, "kurios vieniems atrodo vaizduojančios valdovus, 
kitiems — šio miesto dievus, ne mažiau garsūs monolitiniai Saulės vartai, 


Mėnulio vartai, požeminės piramidės, pusiau "sugriauti rūmai.. . Visa tai 


‘yasirne~ plynamė Bolivijos Alti- 
plane. Vienas iš geriausių se- 
novės Peru specialistų profeso- 


rius Džonas Oldenas Meisonas 


yra pasakęs, kad tai paskutinė 
mūsų planetos vieta, kur arche- 
ologų laukia tokia puiki veik- 
los dirva. Bolivijos profesorius 
Marianas Baptista pastebėjo, 
kad Tiahuanakas nuo kitų ar- 
cheologus ir istorikus traukian- 
čių vietų (pavyzdžiui, nuo Egip- 
to Abu Simbelio, Libano Baal- 
beko arba Peru Saksahuamano) 
labiausiai skiriasi aplinkine 
gamta. Vietovė savotiškai ny- 
ki, ne veltui vadinama Naujojo 
Pasaulio Tibetu. 

Tiahuanakas, tikriau sakant, 
kas iš jo likę iki mūsų dienų, — 
tai keli svarbūs objektai. Ge- 
riausiai — "rekonstruota miesto 
dalis yra vadinamoji Kalasasa- 
ja, stačiakampio pagrindo 
(126,20+17,50 metrų) dvaras, O 
gal rūmai, apjuosti siena, kurio- 


Sita 


ŽAS ES Ti, Sr Se + ee 


Maždaug taip atrodė Tiahuanakas. Vaizdas iš 
rytų. Priekyje Kalasasaja ir Akapana 

je yra eilė netaisyklingų monolitinių kolonų, tokių šunkių, kad akmenų 
grobstytojai nepajėgė jų išvežti. Vidinis Kalasasajos kiemas, užimantis 
apie trečdalį objekto ploto ir esantis žemiau žemės paviršiaus, jau visas 
atstatytas. Į Kalasasajos vidų buvo patenkama pro didelius akmeninius 
vartus monumentaliais šešių pakopų laiptais. Si objekta (kartais dievazin 
kodėl vadinamą Justicijos rūmais) aprašė vienas iš pirmųjų Peru kroni- 
kininkų ispanas Sjesa de Leonas. Jis rašo apie patijų, tai yra apie vidinį 
Kalasasajos kiemą, ir apie gretimą dengtą salę su dideliais portalais ir 


Taip atrodė Tiahuanako Kalasasaja 


langais. Šią rūmų salę kronininkas lygina net su daug vėlesne garsiąja 
auksuota Kusko Saulės šventykla. Tačiau Tiahuanako akmeninę Kalasa- 
sają irgi puošė brangusis metalas. Į sienas buvo prikalinėta auksinių vi- 
nių ant kurių kažkada laikėsi varinės ir bronzinės plokštės, dengiančios 
akmeninį pastato karkasą. 

Kalasasajos viduje ne taip seniai buvo rasta viena iš garsiausių Tia- 
huanako statulų, kuri atradėjo garbei pavadinta Ponsės monolitu. Trijų 
metrų aukščio stulpas stovi toje pačioje vietoje, kur kažkada buvo pas- 
tatytas. Gana netikėtą radinį aptiko bolivietis Dikas Edgaras Ibara Gra- 
sas kitame statinyje — Kantaito rūmuose. Mokslininko manymu, vienas iš 
tašytų Kantaito akmenų yra tikslus Kalasasajos rūmų modelis“. Jei at- 
radėjas teisus, vadinasi, projektuotojai planuojamus statinius ne braižy- 
davo, o darydavo daug kartų mažesnį modelį iš akmens. 

Greta Kalasasajos Karlas Ponsė Sanchinesas aptiko ir nuostabią iki 
XX amžiaus vidurio visiškai nežinotą Tiahuanako šventyklą, vadinamąją 
pusiau požeminę arba pusiau nugrimzdusią šventyklą. Jau vien vardas, 


* Jeigu ir modelis, tai labai netikslus. Šios knygos rusiškojo leidimo red. past. 

Daugelio archeologų nuomone, taip iš pradžių atrodė Tiahuanako piramidė Akapana 


kuriuo ją pavadino archeologai, rodo, kad šventykla buvo įgilinta į že- 
mę, kaip nustatyta, 170 centimetrų. Pusiau požeminė šventykla užima 
742,5 kvadratinio metro. 

Toje pačioje vietoje kitas garsus Tiahuanako tyrinėtojas profesorius 
Vendelis Benetas 1932 metais aptiko didžiulę rausvo akmens statulą (da- 
bar vadinamą jo vardu). Didžiulės figūros dviejų metrų postamentas iš 
pradžių yra buvęs įleistas į šventyklos grindis. 

Beneto monolitas yra daugiau kaip 7,25 metro aukščio. Jo galvą puo- 
šia lyg koks turbanas ar antkaktis. Akys žvelgia tiesiai, ir atrodo tartum 
iš jų teka ašaros. Rankos sudėtos ant krūtinės. Vienoje iš jų tipiškas 
Tiahuanako indas — kero, kitoje — indėnų apeiginis ragas iš kriauklės 
(Bolivijoje ji vadinama pututu). Statulos pilvas apjuostas plačia juosta. 

Netoli gigantiško Beneto monolito buvo rasta kita mažesnė statula — 
vyras su barzda, kuri indėnams yra gana neįprasta. Šitas ir kiti akmeni- 
niai Tiahuanako barzdočiai mokslininkams uždavė geroką mįslę. Pietva- 
kariniame Kalasasajos kampe stovi dar viena garsi Tiahuanako statula, 
kurią boliviečiai vadina Vienuoliu (El Fraile). 

Pumos vartu — terasomis kylancio Tiahuanako statinio — rekonstrukcija 


Greta Kalasasajos riogso vargani smarkiai nuniokotų Sarkofagų rū- 
mų likučiai. Kaip atrodo, rūmus sudarė gyvenamosios patalpos ir nedide- 


lės salės, įrengtos aplink centrinį kiemą. 

Tiahuanako kultūros unikalaus audinio pavyzdys. Figūros primena Saulės vartų atvaizdus 

Į pietus nuo Kalasasajos kyla garsioji Tiahuanako piramidė Akapana. 
Iki Ponsės Sanchineso Tiahuanakas archeologiškai mažai buvo tyrinėtas, 
todėl ir Akapana nebuvo ištirta kaip reikiant. Mokslininkai iki šiol ne- 
sutaria, kam statinys buvo iš tikrųjų skirtas ir kaip jis pastatytas: vieni 
mano, kad piramidė buvo iš anksto suprojektuota, kiti (tokių dauguma) 
teigia, kad tai kalvoje padarytos terasos; kalvos viršūnėje, galimas daik- 
tas, kažkada buvo indėnų šventykla ar aukuras. Tretieji įsitikinę, kad 
pirmiausia Akapanos viršūnėje stovėjo karinė tvirtovė. Piramidės viršū- 
nėje yra išlikęs nedidelis vandens baseinas, tikriausiai dirbtinis ežeras, 
orientuotas tiksliai į rytus, — tai ir rodo, kad jis dirbtinis. Nuo piramidės 
„viršūnės matyti paslaptingojo miesto apylinkių objektai. Svarbiausias iš 
jų, esantis už liūdnai pagarsėjusio Pažangos geležinkelio sankasos, yra 
irgi terasomis kylantis statinys — Pumos vartai (Puma Punku). Tačiau čia 
nėra jokių vartų, nors kažkada netoli šio statinio buvo aptikti treji ak- 
meniniai vartai. Pumos vartai pastatyti iš didžiulių, per šimtą tonų sve- 
riančių andezito ir pilkojo trachito blokų. Akmens milžinai tebestovi iki 
šiol. Plokštės nutašytos meistriškai, tai rodo, kad Tiahuanako statytojai 
buvo puikūs akmentašiai, Pumos vartų viršūnėje jie irgi pastatė šventyk- 
lą ar aukurą. Visą statinį juosė dviguba siena. Pumos vartų kompleksas 
turėjo dar dešimt vartų ir originalias didžiules akmenines įgaubas. 

Kai kurie mokslininkai Pumos vartus juosiančios sienos paskirtį aiški- 
na taip: geologiškai visiškai nesenais laikais, kai Tiahuanako šlovė buvo 
pasiekusi apogėjų, Titikakos ežero paviršius buvęs 34 metrais aukščiau 
negu dabar ir vanduo siekęs SR p= pT 


patį Tiahuanaka — miestas aor, ie ae 


stovejes ant Sitos kontinenti- 

nes Andu juros kranto. Gali- ae ECA TA 

mas daiktas, kad siena ap- EE POO AA Kora- 
juostoji miesto dalis tuomet RISD t SSIS Del ka 
buvo Tiahuanako uostas. Gal (sey 

kaip tik iš čia į tolimas ke- įepegė 
liones išplaukdavo Tiahu- 
anako misionieriai, „pirkliai, 
mis alplaukdavo maldininkai, 
kuriuos į didžiausią religinį 
kalnų centrą — Andų Me- 
ką — traukė vyriausiojo Ti- 
ahuanako dievo kultas. Vy- 3 
so, = dievo? Ar indėnų Žymiausias Tiahuanako ere — Saulės vartai, 
miesto statytojai iš tikrųjų padaryti iš vientisos andezito plokštės 

turėjo kažkokį vyriausiąjį 

dievą? Tai labai svarbus klausimas. Tačiau nesvarbu, kaip į jį atsakytu- 
me — teigiamai ar neigiamai, — turime pamėgintį rasti Tiahuanake šio 
dievo kulto pėdsakų, paieškoti spėjamo senovės kalnų indėnų dievo at- 
vaizdo. 

Kaip atrodo, jo atvaizdas Tiahuanake iš tikrųjų yra išlikęs ir puošia 
vieną iš plačiausiai žinomų paminklų — nedidelius, bet visame pasaulyje 
garsius Saulės vartus (Inti Punku). Jie yra šiaurvakarinėje Kalasasajos 
dalyje ir iškirsti iš vientiso gryno 3X3,75 metro dydžio andezito bloko. 
Viršutinę dalį rytų pusėje puošia puošnus reljefas, kurio viduryje yra 
žmogaus figūra neproporcingai didele nimbo apsupta galva. Nimbą sudaro 
24 spinduliai, kurių galai baigiasi jaguarų (tikriausiai Mėnulio dievo sim- 
bolis) arba pumų galvomis. Iš abiejų figūros akių gausiai teka ašaros — 
tai galbūt simbolizuoja visagalio dievo žemei teikiamą lietų ir drėgmę, 
taigi ir derlių indėnų laukams. Keistas šventasis rankoje laiko didžiules 
valdovo lazdas su kondorų galvutėmis. Į Saulės vartų frize vaizduojamą 
dievybę žvelgia priešais ją esančios keturiasdešimt aštuonios mažesnės fi- 

gūros — pusiau žmonės, pu- 
h siau paukščiai. Visa šita vy- 
; riausiojo dievo palyda laiko 
“ rankose tokias pat lazdas. 
1 Virš Saulės vartų durų angos 
+: Matyti meandrinė juosta, į 
1 kurią įkomponuoti žmonių 
i veidai. Tačiau ši meniška 
meandra toli gražu ne tokia 
svarbi kaip pagrindinis rel- 
jefas, ypač vidurinė jo fi- 
gūra. 

Kas gi yra šis panašus į 
žmogų Saulės vartų dievas? 
Pirmiausia galima manyti, 
: 1 4 kad dangaus kūnų garbintojų 
4" šalyje gyvybę teikiantis vy- 
; ; riausiasis dievas turėjo būti 
Saulės dievas. Pusiau paukš- 
čių, pusiau žmonių figūros, 
frize supančios vidurinį at- 
vaizdą, kai kurių mokslinin- 
kų manymu, vaizduojančios 
žvaigždes, atsigrezusias į 
savo dangaus valdovą. Kitų 
nuomone, tai esąs senovinis Tiahuanako kalendorius: Saulės arba Mėnu- 
lio. Vidurinė Saulės vartų figūra buvo net siejama su spėjamu, bet ne- 
įrodytu Tiahuanake gyvavusiu Veneros kultu. 

Dabar dauguma mokslininkų sutaria bent jau dėl to, kad reljefe iš 
tikrųjų vaizduojamas vyriausiasis Tiahuanako dievas, kurio klauso visi 
kiti dievai ir kurį didžiai garbino miesto gyventojai bei valdovai, Tačiau 
Tiahuanako gyventojų ir jų valdovų vardų kol kas nežinome. O Saulės 
vartų dievas argi buvo bevardis? Žinoma, ne! Daugelis Peru istorijos spe- 
cialistų mano, kad jo tikrasis vardas Virakoča, tiksliau Kon Tikis Vira- 
koča (Con Ticci Viracocha). 

Tiahuanako Saulės vartų reljefo centrinė figūra 


= „Kaip pastebėjo pirmieji ispanai, Virakocos, Pasaulio kūrėjo, kultą 
išpažino dar inkai. Buvo užrašyti net jo garbei senovės Peru sukurti him- 
nai, Vienoje tokioje odėje, garbinančioje Didįjį Kūrėją, sakoma: 

O Virakoča! Tu, kuriam neprilygsta 

Niekas visam pasauly, 

Kuris visur už visus didžiausias esi. 

Tu davei mums gyvybę, būtį, jausmus. 

Tu tarei: tebūnie vyras! 

Tu tarei: tebūnie moteris! 

Tu juos sutvėrei, tu juos sukūrei. 

Ir davei jiems gyvybę. 

O gioboki tuos, kuriuos tu sukūrei. 

Žegyvena jie ramūs, sveiki ir be stygiaus. 

Ir tebūnie taika! 

Kur tu esi? Ar aukštai danguje? 

Ar žemėj giliai? Ar audros debesy? 

Ar griaustinio griausme? 

O išklausyki mane! Atsakyki tu man! 

Išgirsk mano prašymą! 

Duoki man ilgą gyvenimą! 

Ranka savaja globok mus! 

Priimk mūsų dovanas, mūsų aukas, 

Kur panorėtum. 

O Virakoča! 


Pirmieji Peru kronikininkai ispanai užrašė ne tik eilėraščių ir dainų 
apie didįjį Virakočą, bet ir daugybę mitų apie jo didingąjį miestą Tiahu- 
anaką (mirusį seniai dar prieš ateinant ispanams), taip pat apie saulėtąjį 
Titikakos ežerą, kurio vaidmuo mituose irgi labai svarbus. 

Senovės Peru mitų apie Virekočą ir Tiahuanaką yra ivairių versijų. 
Tačiau visuose pasakojama, kad pasaulio Des, kai wicenateno am- 


Centrinės Saulės pre figūros palydovai 

Tiahuanako Saulės vartų meandrinė juosta 


žinoji tamsa, iš Titikakos ežero išlipo dievas Kon Tikis Virakoča ir tapo 
Tiahuanako valdovu. Šiame mieste Kon Tikis Virakoča sukūrė Saulę ir 
nurodė jai dangaus skliaute kelią, kuriuo ji tebekeliauja iki šiol. Tiahu- 
anake Virakoča sukūrė ir Mėnulį, ir visus kitus dangaus kūnus. Paskui 
pridarė, savaime suprantama, iš akmens, vyrų ir moterų ir poromis išsiun- 
tinėjo į visus Peru kraštus, nurodęs, iš kokių urvų, šaltinių, upių ar uolų 
pasirodyti pasaulyje. Akmeninius žmonių protėvius, kuriuos Tiahuanake 
sukūrė didysis Kon Tikis Virakoča, indėnai vadina irgi Virakočomis. 

Maždaug taip skamba dalis legendos apie Virakočą, šventąjį Tiahu- 
anaką ir apie šiame mieste sukurtą žmoniją. Nors daugelis mitų ir legen- 
dy buvo užrašyta tuojau po konkistos, tačiau jau buvo praėję per daug 
laiko nuo to meto, kai Tiahuanaką paliko gyventojai ir aplink miesto 
griuvėsius apsigyveno dabartinių aimarų pirmtakai, o aimarus užvaldė 
galinga inkų imperija. 


J? 

= BALTOJO DIEVO PALIKIMAS? 


4 


Tiahuanako Kon Tikis Virakoča neduoda miegoti ir šiuolaikiniams 
mokslininkams. Jo vardą visam pasauliui dar kartą priminė narsusis nor- 
vegų jūrų keliautojas Tūras Hejerdalis, kurio pirmąją ekspediciją „Kon 

Tikiu“ lydėjo ne tik Virakočos vardas, bet ir atvaizdas. Kas yra buvęs to 
paties pavadinimo muziejuje Osle, žino, kad muziejuje esančio Hejerda- 
lio balzos plausto burę puošia Tiahuanako dievo atvaizdas, norvegų ke- 
liautojo perpieštas iš vienos monolitinės Tiahuanako statulos. 

Pasak Hejerdalio, Virakočos Tiahuanakas yra svarbiausia archeologi- 
nė vietovė Pietų Amerikoje. Mokslininkų dėmesį šitame paslaptingame 
mieste labiausiai traukia monumentalios statulos. Keliaudamas per van- 
denyną, Hejerdalis pastebėjo, kad Polinezijoje, daugiausia Velykų saloje, 
yra išlikusių panašių didžiulių statulų (moai), ir ėmė ieškoti, kuo dar pa- 
našios senovės Peru ir Polinezijos kultūros. Pamažu jis priėjo prie išva- 
dos, kad Tiahuanakas yra barzdotų baltųjų palikimas. Tai teigdamas He- 
jerdalis rėmėsi miglotais kai kurių inkų liudijimais: „Inkai pasakojo is- 
panams, kad krašte esantys apleisti didžiuliai statiniai, pastatyti čia gy- 
venusių baltųjų dievų dar prieš paimant inkams valdžią. Šitie dingę sta- 
tytojai buvo vaizduojami kaip išmintingi ir taikūs mokytojai, kažkada 
atėję iš šiaurės ir išmokę primityvius inkų protėvius statybos meno bei 
žemdirbystės, taip pat perdavę jiems savo papročius. Jie buvo kitokie 
negu indėnai: baltaodžiai, ilgabarzdžiai ir aukštesni už inkus. Galiausiai 
jie netikėtai išvyko iš Peru, kaip ir buvo čia atsidanginę. Paskui inkai 
patys ėmę valdyti kraštą, o baltieji mokytojai dingo visiems laikams iš 
Pietų Amerikos pakrantės — išėjo į vakarus, į Ramųjį vandenyną". 

Šių tariamų baltųjų persikėlėlių iš Tiahuanako pėdomis Tūras Hejer- 
dalis keliavo jau ir anksčiau. Dar prieš Antrąjį pasaulinį karą su gam- 
tininkų ekspedicija jis pagyveno vienišose Markizo salose, daugiausia 
nedidelėje Fatuhyvos salelėje. Be kita ko, jaunasis mokslininkas čia su- 
sibičiuliavo su senu Markizo salų gyventoju Tei Tetua, esą paskutiniuoju 
rytinėje salos pakrantėje gyvenusios genties palikuoniu. Tei Tetua He- 
jerdaliui pasakojo, kad jo protėviai atplaukę į Markizo salas iš rytų, o 
į Fatuhyvą juos atvedęs vadas ir dievas, vardu Tikis. Po karo Hejerda- 
lis išvyko į Tiahuanaką, kur kažkada iš tikrųjų buvo garbinamas dievas 
tokiu pat vardu, kaip ir tas, kurį Markizo salose garbinę Tei Tetua pro- 
tėviai. Jis ėmė ieškoti senose kronikose žinių apie šio dievo likimą ir 
atsakymo, kodėl Kon Tikis Virakoča ir jo žmonės turėjo palikti akmeninį 
miestą Anduose. 

Hejerdalio teorija apie Virakočos žmonių persikėlimą iš Peru į Vely- 
kų salą, Markizo, o gal ir į kitas Okeanijos salas labai sudomino moksli- 
ninkus ir plačiąją visuomenę. Šios knygos autorius per savo keturias 
ekspedicijas į Okeaniją, daugiausia būdamas Velykų saloje, pamėgino pa- 
ieškoti kokių nors akivaizdžių pėdsakų, liudijančių, kad šiose pietų jūrų 
salose būta persikėlėlių iš Peru. Tačiau nepaneigiamų įrodymų Hejer- 
dalio teorijai pagrįsti nerasta. Kad Polinezijos gyventojai ir jų kultūra 
kilę iš senovės Peru, konkrečiai iš Tiahuanako, mokslininkams nejrodé nė 
drąsi narsiojo norvego kelionė iš Pietų Amerikos į Ramiojo vandenyno 
salas. 

Po nepaprastos Hejerdalio kelionės per vandenyną daugelis vėl ėmė 
domėtis uoliojo Sjesos de Leono XVI amžiuje užrašytais Altiplano indė- 
nų pasakojimais apie Tiahuanaką. Ispanų kronikininkas rašo, kad gyven- 
tojai mini barzdotus baltaodžius, o „Peru kronikoje“ pateikia ir savo min- 

tį, jog į Altiplaną atsikėlusių baltųjų „buvę nedaug, todėl gausūs vieti- 
niai gyventojai juos kautynėse išnaikinę“. 

Kalbos apie barzdotus baltuosius Tiahuanako gyventojus, valdovus 
ar net miesto įkūrėjus tebeklaidžiojo ir po garsiųjų ispanų kronikininkų 
mirties. Net kai kurie dabartiniai mokslininkai šituos pasakojimus ima už 
tikrą pinigą ir lygina su legendomis apie baltąjį Ketsalkoatlį, kuris pas 
senuosius Meksikos gyventojus atėjo iš kitos pusės jūros, su padavimais 
apie kultūringųjų senovės Kolumbijos gyventojų baltaodį dievą Bočiką, 
atnešusį indėnams visus pažinimo vaisius. Daugelis tiesiai klausė: ar 
Tiahuanako Kon Tikis Virakoča tikrai buvo toks baltasis dievas? Gal jis 
vadovavo grupelei išsilavinusių baltųjų žmonių, atnešusių į Altiplaną 
pažinimo šviesą, o vėliau tapo vyriausiuoju dievu ne tik Tiahuanake, bet 
ir visoje Peru? Tie, kurie ir dabar tebetiki, kad buvo toks baltasis civili- 
zacijos dovanotojas, žinoma, irgi kelia klausimą: „Iš kur atėjo šitie barz- 
doti baltaodžiai, o pasak kitų, net rusvaplaukiai ar rudaplaukiai?" 

Mokslininkai, žinoma, įrodė, kad Tiahuanakas, kaip ir kiti Peru mies- 
tai, atsirado ne iš karto, buvo pastatytas per daugelį metų pačių indėnų. 
Bet kadangi mokslininkai dar negali aiškiai pasakyti, kas būtent pastatė 
senąjį Tiahuanaką, miesto įkūrėjų baltųjų teorija tebeturi šalininkų. Dau- 
gelis jų mano, kad Tiahuanako statytojai buvę baltieji Andy civilizato- 
riai, pirmiausia šiauriečiai, o konkrečiai — vikingai. 

Kita, kur kas kurioziškesnė versija tokia: Tiahuanakas, kaip ir Poli- 
nezija, kadaise buvo Ramiajame vandenyne, bet per kažkokį katakliz- 
mą, didžiulės jėgos išsviestas, kaip akmuo iš Dovydo laidyklės nulėkė 
oru ir „nusileido“ aukštai Anduose! 

Baltojo dievo Virakočos kultas sudomino ir tuos, kurie tiki ne šituo 
fantastiniu skridimu iš Okeanijos i Ameriką, o kitais oro keliais. Antai 
knygos „Burtininkų sugrįžimas“ autoriai Pauelzas ir Beržjė svarstė, ar 
Tiahuanakas ir Velykų salos skulptūros — ne kitų civilizacijų palikimas. 
Nėra ko stebėtis, kad iš tikrųjų kai kurie XX amžiaus autoriai mano, jog 
Tiahuanake, šitame Amerikos Tibete, kur tikrai taip toli žmonės ir taip 
arti žvaigždės, labiau negu kur nors kitur galėjo apsilankyti kitų civili- 
zacijų kosmonautai! Šveicarų rašytojas Erichas Dėnikenas, žvelgdamas į 
Tiahuanaką, klausia: „Kokias paslaptis slepia miesto griuvėsiai? Kokį ki- 
tų civilizacijų „laišką“ reikės iššifruoti Bolivijos plynaukštėje? Negalime 
dorai paaiškinti, nei kur šitos kultūros pradžia, nei kur pabaiga...“ O Tia- 
huanako statytojai — dėl to nesiginčijama,— kaip ir visų kitų senovės 
Peru kultūrų žmonės, dažnai akis kreipė į dangaus šviesulius ne vien ste- 
bėdami ir tyrinėdami jų kelius, bet pirmiausia juos garbindami. Kaip tik 
todėl, kalbant apie Tiahuanaką, ir svarstoma, ar buvo į Žemę atvykę kitų 
planetų gyventojai, Tiesą sakant, Tiahuanako likimas su kosmosu ir dan- 
gaus kūnais siejamas gana seniai, seniau negu kurių nors kitų Amerikos 
archeologijos objektų. Tuo pasirūpino vienas fantasias — austras Han- 
sas Hėrbigeris, kurio teorija apie pasaulinį ledynmetį (Welteislehre) vie- 
nu metu buvo gana populiari. 

Hėrbigeris savaip traktavo mūsų planetos, ypač jos mėnulių istoriją. 
„Mėnulių?“— paklausite. Argi kada nors danguje švietė ne vienas mėnu- 

lis? Hėrbigerio manymu, taip buvo. Aplink Žemę sukesi keli mėnuliai, 
Tai buvusios nedidukės planetos, kurios iš pradžių skriejo tarp Marso 
ir Žemės. Tačiau dėl Žemės traukos priartėjo prie mūsų planetos, o ga- 
liausiai ant jos nukrito. Kiekviena tokia kosminė katastrofa sunaikinda- 
vo ir tuo metu Žemėje gyvuojančias kultūras. Hėrbigerio knygoje Tia- 
huanakui skirta svarbi vieta. Anot H. S. Belami, Hanso Herbigerio išti- 
kimo mokinio, ir dabartinis mūsų Mėnulis kažkada buvo pavojingai pri- 
artėjęs prie Žemės: per 48 valandas aplink ją apsisukdavo tris kartus. 
Smarkiai veikiamas Mėnulio traukos, pasaulio vandenynas susitvenkė 
ties Ekvatorium ir toje vietoje labai aukštai užliejo kontinentą. 

Tačiau aukščiausiai kalnuose esančio senovės Amerikos miesto Tia- 
huanako vanduo neapsėmė. Miestas ir plačios jo apylinkės tapo palai- 
minga sala, išlikusia pasaulio dalele, gyvenama nuo prieštvaninių laikų, 
židiniu, kur ir toliau klestėjo prieštvaninė kultūra. Vėliau, esą prieš 13 500 
metų, Mėnulis vėl grįžęs į savo pirmykštę vietą, vanduo nuslūgęs, tačiau 
Tiahuanakas taip ir likęs senojoje vietoje — aukštai kalnuose. Bet ne kaip 
kokia Nojaus arka, išgelbėjusi pavojaus ištiktus perujiečius, o kaip svar- 
biausias kultūrinis visos šalies centras. 

Po karo Hėrbigerio teorijos populiarumas pamažu atslūgo, kaip ir 
vanduo, tariamai uztvindes Ameriką. Tačiau aukštai kalnuose stūksantis 
"Tiahuanakas tebekelia ir ateityje taip pat kels „žvaigždžių klausimus“. 

Skyriaus pradžioje esame sakę, kad Tiahuanako Kon Tikis Virakoča, 
Didysis Kūrėjas, kurį garbino inkai ir jų pirmtakai, neduoda miegoti ir 
dabartiniams mokslininkams. Iš tikrųjų visi nustebo, kad tasai dievas, 
kurio atvaizdas puošia Saulės vartus, visai neseniai sukėlė diskusiją, ar 
turėjo senovės Peru gyventojai raštą, ar jo neturėjo. 

Kai kurie mokslininkai šią temą lietė jau anksčiau. Antai Rafaelis 
Larkas Hoilė tikėjo radęs savitą močikų pupelių raštą. Jo tėvynainė Vik- 
torija de la Chara buvo įsitikinusi, kad Parakaso tekstilės ornamentai — 
tai primityvaus priešinkinio rašto ženklai. Tačiau, nepaisant šitų origi- 
nalių teorijų, dauguma mokslininkų manė (daugelis ir dabar tebemano), 
kad prieškolumbinė Peru buvo vienintelė Žemės rutulio sritis, kur papli- 
tusios aukštos kultūros neturėjo rašto, tai yra neturėjo ženklų, kuriuos 
būtų galima laikyti rašmenimis. Tačiau 1968 metais knygos autorius 
38-me tarptautiniame kongrese, skirtame Amerikos indėnų problemoms, 
labai nustebęs ir, žinoma, labai susidomėjęs. išklausė Tiūbingeno univer- 
siteto profesoriaus daktaro Tomo Bartelio referatą, kuriame buvo iškelta 
mintis, kad ir senovės perujiečiai mokėjo rašyti. Autoritetingas moksli- 
ninkas ir patyręs neiššifruotų raštų tyrinėtojas pakartojo (nors naujai ir 
labiau apgalvotai) Viktorijos de la Charos teiginį, kad Pietų Amerikos 
indėnų raštas buvo jų audinių ornamentai. 

Daugiausia dėmesio Bartelis skyrė pasikartojančiam kvadrato moty- 
vui, puošiančiam perujiečių pončio tipo marškinius (unku). Šį motyvą — 
dabar jau galime rašyti grafemą — Peru indėnai vadina tokapu. Tokį 
motyvą Tiūbingeno profesorius aptiko ant daugelio indų, vadinamųjų 


127 


kero*. Audiniuose ir ant indų iš viso jis aptiko 400 įvairių ženklų. Tikė- 
damas, kad kiekvienas ženklas yra prasmingas ir kad iš jų Peru indėnai 
sudarydavo gana ilgus įrašus, Bartelis pamėgino juos perskaityti! Iš or- 
namentuotų audinių jis pasirinko labai gražiai išaustus ir puikiai išliku- 
sius pončo pavidalo marškinius iš pietinės Peru pakrantės, vadinamąjį 
Virakočos apsiaustą. Panašiai ornamentuotos tekstilės ir indų aptinkama 
ir Sieroje. Tai rodytų, kad ši rašto sistema buvo vartojama visoje prieš- 
kolumbinėje Peru (ir galbūt gana ilgai), Dabar Virakočos apsiaustas yra 
Vašingtono priemiestyje Dambarton Oukse gyvenančio Roberto Vudz 
Blaso kolekcijoje. 

Tirdamas piešinį pagal atskirų ženklų panašumą, profesorius Bartelis 
intuityviai iššifravo apie 50 grafemų. Jis nustatė, kad ženklai ant Dam- 
barton Oukse esančio apsiausto vaizduoja ugnį (kečujų kalba con), laip- 
tuotą piramidę (kecujy kalba ticci arba tisci), riebalus (vira, huira) ir ga- 
liausiai bangų ženklą (cocha). Taigi ant marškinių buvo parašyta Kon 
Tikio Virakočos**— indėnų Pasaulio kūrėjo vardas. Lygiai taip dabartinio 
jaunimo marškinėlius puošia populiarių dainininkų ar ralistų vardai. 
mis. Jų tvarka, matyt, ne atsitiktinė ir priklausė ne vien nuo kūrėjo este- 
tinio skonio. Netgi atvirkščiai. Tam tikra tvarka išdėstyti tokapu, matyt, 
žymi kalendoriaus duomenis (žvaigždžių ir Mėnulio mėnesius, metus, kai 
kurių planetų sukimosi aplink Saulę periodus ir kt.). 

Kada nors pavykus iššifruoti astronominę ar astrologinę Virakočos 
apsiausto grafemų prasmę, pirmą kartą perskaitytume senovės perujie- 
čių pasakojimą apie savo kalendorių ir astronomiją, apie filosofinius dan- 
gaus šviesulių garbinimo aspektus. Dabar stovime prie vartų, atveriančių 
kelią į šį savitą, iki šiol paslaptingą labirintą. 

Senovės Peru rašto hipotezę Bartelis paskelbė neseniai. Daug kas šio- 
je originalioje sistemoje iki šiol nepaaiškinta. Ne visai aišku ir kaip pla- 
čiai šis unikalus raštas buvo paplitęs priešinkinėse kultūrose. (Minėtoji 
Viktorija de la Chara seniausių jo pėdsakų — to neturime pamiršti — ap- 
tiko Parakaso kultūroje.) Apskritai šia sistema galėjo naudotis tiek prieš- 
inkinės, tiek inkų kultūros. Lygiai tokius pačius ženklus galėjo vartoti 
įvairios Peru kultūros. Jeigu iš tikrųjų buvo taip, tai kiekviena kalba 
tik ženklus vadino savaip. Viskas paaiškės ateityje. Taigi Bartelį verta 
paminėti vien dėl to, kad jis akivaizdžiai parodė, kokį neįprastą savo pa- 
tirties testamentą paliko mums senovės kultūrų žmonės. 

Tačiau iš Tiūbingeno profesoriaus kabineto grįžkime į didingąjį Tia- 
huanaką — priešinkinių metropolijų perlą. 


* Kero indai su tokiais ženklais yra kur kas vėlesnio meto. Šios knygos rusiškojo ver- 
timo red. past. 


** Perskaitytas raštas, kaip ir kitos T. Bartelio išvados, kelia abejonių. Šios knygos 
rusiškojo vertimo red. past. 

Kai kas mano, kad Tiahuanakas iš pradžių buvo vadinamas ,,Amzi- 
nuoju miestu“. Ar iš tikrųjų jis stovėjo nuo amžių? Dabar mokslininkai, 
žinoma, sako, kad jokiu būdu ne, kad ir miestas, vadinamas amžinuoju, 
kada nors turėjo gimti, gyvuoti ir išnykti — mirti. Dėl to niekas nesigin- 
čiją. Tačiau labai skiriasi nuomonės, kada gi amžinasis miestas įkurtas, 
nuo kada yra miręs, kiek laiko švietė jo būties žiburys. Iš tikrųjų kol kas 
archeologai negali į šį klausimą patenkinamai atsakyti, nors miestas buvo 
tiriamas (o daugiausia dabar tiriamas) labai moderniomis, kartais neįpras- 
tomis technikos priemonėmis. Antai Tiahuanake pradėtas naudoti cezio 
magnetometras, prietaisas, kuriuo galima išmatuoti magnetinio lauko vir- 
pesių intensyvumo skirtumus tam tikroje vietovėje ir nustatyti, ar nė- 
ra giliai po žeme statinių pamatų, statulų, stelų ir kt. Tiahuanako pra- 
eities dabar ieškoma ne tik pačiame mieste, bet ir plačiose io apylinkėse. 
Galimas daiktas, kad iš pradžių Tiahuanakas buvo užėmęs daug didesnę 
teritoriją negu ta, kurioje dabar stūkso jo griuvėsiai. Tai liudija už 1000 
metrų nuo Pumos vartų rasta Huila Pukaros piramidė. 

Be abejo, originaliausiai Tiahuanako praeities ieškojo prancūzų oke- 
anografas Žakas Ivas Kusto. Čia, aukštai kalnuose, jis pamėgino pasinau- 
doti povandeniniu laivu! Jau prieš Kusto Titikakos ežere darbavosi na- 
ras (ir diplomatas) iš Argentinos Ramonas Aveljaneda. Jis čia rado ir 
esą nufotografavo keletą prieškolumbinės Peru statinių. Žakas Ivas Kus- 
to norėjo Aveljanedos rastuosius griuvėsius, o gal ir kitas Titikakos eže- 
ro įdomybes apžiūrėti nuodugniau. Palikęs savo garsųjį ekspedicijos 
laivą „Kalipso“, dviem nedideliais povandeniniais laiveliais su 17 žmonių 
įgula jis patraukė į Peru kalnus. 

Kusto planuojami Titikakos ežero tyrimai turėjo atsakyti į klausimą, 
kiek teisinga indėnų legenda, pasakojanti, kad dvi šventos ežero salos 
(Saulės sala ir Mėnulio sala) vandenyje sujungtos aukso grandine. 

Povandeninių laivelių ekipažas nepastebėjo jokios grandinės, jungian- 
čios šventąsias salas. Be to, povandeninės ekspedicijos duomenys parodė, 
kad ežero dugne esančių akmeninių statinių griuvėsių negalima be iš- 
lygų priskirti Tiahuanako kultūrai arba teigti, kad tai yra miestų — Tia- 
huanako satelitų — liekanos. O auksiniai daiktai, kaip pasakoja indėnų 
legendos, sumesti į Titikaką, galbūt guli nugrimzdę klampiame ežero dug- 
ne. Kusto komanda iš Titikakos ištraukė tik keletą Tiahuanako indų. Taigi 
aukščiausio Amerikoje šventojo Peru indėnų ežero tyrimai — po van- 
deniu, bet 3800 metrų virš jūros lygio — ekspedicijos dalyviams tesu- 
teikė naujų įspūdžių, o ko nors naujo, kas padėtų nustatyti Amžinojo 
miesto tikrąjį amžių, nebuvo aptikta. 

Ir šį kartą patikimiausiu archeologų pagalbininku liko radioaktyvioji 
anglis C'*, Matavimų rezultatai padėjo Karlui Ponsei Sanchinesui nusta- 
tyti, kad miestas (iš pradžių tai buvo nedidelis kaimelis) įkurtas III am- 
žiuje prieš mūsų erą (seniausia data — 237 metai prieš mūsų erą). Moks- 
lininkas Tiahuanako istoriją suskirstė į penkias epochas ir galiausiai nus- 
tatė, kad gyventojai miestą paliko XI amžiaus antrojoje puséje.. 

Taigi Tiahuanakas gyvavo 1300 metu. Labiausiai miestas klestėjo per 
vadinamąją IV epochą, kuri prasidėjo VII amžiuje. Jau tada Tiahuana- 
kas, ypač jo dailė ir religija, susijusi su Saulės vartuose vaizduojamu 
keistuoju dievu, darė įtaką plačiai teritorijai. Profesorius Sanchinesas, 
remdamasis daugeliu archeologijos radinių, aptiktų dabartinėje Bolivijo- 
je, Peru ir Čilėje, sudarė žemėlapį tos Andų dalies, kur akivaizdūs Tia- 
huanako kultūros pėdsakai. Klestėjimo laikotarpiu Tiahuanako teritorija 
plytėjo nuo 14 iki 23 laipsnio pietų platumos ir nuo 64 iki 71 laipsnio va- 
karų ilgumos, bendras jos plotas — 275 236 kvadratiniai kilometrai. IS 
žemėlapio matyti, kad Tiahuanako teritorijos centras iš tikrųjų buvo 
prie Titikakos ežero, tai yra ten, kur stovėjo Virakočos miestas. 

Tirdamas iš pirmo žvilgsnio neiššifruojamą akmeninį sugriauto Tia- 
huanako labirintą, Ponsė Sanchinesas sugebėjo nustatyti atskiras šios im- 
perijos raidos epochas. Žodį „imperija“ kol kas turime rašyti su klaustu- 
ku. Tačiau aiškų, kad kažkada pirmojo tūkstantmečio pirmojoje pusėje 
Tiahuanake iškilo galinga ir išsilavinusi valdančioji grupė, kuri gebėjo- 
organizuoti miesto statybą, pritraukti į Tiahuanaką tūkstančius darbinin- 
kų ir keturių tūkstančių metrų virš jūros lygio aukštyje pastatė pamink- 
lų, kurių nesigėdytų nė senovės Egiptas. 

Tai buvo iš tiesų neįsivaizduojamas darbas. Sunkiausia buvo atga- 
benti milžiniškas šimto ir daugiau tonų plokštes iš už keleto kilometrų 
esančių skaldyklų. Pavyzdžiui, pertempti didžiausiai plokštei reikėjo apie 
trijų tūkstančių žmonių! O kokie tvirti turėjo būti lynai! Ir kaip sunkio- 
sios plokštės buvo pastatomos į tiksliai numatytą vietą! Kaip Tiahuana- 
ko architektai ir projektuotojai vadovavo tūkstančiams darbininkų? Juk. 
tokiam darbui reikėjo tikros valstybinės organizacijos! O kas statybos 


130 


darbininkams, akmenskaldžiams ir daugybei traukėjų tiekė maistą? Juk 
jie turėjo gerai ir reguliariai maitintis! 

Visų jų maisto šaltinis jau aiškus. Mokslininkai nustatė, kad šventojo 
miesto klestėjimo laikotarpiu (IV ir V epocha) iš pirmo žvilgsnio zemdir- 
bystei nepalankaus Altiplano valstiečio šeima galėjo išmaitinti dar kitas 
dvi žemės nedirbančias šeimas. Pridedamąją vertę, derliaus perteklių, iš 
valstiečio paimdavo pirmiausia valdančioji Tiahuanako grupė, daugiausia 
žyniai. Iš to gyveno ir Tiahuanako amatininkai, kariai, "pirkliai (radiniai 
rodo, kad miestas gyvai prekiavo su aplinkiniu pasauliu, pavyždžiui, bu- 
vo apdorojamos iš kitur gautos rūdos, importuojama obsidiano ir kt. ); 
tikriausiai valstiečiai maitino ir daugybę Tiahuanako statytojų. 

Amerikos majų valstybės miestų gyventojai maitinosi daugiausia 
kukurūzais, o Tiahuanaką išaugino bulvės. Keleto rūšių bulvės ir kiti 
gausiai derantys kultūriniai Andų augalai, pavyzdžiui, okos (oxalis tubero- 
sus) buvo Tiahuanako „kultūros pagrindas, Be to, Tiahuanako ir jo apylin- 
ti. Džiovintas, dehidruotas "bulves (dabar Anduose tokios bulvės vadi- 
namos „čunjo“— chuño) buvo galima ilgai laikyti. 

Tiahuanake klestėjo ir amatai. Labai puikiai buvo apdirbamas varis, 
kurio lydymosi temperatūra 1083°C. Taigi reikėjo pastatyti krosnis, kur 
būtų galima pasiekti tokią temperatūrą. Tiahuanako amatininkai „išrado“ 
bronzą (vario ir alavo lydinį). Mieste buvo apdirbamas ir auksas, šiek 
tiek sidabro. Kaip ir visų senovės Peru kultūrų, aukšta kokybe pasižymė- 
jo Tiahuanako tekstilė. Buvo audžiami lyg ir kokie gobelenai, vėlesniu 
laikotarpiu — savotiški pončai tamsiomis juostomis; kai kurių moksli- 
ninkų nuomone, tai buvusios valstybės tarnautojų uniformos. Graži dau- 
giaspalvė Tiahuanako keramika su stilizuotais žvėrių atvaizdais ir geo- 
metrinėmis figūromis, dažniausiai trikampiais. Kaip tik Tiahuanako puo- 
džiai sukūrė naują, vėliau visoje Peru paplitusį indą platėjančiomis: 
sienelėmis, vadinamąjį kero. Raudonas indas dar buvo tapomas geltona 
arba juoda spalva. 

Tiahuanako keramikos ir tekstilės radiniai yra geriausias įrodymas, 
kokią įtaką ši kultūra darė gana plačiai teritorijai. Apskritai ne visi 
Tiahuanake rasti indai ar audiniai yra padaryti šiame mieste. Pirmojo 
tūkstantmečio paskutiniajame ketvirtyje Anduose Tiahuanako pavyz- 
džiu iškilo kiti kultūros židiniai, iš kurių svarbiausias buvo didelis mies- 
tas Huaris. | 

Žinome, kas statė Babiloną arba Romą ir kas šiuose miestuose gyve- 
no. Tačiau dar kartą klausiame, ar žinome, kas kūrė ir statė Tiahuanaką? 

Tai jau klausimas, į kurį atsakysime vėl stabtelėję savo kelionėje iš- 
nykusių Peru indėnų valstybių pėdsakais. 

JUODAKRAUJAI ŽMONĖS 


Ieškoti Peru Amžinojo miesto kūrėjų iš pirmo žvilgsnio neatrodo la- 
bai sunku. Juk gerai žinome, kokios tautos gyveno vidurinių Andų Alti- 
plane (ko negalėtume pasakyti apie kai kurias kitas Amerikos sritis), kai 
čia atėjo baltieji. 

Visi prieškolumbinės Amerikos kronikininkai vienu balsu teigia, kad 
Anduose gyveno trys pagrindinės tautybes,.kad Peru kalnuose kalbėta 
trimis svarbiaušiomis kalbomis. Pirmieji — kečujai, jų prokalbė „tapo 
valstybine kalba inkų. imperijoje (didžiausioje. indėnų valstybėje per vi- 
są istoriją). Kai atvyko pirmieji europiečiai, kečujų kalba buvo (ir dabar 
yra) labiausiai paplitusi vietinė Amerikos kalba. Kita svarbi Andų indė- 
nų kalba — aimarų. 

Aimarų ir kečujų kalbomis iki šiol kalba milijonai indėnų, o trečioji 
Peru kalba — pukinų — netrukus išnyko be pėdsakų. Tačiau ar išnyko 
be pėdsakų ir tie, kurie pukinų kalba kalbėjo. Atrodo, kad ne. Pukinams 
tikriausiai priklausė ir įdomiausia Andų indėnų grupė — uru, Tai negausi, 
nykstanti indėnų gente "kuri — negirdėtas dalykas — nieku gyvu nesu- 


A Ža 


kos ežere Peru pusėje. Ežere? Taip, ežere. soe indénai ne tik nesutinka 
vadintis žmonėmis, "Kaip kiti Peru gyventojai, bet nenori, kad ir jų tėvy- 
nė būtų ta pati. Visi žmonės gyvena sausumoje, o uru indėnai (kiek pri- 
simena perujiečiai) — šventajame Andų ežere. Jie turėjo rasti būdą, kaip 
nesvetingą šaltą vandens paviršių paversti jaukiais namais. Todėl nuo 
neatmenamų laikų st statosi savotiškas plaukiojančias salas, tarp kita ko; 
nupintas iš ežere augančių nendrių — totorų. Paskui salelėse statosi — irgi 
iš totorų — žemas lūšneles. Iš totorų darosi ir savo garsiuosius siaurus 
luotus. Šitose « dirbtinėse salose uru indėnai gimsta, čia, Titikakoje, ir 


miršta. Pagrindin inj “maistą — žuvis, vandens paukščius — jiems irgi teikia 


ežeras. Iš Titikakos pakrantėje gyvenančių valstiečių uru indėnai, dau- 
giausia už žuvis, išsikeičia žemės ūkio produktų. Mainai vyksta turguose. 

Į juos eina tik uru moterys. Vyrai niekuomet (bent iki neseniai) neišlipa 
į krantą ir su kitais indėnais nebendrauja. 

Plaukiojančių salų gyventojai, nesutinkantys vadintis žmonėmis, gy- 
vena Titikakoje ne tik Peru pusėje netoli Puno, kur knygos autorius su 
jais pirmą kartą susitiko, bet ir keliose kitose vietose Bolivijos ir Peru 
pusėje. Uru indėnų gyvena ir kitame Andų ežere — Poope. 

Dabartiniai uru indėnai yra palikuonys didelės genties, gyvenusios 
plačioje Andų teritorijoje. Uru protėviai, galimas daiktas, gyveno Ramio- 
jo vandenyno pakrantėje. Peru, Bolivijoje, Čilėje ir Šiaurės vakarų Ar- 
gentinoje uru indėnus primena keletas geografinių pavadinimų. Kai kurių 
mokslininkų nuomone, kažkada uru valdė visus Centrinius Andus. Tačiau 
paskui naujos persikėlėlių bangos šiuos senuosius Peru gyventojus nuga- 
lėjo ir pamažu išstūmė iš visos sausumos; galiausiai uru indėnams beliko 
vienintelė tėvynė, vienintelis prieglobstis — Titikakos ežeras. 

Visa tai buvo labai seniai. Uru legendose apie persikėlimą į ežerą 
išlike vien blausūs prisiminimai, Įdomu, kad ežero gyventojų — žmonių 
iš nendrinių trobelių — legendose ir sakmėse labai svarbų vaidmenį vai- 
dina akmeninis miestas — Tiahuanakas. 

Taigi tikrosios uru indėnų istorijos nežinome. Ispanų kronikininkai 
domėjosi vien kečujų kalba kalbančiais inkais, o misionieriams rūpėjo 
gausi aimarų gentis. Uru jau nuo prieškolumbinių laikų iki pat XX am- 
žiaus vidurio buvo pačiame horizonto pakraštyje: visi juos niekino, visi 
juos ignoravo, visiškai niekas jais nesidomėjo. Ir dabartinis uru vardas 
yra, tiesą sakant, niekinamoji pravardė, duota kitų Peru indėnų. Patys 
uru (XX amžiuje jie vis mažiau kalba gimtąja kalba, įsigali aimarų kal- 
ba) save vadina kot sunj — ežero gyventojais. 

Kot sunjai, tiesą sakant, į savo vargą žiūri kaip į dorybe. Išstumti iš 
kitų Altiplano gyventojų tarpo, suvaryti į pelkes, o galiausiai į šaltus 
ežero vandenis, prisimindami praeitį, jie sakosi visa tai padarę savo va- 
lia. Išvijimą iš žmonių visuomenės uru laiko malone, patvirtinimu, kad 
jie visiškai ne tokie kaip kitos būtybės, save vadinančios žmonėmis, — 
nors panašios išvaizdos, bet iš tikrųjų visai kitokie negu uru. 

Prancūzų etnografas Žanas Velaras, tarp paskutiniųjų uru pragyve- 
nęs ilgiau negu kuris nors kitas XX amžiaus mokslininkas, rašė, kaip 
uru indėnai apibūdina patys save: „Mes kitokie, mes ežero gyventojai, 
mes — kot sunjai, mes ne žmonės. Mes čia buvome pirma inkų, pirma ne- 
gu dangaus tėvas Tatiu sutvėrė žmones — aimarus, kečujus, baltuosius. 
Mes čia buvome net tada, kai dar žemei nešvietė saulė. Tuo metu, kai 
žemėje buvo dar prietema, kai ją apšviesdavo tik mėnulis ir žvaigždės... 
Tuomet, kai Titikakos ežeras buvo daug didesnis negu dabar... Jau tada 
čia gyveno mūsų tėvai. Ne, mes ne žmonės... Mūsų kraujas juodas, todėl 
nejuntame šalčio ežere naktimis. Mes kalbame ne žmonių kalba, ir žmo- 
nės nesupranta, ką mes sakome, Mūsų galvos kitokios formos negu kitų 
indėnų. Mes gyvename labai seniai, seniausiai už visus. Mes — ežero gy- 
ventojai, kot sunjai. Mes ne žmonės!“ 

Juodakraujai žmonės, kurie taip atkakliai tvirtina, kad iš tikrųjų yra 
ne žmonės, o kot sunjai, kad nejaučia nei Andų naktų šalčio, nei ežere 
pučiančio vėjo, savo istoriją skirsto į du tarpsnius. Pirmasis, kai pasau- 

lyje nebuvo žmonių (žmonėmis jie laiko aimarus, kečujus ir baltuosius) 
ir kai dar nešvietė saulė. Dar prieš atsirandant „dangaus diskui“, esą 
buvo pastatyti Altiplane ir senieji miestai, pirmiausia šlovingasis Tiahu- 
anakas, esantis prie pat ežero — dabar vienintelio uru prieglobsčio. 

Kitą istorijos tarpsnį, kai žemėje gyveno ne vien kot sunjai, bet ir 
tikrieji žmonės, ir kai dangaus skliaute sušvito saulė, nuo uru nusigręžė 
likimas, ir akmeninis Andų miestas mirė. 

Uru indėnai tvirtina, kad senovėje jie atrodė kitaip negu dabar. Jie 
buvę tokie, kaip senuosius Altiplano gyventojus vaizduoja Tiahuanako 
puodžiai ir akmentašiai. Ilgakojai ir ilgarankiai. Ilgos kot sunjų galvos 
esą buvusios panašios į kondorų, pumų ir žuvų, vaizduojamų akmeninėse 
Tiahuanako plokštėse. Tačiau pamažu jie keitęsi, kol įgavę dabartinę 
išvaizdą, iš pirmo žvilgsnio panašią į žmonių. Savo vidumi, kaip mano 
patys uru, ir dabar jie esą visiškai kitokie. Jų gyslomis tekąs juodas 
kraujas. Tik jie gali nesušalti. Žanas Velaras apie šiuos Peru ir Bolivijos 
indėnus rašo, kad jie yra gyvi reliktai. 

Taigi gal šitie juodakraujai žmonės, nenorintys turėti nieko bendra 
su žmonėmis, pastatė Tiahuanaką? Ar ne jie šventajame mieste statė 
akmenį ant akmens? Ar iš tikrųjų seniau jie buvo kitokie, galingi, galbūt 
turėjo ir savo valstybę, pajėgią statyti tokius statinius, o paskui iškart 
viską prarado? Gal iš tikrųjų uru istorijoje kultūros evoliucija atvirkšti- 
nė: prieš 2500 metų pastatę akmeninį Tiahuanaka, dabar uru indėnai 
gyvena nendrinėse lūšnelėse. 


e 
` LAIDOJIMO BOKŠTŲ KARALYSTĖ 


Ar iš tikrųjų uru, viena iš trijų Peru tautybių, pastatė Tiahuanaką, 
kol kas negalime atsakyti nei taip, nei ne. Tačiau iš trijų pretendentų į 
garbingą Tiahuanako statytojų titulą, išskyrus uru indėnus (arba pukinų 
kalba kalbančius jų giminaičius), liktų tik kečujai ir aimarai. 

Kečujai tapo stiprūs ir galingi kur kas vėliau. Jie sukūrė inkų valsty- 
‘be, pastatė savo puikiuosius miestus — Kuską, Maču Pikčų ir kitus. 

Taigi lieka aimarai —, Adomo tauta“, kaip juos pavadino minėtas Boli- 
vijos fantastas. Bibliniame rojuje aimarų, žinoma, nebūta. Tačiau, kad jie 
gyveno Altiplane, prie pat Tiahuanako, konkistos laikais, nekyla jokių 
abejonių, ir gyveno čia tikriausiai šio tūkstantmečio pradžioje, kai Tia- 
huanako kultūra leido paskutines savo ilgos ir garbingos istorijos die- 
nas; gyvena jie čia ir dabar. 

Kai kurie mokslininkai ,,Adomo tautos“ hipoteze netiki, netiki, kad 
primityvi žemdirbių tauta galėjo pastatyti tokį miestą, o svarbiausia su- 
kurti tokią sudėtingą valstybės sistemą, kad jau galėjo organizuoti di- 
džiulio ir gražaus Tiahuanako statybą ir ji pastatyti. 

Tačiau patys aimarai niekada nesigyrė statę Tiahuanaką. Haroldas 
Osbornas rašė, jog aimarai mano, kad Peru Amžinasis miestas pastatytas 
„Čamak Pača" (Chamak Pacha) laikotarpiu, kol dar nebuvo sutverta žmo- 
nių arba bent tų kitų žmonių, kurie dabar žemėje gyvena, taip pat ir 
aimarų (save aimarai vadina tiesiog „hake“— Haque — žmonėmis). Di- 
džiulės Tiahuanako statulos, aimarų manymu, tikrųjų Tiahuanako gyven- 
tojų — Milžinų genties — suakmenėję palikuonys. Akmenimis juos pa- 
vertęs dievas Kūrėjas. 

Tačiau, nepaisydami kai kurių mokslininkų skeptiškos nuomonės ir 
galvodami apie Tiahuanako praeitį, negalime aimarų išleisti iš akių jau 
vien dėl to, kad paskutiniais tūkstantmečiais jie gyveno šioje teritorijo- 
je. Yra žinoma, kad, žlugus Tiahuanakui, aimarai perėmė valdžios vairą 
Tiahuanako kultūros teritorijos kalnuose. Paskui sukūrė savo valstybę 
Kolją (pavadinimas iš prieškolumbinių laikų, reiškė ,„Kalm A a as 
Tačiau tos valstybės centras buvo jau ne Tiahuanakas, vo Baton Ko 
netoli Puno, dabartinio Titikakos ežero uosto. 

Plačią teritoriją užimanti valstybė, valdoma vieno valdovo; vadinamo 
sapana, jungė visas aimariškai | kalbančias. Andų. gentis. Valstybė užėmė 
didelę dalį Pietų Peru ir Bolivijos — nuo Peru miesto“ „Arekipos iki Boli- 
vijos Kočabambos. Tuomet aimarų valstybei priklausė ir šiaurinė dabarti- 
nės Čilės Respublikos dalis. 

Sapanos valdė savo valstybę 250 metų, nuo XII amžiaus pabaigos iki 
1438 metų, kai inkai, plėsdami ekspansiją į pietus, užvaldė ir šitą Andų 
sritį. Ketvirtadalį tūkstantmečio egzistavusi aimarų valstybė iš pirmo 
žvilgsnio Peru istorijoje nepaliko tokių ryškių pėdsakų, kaip Tiahuanako 
įkūrėjai. Kai kas iš klasikinio Tiahuanako palikimo aimarų valstybėje 
buvo pamiršta (pavyzdžiui, spėjamos astronomijos žinios). Koljos vals- 
tybės laikotarpiu nebuvo pastatyta nė vieno tokio puikaus "miesto kaip 
Tiahuanakas. Tačiau aimarų kūriniai yra gausūs prieškokimbinių inių laikų 
statiniai, vadinamosios čulpos (chulpa) — bokštai iš- gerai nutašytų tra- 
chito arba bazalto plokščių ar saulėje džiovintų plytų. Culpose 1 buvo gul- 


Tote a 


domi amžino miego. mirę aimarai. Šitie laidojimo bokštai vieni nuo nuo kitų 
kartais skiriasi statybos būdu, kai kurie labai dideli. Antai bokštas prie 
Sora Sora kaimo yra šešių metrų pločio, penkių metrų ilgio ir pusketvir- 
to metro aukščio. Kitų bokštų, daugiausia netoli buvusios aimarų sostinės 
Hatun Koljos, pagrindas — skritulys. Bokštai dengti dekoratyviniais 
skliautais. Apskritai čulpos labai primena kai kuriuos majų statinius. 
Nors išvaizda laidojimo bokštai panašūs į Centrinės Amerikos senovės 

indėnų statinius, tačiau, be abejo, yra šios Andų dalies prieškolumbinių 
laikų indėnų palikimas. Statiniai tokie tipiški, tokie saviti, kad vienas iš 
geriausių Peru istorijos žinovų archeologas Vendelis Benetas aimarų 
valstybės tarpsnį pavadino čulpų laikotarpiu. 


t 
. Ar 
- 


Dviejų tipų laidojimo 


Buvusios aimarų valstybės teritorijoje, plačiose Titikakos ežero apy- 
linkėse, čulpų išlikę labai daug. Statistikos požiūriu reikėtų pasakyti, kad 
Koljos laidojimo bokštai yra apskritai gausiausi priešinkinės Peru staty- 
bos paminklai. Ypač daug jų išliko šiauriniame Titikakos krante, Kalje- 
natos apylinkėse. Tačiau įdomiausios čulpos yra prie Umajo ežero, neto- 


“Sil justano Saulės ratas 

li buvusios aimarų sostinės Hatun Koljos. Laidojimo bokštai čia stūkso 
vienintelėje ežero saloje, O daugiausia — ee eo aukštumo- 


Lu T“ 


ispanai, yra Didvels driežo bokštas (La gran ius del as Tačiau 
čia buvo laidojami ne driežai, o aukščiausi aimarų valstybės valdovai. 

Nenuorama Peru kronikininkas Sjesa de Leonas tikriausiai turėjo gal- 
voje Siljustano laidojimo bokštus, kai rašė: ,Koljos žemėje, mano nuo- 
mone, daugiausia dėmesio verti tie statiniai, tos vietos, kur [aimarai] lai- 
dojo savo mirusiuosius", 

Ispanų kronikininkas aprašė ir laidojimo čulpose apeigas: „Jeigu mi- 
rusysis žymus asmuo, velionį lydi dauguma vietos gyventojų. Paskui su- 
deginama dešimt ar dvidešimt lamų, ne- 
lygu mirusiojo pareigos, nuzudomos žmo- 
nos, vaikai ir tarnai; jie būdavo siunčia- 
mi tarnauti mirusiajam pomirtiniame gy- 
venime. Kiti asmenys būdavo gyvi įmū- 
rijami [į čulpą]“. Sjesa de Leonas tiksliai 
pažymėjo, kad laidojimo bokštai aimarų 
valstybės gyvenime, tikriau sakant, mir- 
ties valandą, vaidino ypatingą vaidme- 
nį. Ir tikrai, Didysis driežo bokštas dabar- 
tiniams mokslininkams padarė siurprizą: 
1971 metais prie pat bokšto buvo rastas 
didelis lobis — daugiau kaip 500 gražių 
dirbinių. Visi jie — žmogaus veido pavida- 
lo kalstytos plokštės, varpeliai, aukojimo 
taurės ir vėriniai — buvo iš gryno aukso. 

"Įdomiausia, kad Didysis driežo bokštas 
buvo žinomas jau nuo konkistos laikų. 
Pastaraisiais metais savitas šio Andų kam- 
pelio grožis patraukė ir turistus. Atvykę į 
aimarų kraštą, svetimšaliai tiesiog mindė 
Siljustano lobį, nes jis gulėjo mažiau kaip 
metro gylyje. Viena sunaikinantis, o kita 
išsaugantis laikas šiai nuostabiai paežerės 
vietai tarytum tyčia buvo itin maloningas. 
Siljustano pusiasalyje išliko ne tik auksi- a , 
nių indėnų daiktų, ne tik 12 metrų laidoji- eee tren pas pre, er 
mo bokštas, bet ir Siam žvaigždžių garbin- 
tojų kraštui labai derantis dangaus šviesulių kulto paminklas. Archeologai 
jį vadina tiesiog Saulės ratu. 

Siljustano Saulės ratas — tai šiaurrytinėje pusiasalio dalyje esanti 
terasa (tikriausiai dirbtinė). Čia aptašytos akmens plokštės išdėstytos ratu. 
Rytų pusėje paliktas tarpas, kur trys laipteliai vedė į keistąją šventyklą. 

Kai kurie mokslininkai mano, kad Siljustano Saulės ratas buvo skirtas 
svarbiausiam mūsų dangaus šviesuliui. Kiti Saulės ratą sieja su mirusiųjų 

kultu. Rato viduryje yra išlikę du aukšti akmeniniai stulpai, prie kurių 
tikriausiai būdavo rišamos per gedulingas apeigas aukojamos lamos. 
Tai lyg patvirtina ir rato viduryje esantis griovelis, į kurį, matyt, sutekė- 
davo aukojamų gyvulių kraujas, turintis simboliškai numalšinti mirusiųjų 
troškulį. Senovės Peru padavimuose sakoma, kad „mirusieji geria krau- 
j a". 

Paaukotųjų kraujas jeigu kada ir sruvo į Siljustano šventyklos grio- 
veli, jau seniai išdžiūvęs. Negyvi ir mirusiųjų bokštai. Tik Saulė — vėliau 
galingiausias prieškolumbinės Peru dievas — ir dabar šviečia virš akme- 
ninio rato, kažkada pastatyto tikriausiai jos garbei šitoje nuostabioje 
vietoje, senojoje Koljos valstybėje. Čia iki šiol gyvena šimtai tūkstančių 
aimarų, ištikimų šitam kraštui, šitai žemei, kur jų protėviai kažkada se- 
novėje buvo sukūrę valstybę. 


BARONAS MIUNHAUZENAS 
ANDUOSE 


Neabejodami galime teigti, kad daugumą Altiplano čulpų pastatė 
aimarai iki inkų atėjimo. Tačiau negalime taip tvirtai pasakyti, kad jie 
pastatė ir didžiausią archeologijos mįslę — didingąjį Tiahuanaką. Lygiai 
taip pat negalime be išlygų priskirti jo juodakraujams žmonėms — uru 
indėnams ar kečujams. Kadangi be šių trijų kalnuotosios Peru dalies 
tautų daugiau pretendentų į Tiahuanako įkūrėjų titulą neradome (išsky- 
rus protėvį Adomą, barzdotuosius vikingus ir kitų civilizacijų kosmo- 
nautus), turime remtis kita informacija apie senovės Peru indėnus, nors 
šiais šaltiniais ne visuomet galima pasikliauti. Iš tikrųjų yra vienas vie- 
nintelis toks šaltinis, galintis turėti ryšį su Tiahuanaku ir jo valstybe. Tai 
netrukus po konkistos apie priešinkinę Peru rašiusio Fernando Montesi- 

no (Montesinos) pasakojimai, už kuriuos jis buvo pašiepiamai pramintas 
„Peru baronu Miunhauzenu". Ir nėra ko stebėtis! Fernando Montesino pa- 
sakojimai labai skyrėsi nuo kitų kolonijinių kronikų. Be to, Montesinas 
iš tikrųjų ilgą laiką gyveno Peru. Jėzuitų bažnytinės teisės daktaras at- 
vyko į Peru 1628 metais kaip vienas iš vicekaraliaus Činkono palydos. 
Peru išgyveno daugiau kaip 15 metų ir išvaikščiojo šalį skersai išilgai. 
Nors ir buvo kunigas, bet dirbo visokį darbą, net kasė rūdą. Grįžęs į Is- 
panija, parašė knygą „Senieji istoriniai memorialiniai Peru paminklai" 
(Memorias Antiguas Historiales del Peru). 

Peru barono Miunhauzeno pasakojimo rankraštis išgulėjo du šimtus 
metų. 1882 metais pirmą kartą užrašus išleido ispanų istorikas Markosas 
Chimenesas de la Espada, o praėjus 400 metų, knygą išvertė į anglų kal- 
bą Filipas Einsvortas Minzas. Tik jis nuodugniau susidomėjo Montesino 
kronika ir, skaitydamas knygą, pamėgino atskirti pasitaikančius grūde- 
lius nuo gausybės pelų. O šitie grūdeliai buvo gana įdomūs. Minzas nusta- 
tė Montesino pasakojimų šaltinį: rašymo manijos apsėstas jėzuitas daug 
ką paėmė iš kito to paties ordino nario, kur kas patikimesnio autoriaus, 
Peru gimusio Blaso Valeros knygos. Valeros tėvas buvo kariškis ir užka- 
riautojo Pisaro bičiulis, motina — kilusi iš inkų valdovo dvariškių. Inte- 
ligentiškas berniukas, kilmingų tėvų vaikas tuoj pat buvo priimtas į jė- 
zuitų ordiną. Vėliau jis skelbė naująjį tikėjimą tiek buvusioje inkų sos- 
tinėje Kuske, tiek aimarų gyvenamoje teritorijoje prie Titikakos ežero. 

Ilgus metus misionieriaudamas, Valera stropiai užrašinėjo viską, ką 
jam indėnai pasakodavo. Užrašų susidarė trys dideli rankraščiai. Vienas 
iš jų, patekęs Peru Miunhauzenui, iš tiesų jį sudomino. Juk Valeros mo- 
tina buvo gyvenusi inkų valdovo rūmuose, o jis, pirmasis iš Peru kroni- 
kininkų, aprašė tuos, kurie valdė jo kraštą prieš inkus, apie plačią amau- 
tu dinastiją (vėliau žodis amautu Peru reiškė tą patį, ką ir mokslininkas). 

Valeros pasakojimus apie priešinkinius indėnų valdovus Montesinas 
paprasčiausiai nurašė, dar papildė ir padarė išvadą, kad Peru indėnai iš 
tikrųjų yra Biblijos Nojaus palikuonys. Pasak Peru barono Miunhauzeno, 
Peru atrado ir kolonizavo Nojaus anūkas Ofiras, praėjus lygiai 340 metų 
po tvano, taigi, anot Montesino, 2200 metais prieš mūsų erą ir 1800 me- 
tais nuo pasaulio sukūrimo. Laisvai interpretuodamas Valeros tekstą, 
Montesinas pateikė 102 tariamų Peru valdovų vardus. Pirmasis Peru 
valdovas iki inkų esą buvęs Pirua Pakaris Mankas po kurio visą paslap- 
tingąją priešinkinę Montesino valstybę, keliančią tiek daug klausimų, 
imta vadinti „Piru valstybe". 

Filipas Einsvortas Minzas nuodugniai ištyrė Montesino Piru valdovų 
sąrašą, iš jo išbraukė visus amautu, apie kuriuos neį Peru Miunhauzenas, 
nei pats Valera nieko tikro nežinojo, paliko tik tuos, kuriuos laikė istori- 
nėmis asmenybėmis. Pasak Minzo, pirmasis buvęs Ajaras Takas Kapakas, 
į Piru sostą atsisėdęs apie 275 mūsų eros metus, paskutinysis — Titus 
Jupankis Pačakutis. Jam valdant, kraštą užpuolė svetimšaliai. Žūtbūtinė- 

se kautynėse prie Pukaros miesto (į šiaurę nuo Titikakos) buvo sumušta 
Piru valstybės kariuomenė ir nukautas paskutinysis amautu. Išlikusieji 
pasitraukę į Tamputoką Apurimako slėnyje ir ten sukūrę valstybėlę, 
kurios valdovu išsirinkę berniuką. Minzo skaičiavimu, hipotetinė Piru 
valstybė išnykusi apie 1200 metus. 

Spėjamoji priešinkinė valstybė galutinai sunykusi po dviejų smarkių 
antpuolių. Kraštą užpuolę balzos plaustais atplaukę ateiviai. Dramatiš- 
kas amautu valstybės likimas tartum sutampa su Tiahuanako likimu. 
Tuo metu Tiahuanakas buvo vieną ar net kelis kartus gyventojų palik- 
tas. Beje, kai kurie Tiahuanako statiniai atrodo taip, tartum darbininkai 
būtų metę pradėtą darbą ir niekuomet prie jo negrize... 

Valeros pasakojimas apie Pirua Pakario Manko dinastijos valdovus 
perrašytas arba, tikriau sakant, poetiškai apdorotas Fernando Montesino, 
XX amžiuje kritiškai išanalizuotas profesoriaus Minzo, ilgą laiką kėlė 
nepasitikėjimą. Tačiau dabar, kai jau žinome, kad iki inkų Peru teritori- 
joje gyvavo daugelis kitų valstybių, ieškodami Tiahuanako įkūrėjų, turi- 
me atkreipti akis ir į Peru barono Miunhauzeno užrašus. Galbūt kada 
nors reikės šią knygą papildyti — parašyti dar vieną skyrių, pavadintą 
„Barono Miunhauzeno reabilitavimas“. 


HUARIO VALSTYBĖS ATRADIMAS 


Fernandas Montesinas ir kur kas patikimesnis jo informacijos šaltinis 
metisas Blasas Valera užveda mus ant pėdsakų spėjamos Tiahuanako vals- 
tybės, kurią valdė amautu, kilę iš Pirua Pakario Manko. Tačiau, remiantis 
naujausiais archeologijos tyrimais, rasta dar viena valstybė, apie kurią 
ankstesnės mokslininkų kartos žinojo labai mažai ir kuri buvo išaugusi 
iš Tiahuanako kultūros. 

Religija ir menas iš šventojo Tiahuanako plito po visą Peru. Jau anks- 
tyvuoju Tiahuanako laikotarpiu Altiplane būta ir kitų kultūros centrų ar 
nedidelių miestelių (pavyzdžiui, Pukara, esanti dabartiniame Pietų Peru 
dėpartamente, į šiaurę nuo Titikakos ežero). 

Pukaros statiniuose pastebima stipri Tiahuanako įtaka (pavyzdžiui, 
aptiktos Tiahuanakui būdingos pusiau -požeminės šventyklos liekanos). 
Pukaros akmeninės statulos irgi primena Tiahuanako monolitus, nors Pu- 
karos figūros ne taip griežtai stilizuotos. Vis dėlto jos turi daug panašių 
elementų, kad ir tuos „ašarų upelius“, tekančius akmeninių statulų veidais. 

Akmeninė figūra iš Pu- Huario kultūros indas 
karos. Rankoje — paau- 
koto Žmogaus galva 


Nors tiksliai nežinome, kada Pukaros kulto centras įkurtas ir kada 
labiausiai klestėjo, bet jis, "matyt, priklausė Tiahuanako valstybei. 

Maždaug VII .amžiaus. pradžioje iškyla nauji Tiahuanako įtakos sferos 
centrai, pirmiausia Čakipampa, paskui Huaris (netoli dabartinio Ajakučo). 
Kai VIII ar IX amžiuje Čakipampą paliko gyventojai, Huaris iš Tiahuana- 
ko svarbaus religinio centro (ant vietinės keramikos vaizduojamas. vy- 
riausiasis dievas iš Saulės vartų) pamažu virsta galingos valstybės sostine, 

dideliu sumaniai pastatytu miestu su planingomis gatvėmis, visuome- 
niniais pastatais, didelėmis amatininkų“ dirbtuvėmis, vėliau ir su didžiu- 
liais vandens rezervuarais bei kanalais, puikiais maist6’ produktų sandė- 
liais ir požeminėmis galerijomis (galbūt mauzoliejais iš dvimetrių akmeni- 
nių plokščių). Kai kurių statinių ir pastatų kompleksų sienos net kelių 
šimtų metrų ilgio ir dvylikos metrų aukščio. Yra statinių — kad ir tie, 
kuriuos 1942 metais atrado Chulijas Sesaras Teljas, — jau triaukščių. 
Miestas turėjo ir turgavietę. Jo gyventojai tikriausiai gyvai prekiavo, 
Pavyzdžiui, Huaryje ir kituose valstybės miestuose rasta figūrėlių iš tur- 
kio ir kitų brangių importuotų medžiagų. Galimas daiktas, kad prekybai 
plėstis padėjo puikūs keliai, kuriuos savo šalies teritorijoje tiesė Huario 
valdovai. Naujausi tyrimai parodé, kad“ daugelis senovės Peru susisiekimo 
arterijų, kuriėš/dar neseniai be išlygų buvo priskiriamos inkams, iš tik- 
rųjų nu nutiestos Huario kultūros. 

“Huario- "miestas augo labai greitai. I tūkstantmečio pabaigoje — II tūks- 
tantmečio pradžioje jame gyveno daugiau kaip 50 tūkstančių žmonių: 
tuo metu jis buvo didžiausias miestas ne tik visoje Peru, bet ir Pietų 
Amerikoje. Kartu ir didžiausia Peru tvirtovė, nes Huario valstybė buvo 
karių valstybė. Kaip tik tikėjimo vardu, gal Tiahuanako Saulės vartų 
dievo vardu, Huaryje dažniau viešpatavo kariuomenės vadai, o ne išmin- 
tingi valdovai. Huario valstybė surengė ne vieną grobiamąjį žygį. Reikš- 
mingiausia buvo trečioji Huario ekspansijos banga, nusiritusi į šiaurę. 
Huario galybė tuomet siekė net Lambajekės slėnį vandenyno pakrantėje. 

Huario kariuomenės antpuoliai šiaurinėje Peru pakrantėje galutinai 
sunaikino paskutinius Močikos kultūros likučius. Močikų piramidės tapo 
Huario karių mauzoliejais. Karinę Huario sėkmę tikriausiai lėmė senovės 
Peru karinės technikos revoliucija: Huario kariai (kaip mano kai kurie 
mokslininkai) buvo jau ginkluoti lankais ir strėlėmis. 

Huario valdovams rūpėjo ne tik užkariavimai, bet ir gynyba. Todėl 
savo miestą jie apjuosė storomis sienomis. Beje, Tiahuanakas buvo svetin- 
gai atviras kiekvienam atvykėliui. | 

Huario valstybės miestuose. Apskritai būdingiausias šios EER bruo- 
žas yra planingai pastatyti miestai. Huario gyventojai jų įkūrė nemažai: 
pavyzdžiui, kalnuose, netoli Kusko (vėliau inkų metropolijos), didelę te- 
ritoriją užimančioje Pukilaktoje sienomis apmūryti net miesto kvartalai. 
Pakrantėje stovėjo garsingas Huario valstybės miestas Kachamarkilja, 
kuri vėliau tapo nedidelės Kuismankos* valstybės sostine. 

Tačiau nė vienas Huario valstybės miestas nebuvo toks privilegijuo- 
tas ir savitas kaip Pačakamakas Ramiojo vandenyno pakrantėje, Luryno 
upės slėnyje. Į Pačakamaką kitame skyriuje pasuksime ir mes. 


* Šią valstybę mini Garsilasas de la Vega, Archeologiniai tyrimai jo teiginių nepa- 
tvirtino. Trys Huario ekspansijos bangos — irgi tik menkai pagrįsta hipotezė, Šios kny- 
gos rusiškojo vertimo red. past. 

SENOVĖS AMERIKOS 
ORAKULAS 


Pačakamakas, vienas iš nuostabiausių senovės Peru miestų, yra netoli 
Limos, dabartinės Peru Rėspublikos sostinės. Knygos autoriui Pačakama- 
kas buvo pirmasis šioje šalyje aplankytas prieškolumbinis miestas. 

Kuo iš tikrųjų Pačakamakas skiriasi nuo Peru istorijoje žinomų kitų 
Huario valstybės ir apskritai indėnų miestų? Labiausiai tuo, kad Pačaka- 
makas buvo šios šalies orakulas, tikrieji senovės Amerikos Delfai. Pra- 
našavimus aiškindavo žyniai Pačakamako dievo šventykloje. Dievas Pa- 
cakamakas, tiesą sakant, buvo savotiška pakrantėje garbinama Tiahua- 
nako dievo Virakočos atmaina. Jo vardas išvertus reikštų ,,Pasaulio 
valdovas“, tai yra tvarkantis visa, kas dedasi pasaulyje ir Visatoje, visus 
pasaulio ir Visatos dėsnius. 

Tiek į Virakočos Tiahuanaką, tiek į Pakačamaką traukė maldininkai iš 
tolimiausių vietų. Prašydami orakulo pranašysčių, jie nešė į tuos senovės 
Amerikos Delfus daugybę dovanų, aukso ir sidabro. 

Maldininkų srautas ir šventojo miesto šlovė pamažu pavertė Pačaka- 
maką vienu iš didžiausių Peru miestų; dydžiu jis galėjo varžytis su pačiu 
Huariu. Vienas ispanų kronikininkas, atvykęs į Pietų Ameriką netrukus 
po konkistos, netgi rašė, kad „šitas. miestas didesnis už pačią Roma”. 

Pačakamako viduryje stūksojo šventyklų kompleksas su orakulu, ku- 
Iiame'esą ‘stovejusi didelė medinė galinčio pranašauti dievo statula, taip 
pat buvę stabų — žuvų, šunų ir lapių. 

Taigi Pačakamako — Peru Delfų — padėtis Huario valstybėje buvo 
ypatinga. Miestas ir jo apylinkės buvo tartum kažkoks neutralus ar tarp- 
tautinis distriktas; čia galėjo nesibaimindami atvykti maldininkai ir iš 
Huario valstybei nepriklausomų sričių. O kai Huaris buvo nukariautas ir 
kai ji paliko pyvėntojai, Pačakamakas tebegyveno kaip ir anksčiau. Net 
inkai— didžiulės ir galingos valstybės valdovai — respektavo jo statusą. 
Čia jie pastatė tik Saulės šventyklą. Tačiau ir tais laikais dominavo Pa- 
čakamako šventykla, nes inkai šį dievą priėmė į savo panteoną. 

Taigi, žlugus Huario valstybei, Pasaulio valdovas pranašavo inkams. 
Teisybę sakant, pranašavo prastai. Kai į Peru atplaukę ispanai paskutinįjį 

inkų valdovą Atahualpą paėmė į nelaisvę, jis prisiminė visa žinančio die- 
vo pranašystę ir paprašė pakviesti Pačakamako šventyklos žynius. Paskui, 
spjovęs į dievą — neklystantį orakulą, žyniams pasakė: ,„Pačakamako tar- 
nai, jūsų Viešpats netikras. Jis melagis. Kai aš su broliu koviausi dėl val- 
džios, brolis paklausė jūsų patroną, kas laimės. Dievas pasakė, kad jis. 
Tačiau laimėjau aš. O kai iš tolimų kraštų į mūsų šalį atplaukė Pisaras, 
aš paklausiau jūsų dievą, kas laimės. Orakulas pranašavo, kad aš laimė- 
siu. Tačiau nugalėjo atėjūnai...“ 

Ispanai vergė indėnus ir toliau. Nuožmaus triumfo padarinius netru- 
kus pajuto ir senovės Peru orakulas — turtingasis Pačakamakas. Nugala- 
bijęs paskutinįjį inkų valdovą, Pisaras nedelsdamas patraukė į Pačaka- 
maką; jis samprotavo taip: jeigu kur nors, be sostinės Kusko, dar galima 
rasti aukso, sidabro ir brangiųjų metalų, tai tik orakule, kur, ko gero, jau 
šimtus metų maldininkai neša brangiausias dovanas. Pačakamake keliose 
vietose net buvo įrengtos specialios dovanų rinkyklos. Tokių „mokesčių“ 
šventasis miestas reikalavo iš tikinčiųjų ir valdant inkams. Pats Pisaras 
viename pranešime į Ispaniją rašė, kad pakrantės sritys, net valdant 
inkams, mokėjo duoklę ne imperijos sostinei Kuskui, o šventajam oraku- 
lui Pačakamake. Net ir po konkistos gana tolimi kaimai (už 300 valandų 
kelio) siųsdavo į Pačakamaką nustatytą duoklę maisto produktais įr bran- 
giaisiais metalais. 

Pisaras neapsiriko. Pačakamakas buvo iš tikrųjų turtingas. Laimė, apie 
jo žygį į šventąjį miestą laiku sužinojo orakulo žyniai ir, dar prieš atei- 
nant grobikams, suspėjo daugumą šventyklos brangenybių užkasti pa- 
krantės dykumoje. Tačiau ir tos dalies, kuri Pačakamako orakule buvo 
likusi, Pisaro plėšikams visiškai pakako. Jie pagrobė daugiau kaip 650 
kilogramų nepaprastai gražių auksinių daiktų ir 16 tūkstančių uncijų dir- 
binių iš sidabro (1 uncija — maždaug 28 gramai). 

Didžioji dalis Pačakamako brangenybių, kurias žyniai laiku užkasė 
dykumoje,— tai daugiau kaip 25 tūkstančiai kilogramų brangiųjų metalų 
dirbinių. 25 tonos Pačakamako grožybių toli gražu yra ne vien apgaulin- 
gas masalas romantiškiems lobių ieškotojams. Paslėptos per konkistadorų 
antpuolį kažkur netoli senovės Amerikos Delfų, jos tebelaukia savo at- 
radėjo. Tačiau pats miestas antpuolio neištvėrė. Jis žlugo praėjus 300 
metų po to, kai ištuštėjo Huaris, kai suiro Huario valstybė, Kuriai klestė- 
jimo metu priklausė ir Pačakamakas. Kartu išnyko ir didžiausias Peru 
maldininkų miestas, galbūt ir paskutinė sala pakrantėje tos kultūros, kuri 
kažkada klestėjo aukštai kalnuose, garbingame ir šventame Tiahuanake. 

Tačiau Pačakamaką su Tiahuanaku sieja ir dar vienas dalykas — 
mokslininkas ir tyrinėtojas, solidžių mokslinių veikalų autorius, Peru ar- 
cheologijos tėvas arba, tikriau sakant, krikštatėvis, peruanistikos pradi- 
ninkas Maksas Ūlė. 

Aleksandras Humboltas dažnai vadinamas antruoju Amerikos atradė- 
ju, o Maksą Ule teisėtai galima vadinti antruoju Peru atradėju ir pirmuo- 
ju mokslininku, ėmusių nuodugniau domėtis priešinkinėmis kultūromis. 

Maksas Ulė gimė Dresdene 1856 metais. Tėvas tarnavo kariuomenėje, 
turėjo gana ilgą titulą — „Saksonijos karališkasis vyresnysis karo gydy- 
tojas“. Motina buvo karališkojo teismo direktoriaus duktė. 

Baigęs Saksonijos karališkąją kunigaikščių mokyklą, Ūlė įstojo į Leip- 
cigo universitetą, kurį baigdamas parašė diplominį darbą apie vidurinių 
amžių kinų kalbą (!). Iš Leipcigo jaunasis orientalistas grįžo į Dresdeną, 
kur ėmė tarnauti vėl skambiai pavadintoje įstaigoje — Saksonijos kara- 
liškajame zoologijos, antropologijos ir etnografijos muziejuje. 

Tuo metu Dresdene gyveno žmogus, kurio darbai vilčių teikiančiam 
kinų kalbos specialistui atvėrė visai kitus horizontus — Andus. Šis Ūlės 
tėvynainis buvo Alfonsas Štiūbelis. Kartu su Raisu jis buvo parašęs pirmą 
mokslinį pranešimą apie archeologinius kasinėjimus Peru — trijų dalių 
veikalą apie prieškolumbinės Ankonos kapus. 

Keliaudamas po Andus, Štiūbelis buvo užsukęs ir į Tiahuanaką. Savo 
tyrimų ir matavimų duomenis paskelbė kartu su Ule, kuris tuo metu dirbo 
jau Berlyne. Traktatas apie Tiahuanaką, tiesą sakant, ir atvėrė jaunajam 
Ulei kelią į Amerikos kontinentą, pirmiausia į Boliviją. Pirmą kartą atvy- 
kusio į Tiahuanaką mokslininko vos neištiko šokas: jis pamatė, kad į 
puikiąsias Tiahuanako statulas vieno Bolivijos armijos karinio dalinio 
kareiviai per pratybas šaudo kaip į taikinius! 

Vėliau Ūlė grįžo į Tiahuanaką ir tris mėnesius jį nuodugniai tyrė. Ke- 
lionės į Altiplaną rezultatas buvo itin vertingas ,juodakraujų“ žmonių — 
uru indėnų — kalbos žodynas. Bolivijoje, Huačakaljės kaime, Ulė aptiko 
tarp aimarų dvi šeimas iš nykstančios ežero gyventojų genties ir užrašė 
daugiau kaip 400 uru žodžių, iš kurių tik 19 buvo užrašyta anksčiau, 

Ulė Bolivijoje taip išplėtė tyrinėjimus, kad, dar prieš grįždamas į Euro- 
pą, gavo Pensilvanijos valstybinio universiteto turtingo muziejaus siūly- 
mą pasilikti Anduose ir dirbti archeologu. Žinoma, tai mokslininkui buvo 
itin naudinga: Iš Bolivijos jis išvyko į Peru, kur netrukus archeologiniams 
tyrimams pasirinko Pačakamako kraštą. Buvusiame orakule vokiečių mo- 
kslininkas praleido kiaurus metus. 

Kasinėjimai Pačakamake buvo didžiausias įr nuodugniausias Ūlės už- 
simojimas. Išdirbęs Pačakamake 12 sunkių mėnesių, iš Peru jis išsivežė 
ne vien gausybę medžiagos, bet ir įdomios monografijos apie miestą rank- 
raštį. Tai pirmasis ir kol kas labiausiai pagrįstas veikalas apie Pačakama- 
ką. Knyga netrukus išėjo Jungtinėse Amerikos Valstijose. Tyrimų rezul- 
tatai ir jų literatūrinis apdorojimas autorių labai išgarsino kaip mokslinin- 
ką. Pačakamake Ulė rado ir tai, ko archeologiniai tyrimai mokslininkams 
paprastai nesuteikia,— žmoną! Vokiečių archeologo, tuo metu dar ne 
visai gerai mokėjusio angliškai, darbus apie Pačakamaką leidėjo pave- 
dimu vertė Šarlotė Dorotėja Grosė. Stropusis Ūlė su vertėja labai dažnai 
susitikinėjo, nes į vertimą žiūrėjo labai rimtai, ir galų gale vertėją vedė. 
Taip kruopščių Ūlės tyrimų netiesioginis rezultatas buvo vedybos. Tačiau 
tyrinėjimai ir kelionės po vedybų nepasibaigė. Netgi priešingai! Plačiau 
pagarsėjus Ulės darbams, Kalifornijos valstybinis universitetas pasiūlė 
mokslininkui toliau kasinėti Peru. Kalifornijos universitetui Ulė dirbo 
Anduose dar šešerius metus (iki 1905 m.). Vėliau ėmė dirbti archeologu 
Peru valdžios prašomas. Ši šalis pamažu jam tapo antrąja tėvyne. 

Padirbėjęs keliolika metų Peru, Ūlė persikėlė į Čilę, paskui, vėl dau- 
gelį metų, dirbo Ekvadore. Nenuilstantis mokslininkas, atvykęs į Ameriką. 
jaunas, iš savo darbo vietos Kordiljerose pasitraukė tik eidamas 86-tus 

metus. Bet ir tada ne savo noru. 1942 metais, kai dauguma Vakarų pus- 
rutulio valstybių stojo į karą prieš Hitlerį, jų vyriausybės Rio de Žaneire 
priėmė nutarimą visus Vokietijos piliečius, gyvenančius Amerikos konti- 
nente, išsiųsti į Europą. Ulė už ypatingus nuopelnus Peru paskutinę minu- 
tę buvo išbrauktas iš evakuojamųjų sąrašų. Tačiau jis pats jau buvo pa- 
sirengęs grįžti. Taip 86 metų mokslininkas, visą gyvenimą tiek keliavęs, 
tiek daug padėjęs stiprinti Amerikos ir Europos ryšius, leidosi į paskutinę 
kelionę iš šalies, kur buvo priimtas kaip savas, į šalį — savo gimtinę. Ne- 
praėjus nė dvejiems metams, dar nesibaigus karui, Maksas Ūlė mirė, mirė 
toli nuo Andų, toli nuo Tiahuanako, kuriam paskyrė savo pirmąją knygą, 
ir toli nuo Pačakamako, senovės Amerikos orakulo, su kuriuo, paskelbęs 
savo tyrimus, pirmasis supažindino pasaulį. 


VALDOVAS NAIMLAPAS, 
ATPLAUKĘS BALZOS 


De 
= PLAUSTU 


Didžiausios paskutinės priešinkinės imperijos Peru pakrantėje įkūrėjas, 
tikriau sakant, tiesioginis įkūrėjo pirmtakas, atkilo iš šiaurės. Atplaukė 
balzos plaustu. Legendoje, kurią užrašė jėzuitas Kabelja de Balboa kro- 
nikoje „Miscellanea Antarctica“, nieko nepasakyta, kokios tautos ir iš kur 
buvo šitas atvykėlis. Tačiau padavime išliko jo vardas — Naimlapas, iš- 
liko ir visų jo įpėdinių vardai. Ne taip kaip Pirua Pakario Manko dinas- 
tijos Sieros valdovai, apie kuriuos pasakoja kronikininkas Montesinas, 
legendoje apie balzos plaustu atplaukusį valdovą Naimlapą, be abejo, 
yra istorinės tiesos. Protėvis Naimlapas, matyt, yra pavaizduotas ir ant 
kai kurių pastaraisiais metais archeologų rastų auksinių indų. 

Naimlapo istorija, tiesą sakant, yra bene realiausias priešinkinės Peru 
mitas, todėl verta jį prisiminti. 

Taigi valdovas Naimlapas į Peru pakrantę atplaukė iš kažkokios šiau- 
rés šalies ir atvedė didžiulę balzos plaustų flotilę. Kaip rašo kronikininkas, 
tai buvo gabus ir narsus vyras. Į būsimą Čimu šalį jis atvyko ne vienas, 

o su didžiule palyda. Kad jo būta valdovo, rodo svarbiausiųjų palydos 
narių vardai ir pareigos. Karalių lydėjo heroldas Pita Sofis, kuris, pūsda- 
mas didžiulę kriauklę, skelbė atvykus viešpa- 
tį. Fonga Sigdė tikriausiai buvo Naimlapo cere- 
monimeistras. Ninakola prižiūrėjo valdovo 
sostą ir neštuvus, kuriuose tasai keliaudavo 
sausuma. Naimlapo skrandziu rūpinosi vyriau- 
siasis virėjas Očokalas. Kiti palydos nariai ziu- § 
rėjo valdovo išvaizdos: Ljapčiljulis darė Naim- AGS 
iapui ploniausius marškinius ir apsiaustus iš 
paukščių plunksnų; Ksamas Mučekas buvo kos- 
metologas — sutaisinėjo spalvas ir kremus tep- 
ti valdovo veidui. 

Balzos plaustuose valdovą, žinoma, lydėjo 
ir daugybė moterų — be tikrosios žmonos Se- 
terni, visas haremas meilužių. Atplaukė ir val- 
dovo vėliavnešiai bei kitų jo valdžios simbolių 
nešiotojai. Visa šita prašmaini ir marga kom- 
panija savo jūrų kelionę baigė Peru upės Fa- 
kisljangos žiotyse. Čia Naimlapas paliko savą- 
ją balzos plaustų flotilę, išlipo į krantą ir vė- 
liau įkūrė miestą, kurį pavadino Čotu. 

Legendinis Naimlapo Cotas archeologų tik- 
riausiai jau atrastas. Tai greičiausiai pakrantės 
miestas, kurį dabartiniai perujiečiai vadina Co- 
tuno huaka. Čote valdovas pastatydino daugy- 
bę rūmų, čia buvo įrengtas ir religinio kulto 
centras — šventykla su akmenine žalios spal- 
vos Ljampaljeko stela —,,Naimlapo atvaizdu“. 
Taigi Naimlapas savo žmonėms buvo ne tik val- 
dovas, bet ir dievas, kaip Egipto faraonai. 

Naujojoje tėvynėje — Čote, esančiame šiau- 

rinėje Peru pakrantėje, ateiviams sekėsi pui- 
kiai. Jų nuolat daugėjo. Valdovas Naimlapas 
susilaukė daugybės palikuonių. Tačiau kartą Ant puikaus ritualinio peilio 
pajuto, kad išmušė paskutinė valanda. Neno- ee > K A i 
rėdamas net po mirties prarasti savo dieviš- siai valdovas iš balzos plaus- 
kosios šlovės, įsakė artimiesiems, kad palaido- to — legendinis Naimlapas 
tų tuose pačiuose rūmuose, kur jis gyveno. 
Taip ir buvo padaryta. Apie valdovo mirtį žmonės nesužinojo. Naujasis 
valdovas, vyriausiasis Naimlapo sūnus Siumas, pareiškė, kad tėvas (tokia 
didi buvo jo dieviškoji galia!) užsiauginęs sparnus ir kaip paukštis nus- 
kridęs į dangų. (Beje, pirmoji valdovo vardo dalis naim, matyt, reiškė 
„paukštis“ arba „skrydis“, o vyriausios jo žmonos vardas Seterni tikriau- 
siai reiškė ,,zvaigzde".) 

Valdiniai patikėjo, kad valdovas išskrido. Daugelis net patraukė Peru 
pakrante tolyn ieškoti Naimlapo į kitų upių slėnius, kur galų gale ir įsi- 
kūrė. Taip buvo išplėstos valstybės sienos. 

Siumas su savo žmona, karaliene Solsdoni, susilaukė 12 sūnų — kaip 12 
apaštalų. Sūnūs irgi pasklido po šiaurinės pakrantės upių slėnius. Noras 
su savo žmonėmis, sako, įsikūręs Sinto slėnyje, Kala — Tukume, kiti — 
Koljike. Naimlapo drabužių iš paukščių plunksnų meistrai, valdovui mirus, 
su daugeliu kitų persikėlę į Chainaką... 

Siumas pasitraukė iš pasaulio taip pat paslaptingai kaip ir tėvas. Pa- 
jutes, kad artėja mirtis, nuėjo į požeminį mauzoliejų, kurį buvo įsakęs 
pastatyti iš anksto, ir čia tyliai, be liudininkų numirė. 

Po nuskridusio į žvaigždes valdovo ir jo sūnaus, nužengusio į žemę, 
Čoto soste iš eilės sėdėjo Eskunjainas, Maskujus, Kuntipaljekas Aljas- 
kuntis, Nofan Nečas, Mulumuslanas, Ljamekoljis, Lanipatkumas, Akunta. 
Dvyliktuoju valdovu — Fempeljeku — Čimu valstybės valdovų pirmtakų 
sąrašas baigiasi. Fempeljeką vargu ar galima pavadinti išmintingu valdo- 
vu, o juo labiau šventuoju. Ne kartą jis elgėsi nedorai. Galiausiai norėjo 
iš Čoto šventyklos iškelti savo genties vienybės simbolį — žaliąjį Ljam- 
paljeko akmenį. 

Tačiau jo likimą nulėmė ne šita šventvagystė, o kita nuodėmė. Pasak 
padavimo, velnias, matydamas, kad valdovas linkęs į nedorybes, pasi- 
vertė gražia geidulinga mergina ir, kadangi Fempeljekas iš tikrųjų ne- 
atsispirdavo jokioms pagundoms, lengvai jį sugundė. Už valdovo meilės 
valandėlę Fempeljeko šalis brangiai sumokėjo: sausringąją šiaurinę pa- 
krantę ištiko tvanas! Trisdešimt dienų ir naktų lijo lietus; nei prieš tai, 
nei po to tokios liūties niekuomet nebuvo. Po tvano laukuose niekas ne- 
beaugo, Čoto apylinkėse kilo badas. Svarbiausios Čoto šventyklos žyniai 
ir kilmingieji miesto gyventojai neabejojo, kad potvynis, nederlius ir ba- 
das yra atpildas už valdovo nuodėmes ir jo ryšį su velniu. Nepaisydami, 
kad Fempeljekas laikomas dievu, suokalbininkai valdovą surišo ir įmetė 
į jūrą. Šitaip Lambajekės slėnyje baigė viešpatauti gentis, kurią prieš ke- 
letą šimtų metų į Peru pakrantę atvedė valdovas iš balzos plausto — iš- 
mintingasis Naimlapas. 

Naimlapo šalį, ne vien Lambajekės slėnį, bet ir kitus Šiaurės Peru upių 
slėnius, paskui užvaldė nauja Čimu dinastija, kurios pirmoji tėvynė buvo 
garsusis Močės slėnis, kažkada priklausęs močikams. Čimu valstybės 
valdovų vardai irgi žinomi. Zodis čimu, kaip ir inka, iš pradžių reiškė ne 
gentį, o valdovo titulą. 

Čimu į savo būsimą valstybę, kaip sakoma padavime, atkilo tuo pačiu 
keliu, kaip ir kažkada Naimlapas, tai yra iš šiaurės, jūra, balzos plaustais. 
Tik gal ne iš taip toli kaip pirmasis Lambajekės slėnio valdovas. Dinasti- 
jos pradininkas buvo Takainamas. Močės slėnyje jis išlipo į krantą ir čia 
pastatydino didžiulę šventyklą, kur su šventomis geltonomis smiltelėmis 
atlikinėjo tam tikras apeigas. Takainamas buvo gabus ir protingas. Todėl 
vietos gyventojai naująjį valdovą pripažino. Kai šis pirmasis čimu mirė, 
į sostą atsisėdo Takainamo sūnus Guseri Kauras, o po jo — Njansen Pin- 
kas. Kariaudamas jis išplėtė savo valstybę nuo Pasasmajos slėnio šiaurėje 
iki Santos upės baseino pietuose. 

Čimu ekspansija labiausiai išsiplėtė valdant Minčankamanui, kuris pa- 
siuntė savo kariuomenę į pačią dabartinės Perų šiaurę (ten dabar Tum- 
beso uostas), o pietuose — iki Karabailjės slėnio. Kariuomenė, vedama Či- 

mu karvedžio Kerutumimo, nusigavo net iki dabartinės Perų sostinės Li- 
mos. Tris kartus ji čia nugalėjo, o ketvirtą kartą pralaimėjo. Nugalėtam 
čimu karvedžiui nieko daugiau neliko, kaip gėdos dėmę (kaip samurajui) 
nuplauti savo krauju. Nors Kerutumimą ištiko nesėkmė, valdant Minčan- 
kamanui, t. y. didžiausio klestėjimo laikotarpiu, Čimu valstybė driekėsi 
deltoje 1000 kilometrų. Tokios galingos ir didžiulės centralizuotos valsty- 
bės iki tol Peru pakrantėje nebuvo. Atskirus slėnius valdė vasaliniai vie- 
tos kunigaikščiai arba iš sostinės atsiųsti vietininkai. Pavyzdžiui, garsųjį 
Naimlapo slėnį — Lambajekę, mirus palaidūnui Fempeljekui, iš pradžių 
valdė taikusis Pongmasa, paskui — jo sūnus Paljesmasa, o po jų kunigai- 
kštis Oksa. Valdant Oksai, ši pakrantės sritis pirmą kartą užmezgė ryšius 
(vėliau tokius lemtingus) su augančia inkų imperija. Paskui Lambajekės 
slėnį valdė Ljempisanas, Oksos anūkas Čuljumpisanas, vėliau jaunesnysis 
jo brolis Sipromarka, o šiam mirus — dar vienas brolis Faljenpisanas. 

Tačiau palikime valdovo iš balzos plausto slėnį ir pasižvalgykime ten, 
kur galingos Čimu valstybės pulsas buvo stipriausias — po Močės slėnį, 
kur Čimu pastatė didžiausią prieškolumbinės Peru miestą — puikų ir di- 
dingą Čan Čaną. 


NUO CAN CANO IKI PERU 
DIDZIOSIOS KINŲ SIENOS 


Joks kūrinys, net garsieji Čimu aukso lobiai, taip įtikinamai neatsklei- 
džia šitos pakrantės valstybės galybės, kaip jos sostinė, senovės Peru di- 
dmiestis Čan Čanas. 

Čimu valstybės gyventojai, močikų įpėdiniai, Čan Čaną pastatė Močės 
slėnyje Kostoje. Čia buvo jų protėvynė, maža senoji gimtinė. Iš čia jie 


kur kažkada močikai buvo pastatę didžiausias Pietų Amerikos šventyk- 
las — Saulės piramidę ir Mėnulio piramidę. Čan Čano statiniai nebuvo la- 
bai aukšti, miestas augo daugiau į ploti, ir užėmė 18 kvadratinių kilo- 

metrų: Anuo metu tai buvo labai didelis plotas. Kaip ir Huario valstybės 
miestai, Čan Canas buvo statomas labai sumaniai, pagal iš anksto pareng- 
tą generalinį planą. Visus didžiuosius statinius juosė dvi tvirtos gynybi- 
nės sienos. Miestą statytojai suskirstė į dešimtį kvartalų, kurių kiekvienas 
buvo maždaug 450300 metrų. Kai kurie buvusios valstybės sostinės 
kvartalai dabar vadinami nusipelniusių Peru pakrantės praeities tyrinéto- 
jų vardais. Pirmasis kvartalas — Martineso Kompanjono, antrasis — Ve- 
lardo, trečiasis — Bandeljero, ketvirtasis — Teljo, penktasis — Rivero, šeš- 
tasis — Skvairo, septintasis — Čudžio, aštuntasis dėl statinių pobūdžio pa- 
vadintas Labirintu, devintasis — Čaihunaku ir galiausiai dešimtasis — 
Didžiuoju Čimu. | 

„ Kiekvieną Čan Čano kvartąlą irgi juosė siena, kai kur net 12 metrų 
aukščio. Miesto sienos dar buvo sutvirtintos tam tikru atstumu įmūrytais 
algarobų rąstais. Kiekviename Čan Čano kvartale buvo gyvenamųjų na- 
mų, šventyklų, visuomeninių statinių, gerai suplanuotų gatvių, aikštelių 
ir centrinė aikštė, taip pat rūmų, apie kuriuos kalbėsime vėliau. 

Iš pietų ir iš šiaurės apsuptas smėlingos pakrantės dykumos, didmiestis, 
žinoma, negalėjo gyvuoti be vandens. Vanduo Čan Čanui buvo pirmuti- 
nis rūpestis, todėl Cimu gyventojai perėmė ir toliau tobulino močikų hid- 
roįrenginius. Močės vanduo buvo atvestas ne tik į dirbamus laukus, bet 
pirmiausia į puikiąją sostinę, kur klestėjimo laikais gyveno daugiau kaip 
100 tūkstančių žmonių! Daugybė akvedukų, tvenkiniai ir apskritai visas 
Čan Čanas keliautojui, atėjusiam iš toli per baisingai sausą pakrantės dy- 
kumą, tikriausiai atrodydavo kaip fata morgana, kaip žalias stebuklas. 
Kiekviename kvartale žaliavo visuomeniniai sodai ir parkai, dažnai ge- 
rokai žemiau žemės lygio, nes Čimu sodininkai ir čia dirbo tradiciniu se- 
novės Peru metodu: kasdavo nuo paviršiaus smėlį tol, kol pasiekdavo 
drėgną sluoksnį. Augalai gaudavo vandens ir iš atvestų į Čan Čaną 
kanalų. 

Čan Čanas buvo ir didžiausias priešinkinės Peru uostas. Vidinė miesto 
prieplaukos dalis buvo atitverta užtūra, o pagrindinė prieplauka iš van- 
denyno pusės — atvira, Tačiau didžiuliame Can Cano griuvėsių plote mo- 
kslininkų dėmesį traukia ne uostas ir ne kažkada buvusių sodų pėdsakai, 
o dviejų didžiulių rūmų griuvėsiai. Kadangi daugiau tokių griuvėsių nėra, 
archeologai juos vadina tiesiog Pirmaisiais rūmais įr Antraisiais rūmais, 
Pirmųjų rūmų pagrindas 500X400 metrų, Antrieji kiek mažesni. 

Abiejuose Čan Čano rūmuose mokslininkai susidomėjo savotiškais 
„mažais sutvirtintais kambarėliais, primenančiais kalėjimo celes. (Pirmuo- 
siuose rūmuose jų yra 45.) Archeologinėje literatūroje šita rūmų dalis ir 
vadinama kalėjimu. Tačiau prieš keletą dešimtmečių vienas senovės Pe- 
ru specialistas — Hermanas Laichtas — iškėlė įdomią mintį, kad, galimas 
daiktas, rūmų kambarėliai buvo skirti ne Čimu nusikaltėliams, o švento- 
sioms gyvatėms. Jis atkreipė dėmesį į tai, jog kai kuriose Vidurio Ameri- 
kos kalbose žodis čan reiškia gyvatę. Mokslininkas priminė, kad prieško- 
lumbinės Meksikos indėnų religijoje gyvatė vaidino itin svarbų vaidme- 
nį. Žodžių junginys Na Čan reiškė „gyvačių namai“. Kadangi Čimu gim- 
tąja kalba an reiškia „namą“, Laichtas priėjo prie išvados, jog iš pradžių 
Čimu sostinė gal buvo vadinama tiesiog Gyvačių namais. 

Tačiau liaukimės kalbėję apie gyvates ir grįžkime į senovės Peru mies- 
tą Can Cana. Dabar jis yra miręs ir kasmet vis labiau nyksta. Likimo 
ironija: kažkada Can Čanui taip reikėjo vandens, o miręs miestas kentėjo 
ir tebekenčia nuo smarkaus lietaus. Laimė, čia, Kostvjé; lyja gana retai. 
Miestas buvo pastatytas iš saulėje džiovintų plytų ir iš tapia, t. y. iš mo- 
lio, sumaišyto su jūros kriauklelėmis. 

Molinius Can Cano statinius smarkiai griauna liūtys. Paskutinį kartą 
virš buvusios Čimu sostinės taip smarkiai prakiuro dangus prieš daugiau 
kaip 50 metų — 1925 metais. Prieš šį tvaną archeologai dar spėjo daug 
ką nufotografuoti arba nupiešti, daugiausia Čimu statinių sienas, gausiai 
išpuoštas molyje štampuotais jmantriais ornamentais. Puošnūs reljefai 
dažnai vaizduoja stilizuotus paukščius, žuvis įr lapes. Tačiau pasitaiko 
laiptuotų meandrų, grotelių ir savotiškų kryželių, panašių į Maltos riterių 
ordino kryžius. Kai kuriuos puikiuosius reljefus prieškolumbiniais laikais, 
galimas daiktas, dar nudažytus baltai, dabar archeologai pridengė smė- 
liu, kad ne taip gadintų pražūtingasis lietus, 

Tačiau Čan Čanas — žalia ir balta didelės valstybės sostinė — buvo ne 
vienintelis Čimu miestas. Kitų miestų griuvėsių išliko Purgatoriuje, netoli 
Tukumo. Beveik tokio pat dydžio kaip Can Canas buvo Apurlekas, Fa- 
das, Koljikė ir Cakma. Čimų gyventojai išplėtė ir močikų miestą Pakat- 
namu. Jo griuvėsiuose archeologas Henrikas Ubelodė-Dėringas rado dau- 
giau kaip 50 įvairiausių piramidžių. 

Čimu statė ne tik rūmus aukštuomenei, gyvenamuosius namus papras- 
tiems žmonėms, bet ir tvirtoves kariams. Gynybiniai statiniai yra būdin- 
giausi Čimu architektūros kūriniai, Geriausiai išlikusi Paramongos tvir- 
tovė stūkso pačioje vakarinėje Kordiljerų atšakoje, netoli dabartinio Su- 
pės uosto, tarp Pativilkos ir Fortalesos upių. Geresnės vietos pietinėms 
savo valstybės sienoms ginti Čimu gyventojai niekur daugiau nebūtų 
suradę. Pativilka net čia, netoli jūros, teka 50 metrų gylio slėniu, kran- 
tai labai statūs. Ir Pativilka, ir mažesnioji Fortalesa labai sraunios. 

Užkariautoją, sumaniusį iš pietų įsibrauti į Čimu valstybės teritoriją, 
už pasienio upių ir Paramongos tvirtovės tikriausiai būtų pasitikusi ne- 
svetingiausia pakrantės dykumos dalis — de Mato pampa, kur gausybė 
smėlio kopų. Taigi tokioje vietoje, ant kalvos, iš kur galima apžvelgti di- 
džiulius plotus, ir pastatė Čimu savo svarbiausią tvirtovę. Peru užkariau- 
tojas, patyręs karys Pisaras, ją pavadino „iš tikrųjų įstabiu kūriniu“. 

Paramonga nė kiek ne prastesnė už Europos viduramžių pilis. Užimti 
ją buvo beveik neįmanoma. Iš visų pusių tvirtovę juosė stipri gynybinė 
siena, dabar jau beveik visa sugriuvusi. Per gynybinį griovį buvo tik 
vienas tiltas ir vieni vartai, kuriuos buvo galima labai greitai užbarika- 
duoti. Iš čia ėjo gerai įtvirtintas kelias iki kitų vartų, į kitą piramidės for- 
mos Čimu tvirtovės pakopą. Į antrąją terasą buvo galima patekti irgi tik 
pro vienus vartus. Tvirtovės centras buvo dar aukščiau — trečiojoje te- 
rasoje, irgi apjuostoje siena sų vieninteliais vartais. 

Patekęs į tvirtovės centrą, priešas dar negalėjo džiaugtis pergale. Sta- 
tinyje buvo daugybė aklaviečių ir koridorių. 

Paramongos širdis buvo dvi nedidelės itin saugios saliukės, vadinamo- 
ji Valdovo salė ir Vyriausiojo karvedžio salė. Iš čia tikriausiai Cimu ka- 

riuomenės vadai nurodinėjo, kaip ginti valstybę, užpultą iš pietų arba iš 
pietvakarių. Įdomu tai, kad ir šitame erelių lizde Čimu gyventojai suge- 
bėjo įrengti vandentiekį. 

Ypač efektingai atrodo Paramonga — geriausiai išlikusi Čimu tvirto- 
vė —iš lėktuvo. O jeigu jau užsiminėme apie lėktuvus, tai žinokime, kad 
iš lėktuvo buvo atrastas ir apskritai įstabiausias gynybinis Čimu statinys. 
Norėdami papasakoti šio fantastinio atradimo istoriją, turime grįžti 50 
metų, į 1931 metus, kada nežinomi vaikinai iš Niūarko, vadovaujami Ro- 
berto Šipio, nusprendė ieškoti prieškolumbinės Peru paminklų iš lėktuvo 
(apie juos jau kalbėjome). Tuo metu tai buvo negirdėtas dalykas, juo la- 
biau kad patys vaikinai buvo visai ne archeologai. Jų sumanymą daugelis 
sutiko su nepasitikėjimu ir net su pašaipa. Tačiau Šipis ir jo komanda, 
nepaisydami visuotinio skepticizmo, ėmėsi vykdyti savo sumanymą. Ir 
gana nuosekliai. Aštuonis mėnesius mažu lėktuvėliu jie suko virš Sieros 
ir Kostos, matavo, užrašinėjo, bet daugiausia fotografavo. 

Tačiau nė vienas „užsispyrėlių mėgėjų“ atradimas nepatrauke taip 
visuomenės dėmesio ir nesukėlė tokios sensacijos kaip „Peru kinų siena“. 
Šipis su draugais per ekspediciją kurį laiką buvo apsistoję Peru pakrantės 
mieste Truchiljyje, esančiame netoli nuo Čan Čano griuvėsių. Apžiūrėję 
ir nufotografavę kitų Peru kultūrų statinius, vaikinai panūdo fotografijose 
užfiksuoti ir Čimu statinius. Jie padarė šimtus Čimu sostinės Pakatnamos 
ir Paramongos tvirtovės nuotraukų. Kai kartą iš Truchiljo nuskrido Ma- 
ranjono link, o paskui, palikę šone baltą septynių kilometrų aukščio 
Huaskarano smailę, grįžo per Santos slėnį, ekspedicijos fotografas Džor- 
džas Džonsonas pro lėktuvo langą pastebėjo didžiulę sieną ir didelį pyli- 
mą — jie iš kalnų daugelį kilometrų tęsėsi į pajūrį. Nė vienas archeolo- 
gas, su kuriais vaikinai tarėsi prieš pradėdami ekspediciją, apie sieną 
nieko nežinojo. Apie sieną Santos slėnyje nebuvo parašyta jokioje kny- 
goje, jos neminėjo nei konkistadorai, nei pirmieji kronikininkai, nežinojo 
tris šimtus metų Peru valdę ispanai, ji nebuvo pažymėta jokiame žemėla- 
pyje. Pasauliui ji paprasčiausiai neegzistavo. 

Šipis, Džonsonas ir ju palydovas Peru kapitonas Kabeljas iš pradžių 
manė, kad tai regėjimo apgaulė, miražas. Tačiau kai fotografija, nepripa- 
žįstanti haliucinacijų, patvirtino, kad Santos slėnyje nuo Kordiljeros iš- 
kyšos iki pat vandenyno kaip gyvatė rangosi ilgų ilgiausia oficialiai ne- 
egzistuojanti siena, vyrai suprato, kad iš tikrųjų sučiupo tai, ką moksli- 
ninkai vadina „archeologijos lokiu“. Žinoma, jie nutarė sugauto lokio ne- 
paleisti. Atsisveikinusi su Truchilju, ekspedicija savo štabą perkėlė į Čim- 
bote, kur Santos upė įteka į jūrą. Paskui iš lėktuvo ir pėsčiomis ėmė 
detaliai tyrinėti fantastinį statinį. Ilgainiui paaiškėjo, kad sienos ilgis ne 
mažiau kaip 80 kilometrų, prie pagrindo iš: pradžių ji yra buvusi penkių 
metrų storio ir tokio pat aukščio, pastatyta iš akmenų, kurių tarpai už- 
pildyti susmulkintomis adobomis. Be to, toliau skraidydami įr keliaudami 
pėsčiomis, Šipis su Dzonsonu nufotografavo keturiolika sugriuvusių nedi- 
delių tvirtovėlių, kurios, matyt, šią gynybinę sieną saugojo. Pati didžiau- 
sia iš tų tvirtovėlių buvo 90 X60 metrų dydžio ir puspenkto metro aukščio. 

Aštuoniasdešimties kilometrų ilgio pylimas Santos slėnyje jau iš pir- 
mo žvilgsnio primena garsiąją Didžiąją kinų sieną, kuri turėjo saugoti 

Čin imperiją nuo priešų. Tikriausiai todėl laikraščiuose ir mokslinėje li- 
teratūroje sieną Santos slėnyje imta vadinti „Peru didžiąja kinų siena“, 
nors iš tikrųjų ji turėtų būti vadinama „Didžiąja Čimu siena“. Tačiau ne- 
teisingas terminas labai greitai prigijo ir dabar visų vartojamas. 

Kyla klausimas, kodėl Čimu gyventojai pasienio pylimo nepastatė už 
80 kilometrų į pietus, kur stovi Paramonga ir kur ėjo Čimu valstybės 
siena jos klestėjimo laikotarpiu. Matyt, savo Didžiąją sieną Čimu pra- 
dėjo statyti tada, kai jos valdžia dar taip toli nesiekė įr kai pietinė vals- 
tybės siena ėjo Santos, o ne Pativilkos upe. O gal ši siena buvo paskuti- 
nis barjeras, turėjęs sustabdyti priešą, užgrobusį Paramongą, perėjusį 
per srauniąją Pativilką ir negyvą dykumą? 

Tačiau, kad ir kaip ten buvo,.Peru didžioji kinų siena yra didžiausias 
prieškolumbinės Peru architektūros kūrinys, atrastas vaikinų, kurių ekspe- 
ge į Peru buvo laikoma geriausiu atveju smagia iškyla. 

ipis ir jo bičiuliai garbingai prisipažino, kad ir patys apstulbo išvydę 
tokį svarbų archeologijos radinį. Kai tik jie grįžo, solidus geografijos 
draugijos žurnalas Robertui Šipiui pasiūlė su ekspedicijos rezultatais su- 
pažindinti draugijos narius. Atradėjas žurnale rašė: „Mums vis dar sun- 
ku patikėti, kad iš tikrųjų padarėme tokį reikšmingą atradimą, juo la- 
biau tokioje vietovėje, kur garsūs archeologai jau 75 metai nuodugniai 
tyrinėja visus griuvėsius“. 

Tačiau taip buvo. Šipis ir jo bendradarbiai po aštuonių mėnesių grįžo 
į tėvynę kaip nacionaliniai didvyriai. Jaunuosius lakūnus Jungtinės Vals- 
tijos sutiko panašiai kaip Čarlsą Ogastą Lindbergą, kuris 1927 metais pir- 
mas perskrido Atlantą. Šipis su Džonsonu Atlanto neperskrido, tačiau sa- 
vo atradimais atvėrė naują kelią žmonijos praeičiai pažinti. 


SAULĖ UŽVEIKIA MĖNULĮ 


Jeigu virš visų Čimu statinių tektų iškelti imperijos valstybinį ženklą, 
tai visur, kaip islamo statiniuose, žibėtų mėnulis. Ir nors iš tradicijos Pe- 
ru vadiname Saulės imperija, Čimu — didžiausia ir paskutinė priešinkinė 
valstybė — iš tikrųjų buvo Mėnulio imperija. 

Labiausiai garbinama vyriausia Čimu dievybė buvo Mėnulis, o ne Ai 
Apekas, galingasis, Kūrėjas, kurj garbino Čimu pirmtakai, ir ne Virakoča 
ar Pačakamakas. Kalnuose inkai jau šlovino auksinę Saulę, o Čimu tebe- 
viešpatavo blyškusis Mėnulis. Senovės Peru, kur visuomet buvo garbi- 
namos abi dievybės, Cimu gyventojai turėjo nuspręsti, kuris iš tų šviesu- 
lių galingesnis; ir neabejojo, kad galingesnis, stipresnis yra Mėnulis. Tai 
jie galėjo įrodyti: juk Mėnulis danguje matomas ir dieną, ir naktį, o per 
užtemimą dažnai uždengia Saulę, niekuomet nebūna atvirkščiai. Saulės 
užtemimus Čimu gyventojai iškilmingai švęsdavo kaip Mėnulio pergalę 
prieš Saulę. Tačiau kai Žemės šešėlis uždengdavo Mėnulį, visoje Čimu 
imperijoje būdavo skelbiamas gedulas ir šokami gedulo šokiai. 

imu, kaip pakrantės genčiai, buvo labai svarbu ir tai, kad Mėnulis 
„valdo jūrą“, turi įtakos potvyniams ir atoslūgiams. O negailestingai ke- 
pinanti Saulė jų šaliai, kurios teritorijos didžiąją dalį užėmė išdžiūvusi dy- 
kuma, buvo ne gamtos dovana, o žiaurus priešas. Taigi dėl Siu ir dėl dau- 
gelio kitų priežasčių Čimu gyventojai pirmenybę teikė Mėnuliui, iškėlė 
ji į savo aukščiausios dievybės rangą ir jo garbei visoje šalyje buvo pa- 
statyta daugybė šventyklų. Jos buvo vadinamos Si an, pažodžiui — Mė- 
nulio namai. 

Valstybės sostinėje Mėnulio namai — visos Čimu šventykla — matyt, 
buvo dabar perujiečių vadinama Drakono šventykla (Huaca del Dragon), 
kurioje kažkada buvo dainuojama ir šokama. Mėnulio garbei Čimu vals- 
tybėje buvo dar aukojami žmonės — penkerių metų berniukai ir mergai- 
tės. Nekalti vaikai buvo rituališkai žudomi ne ant aukojimo akmenų, 
kaip Meksikoje, o ant spalvotų medvilninių patiesalėlių. Po aukojimo bū- 
davo geriamas čičos gėrimas ir valgomi gražiausi vaisiai. 

Peru indėnai per visą prieskolumbinio laikotarpio istoriją labai domė- 
josi įvairiausiais dangaus Sviesuliais, todėl garbino ne tik Mėnulį, bet ir 
žvaigždes bei žvaigždynus. Pavyzdžiui, Venera buvo garbinama ir kaip 
Aušrinė, ir kaip Vakarinė. Jos vardas Ni gimtąja Čimu gyventojų kalba 
(močikų) reiškė ir jūrą. Svarbų vaidmenį šios senovės Peru valstybės gy- 
venime vaidino Sietynas, mociky kalba Fur, Kai šis žvaigždynas pasiro- 
dydavo danguje, Čimu valstybėje prasidėdavo nauji metai. 

Čimu astronomiją ir kalendoriaus sistema nuodugniau tyrinėti pirma- 
sis ėmėsi garsiųjų Naskos pampos piešinių atradėjas profesorius Kosokas. 
Jo manymu, savituose indėnų drabužių ornamentuose (kai kurie moksli- 
ninkai, kaip minėta, juos laikė senovės Peru raštu) yra 13 mėnesių Mė- 
nulio kalendoriaus ženklų. Šis kalendorius kol kas tik tiriamas. 

Nors Čimu Mėnulio kultas ir skyrėsi nuo jų pirmtakų močikų tikėjimo, 
kiti Čimu kultūros elementai nuo Močikos laikų beveik nesikeitė: atvirkš- 
čiai, net tartum atgimsta močikų gyvensena, nors Čimu gyventojams daž- 
nokai trūksta kūrybiškumo, įkvėpimo, tokio būdingo Močikos kultūrai. 
Čimu keramika ne taip gausiai išpuošta, puodžiai labiau rūpinosi praktine 
dirbinių verte negu grožiu. Valstybės organizuota gamyba buvo tapusi 


dirbiniai yra apsiaustai ir pelerinos, kurių medvilnini pamuSala nagingi 

Čan Čano reljefai 


meistrai apteisydavo geltonomis papūgų plunksnomis. Gatavą apsiaustą 
arba peleriną dar puošdavo mėlynų plunksnų aplikacija. Be papūgų 
plunksnų, Čimu meistrai ypač mėgo švelnias kolibrių plunksnas. Plunks- 
nų apsiaustai buvo ne tik gražūs, bet turėjo dar vieną gerą ypatybę — 
buvo neperšlampami. 

Geltonus, žalius ar mėlynus „lietpalčius“ galėjo vilkėti tik valstybės 
valdovas ir aukštieji pareigūnai. Ant visuomenės piramidės viršutinės 

pakopos visuomet stovėjo čimu, tiesioginis Takainamo (kilusio iš pirmojo 
ateivio, atplaukusio balzos plaustu,— valdovo Naimlapo) dinastijos pra- 
dininko palikuonis. Valdančiajam elitui priklausė ir kiti Čimu aristokra- 
tijos atstovai, pirmiausia alaekai — atskirų upių slėnių valdytojai, tapę 
Čan Čano valstybės vasalais. Ispanų sudarytuose žodynuose yra išlikę ke- 
letas posakių, liudijančių apie Čimu visuomenės hierarchinę sandarą, be- 
veik klasinį susiskirstymą. Antai močikų žodis fixllca reiškia „kilminga- 
sis“, o yana — „tarnas“. Žodį yana perėmė į savo kalbą ir kalnų valdo- 
vai —inkai. Čimu gyventojų manymu, žmonės į žemę atėjo iš dangaus 
kūnų, iš žvaigždžių. Tik vienose žvaigždėse gimė valdovai, kitose — pa- 
prasti žmonės, 

Pagal Čimu įstatymus didžiausias visuomenės priešas buvo tas, kas pa- 
žeidė nuosavybės teisę, tai yra vagis. Jeigu Čan Čane ar kitame Čimu 
mieste įvykdavo vagystė, tame kvartale prie kelio arba gatvėje būdavo 
įsmeigiamas stulpas su kukurūzų burbuolėmis. Toks visiems valstybės 
piliečiams suprantamas ženklas įspėdavo: „Dėmesio! Cia vagiama!“ Su- 
gautas arba demaskuotas vagis gaudavo vienintelę bausmę — būdavo nu- 
teisiamas mirti. Vagį bausdavo ne valstybė, o pats nukentėjusysis, ap- 
vogtasis. Be to, mirti būdavo pasmerkiamas ne tik kaltininkas, bet ir jo 
broliai, net tėvas, pradėjęs tokį netikusį sūnų. Kaip matome, dauguma 
Čimu baudžiamosios teisės normų buvo grindžiama primityviu princi- 
pu — akis už akį, dantis už dantį. Kartais, kaip sakyta apie vagystę, už 
vieną akį — daug akių. Už svetimos žmonos suvedžiojimą arba išprievar- 
tavimą irgi tekdavo sumokėti savo galva: kaltininkas būdavo numetamas 
nuo aukštos uolos. Beje, Čimu valstybėje moterys ir vyrai vaikščiodavo 
skirtingais keliais. Kas pasinaudodavo kitai lyčiai skirtu keliu, irgi būda- 
vo baudžiamas kaip suvedžiotojas arba prievartautojas — taigi nuteisia- 
mas mirti. Mirties bausme būdavo baudžiami ir nepaklususieji valdovo 
arba jo vietininkų įsakymams, atsisakiusieji dirbti bendrose statybose ir, 
žinoma, išniekinusieji kurią nors Mėnulio šventyklą. Tokiais atvejais nu- 
sikaltėlis būdavo gyvas užkasamas į žemę kartu su „nelabų“ žvėrių kau- 
lais. Užmušti akmenimis būdavo nuteisiami ir Čimu gydytojai, numarinę 
ligonį per savo aplaidumą. Dėl daktaro nesąžiningumo miręs žmogus bū- 
davo užkasamas, o nedorasis gydytojas, pririštas virvėmis prie mirusiojo, 
uzmuSamas ir paliekamas neužpiltas žemėmis, kad lavoną suplėšytų 
maita mintantys paukščiai. 

Prasti gydytojai (gydę daugiausia žolėmis) taip griežtai būdavo bau- 
džiami todėl, kad gydymas buvo „valstybinė tarnyba“. Valstybė gydy- 
tojams mokėdavo nuolatinį garantuotą atlyginimą ir už tai reikalaudavo, 
kad „medikai“ gerai dirbtų savo darbą. Už nepateisintą pasitikėjimą, dėl 
per menkos kvalifikacijos ar aplaidumo numarintą valstybės pilietį gy- 
dytojas palydėdavo galvą. 

Daugeliu požiūrių pakrantės valstybės Čimu papročiai ne per daug 
skyrėsi nuo tuo metu — XV amžiuje — kalnuose gyvavusios inkų imperi- 
jos papročių. Dėsninga, kad dvi galingiausios prieškolumbinės Peru vals- 
tybės — kalnų, gyvenanti po Saulės ženklu, ir pakrantės, garbinanti si- 
dabrinį Mėnulį — susidūrė. Saulė žūtbūtinai susirėmė su Mėnuliu XV am- 
žiaus penktąjį dešimtmetį. Anksčiau, negu buvo manę abiejų valstybių 

valdovai. (Čimu tada valdė galingasis Minčankamanas, Tauantinsujų — 
inka Pačakutis.) 1461 metais Pačakutis savo įbrolį karvedį Kapaką Jupankį 
pasiuntė į centrinę Sieros sritį su žvalgomąja ekspedicija. Kapako kariuo- 
menėje buvo daug čankų, kurie, tik prieš ketvirtį amžiaus nukariauti 
inkų, savo priešų baisiausiai nekentė. 

Žinoma, čankai pasinaudojo proga, ir kai Kapako Jupankio kariuome- 
nė ėjo per vadui nepažįstamą kraštą, naktį slapčia išlakstė. Susiklosčius 
aplinkybėms, Kapakas Jupankis tuo metu gavo įsakymą grįžti į Kuską. 
Bet argi galėjo vadas stoti prieš savo valdovą ir prisipažinti, kad be kau- 
tynių prarado pusę kariuomenės, kad kariai išbėgiojo po kalnus? Tad pa- 
nūdo nuplauti savo gėdą kokia nors efektinga pergale. Buvo kaip tik prie 
pat dar nepriklausomos kalnų valstybės Kachamarkos, sudariusios su Či- 
mu sąjungą, ir, nepranešęs valdovui, be jo sutikimo ja užpuolė. 

Kachamarkos valdovas Kusmankas, aišku, savo sąjungininkę Čimu 
paprašė pagalbos. Pagalba atėjo, tačiau Kusmanko valstybės sostinės ap- 
ginti nepavyko. Šiaip ar taip, dėl Kapako Jupankio kaltės prie Kachamar- 
kos Čimu ir inkai pirmą kartą surėmė ginklus. Kapakas Jupankis neabe- 
jojo, kad, užgrobęs Kachamarką ir paėmęs į nelaisvę jos valdovą Kus- 
manką, atgavo reputaciją, pašlijusią išlaksčius didelei daliai patikėtos 
kariuomenės. Taip manydamas, ryžosi jau garbingai sugrįžti į Kuską. Kad 
išlaikytų savo valdžioje miestą ir apylinkes, Kachamarkoje Kapakas Ju- 
pankis paliko gana didelį būrį. Artimiausia inkų įgula buvo daugiau kaip 
už 500 kilometrų į pietus 
nuo Kachamarkos. 

Valdovo Pačakučio įbro- 
liui ir kariuomenės vadui ne- 
planuota karinė sėkmė ne- 
padėjo. Valdovo įsakymu jis 
buvo nužudytas dar nepriė- 
jes Kusko ir nepranešęs savo 
viešpačiui apie Kachamarkos 
užkariavimą. Tačiau, užkaria- 
vęs nedidelės kalnų valstybė- 
lės sostinę, Kapakas Jupan- 
kis sukėlė visą grandinę 
įvykių, kurie baigėsi Mėnu- 
lio pralaimėjimu ir Saulės 
triumfu: Čimu valstybė žlu- 
go, inkų imperija šventė per- 
galę. Kad nežūtų Kapako 
Jupankio Kachamarkoje pa- 
likta kariuomenė, Pačakučiui 
nieko daugiau neliko, kaip 
pasiųsti dar vieną karinę 
ekspediciją, užkariauti visą 
šią teritoriją. Į Sieros šiaurę 
su didele kariuomene išžy- 
giavo Tupakas Jupankis. Žy- būdavo ir lapių, paukščių, žuvų bei driežų 

gis inkų valdovo viltis pateisino: inkų imperija užvaldė visą šiaurinę 
Sierą ir prieš metus užgrobto Kachamarkos miesto plačias apylinkes. 
Taip paskutinė iki tol nepriklausoma kalnų valstybė Kachamarka buvo 
prijungta prie inkų imperijos. Tačiau, kol egzistavo Čimu imperija, 
nei vasalinė Kachamarkos priklausomybė, nei inkų valdžia visoje Peru 
nebuvo absoliuti. Tupako Jupankio pergalingi žygiai tęsėsi; didžiulė ar- 
mija — 30 tūkstančių karių — patraukė prieš Čimu valstybę. Kartu su 
inkų kariais žygyje dalyvavo ir nauji imperijos vasalai — kariai iš pie- 
tinės pakrantės valstybių, irgi prijungtų prie Tauantinsujaus. 

"Tupakas Jupankis iš pradžių pasuko į pietus, i Huamacuka, o paskui 
smogė Čimu valstybės širdžiai — Močės slėniui. Čimu užpuolikams įnir- 
tingai priešinosi. Kaip pasakoja kronikininkas Garsilasas de la Vega, į 
pasiūlymą pasiduoti Čimu 
valdovas inkų parlamenta- 
rams atsakęs: ,,AS pasiryžęs 
mirti su ginklu rankoje, 
gindamas savo tėvynę, jos 
įstatymus ir papročius. Nau- 
jus dievus atmetu!“ 

Galų gale Saulė užveikė 
Mėnulį. Čimu valstybė buvo 
nugalėta. Tada Tupakas Ju- 
pankis patraukė į kitus jos 
slėnius. Nuėjo net iki Pakas- 
majos, iš čia vėl grįžo į Ka- 
cheamarką, paskui užpuolė 
dabartinio Ekvadoro terito- 
rija ir užėmė dabartinę jo 
sostinę Kitą, o iš Ekvadoro 
dar kelis kartus grįžo į Či- 
mu žemę. Įžengęs į nelai- 

ka | mingą pakrantės šalį prie 
Prieškolumbinėje Peru buvo labai paplitęs mėnulio, jos šiaurinių sienų netoli 
saulės ir žvaigždžių garbinimas, Tai puikiai rodo ir Tumbeso, užkariautojas trau- 
as 255 kė per jos teritorija į pie- 
tus, grobė Čimu aukso lobius, plėšė rūmus, Mėnulio šventyklas ir ga- 
liausiai paėmė į nelaisvę paskutinį valstybės valdovą Minčankamaną. 

Pagal to meto papročius paskutinysis Čimu valdovas liko nenužudytas, 
o kaip kilmingas belaisvis buvo nuvežtas į Kuską, iš kur negalėjo išvyk- 
ti, be to, turėjo vesti inkų valdovo dukrą. 

Mirus Mincankamanui, inkų valia, nauju tuomet jau neegzistuojančios 
valstybės valdovu tapo jo mylimas sūnus Čumun Kuaras. Kai šis mirė, į 
sostą atsisėdo jo pirmagimis Human Čumus, kuris irgi gyveno Kuske, pas- 
kui jo sūnus Anko Kuiučas. Tačiau visi šitų valdovų marionečių vardai 
ir kilmingi titulai buvo tik šešėliai. Šešėliai mirusios valstybės, visų gar- 
sių valstybių ir kultūrų, kurios klestėjo puikiojoje Peru tada, kai Čimu 
Mėnulio, kaip anksčiau visų kitų dievų, dar nebuvo nugalėjusi auksinė 
inkų Saulė. 

PABAIGA APIE KOSMOSĄ 
IR AUKSO SODĄ 


Iš Čimu aukso, užgrobto per Tupako Jupankio žygį į Peru pakrantę, 
buvo sudarytas Saulės dievo lobis, nulieta didžiulė valdančiosios giminės 
legendinės pradininkės Mamos Okljo skulptūra ir jau Tiahuanake gar- 
binto dievo Kūrėjo — Kon Tikio Virakočos — statula. Iš perlydyto Čimu 
aukso buvo nukalta ir milžiniška aukso grandinė, kuri buvo laikoma inkų 
Saulės šventykloje. 

Inkai į savo sostinę atsivarė ne tik bęlaisvį Čimu valdovą, bet, nors 
dabar tai atrodo keista, ir daugybę jo valdinių, pirmiausia auksakalių, 
juvelyrų, kalstytojų, nes kaip tik šis menas Čimu valstybėje buvo itin iš- 
tobulintas. Naginguosius meistrus inkai apgyvendino Kuske ir privertė 
dirbti. Talentingi Čimu meistrai turėjo puošti inkų ‘sostine. Čimu auksa- 
kaliai (arba bent iš dalies jie) padarė ir subtiliausią inkų sostinės papuo- 
šalą — fantastinį aukso sodą, apie kurį rašo kronikininkai Garsilasas 
de la Vega ir Sjesa de Leonas 

Aukso sodas priklausė Korikančos kompleksui — visos valstybės 
šventyklai, aišku, skirtai Saulės dievui. Sodo plotas buvo 200 X 100 metrų. 
Iš pietų pusės, terasomis leisdamasis į Huatanajos upę, jis glaudėsi prie 
pagrindinės šventyklos, papuoštos aukso statulomis ir mirusių inkų val- 
dovų mumijomis, padėtomis ant auksinių suolelių. Sode buvo visko, ko 
tiktai Peru sode gali būti. Ir kiekvienas daiktelis — iš gryno aukso. Tar- 
si burte išburtos Peru meistrų, čia žydėjo auksinės gėlės, nuo vėjo siūra- 
vo kukurūzų burbuolių laukai, augo auksinė žolė ir auksiniai krūmai. 
Buvo čia ir auksinių gyvūnų — vabalų ir driežų. Netrūko ir Peru gyven- 
tojų: auksiniai piemenys ganė auksines lamas, auksinės indėnų mergai- 
tės skynė nuo auksinių medžių aukso obuolius. Žodžiu, šis nuostabus kū- 
rinys buvo Peru inkų kasdieninio gyvenimo autoportretas. Ir šitą stebuk- 
lą, į kurį panašaus tikriausiai pasaulyje nebuvo, Kuske sukūrė greičiau- 
siai Čimu amatininkai, po jų valstybės žlugimo atvaryti į inkų sostine. 

Vos tik užgrobę Kuską, ispanai ši subtiliausią filigraninį kūrinį, žino- 
ma, išgrobstė, kaip prieš septyniasdešimt metų inkai išgrobstė Čan Čano 

Čimu auksakaliai neabejotinai buvo geriausi visoje Peru. 
Piešinyje vaizduojamas sudėtingas ausies papuošalas, var- 
totas ištempti ausų speneliams. Panašiais papuošalais bū- 
davo gražinami Čimu didžiūnų turbanai 

auksą. Tačiau savo kro- 
nikose ispanai paliko 
būsimoms kartoms auk- 
so sodo prisiminimą. 
Žinoma, jie sako, kad 
Peru aukso sodas buvo 
sukurtas inkų, kurių so- 
stinę puošė. Lygiai taip 
pat brangenybės, ispa- 
nų pagrobtos iš actekų 
valdovo Montesumos 
rūmų, priskiriamos ac- 
teku, o ne mistekų 
meistrams. 


Fantastinis auksinis 
Kusko sodas rodo, kiek 
daug inkų kultūroje, 
moksle, valstybės sant- 
varkoje buvo perimta 
is ankstesniųjų Peru 
kultūrų ir valstybių. 
Peru istorijos specialis- 
tas archeologas Džonas 
Houlendas Rou, pateik- 
damas pavyzdžių, kaip 
inkai savinosi Čimu pa- 
likimą, kalba ne tik 
apie Čimu auksakalius, 
bet ir apie Čimu vals- 
tybės organizaciją, pla- 
ningą miestų statymą, 
masinę kai kurių pre- 
kių gamybą, taip pat 
audimo bei apdarų iš 
paukščių plunksnų da- 
rymo būdus. Kultūros 
istorijoje visuomet taip 
būna: gyvenantieji šian- 
dien yra daug ką pa- 
siéme iš gyvenusiųjų 
vakar. Žinoma, tai nėra 
koks nors sensacingas 
atradimas. Tačiau Peru 
kultūrų istoriją iki šiol 
dengė stora uždanga — 
visa, kas šioje teritori- 
joje sukurta, buvo sie- 


jama su inkais. Bet ši šalis ne visuomet buvo inkų imperija. Apie tai ir 
norėjome papasakoti šitoje knygoje. Norėjome parodyti antrąją pusę 
tiesos apie prieškolumbinę Peru, pažvelgti į išnykusias Peru imperijas, 
pamirštas kultūras, kurios gyvavo prieš visų pripažįstamą inkų kultūrą, 
prieš visus žavinčią Saulės imperiją. 

teto profesorius T. Bartelis. Jo manymu, tai senovės Peru pirmasis raštas 


Inkų pagarba Saulei, Čimu pagarba Mėnuliui, visuotinis dangaus švie- 
sulių kultas, toks būdingas visoms senovės Peru imperijoms, dar nerodo, 
kad indėnai „žvaigždžių garbintojai“ ir jų kultūros buvo kosminių civi- 
lizacijų palikimas, atneštas į Peru iš Visatos. Senovės Peru indėnai labai 
garbino dangaus šviesulius ir mėgo stebėti tamsias Visatos gelmes, bet jie 
buvo užaugę mūsų planetoje Žemėje, o jų meno kūrinius, jų šventyklas 
ir rūmus, auksinius papuošalus ir fantastinį aukso sodą turime (kol nebus 
patikimų įrodymų, kad yra atvirkščiai) laikyti žmogaus — Žemės civiliza- 
cijos kūdikio kūriniu. Išaugęs šioje žemėje, savo protu jis gali pakilti net 
iki Žvaigždžių. 

TRUMPAI APIE AUTORIŲ IR JO KNYGĄ 


Čekų etnografas, keliautojas ir rašytojas Miloslavas Stinglas gimė 1930 metais, Stu- 
dijavo liaudies meną ir archeologiją. Dirba Čekoslovakijos Mokslų Akademijoje Prahoje, 
tiria daugiausia Amerikos ir Okeanijos senąsias kultūras. Stinglas ne tik mokslininkas, ty- 
rinėtojas, bet ir rašytojas. Naujus archeologijos radinius jis aprašinėja įdomiai, gyvai, 
vaizdingai ir todėl yra vienas iš daugiausia verčiamų Čekoslovakijos autorių. Jo knygos 
išleistos daugiau kaip dvidešimčia kalbų, už kai kurias net paskirtos literatūrinės premi- 
jos. Stinglo knygų motyvais yra sukurta televizijos serialų. 

Lietuvių skaitytojui Miloslavas Stinglas irgi neblogai pažįstamas; lietuviškai išleistos 
šios rašytojo knygos: „Indėnai be tomahauky”. V., 1969; „„Žmogėdrų salos“. V., 1973; „Pas- 
kutinis rojus“. V., 1978; „Nepažįstamoji Mikronezija". V., 1983. 

„Žvaigždžių garbintojuose“ pasakojama apie senąsias Peru indėnų kultūras (Močikos, 
Čimu, Parakaso, Tiahuanako ir kt.), klestėjusias ilgus amžius prieš inkus, o XX amžiaus 
žmonių atrastas visai neseniai, Paskutiniaisiais dešimtmečiais Peru intensyviai ir sėkmin- 
gai darbavosi archeologai, buvo aptikta naujų įdomių paminklų — daugiau kaip prieš ke- 
turis tūkstančius metų pastatytų piramidžių ir šventyklų, meniškų aukso ir keramikos dir- 
binių, nuostabiausių audinių, Kartu iškilo naujų teorijų bei hipotezių. 

Apie visa tai pasakodamas, autorius remiasi rašytiniais šaltiniais, archeologijos duome- 
nimis, kelionių įspūdžiais ir... fantazija. Mat senųjų Peru kultūrų istorijoje tiek daug ne- 
ištirtų dalykų, tiek visokių mįslių, kad, norėdamas padaryti drąsesnę išvadą, be trupučio 
fantazijos neiSsiversi. 

Knyga „Žvaigždžių garbintojai" čekų kalba išėjusi palyginti neseniai — 1980 metais, bet 
ir per praėjusius nuo to laiko metus archeologai Peru, Bolivijoje, Anduose, Ramiojo van- 
denyno pakrantėje aptiko radinių, verčiančių koreguoti seniau iškeltus teiginius. Naujes- 
nių tyrimų duomenys trumpai apzvelgiami rusiškojo knygos vertimo (1983) pabaigos žo- 
dyje, parašytame istorijos mokslų kandidato J. Beriozkino, Jame nurodytas ir vienas kitas 
Stinglo apsirikimas arba diskutuotina išvada. Kai kuriais J. Beriozkino teiginiais pasinau- 
dota šio vertimo pastabose. 

Stinglas M. 
St-194 Žvaigždžių garbintojai: Išnykusių Peru valstybių pédsakais.— 
V.: Mokslas, 1988.— 167 p.: iliustr:— (Kultūrų pėdsakais): 


Bibliogr.: p. 162—164. 
ISBN 5—420—00167—5 


M. Stinglas — liaudies meno tyrinėtojas ir archeologas, daugelio populiarių 
mokslinių veikalų autorius, šioje knygoje apžvelgia senąsias Peru indėnų kultūras 
(Močikos, Čimu, Parakaso, Tiahuanako ir kt.), klestėjusias dar prieš inkus, rašo apie 
archeologų atrastus tų kultūrų paminklus, pateikia naujausių duomenų apie keturių tūks- 
tančių metų senumo šventyklas, piramides, 

Miloslavas Stinglas — liaudies meno tyrinėtojas ir archeologas, daugelio 
puikių mokslinių veikalų autorius — šioje knygoje apžvelgia senąsias Pe- 
ru indėnų kultūras, klestėjusias ilgus amžius prieš inkus. Paskutiniaisiais 
dešimtmečiais Peru intensyviai ir sėkmingai darbavosi archeologai: buvo 
rasta daugiau kaip prieš keturis tūkstančius metų pastatytų piramidžių ir 
šventyklų, meniškų aukso ir keramikos dirbinių, nuostabiausių audinių. 
Kartu kilo naujų teorijų bei hipotezių. Autorius apie visa tai pasakoja ne 
vien kaip specialistas, bet ir kaip rašytojas — įdomiai, vaizdingai, dažnai 
paįvairindamas savo kelionių įspūdžiais. Šikai 
„Kas ir kodėl Peru Naskos pampoje nupiešė šimtametrius atvaizdus būty- 
bių, kurios čia niekuomet negyveno? Ką reiškia dievo Kon Tikio Virako- 
čos apsiausto ženklai? Kodėl uru indėnai nenori vadintis žmonėmis? Kas 
ir kdda pastatė didingąjį Andų miestą Tiahuanaką? Kaip atspėti išrašytų 
pupelių paslaptį? Į šiuos klausimus (ir daugelį kitų) mėgina atsakyti kny- 
gos autorius. 

Priešlapiuose — senovės Peru auksiniai ritualiniai peiliai (tumi). 

